
Introducere 


În primăvara anului 2018, Casa Albă se pregătea pentru un 
summit între Donald Trump și Kim Jong-un. În clădirea Old 
Executive Office, unde lucrează personalul responsabil cu 
securitatea naţională al președintelui american, unul dintre 
consilierii lui Trump a remarcat, zâmbind ușor încurcat: 
„Președintelui îi place să se întâlnească fata în fata cu lideri 
autoritari”. 

Era clar că apetitul lui Trump pentru dictatori îi făcea chiar 
și pe unii dintre înalții lui oficiali să se simtă jenati. Gândul 
nerostit, lăsat să plutească în aerul Casei Albe, era că Trump 
însuși introdusese unele obiceiuri dictatoriale în inima celei 
mai mari democraţii a lumii. Retorica violentă a președintelui, 
apetitul său pentru parade militare, toleranța pentru conflictul 
de interese și intoleranta pentru jurnaliști și judecători, toate 
acestea sunt trăsături ale unui „stil de mână forte” în politică — 
un stil despre care, până de curând, se credea că este străin 
democratiilor mature din Occident. 

Dar Trump era în ton cu epoca sa. Din anii 2000, 
ascensiunea liderilor de mână forte a devenit o caracteristică 
principală a politicii globale. În capitale atât de diferite precum 
Moscova, Beijing, Delhi, Ankara, Budapesta, Varșovia, Manila, 
Riad si Brasilia, autointitulatii „lideri cu mână de fier” (si, 
până acum, sunt toti bărbaţi) au ajuns la putere. 

Cel mai adesea, acești lideri sunt naționaliști și conservatori 
din punct de vedere cultural, putin toleranti fata de minorităţi, 
de opoziţie sau de interesele străinilor. În tara, pretind că iau 
apărarea oamenilor obișnuiți împotriva elitelor „globaliste”. În 
străinătate, pozează drept întruchiparea naţiunilor lor. 
Oriunde merg, încurajează un cult al personalităţii. Politica 


liderilor de mână forte se dezvoltă pornind de la o 
retorică a violenței. Pe 24 februarie 2022, retorica s-a 
transformat în realitate atunci când Rusia a invadat Ucraina — 
declanșând cel mai mare război de pe teritoriul Europei din 
1945 încoace. 

Epoca liderului cu mână de fier a început cu ajungerea la 
putere în Rusia a lui Vladimir Putin în anul 2000. Ea va 
continua să fie o temă majoră a politicii mondiale în deceniul 
care vine. În SUA, Donald Trump încă are o influenţă puternică 
asupra politicii și pare cá va candida la președinție din nou în 
2024. Cele două superputeri emergente ale secolului XXI, China 
și India, au căzut ambele pradă politicii de mână forte. 
Deși operează în sisteme politice foarte diferite, Xi Jinping și 
Narendra Modi și-au dus ţările către un stil de conducere mai 
personalizat, care îmbrățișează naționalismul, o retorică a 
forței si o ostilitate acerbă fata de liberalism. Cele mai 
importante două puteri de la graniţele estice ale Uniunii 
Europene, Rusia și Turcia, sunt conduse de autocrati. Atât 
Vladimir Putin, cât și Recep Tayyip Erdogan sunt la putere de 
aproape 20 de ani. Stilul de mână forte și-a făcut intrarea și în 
Uniunea Europeană, prin Viktor Orban in Ungaria si Jaroslaw 
Kaczynski in Polonia. Chiar si in Marea Britanie, Boris Johnson 
a cochetat cu acest stil de politică - în atitudinea sa fata de lege, 
de diplomatie si de opozitia din propriul partid. La inceputul 
lui 2022, două dintre cele mai mari tari din America Latină, 
Brazilia și Mexicul, sunt conduse de Jair Bolsonaro*2 si Andrés 
Manuel Lopez Obrador (cunoscut în popor drept AMLO). 
Bolsonaro se situează la extrema dreaptă; AMLO face parte din 
stânga populistă. Dar ambii se potrivesc șablonului liderului de 
mână forte, încurajând cultul personalităţii și disprețul fata de 
instituţiile statului. 

Acest tipar international subliniază o temă centrală a cărții 
de fata: stilul liderului de mână forte nu se limitează la 
sistemele autoritare. Astăzi este comun si în rândul 
politicienilor aleși din democraţii. Un astfel de lider care 
operează într-o democraţie, precum Donald Trump, se 
confruntă cu constrângeri instituționale de care nu se 
împiedică cei din tagma lui Xi Jinping sau Vladimir Putin. Dar 


instinctele unui Trump, Duterte sau Bolsonaro sunt 
deconcertant de asemănătoare cu cele ale liderilor din 
sistemele autoritare. 

Ascensiunea liderilor de mână forte în întreaga lume a 
schimbat în mod fundamental politica mondială. Ne aflăm în 
mijlocul celui mai susținut atac global la adresa valorilor 
democratiilor liberale, din anii 1930 încoace. Din ruinele celui 
de-al Doilea Război Mondial, libertatea politică a avansat în 
lume vreme de aproximativ 60 de ani. Progresulnu a fost 
constant, iar definițiile democraţiei sunt imprecise, dar direcția 
generală în care se mergea era clară. În 1945 nu existau decât 
12 democraţii în lume. În anul 2002, numărul lor crescuse la 
92, depășind pentru prima dată numărul autocratiilor:. 

De atunci, grupul ţărilor definite oficial drept democraţii a 
rămas mai numeros decât regimurile autocratice. Dar s-a 
instalat un proces de eroziune democratică. Freedom House, 
care publică anual rapoarte despre libertatea politică din lume, 
a arătat că 2020 a fost cel de-al 15-lea an consecutiv de declin al 
libertăţii globale. După creșterea bruscă a libertăţilor civile și 
politice de după Războiul Rece, anul 2005 a marcat o cotitură. 
În fiecare an de atunci încoace, numărul ţărilor în care 
libertatea s-a diminuat a fost mai mare decât numărul celor 
care au cunoscut o consolidare a libertăţilor politice și civile. 
După cum s-a exprimat Freedom House, „lunga recesiune 
democratică se adanceste”2. Ascensiunea liderilor de mână 
forte s-a aflat în centrul acestui proces. Motivul este că stilul 
politic al liderului de mână forte pune instinctele acestuia 
deasupra legii și instituţiilor. 

Astăzi, liderii de mână forte operează într-un mediu politic 
global foarte diferit de cel al dictatorilor din anii 1930. Într-o 
epocă nucleară, războaiele între marile puteri nu mai sunt un 
fapt comun. Dar nici acest lucru nu mai poate fi considerat ca 
de la sine înţeles. Invadarea de către Putin a Ucrainei s-a 
transformat rapid într-un război „prin procură” între Rusia și 
NATO - în care alianța occidentală le transferă armament 
avansat ucrainenilor. Oficialii americani și europeni care au 
autorizat aceste transferuri erau foarte conștienți de pericolul 
de a intra astfel în conflict direct cu Rusia. 


Și riscul unui război între SUA și China lui Xi Jinping este în 
creștere. În august 2022, forțele armate chineze au desfășurat 
cele mai amenințătoare exerciţii militare organizate în jurul 
Taiwanului de la mijlocul anilor 1990 încoace - ca răspuns la o 
vizită făcută pe insula autoguvernată de către Nancy Pelosi, 
președinta Camerei Reprezentanţilor a SUA. 

Un atac chinez asupra Taiwanului ar bulversa economia 
mondială, de vreme ce aproximativ 90% dintre cele mai 
avansate semiconductoare pe plan mondial sunt fabricate pe 
insulă de o singură companie (TSMC). Globalizarea modelează 
mediul în care liderii de mână forte iau decizii. Expansiunea 
dreptului internaţional a creat totodată noi așteptări despre 
cum trebuie să se comporte liderii statelor. Dar tehnologiile 
secolului XXI le oferă conducătorilor autoritari noi modalități 
de comunicare directă cu masele, precum și noi instrumente 
periculoase de control social- mai ales capacitatea de a 
monitoriza deplasările și comportamentul cetățenilor. Pe 
măsură ce intră în uz, aceste instrumente ar putea consolida 
deriva autoritară a secolului XXI. 

Joe Biden a făcut din promovarea globală a democraţiei un 
obiectiv principal al președinției sale. Dar a venit la putere în 
plină epocă a liderului cu mână de fier. Liderii populiști și 
autoritari modelează acum direcţia politicii globale. Sunt 
purtaţi de un val de naționalism renăscut și de conflicte 
culturale și teritoriale care s-ar putea să fie prea puternice 
pentru a fi inversate de reafirmarea valorilor liberale și a 
leadershipului american de către Biden. 

Chiar și în Statele Unite, victoria lui Biden nu a întors 
definitiv pagina politicii de mână forte. Donald Trump s-a 
descurcat destul de bine în alegerile prezidenţiale din 2020 
pentru a declanșa discuţii imediate despre o nouă candidatură 
prezidenţială a sa în 2024. Chiar dacă Trump se va retrage din 
politica la vârf, este probabil că alti competitori republicani 
vor adopta formula politică identificată de el. 

Nationalistii chinezi îl prezintă adesea pe Biden drept un 
lider bătrân și slab, care prezidează o Americă confruntată cu 
un declin ireversibil. Din contră, China se prezintă pe sine 
drept o putere renăscută, condusă de un lider puternic și 


viguros. În cadrul ordinii mondiale emergente, președintele 
Chinei ar putea contesta în curând titlul conferit în mod uzual 
președintelui Statelor Unite — „cel mai puternic om din lume”. 

Principala provocare pentru președinția lui Biden va fi sa 
demonstreze vitalitatea democraţiei liberale atât în ţară, cât și 
în străinătate. Dacă eșuează, președinția Biden s-ar putea 
dovedi a fi o simplă pauză în epoca liderului cu mână de fier. 

Dacă liberalii vor să câștige bătălia cu politica de mână 
forte, trebuie să înțeleagă cu ce anume au de-a face. Cartea 
aceasta va încerca să răspundă la trei întrebări principale 
despre epoca liderului cu mână de fier. Când s-a generalizat 
tendinţa autoritară? Care sunt principalele ei caracteristici? Și 
de ce s-a întâmplat așa? 


Pe 31 decembrie 1999, Vladimir Putin a venit la putere în 
Rusia. Avea să devină un simbol important și chiar o sursă de 
inspiraţie pentru o nouă generaţie de lideri autoritari în 
devenire care îi admiră naționalismul, îndrăzneala, 
disponibilitatea de a folosi violenta și disprețul fata de 
„corectitudinea politică”. 

Dar, în primii săi ani la putere, Putin și-a dorit să fie văzut 
drept un partener de încredere într-o ordine mondială 
consacrată. Când Bill Clinton l-a întâlnit la Kremlin în iunie 
2000, președintele SUA a declarat că omologul său rus era „pe 
deplin capabil să construiască o Rusie prosperă, puternică și să 
respecte libertatea, pluralismul și statul de drept"3. La prima 
întâlnire cu George Bush în 2001, Putin l-a impresionat pe 
președintele american, care a remarcat: „Am avut un dialog 
foarte bun. I-am simţit sufletul”. 

Putin s-a profilat cu adevărat drept un dușman al ordinii 
mondiale dominate de SUA abia in 2007, la München, cu un 
discurs în care a denunțat America, urmat de atacul Rusiei 
asupra Georgiei vecine în 2008. De atunci înainte, stilul politic 
bombastic și agresiv al lui Putin a părut aberant în comparaţie 
cu pragmatismul prudent al celorlalți principali lideri globali 
din epocă: Barack Obama în SUA, Angela Merkel în Germania 
și Hu Jintao în China. Merkel l-a catalogat pe Putin drept un 
lider care folosește mijloace din secolul al XIX-lea pentru a 


rezolva probleme din secolul XXL. Dar, în loc să fie un 
anacronism, Putin a fost mai degrabă vestitorul evenimentelor 
ce urmau să vină. În mod simbolic, preluase puterea în zorii 
secolului XXI. 

În 2003, la trei ani după ce Putin a ajuns la putere în Rusia, 
Recep Tayyip Erdogan a devenit prim-ministrul Turciei. La fel 
ca în cazul lui Putin, adoptarea stilului de mână forte de către 
Erdogan nu a ieșit la iveală imediat. Iniţial salutat de foarte 
multi în Occident drept un reformator liberal, Erdogan a 
devenit tot mai autocratic în cele două decenii de când se află 
la putere - intemnitánd jurnaliști si rivali politici, epuránd 
armata, instanţele judecătoreşti si administraţia publică, 
construindu-si un palat imens in Ankara și adoptând o viziune 
paranoica și conspirationista asupra lumii. 

Rusia și Turcia sunt, ambele, tari mari, cu economii 
suficient de masive pentru a fi membre în G20. Dar nu mai 
sunt superputeri. Așa că momentul în care epoca liderului cu 
mână de fier s-a înrădăcinat cu adevărat ca fenomen global 
este identificat cel mai bine în 2012: anul în care Xi Jinping a 
preluat puterea în China. 

În deceniile care au urmat morţii lui Mao Zedong in 1976, 
Partidul Comunist Chinez s-a orientat cu prudenţă spre un stil 
de conducere mai colectiv. Dar, deși China este acum o ţară 
incomparabil mai bogată și mai sofisticată decât era în epoca 
lui Mao, președintele Xi are în mod evident nostalgia unor 
teme maoiste din tinereţea sa. Sub conducerea sa, mașinăria 
propagandei de partid a început să creeze un cult al 
personalităţii în jurul „Unchiului Xi” (Xi dada). Orientarea spre 
conducerea de mână forte a fost cimentată când limitele 
mandatului prezidenţial au fost abolite în 2018 - permițându-i 
teoretic lui Xi să fie conducător pe viaţă. 

O altă putere asiatică emergentă, India, a urmat un traseu 
similar în 2014, odată cu alegerea lui Narendra Modi, liderul 
partidului naţionalist hindus BJP. Ca lider al opoziţiei, Modi 
fusese suficient de controversat pentru a i se interzice intrarea 
în SUA din cauza ingrijorarilor pentru rolul său în pogromul 
antimusulman din statul său natal, Gujarat, în 2002. Ca lider al 
Indiei, s-a poziționat drept cel care îi poate înfrunta pe 


dușmanii poporului din tara si din străinătate. Disponibilitatea 
lui de a bombarda niște pretinse baze teroriste din Pakistan, în 
2019, i-a încântat pe multi indieni si a pus bazele unei 
campanii reușite de realegere, în care Modi și-a asigurat 
votantii: „Când votati Lotusul [simbolul partidului sáu], nu 
apăsaţi un buton, ci apăsaţi pe un trăgaci pentru a împușca 
teroriștii în piept”. 

În 2015, stilul de mână forte a obţinut un succes important 
în Uniunea Europeană, care se definește drept un club al 
democratiilor liberale. În anul acela, Viktor Orbán, prim- 
ministrul tot mai autoritar al Ungariei, a devenit un erou 
pentru dreapta populistă din Occident conducând o campanie 
pentru a opri sosirea refugiaților și migrantilor din Orientul 
Mijlociu. În același an, Lege și Justiţie, un partid populist de 
dreapta condus de Jarosław Kaczynski, a câștigat atât alegerile 
prezidenţiale, cât și pe cele parlamentare din Polonia. 

Criza migraţiei din Europa a servit și drept fundal pentru 
referendumul Marii Britanii privind Brexitul, în iunie 2016. 
Campania Leave condusă de Boris Johnson a profitat de teama 
de imigrația musulmană, afirmând in mod fals că Turcia era 
pe punctul de a adera la UE și că avea să inunde Marea 
Britanie cu noi migranti. Sloganul ales al campaniei Leave, 
„Redobândiţi controlul”, a atras multe voturi, purtánd-o spre o 
victorie surprinzătoare. Steve Bannon, coordonatorul 
campaniei lui Trump în 2016, a pretins ulterior că momentul în 
care a știut cá Trump va câștiga președinția a fost acela când 
Marea Britanie a votat pentru Brexit. 

Așadar, atunci când într-adevăr a câștigat Casa Albă în 
noiembrie 2016, Trump nu făcea- oarecum- decât să se 
înscrie într-o tendință globală consacrată. Dar puterea 
economică și culturală unică a Statelor Unite a făcut ca 
ascensiunea lui Trump să schimbe atmosfera politicii globale, 
consolidând și legitimând stilul de mână forte și dând naștere 
unui val de imitatori. 

Prima vizită în străinătate a lui Trump în calitate de 
președinte a fost în Arabia Saudită, în mai 2017. În același an, 
prințul moștenitor Mohammed bin Salman a devenit liderul de 
facto al acestei țări- cea mai bogată si mai puternică naţiune 


arabă. Noul lider şi-a construit rapid un profil global fără 
precedent în cadrul discretei și retrasei familii regale saudite. 
MBS, cum a ajuns acesta să fie cunoscut, a fost salutat de unii 
în Occident drept tipul de reformist autoritar de care avea 
nevoie Arabia Saudită- până când asasinarea si 
dezmembrarea lui Jamal Khashoggi, un jurnalist disident, i-a 
șocat pe fanii occidentali ai prinţului moștenitor. Când MBS a 
fost îmbrățișat de un Vladimir Putin surâzător la următorul 
summit G20, imaginea aceasta a părut să sintetizeze ticăloșia și 
impunitatea epocii liderului cu mână de fier. 

Brazilia, cea mai mare tara din America Latina, a fost 
prinsă în mrejele politicii de mână forte în 2018, odată cu 
alegerea lui Jair Bolsonaro în funcţia de președinte. „Trump de 
la tropice” a ieșit la lumină după o carieră petrecută la 
periferia obscură a politicii de dreapta pentru a câștiga 
alegerile prezidenţiale, după ce a adoptat multe dintre temele 
și sloganurile trumpismului- denuntánd „corectitudinea 
politică”, „globalismul”, „presa stirilor false" și ONG-urile de 
mediu şi situându-se de partea deţinătorilor de arme, a 
evanghelicilor, fermierilor și statului Israel. 

În 2018, Africa părea să ofere o domolire a marșului de 
nestăvilit al politicii autoritare. Abiy Ahmed, noul lider al 
Etiopiei- a doua cea mai populată tara a continentului- a 
atras atenţia comunităţii internaţionale prin eliberarea 
deținuților politici și încheierea unui lung război cu Eritreea. I- 
a fost acordat drept răsplată Premiul Nobel pentru Pace în 
2019. Dar în anul următor liderul etiopian a lansat o campanie 
militară împotriva rebelilor din provincia Tigray, care a 
generat mii de morti și acuzaţii de crime de război. Schimbarea 
radicală a lui Abiy a provocat temeri că va deveni cel mai 
recent lider internaţional care este aclamatde Occident ca 
reformator liberal pentru ca apoi să se transforme într-un 
autocrat. 

Această tendință a analiștilor occidentali de a confunda 
inițial liderii de mână forte cu niște reformatori liberali este 
ceva tipic. Când Erdogan a venit prima oară la putere în 
Turcia, a fost descris în New York Times drept „un politician 
islamic care sustine pluralismul democratic”s. În mod similar, 


Nicholas Kristof, un editorialist de la New York Times, a 
anticipat în 2013 că Xi „va stimula o renaștere a reformelor 
economice și, probabil, și o destindere politică”. Și-a exprimat 
speranţa cá, sub președinția lui Xi, „corpul lui Mao va fi scos 
din Piaţa Tiananmen”s. Doi ani mai târziu, Thomas Friedman, 
un alt editorialist influent de la New York Times, l-a zugrăvit pe 
prințul moștenitor Mohammed bin Salman drept o vijelie 
reformatoare, având „misiunea de a schimba modul cum este 
guvernată Arabia Saudită”7. In 2017, pe măsură ce plângerile 
legate de palmaresul lui MBS în domeniul drepturilor omului 
s-au înmulțit, Friedman a părut să respingă aceste obiecții, 
scriind că „perfecțiunea nu este în meniu acolo. Cineva trebuia 
să facă și treaba asta - să împingă Arabia Saudită în secolul 
XXI”s. 

Si a mai fost apoi si editorialistul britanic care, in 2014, a 
salutat venirea la putere a lui Narendra Modi cu un articol 
intitulat „India are nevoie de un soc, iar Modi este un risc care 
merită să fie asumat”. Cine a fost? Chiar eu. Și am mai și 
descris ascensiunea liderului indian de la un umil vânzător de 
ceai la liderul întregii tari drept „senzaţională”o. Astăzi, dupa 
ce am văzut atitudinea dispretuitoare a lui Modi fata de 
drepturile civile, aș alege un alt cuvânt. 

Privind în urmă la catalogul acesta de predicții naive și de 
speranțe spulberate, este interesant să ne întrebăm de ce 
analiștii occidentali continuă să greșească. Retrospectiv, cred 
că este o combinaţie de încredere exagerată în forța ideilor 
politice și economice liberale născute din „victoria” în Războiul 
Rece și de confundare a dorințelor cu realitatea. Drept urmare, 
formatorii de opinie occidentali au înţeles cu întârziere că 
tendinţa globală se întorcea împotriva liberalismului. Totuși, în 
2020, la o generaţie după ce Putin a ajuns la putere, era greu să 
nu înţelegi ce se întâmpla. Valorile liberale precum libertatea 
de exprimare, independenţa justiției și drepturile minorităţilor 
erau sub asediu în întreaga lumeio. 

Această sumbră tendinţă duce la două noi întrebări: ce este 
politica de mână forte și de ce este în ascensiune? 


Argumentul că trăim într-o epocă a liderului cu mână de fier se 


pretează unei obiecţii evidente: este într-adevăr posibil să 
comparăm niște lideri aleși în mod democratic precum Trump 
sau Modi cu autocrati nealeși precum Xi sau MBS? 

Astfel de comparatii trebuie tratate cu atentie si cu un simt 
al proporțiilor, dar cred cá sunt valabile- și chiar vitale. 
Liderii de mana forte analizati in aceasta carte fac parte dintr- 
un continuum. La un capat se situeaza autocratii necontestati 
precum liderii Chinei si Arabiei Saudite. Apoi sunt personajele 
de la mijloc, precum Putin si Erdogan. Acestia sunt supusi unor 
constrângeri democratice precum alegerile și libertatea 
limitată a presei; dar sunt totodată capabili să-și intemniteze 
adversarii și să conducă decenii la rând. Apoi urmează 
politicienii care operează în cadrul democratiilor, dar care 
arată dispreț pentru normele democratice si care par hotărâți 
să le erodeze; Trump, Orbân, Modi și Bolsonaro se situează la 
acest capăt al spectrului. 

Totuși, această carte nu intenţionează să fie un ghid al 
dictatorilor lumii. Deși analizez lideri autoritari precum 
Donald Trump și Benjamin Netanyahu, am exclus un tiran 
precum Kim Jong-un si alti lideri brutali, precum Aleksandr 
Lukașenko din Belarus sau Hun Sen din Cambodgia. Epoca 
liderului cu mână de fier descrie ascensiunea unei noi 
generaţii și a unui nou tip de lideri naționaliști și populiști, 
legati între ei prin disprețul lor fata de liberalism si prin 
adoptarea unor noi metode de conducere autoritară. De la 
începutul secolului XXI, fenomenul mâinii de fier a pus 
stăpânire pe aproape toate marile centre de putere din lume: 
SUA, China, Rusia, India, UE și America Latină. Dimpotrivă, 
Hun Sen și Lukasenko controlează tari mici si sunt la putere 
din anii 1990; dinastia Kim conduce Coreea de Nord din 1948. 
Aceștia trei au cu toţii trăsături ale liderului cu mână de fier, 
dar nu sunt esentiali pentru schimbarea petrecută în climatul 
politicii globale în ultimii douăzeci de ani. 

Unii cititori britanici vor obiecta la includerea lui Boris 
Johnson în rândul liderilor de mână forte. Susţinătorii prim- 
ministrului și ai Brexitului o pot considera o insultă fără nicio 
justificare. Dar când, într-un final, Johnson și-a împlinit 
ambiția de a deveni prim-ministru în 2019, s-a promovat ca un 


personaj autoritar: cineva suficient de dur pentru a obține 
implementarea Brexitului cu orice mijloace. De pe băncile 
Parlamentului, Johnson se referise la modul de abordare a 
diplomaţiei de către Trump ca la un model de interacțiune cu 
UE. Ca prim-ministru, a luat măsuri de care predecesoarea lui, 
Theresa May, se ferise, precum demiterea unor membri de 
frunte ai propriului partid și  prorogarea activității 
Parlamentului, un act condamnat rapid drept ilegal. Donald 
Trump a afirmat că avea o afinitate cu Johnson, pe care l-a 
etichetat drept un „Trump britanic”, iar Joe Biden a fost de 
acord, numindu-l pe Johnson „o clonă fizică și emoţională a lui 
Trump”11. Brexitul, cauza susținută de Johnson, a fost un 
moment esenţial în reacţia contra liberalismului globalizat. 

Un motiv de îngrijorare în legătură cu liderii de mână forte 
aleși democratic este exact faptul că retorica si 
comportamentul lor se suprapun atât de clar cu 
comportamentul autocratilor. Este frapant că oameni cu 
experiența sistemelor autentic autocratice s-au numărat 
printre primii care au tras un semnal de alarmă în legătură cu 
Donald Trump. În special exilatii ruși precum Garry Kasparov 
și Masha Gessen s-au exprimat foarte clar cu privire la modul 
în care comportamentul lui Trump le amintea de Putin*3 12. 
Dar SUA nu au fost o aberaţie unică în lumea democratică. Și 
alte sisteme politice menite să se bazeze pe instituţii, legi și 
partide politice au început să scoată la iveală figuri autoritare 
precum Modi, Bolsonaro si Duterte. 

Și în ţările care erau deja autoritare a avut loc o deplasare 
spre modelul liderului de mână forte. China și Arabia Saudită 
nu au fost niciodată democraţii, dar, înainte de Xi și MBS, 
conducerea lor era mai colectivă, grupată în jurul Partidului 
Comunist și al familiei regale saudite. Cu toate acestea, în 
ultimii ani ambele tari s-au deplasat spre un stil de guvernare 
mai personalizat. 

Ca urmare a acestei deplasări internaţionale spre politica 
personalizată, a devenit mai dificil de menţinut o linie clară 
între ţările democratice și cele autoritare. În mod tradiţional, 
președinții SUA au trasat o distincţie clară între „lumea liberă” 
(condusă de SUA) și ţările nedemocratice. Dar Donald Trump a 


minimalizat această diferenţă. Când i s-a spus în 2015 că 
președintele Putin (pe care tocmai îl lăudase) asasinase 
jurnaliști și adversari politici, Trump a replicat: „Cred că și ţara 
noastră comite destule asasinate”13. Ca președinte, s-a uitat 
gânditor la Bob Woodward, spunându-i: „Mă înţeleg foarte 
bine cu Erdogan... Cu cât sunt mai duri și mai răi, cu atât mai 
bine mă înţeleg cu ei...". 

În loc să apere presa liberă ca o parte esenţială a unei 
societăţi libere, Trump și-a petrecut timpul denuntánd „presa 
știrilor false”. Și, în loc să laude instanţele judecătorești 
independente și alegerile libere din America, Trump i-a 
admonestat pe judecători că sunt părtinitori dacăau emis 
decizii împotriva lui; și a încercat să răstoarne rezultatul 
alegerilor prezidenţiale din 2020, reclamând o fraudă. 
Comportamentul și limbajul lui Trump au fost adoptate de alti 
lideri ai unor tari democratice. Atât Netanyahu în Israel, cât și 
Bolsonaro în Brazilia s-au plâns că „știrile false” și „statul 
paralel” lucrează împotriva lor. Când Netanyahu a pierdut 
puterea în 2021, s-a plâns în stilul lui Trump că a fost victima 
„celei mai mari fraude electorale... din istoria oricărei 
democraţii”. 

Această ștergere a unei linii clare între conducerile 
sistemelor democratice și ale celor autoritare a fost un 
obiectiv-cheie al liderilor autoritari timp de decenii. La 
începutul lungii domnii a lui Putin în Rusia, m-am întâlnit cu 
purtătorul lui de cuvânt, Dmitri Peskov, la Kremlin. 
Screensaver-ul de pe monitorul calculatorului lui Peskov 
consta într-o serie de citate care se tot roteau, luate din 
romanul O mie nouă sute optzeci şi patru al lui Orwell- 
„războiul este pace”, „libertatea este sclavie” ș.a.m.d. Când l-am 
întrebat despre unele dintre acțiunile represive recente ale lui 
Putin, Peskov mi-a replicat zâmbind: „Toate sistemele noastre 
sunt imperfecte”. Discursul lui Trump a părut să confirme 
această veche poziţie chineză și rusească. Iată un președinte 
american dispus să spună: si noi mintim, si noi ucidem, presa 
noastră este falsă, alegerile noastre sunt măsluite, tribunalele 
noastre sunt incorecte. După cum s-a exprimat Rana Mitter, 
istoric specializat în China: „Discursul antiliberal este util 


pentru China deoarece o ajută să sugereze că nu există nicio 
diferență fundamentală între un stat autoritar și unul 
democratic... că este o problema de grad, nu de tip":4. 


Liderii autoritari portretizati în această carte nu sunt „toţi la 
fel”. Dar sunt similari. Iar similitudinile dintre ei sunt 
importante şi edificatoare. Există patru caracteristici 
transversale comune stilului de mână forte: crearea unui cult 
al personalităţii; disprețul fata de statul de drept; pretenţia de 
a reprezenta poporul împotriva elitelor (cunoscută și sub 
numele de populism); și o politică impulsionată de teamă și de 
naționalism. 

Liderii de mână forte vor să fie considerati indispensabili. 
Obiectivul lor este de a convinge oamenii că doar ei pot salva 
națiunea. „Doar eu pot rezolva”, le-a spus Trump americanilor. 
Distincția dintre stat si lider se erodează, făcând înlocuirea 
liderului cu un muritor de rând să pară periculoasă și 
inimaginabilă. In mod ideal, aceştia vor fi admirati nu doar 
pentru puterea lor, ci și pentru moralitatea și intelectul lor. 

Din nou, aceasta este o caracteristică întâlnită atât în 
autocratii, cât și în democraţii. În China, Xi Jinping a făcut 
eforturi considerabile pentru a restaura cultul personalității, 
întâlnit ultima dată la Mao Zedong. „Gândirea lui Xi Jinping” a 
fost încorporată în Constituţia Chinei, o onoare acordată până 
atunci doar lui Mao. Limitarea mandatelor președintelui 
chinez a fost eliminată, permițându-i teoretic lui Xi să conducă 
pe viaţă. În Shanghai, în 2020, chiar mi s-a arătat o pictură 
murală stradală a lui Xi, cu raze de lumină ieșindu-i din cap. 

Acest tip de idolatrie este mai ușor de pretins într-o 
dictatură. Dar cultul personalităţii a intrat și în lumile 
semidemocratică și democratică. În India, campaniile 
electorale ale BJP s-au centrat pe Modi și pe pretenţiile lui de 
înţelepciune, forță și moralitate personală. După cum s-a 
exprimat Ramachandra Guha, un istoric important din India: 
„Din mai 2014, vastele resurse ale statului au fost utilizate 
pentru a face din prim-ministru chipul fiecărui program, 
fiecărei reclame, fiecărui poster. Modi este India, India este 
Modi”15. 


În Rusia și Turcia, Putin și Erdogan au încurajat și ei ideea 
că au o conexiune unică cu oamenii obișnuiți. În amândouă 
țările au fost forțate amendamente constituționale care le-au 
permis ambilor să rămână decenii la rând la putere - potential, 
pe viata. În alte parti, prim-ministri naționaliști precum Shinzo 
Abe din Japonia si Benjamin Netanyahu din Israel au stabilit 
noi recorduri de longevitate la putere. În Statele Unite, lui 
Donald Trump îi plăcea să își enerveze adversarii „glumind” 
despre extinderea mandatului său dincolo de opt ani. Măsura 
în care Partidul Republican a cedat în faţa cultului 
personalității a fost dezvăluită în 2020, când platforma 
partidului pentru alegerile prezidenţiale a fost redusă la 
simpla afirmaţie că „Partidul Republican a susținut și va 
continua să susțină cu entuziasm agenda America pe primul loc 
a președintelui”. 

Un alt aspect comun al cultului personalităţii este 
contopirea intereselor liderului de mână forte cu cele ale 
statului. Este ceva destul de obișnuit ca membri ai familiei 
liderului să fie numiţi în pozitii-cheie în guvern. Erdogan și-a 
făcut ginerele, Berat Albayrak, ministru de Finanţe - înainte să 
se certe cu el. Trump i-a oferit lui Jared Kushner, ginerele său, 
un rol esenţial în diplomaţia SUA și în politica internă. În 
Brazilia, Jair Bolsonaro și-a folosit cei trei fii, Flavio, Eduardo și 
Carlos, drept loctiitori și purtători de cuvânt și l-a desemnat pe 
Eduardo ambasadorul Braziliei în Statele Unite. În Filipine, 
candidatul preferat al lui Duterte pentru a-l înlocui ca 
președinte era propria fiică, Sara. În cele din urmă, aceasta a 
fost aleasă vicepreședinte al lui Bongbong Marcos, fiul lui 
Ferdinand Marcos, fostul dictator din Filipine. În Marea 
Britanie, Boris Johnson și-a numit fratele, Jo, în cabinet și 
ulterior în Camera Lorzilor. 

De asemenea, liderii de mână forte consideră în mod tipic 
că instituţiile și legea stau în calea a ceea ce trebuie făcut. Din 
nou, este otendinta întâlnită atât în democrații, cât si în 
autocratii - deși se manifestă în mod diferit, în funcţie de 
contextul politic. Înainte de venirea la putere a lui Xi Jinping, 
gânditorii liberali din China insistau să se confere instanţelor 
judecătoreşti chineze o anumită independenţă fata de 


conducerea Partidului Comunist. Xi a respins această idee și a 
reafirmat dominaţia partidului condus de el, argumentând: 
„Nu trebuie să urmăm niciodată calea «constitutionalismului», 
«separării puterilor» sau «independenței judiciare» din 
Occident”16. 

În Occident, independenţa judiciară a fost adesea prima 
țintă a noii generaţii de lideri autoritari. Una dintre primele 
măsuri ale guvernelor ungar și polonez, conduse de Viktor 
Orban si Jarosław Kaczynski, a fost să modifice aranjamentele 
constituționale pentru a aduce instanţele judecătorești sub 
propriul control. În Regatul Unit, când Curtea Supremă a 
Regatului Unit a decis împotriva guvernului în chestiuni 
importante legate de Brexit, judecătorii săi au fost denuntati în 
Daily Mail, care îl susținea pe Johnson, drept „dușmani ai 
poporului”. În Statele Unite, Donald Trump a afirmat: „Când 
cineva este președintele SUA, autoritatea sa este totală”17. 

Pentru un lider de mână forte, legea nu este ceva ce trebuie 
respectat, ci o armă politică ce trebuie folosită împotriva 
adversarilor. Lavrenti Beria, șeful poliției secrete a lui Stalin, a 
exprimat cel mai bine acest lucru atunci când a spus: „Arată-mi 
omul și îi voi găsi vina”. Intemnitarea adversarilor politici este 
o practică standard. Un indiciu timpuriu că Vladimir Putin 
alunecase spre autocratie a apărut atunci când președintele a 
ordonat judecarea și condamnarea problematicului oligarh 
Mihail Hodorkovski, în 2005. Tiparul a continuat să se 
manifeste, cel mai recent cu închiderea liderului opoziţiei, 
Aleksei Navalnii, în 2021. Odată ajuns la putere, Xi a iniţiat 
rapid în China o campanie anticorupţie, care a dus la arestarea 
și închiderea a peste un milion de persoane. Răspunsul lui la 
opoziţia din Hong Kong a fost să ordone aruncarea în 
închisoare a liderilor mișcării democratice. În Filipine, 
senatoarea Leila de Lima, care investigase implicarea lui 
Rodrigo Duterte în echipele morţii, a fost arestată și închisă în 
baza unor acuzaţii false legate de droguri. În Arabia Saudită, 
MBS a folosit o cruciadă anticorupţie pentru a înspăimânta și a 
stoarce de bani o bună parte din elita ţării care (într-un stil 
destul de saudit) a fost încarcerată în hotelul Ritz-Carlton și 
forțată să semneze cedarea unei parti din avere. Lui Trump i- 


au lipsit aceste puteri arbitrare, dar, cu siguranţă, a tânjit după 
ele. La alegerile prezidenţiale din 2016, el și imitatorii săi au 
strigat lozinci de tipul „Închideţi-o!”, cu referire la Hillary 
Clinton. 

O perioadă îndelungată la putere le conferă liderilor 
autoritari capacitatea de a numi persoane loiale în instanţele 
judecătorești, așa cum a încercat să facă Trump în Statele 
Unite. În Filipine, Duterte a intesat Curtea Supremă cu 
judecători intelegatori. Iar în Turcia, 4.000 de judecători si 
procurori au fost epurati, după declararea unei stări de 
urgenţă de către Erdogan în 2016. 

Instantele judecătoreşti sunt cea mai importantă instituţie 
pe care un lider de mână forte o controlează. Dar majoritatea 
liderilor autoritari sunt iritati de orice instituţii independente 
care le pot controla sau contesta autoritatea. Presa este o țintă 
frecventă. La fel sunt și instituţiile de stat, precum serviciile de 
informaţii sau banca centrală. La câteva luni de la venirea sa la 
putere în 2019, AMLO a concediat șefii multor instituţii de 
reglementare din Mexic. 

De la contestarea puterii judecătorești mai este doar un pas 
până la contestarea democraţiei elective înseși. Natura 
antidemocratică a politicilor lui Trump a devenit clară atunci 
când acesta a încercat să răstoarne rezultatele alegerilor 
prezidenţiale din 2020. O respingere a democraţiei este 
implicită în logica politicii de mână forte. După cum s-a 
exprimat odată Erdogan: „Democraţia este precum un tramvai 
cu care mergi până când ajungi la destinatie” 1s. 

Liderii autoritari dispretuiesc instituţiile, dar „iubesc 
oamenii”. De obicei, pretind că au o înțelegere intuitivă și 
simpatie fata de oamenii obișnuiți. Acesta este motivul pentru 
care fenomenul mâinii de fier este strâns legat de populism - 
un stil de politică ce disprețuiește elitele și experții si 
venerează înţelepciunea și instinctele omului din popor. 

La rândul său, populismul este strâns legat de un stil al 
argumentatiei politice cunoscut sub numele de „simplism”19. 
Ideea ar fi că există soluţii simple la probleme complexe care 
sunt zădărnicite de forte infame. Uneori aceste soluţii sunt atât 
de simple, încât pot fi rezumate in doar două cuvinte -— 


„Implementaţi Brexitul", ,Construiti zidul”. Deoarece se 
presupune că soluţiile la problemele complexe sunt evidente, 
cei care zădărnicesc aceste soluţii simple sunt adesea 
considerati fie stupizi, fie malefici. Iar atunci când soluțiile 
simple se împotmolesc, liderul de mână forte promite să 
dărâme barierele legale pentru a se asigura că voinţa 
poporului este respectată. 

Adesea, liderii autoritari pretind că legea și instituţiile 
statului nu sunt doar niște obstacole inutile în rezolvarea 
problemelor: în opinia lor, confuzia legală este un instrument 
deliberat folosit de elitele obscure. Este nevoie de un lider cu 
mână de fier pentru a elimina aceste comploturi și obstacole și 
pentru a dejuca conspiratiile „statului paralel”, pe care Boris 
Johnson l-a definit la un moment dat drept „oamenii care 
conduc in realitate tara”. In opinia lui Johnson, statul paralel 
britanic a conspirat pentru a dejuca Brexitulo. Statul paralel 
este un concept care era familiar in Turcia de decenii intregi 
înainte sa fie adoptat de Trump, iar apoi de Bolsonaro, 
Netanyahu si altii. 

Străinii obscuri despre care se consideră că ar complota 
împotriva națiunii sunt o altă ţintă preferată. În China lui Xi, 
presa avertizează frecvent cetăţenii să se păzească de 
comploturile occidentale care urmăresc să divizeze ţara. În 
afara Chinei, multi lideri autoritari au ales același baubau 
drept presupus manipulator, care lucrează în numele elitelor 
globaliste împotriva oamenilor de rând. După cum vom vedea, 
finantistul George Soros a avut onoarea de a fi denunțat de 
Vladimir Putin, Donald Trump, Recep Tayyip Erdogan, Viktor 
Orban și Jair Bolsonaro. Pretentia de a lupta în numele 
oamenilor obișnuiți împotriva elitelor globaliste este, adesea, 
surprinzător de ușor de combinat cu acumularea unei bogății 
impresionante. Multi dintre liderii populiști - inclusiv Putin, 
Orban si Erdogan - și-au folosit puterea politică pentru a se 
îmbogăţi sau pentru a-și îmbogăţi membrii familiei și prietenii. 

De obicei, liderii de mână forte îmbrățișează ideile 
tradiționale în privința familiei, sexualităţii și genului. Rusia 
lui Putin a interzis „propaganda gay” și a adoptat un 
amendament care interzice căsătoria între persoanele de 


același sex. Xi a interzis portretizarea de bărbaţi , efeminati" la 
televiziune. De regulă, liderii autoritari vorbesc dispretuitor 
despre „corectitudinea politică” a politicienilor cu idei mai 
liberale, care adesea se dovedesc a fi femei, precum Angela 
Merkel din Germania sau Jacinda Ardern din Noua Zeelandă. 

Baza politică a liderilor de mână forte este adesea izbitor de 
asemănătoare. În fiecare ţară, aceștia au dus campanii 
împotriva elitelor urbane și s-au promovat în rândul 
oamenilor care trăiesc în orașe mici și în zona rurală. În Statele 
Unite, Trump a pierdut în aproape toate marile orașe 
americane atât în 2016, cât și în 2020. De asemenea, a divizat 
electoratul american după linii educaţionale, pierzând masiv 
în rândul absolvenţilor de facultate, dar câștigând aproape 
80% din voturile bărbaţilor albi fără studii universitare. Nu 
este de mirare că a remarcat în 2016: „Îi iubesc pe cei slab 
educati". 

Acest tipar se manifestá si in afara SUA. Ín Regatul Unit, 
7396 dintre cei care si-au incheiat studiile fárá nicio calificare 
au votat pentru ieșirea din UE; 75% dintre cei cu diplomă de 
licenţă au votat pentru rămânere. În Filipine, Rodrigo Durerte 
a dus o campanie împotriva „Manilei imperiale” și a elitelor ei 
liberale. În Franţa, Emmanuel Macron a câștigat detașat in 
Paris în 2017, în vreme ce populiștii au prosperat în zonele 
„înapoiate” ale ţării. In Ungaria si Polonia, deriva spre 
autoritarism a fost primită cu demonstraţii 
antiguvernamentale masive in capitalele Budapesta și 
Varșovia, în vreme ce Orbân și Kaczynski se puteau baza pe 
loialitatea satelor și a orașelor mici. 

Privind la aceste tipare, este foarte comod pentru liberalii 
urbani să conchidă că susținerea pentru politicienii populiști și 
pentru liderii autoritari poate fi explicată printr-o lipsă de 
educaţie sau chiar prin stupiditate. Dar, în economiile 
occidentale, „cei slab educati" și-au văzut foarte probabil 
salariile stagnând și nivelul de trai scăzând în ultimele decenii. 
În această situaţie, este foarte tentant să optezi pentru un 
candidat antisistem. Tentaţia devine cu atât mai puternică 
atunci când un lider promite să conducă cu mână de fier 
pentru a readuce vremurile bune și a face America (sau Rusia 


ori Marea Britanie) „din nou măreață”. Ajungem astfel la 
ultimul element al stilului de mână forte în politicá - 
naționalismul nostalgic. 

Aproape toti liderii autoritari folosesc variante locale ale 
faimoasei promisiuni a lui Donald Trump. Discursul 
președintelui Xi despre „marea reînnoire a poporului chinez” 
este, în esenţă, o promisiune de a face China din nou măreaţă - 
readucerea ţării la poziţia sa legitimă de Regat din Mijloc. 
Liderii chinez și american nu sunt singurii care oferă 
perspectiva restaurării măreției nationale. Președintele Putin a 
descris colapsul Uniunii Sovietice drept o catastrofă și a făcut 
din restaurarea puterii globale a Rusiei obiectivul principal al 
mandatului său. Răposatul Shinzo Abe a menţionat restauratia 
Meiji din secolul al XIX-lea, care a făcut din Japonia principala 
putere din Asia, drept o sursă de inspiraţie pentru el. În India, 
Narendra Modi conduce o mișcare naționalistă care face apel 
la mândria hindusă legată de un trecut glorios și uneori 
mitologizat, anterior imperiilor britanic și mogul. În Ungaria, 
Viktor Orbân a vorbit aluziv despre recâștigarea într-o bună zi 
teritoriilor pierdute de Ungaria după Primul Război Mondial. 
În Turcia, președintele Erdogan se inspiră din gloria 
Imperiului Otoman, care s-a prăbușit la începutul anilor 1920. 
Iar in Marea Britanie, planul lui Boris Johnson pentru o 
„Britanie Globală” apelează la nostalgia pentru perioada în 
care Marea Britanie era principala putere globală - nu doar 
unul dintre cei 28 de membri ai clubului european. 

Recursul la naționalismul nostalgic, peste tot în lume, este 
uimitor. Este și relativ nou. În Marea Britanie și SUA, până 
recent, cei mai de succes politicieni erau vizionari. Bill Clinton 
a vorbit de construirea unei „punți spre secolul XXI”. Iar David 
Cameron s-a poziționat ca un modernizator, mulțumit de 
Marea Britanie contemporană. Chiar China și Rusia, înainte de 
epoca lui Xi și Putin, păreau mai interesate să construiască un 
nou viitor decât să privească în urmă la gloriile de altădată sau 
să mediteze melancolic la umilintele din trecut. 

Pentru a înțelege fenomenul mâinii de fier, trebuie să ne 
uităm mai atent la caracteristicile lumii moderne care au creat 
o piaţă politică pentru astfel de personaje. 


Pentru o scurtă perioadă în istoria umanităţii, democraţia 
liberală a părut a fi dominantă și necontestată. După căderea 
Zidului Berlinului în 1989, marile probleme economice și 
politice au părut a fi rezolvate. În economie, răspunsul era 
piaţa liberă. În politică, răspunsul era democraţia. În 
geopolitică, America era acum singura superputere. În 
societate, extinderea drepturilor pentru femei și pentru 
minorităţi era calea evidentă de urmat. Toate marile probleme 
fiind rezolvate, guvernul era redus la „administrarea 
inevitabilului”, după cum s-a exprimat Thomas Bagger, 
intelectual și diplomat german». 

Dar supremaţia liberală necontestată a durat mai puţin de 
20 de ani. În 2007, Vladimir Putin începuse deja să respingă 
fățiș convingerile politice și strategice care se aflau la temelia 
internationalismului liberal. Criza financiară și economică din 
2008 a subminat premisele economice din spatele consensului 
liberal. Cuvântul ,neoliberalism" a început să fie folosit — atât 
de stânga, cât si de dreapta- ca un termen critic pentru a 
descrie excesele și erorile modelului economic dominant. 

Criza financiară din 2008, combinată cu războiul din Irak și 
cu ascensiunea rapidă continuă a Chinei, a devalorizat de 
asemenea ideea că dominaţia occidentală se va întinde mult în 
viitor. În momentul în care Xi Jinping a ajuns la putere în 2012, 
devenise deja clar că supremaţia geopolitică a Vestului nu mai 
putea fi considerată indiscutabilă. Ideea că democraţia liberală 
era cea mai bună cale spre pacea socială era de asemenea 
contestată pe măsură ce diviziunile sociale se lărgeau în 
Occident în mijlocul unui „război cultural” aprig disputat. 

Toţi liderii autoritari descriși în această carte s-au ridicat, în 
diferite feluri, împotriva consensului liberal care a dominat 
după 1989. Succesul lor este un simptom al crizei 
liberalismului. Criza aceasta este multidimensională, dar poate 
fi descompusă în patru elemente: economic, social, tehnologic 
și geopolitic. 

De pe o scenă din Hong Kong, în 2017, Steve Bannon și-a 
prezentat explicaţiile pentru ascensiunea lui Donald Trump și 
reacția negativă fata de globalizare. Evenimentul a fost 


presărat cu ironii. Ca fost bancher la Goldman Sachs, Bannon 
însuși profitase personal de „globalism”, iar acum se ocupa cu 
denuntarea lui. Într-adevăr, încasa un onorariu gras pentru că 
vorbea în fata unui grup de bancheri asiatici, a căror existenţă 
depindea de cooperarea economică dintre SUA și China pe care 
Bannon voia să o demoleze. 

Bannon se află la extrema dreaptă a politicii occidentale. 
Dar, aflându-mă în public, am fost uimit de măsura în care 
analiza sa se suprapunea cu vederile stângii. Argumentul său 
era că rădăcinile revoltei populiste care a dus la Brexit și la 
alegerea lui Donald Trump se aflau în criza financiară din 
2008. În opinia lui, eșuarea tentativei de a-i pedepsi și închide 
pe bancherii implicaţi în prăbușire - combinată cu stagnarea 
ulterioară a nivelului de trai al oamenilor obișnuiți - dusese 
inevitabil la o reacţie adversă. Bannon argumenta că existau 
variante de dreapta și de stânga ale acestui populism: în vreme 
ce Trump și Nigel Farage purtau stindardul dreptei americane 
și britanice, Bernie Sanders și Jeremy Corbyn conduceau atacul 
populiștilor de stânga. Dar, cel puţin în Occident, populiștii de 
dreapta erau cei care reușiseră să obțină succese politice. 

În SUA și în Europa, populiștii au prosperat în regiuni 
înapoiate cu șomaj ridicat, precum în nord-estul Franţei, în 
așa-numita Rust Belt*4 din SUA, în Germania de Est și în orașele 
sărăcite de pe coasta Marii Britanii. Dar aceste condiţii nu se 
limitează la Europa de Vest şi SUA. Fiona Hill, o specialistă în 
Rusia care a lucrat la Casa Albă în mandatul lui Trump și care 
a crescut în nord-estul Angliei, a ajuns să creadă că factorii 
care au determinat ascensiunea lui Putin în Rusia au fost 
similari cu cei care au generat susținerea pentru Brexit în 
Marea Britanie și pentru Trump în SUA. Distrugerea unor 
industrii tradiționale, de care depindeau regiuni întregi, a dat 
naștere dorinţei de a avea la conducere un lider care promite 
să readucă prosperitatea și stabilitatea unei epoci apuse. 
După cum a scris ulterior Hill, „Putin împărțea aceeași masă 
electorală ca Trump în SUA, cu nemulțumiri similare — 
persoane mai în vârstă, cuprinzând un procent mai mare de 
bărbaţi și mai puţin educate decât altele”23. Dar, deși economia 
post-criză ne ajută să înţelegem atracţia exercitată de liderii 


populiști în Occident, nu ne oferă o explicaţie completă. De 
pildă, cum se poate explica ascensiunea liderilor populiști în 
Asia, unde nivelul de trai a crescut puternic în ultimii ani? 

Și în China și India economia joacă un anumit rol. Deși 
China a cunoscut o creștere enormă a bogăției nationale în 
ultimii patruzeci de ani, transformarea economică a creat 
învinși și învingători. În anii 1990, multor întreprinderi de stat 
chineze aflate pe pierdere li s-a permis să intre în faliment - 30 
de milioane de lucrători pierzându-și locul de muncă. Bărbaţi 
care făcuseră parte din elita clasei muncitoare din industrie și- 
au pierdut poziţia în societate24. Așadar, în China - la fel ca în 
Rusia, Marea Britanie și SUA - exista un grup de muncitori mai 
bătrâni, mai putin educati, sensibili la apelul unui lider cu 
mână de fier care promitea să reînvie vremurile bune de 
altădată. 

Atât în China, cât și în India, efectele perturbatoare ale unei 
perioade de globalizare rapidă - inclusiv migraţia în masă a 
oamenilor și industriilor - au sporit atracţia nostalgică fata de 
un trecut mai stabil, omogen și centrat pe naţiune. În plus, 
argumentul conform căruia corupţia a făcut ca beneficiile 
globalizării să ajungă preponderent la o elită interconectată 
este foarte puternic într-o bună parte a lumii în curs de 
dezvoltare, ducând la apariţia cererii pentru un tip dur, care să 
poată trimite escrocii după gratii. Imediat ce a ajuns la putere, 
Xi Jinping a făcut din combaterea corupţiei principala sa 
preocupare internă. În mod similar, imaginea lui Narendra 
Modi, de om obișnuit care a pornit de jos, este esenţială pentru 
atracţia sa politică, permițându-i să pretindă că poate crea noi 
oportunităţi pentru clasele mijlocii frustrate și pentru India 
micilor orașe. 

Mulţi dintre liderii de mână forte care au apărut în afara 
Occidentului au profitat de frustrările create de statele slabe 
care păreau să fi eșuat în lupta cu infractionalitatea stradală si 
cu corupția la nivel înalt. Atât Rodrigo Duterte în Filipine, cât si 
Jair Bolsonaro în Brazilia i-au atras pe cei speriaţi de ratele 
ridicate ale criminalității din orașe2s. Bolsonaro a venit la 
putere pe un val de dezgust public după scandaluri care 
dezvăluiseră corupţia generalizată din cele mai înalte sfere ale 


politicii și mediului de afaceri. 

Etichetând o întreagă elită drept coruptă și egoistă și 
sistemul ca fiind „măsluit” împotriva omului obișnuit, 
populiștii au contribuit la crearea unei cereri pentru un 
personaj din afara acestora - un lider cu mână de fier care să 
poată lupta împotriva elitelor globaliste corupte și să ia 
apărarea oamenilor obișnuiți. 

Dar „politica de mână forte” nu înseamnă doar economie. 
Doar atunci când nemulțumirile economice sunt legate de 
temeri mai ample - precum imigrația, infractionalitatea sau 
declinul national - liderii cu mână de fier isi intră cu adevărat 
în drepturi. 

Mulţi din această nouă specie de lideri au insistat mai 
presus de toate asupra migraţiei. În vreme ce epoca liberală 
care a urmat Războiului Rece a fost simbolizată de distrugerea 
Zidului Berlinului, epoca liderului cu mână de fier a fost 
simbolizată de cererea de noi ziduri - „marele și frumosul zid” 
pe care Trump l-a promis de-a lungul graniței mexicane, zidul 
construit de Viktor Orban pentru a împiedica refugiații sirieni 
să intre în Ungaria, zidul construit de guvernul Netanyahu 
pentru a separa Israelul de teritoriile palestiniene. 

Pentru liderii autoritari populiști, unii migranti sunt in mod 
clar mai putin bine-veniti decât alţii. Una dintre primele decizii 
ale președintelui Trump a fost tentativa eșuată de a interzice 
tuturor musulmanilor să intre în Statele Unite. Într-adevăr, un 
element puternic de islamofobie străbate populismul 
naționalist atât în Occident, cât și în Asia. Pentru extrema 
dreaptă americană și europeană, imigrația musulmană 
reprezintă o ameninţare pentru supraviețuirea civilizaţiei 
,iudeo-crestine". 

Minoritátile musulmane sunt o tintá favoritá si pentru 
liderii de máná forte din Asia. Ín China, regimul lui Xi Jinping a 
initiat un efort extraordinar si sinistru de ,reeducare" a 
musulmanilor din Xinjiang, care sunt acuzaţi atât de 
separatism, cát si de simpatie pentru terorism. Peste un milion 
de musulmani au fost trimisi in lagáre de reeducare, ceea ce, 
cred unii, reprezintá cea mai mare incarcerare in masá de la 
sfársitul celui de-al Doilea Rázboi Mondial. Atát administratia 


Trump, cât și administraţia Biden au mers până la a eticheta 
modul in care au fost trataţi uigurii drept ,,genocid” 26. 

Sentimentele antimusulmane sunt esenţiale și pentru 
succesul politic al lui Narendra Modi și stau la baza unora 
dintre cele mai controversate acțiuni ale prim-ministrului 
indian. În 2019, Modi a abolit statutul special al statului 
majoritar musulman Jammu și Cașmir, decizie însoţită de 
arestări în masă, de instituirea stării de asediu și de 
suspendarea internetului. Prim-ministrul indian a ameninţat 
de asemenea să expulzeze sau să închidă sute de mii de 
musulmani din statul Assam, care sunt acuzaţi că sunt 
imigranți ilegali. 

Adesea, liderii autoritari speculează o temere profundă că o 
majoritate dominantă este pe punctul de a fi înlocuită, suferind 
pierderi culturale și economice enorme în acest proces. Teoria 
conspirației potrivit căreia musulmanii plănuiesc sa 
cucerească Occidentul a fost promovată de autori precum 
francezul Renaud Camus, a cărui carte Le Grand remplacement 
a devenit o lectură favorită a extremei drepte. În Ungaria, 
Viktor Orbán a argumentat că migrația în masă reprezintă o 
amenințare la adresa supraviețuirii înseși a poporului 
maghiar. În Israel, Benjamin Netanyahu a promovat o 
legislaţie care definește Israelul drept stat evreu, în parte în 
replică la o amenințare demografică percepută din partea 
minorităţii arabe. 

Perspectiva ca actuala majoritate albă din Statele Unite să 
devină o minoritate până în 2045 a contribuit la alimentarea 
temerilor sociale și rasiale care au impulsionat ascensiunea lui 
Donald Trump. Sociologii au conchis că anxietatea legată de 
schimbările rasiale și demografice a fost un predictor puternic 
privind susținerea pentru Trump. Unii observatori atenţi se 
întreabă acum dacă democraţia însăși poate rezista presiunilor 
rivalitatilor rasiale și competiţiei de grup. După cum s-a 
exprimat Barack Obama în 2020: „America este primul 
experiment real pentru construirea unei mari democraţii 
multietnice și multiculturale. Și nu știm încă dacă poate 
rezista...”27. 

Dovezile din alte mari democrații multietnice și 


multiculturale, precum Brazilia și India, nu sunt deosebit de 
încurajatoare. Recensământul făcut în 2010 în Brazilia a arătat 
că, pentru prima oară, brazilienii albi au fost depășiți numeric 
de compatrioţii lor negri și metiși. Discursul politic al extremei 
drepte braziliene amintește de argumentele folosite de 
susținătorii lui Trump din Statele Unite. Susţinătorii lui 
Bolsonaro argumentau adesea că stânga obținuse puterea in 
mod nelegitim, cumpărând voturile minorităţilor rasiale prin 
plăţi sociale sau prin corupţie directă. 

Teama de a nu-și pierde statutul majoritar pare mult mai 
puţin raţională în cazul hindușilor indieni, care formează 
aproape 80% din populaţia ţării lor. Dar acest lucru nu a oprit 
figuri marcante din partidul lui Modi, BJP, să facă campanie 
împotriva așa-numitului „jihad amoros” - un pretins complot 
al musulmanilor de a se căsători cu fete hinduse pentru a 
scădea puritatea naţiunii. Cinci state conduse de BJP au 
adoptat sau au luat în considerare legi împotriva „jihadului 
amoros"2s. 

Autoritarismul nu este o protectie impotriva acestor temeri 
și tensiuni etnice. În China, aproximativ 92% din populaţie este 
reprezentată de chinezii han. Dar epoca Xi este caracterizată 
de o paranoia și o intoleranta în creștere fata de minoritățile 
rasiale și etnice. Chen Quanguo, reprezentantul Partidului 
Comunist responsabil de represiunea din Xianjiang, elaborase 
anterior tacticile de asimilare forțată din Tibet. 

Disponibilitatea de a „trata dur” grupurile nepopulare - 
străini, migranti, musulmani - face parte din atracţia liderilor 
de mână forte. Atitudinea lor macho crește probabilitatea ca 
aceştia să apeleze la ideile tradiționale ale forței masculine și 
să dispretuiascá feminismul și drepturile LGBT. Într-o epoca in 
care moravurile sociale se schimbă rapid- și nu doar în 
Occident —, acest apel la valorile sociale tradiționale este o 
armă puternică și poate subestimată din arsenalul noilor 
autoritariști. În ţări atât de diferite precum SUA, Rusia, 
Brazilia, Italia și India, există un grup numeros de bărbaţi 
nemulțumiți (și unele femei traditionaliste) care par sa fie 
incantati de un lider cu mana de fier de moda vechez9. 

Masura in care genul este o linie de demarcatie intre liderii 


autoritari populiști și rivalii lor liberali a fost evidentă în 
alegerile prezidenţiale din 2016 din SUA. Mulţi din tabăra lui 
Trump s-au temut că acesta avea să sufere o lovitură fatală 
atunci când a ieșit la iveală o înregistrare în care se lăuda că 
apucă femeile „de păsărică”. Dar controversa nu i-a împiedicat 
victoria, bărbaţii votând masiv pentru Trump în detrimentul 
lui Hillary Clinton. Teama de o femeie președinte s-ar putea să 
fi fost un factor mai puternic în alegerile din 2016 decât 
dezgustul fata de un bărbat care apucă femeile „de păsărică”. 

Limbajul și atitudinea macho sunt chiar mai pronunţate în 
rândul liderilor de mână forte din afara SUA. Odată, Rodrigo 
Duterte a ,glumit" exprimându-şi părerea de rău cá nu luase 
parte la violul în grup asupra unei misionare asasinate. Jair 
Bolsonaro, în Brazilia, a spus că, dacă ar da vreodată peste 
niște bărbaţi care se sărută pe stradă, i-ar pocni drept în nas. 
Matteo Salvini, liderul autoritar aspirant al Italiei, a adus și a 
agitat niște păpuși gonflabile pe o scenă, asemănându-le cu 
adversarii săi politici de sex feminin. Președintele Putin s-a 
gândit și el să își cultive susținerea în rândul conservatorilor 
culturali atât din Occident, cât și din Rusia deplângând în mod 
regulat nebuniile „corectitudinii politice” din Occident, cu un 
accent deosebit pe feminism și pe drepturile homosexualilor. 
Când l-am întrebat pe Konstantin Malofeev, unul dintre 
ideologii lui Putin, ce anume considera a fi esența 
liberalismului occidental, mi-a răspuns: „Nicio graniţă între 
tari și nicio deosebire între bărbaţi si femei”30. 

Naționalismul si traditionalismul cultural ale noilor lideri 
autoritari au drept consecință faptul că, în multe privințe, sunt 
niște lideri nostalgici, retrograzi. Dar, într-o privinţă esenţială, 
liderii autoritari sunt foarte adaptati vremurilor în care 
trăiesc: cu puţine excepţii, acești lideri sunt niște utilizatori 
foarte pricepuţi ai reţelelor de socializare. Ascensiunea unor 
noi forme de comunicare politică a contribuit la alimentarea 
orientării către politica de mână forte. Donald Trump a făcut 
din Twitter principala sa formă de comunicare. În felul acesta, 
a stabilit o formă directă de comunicare cu alegătorii, care i-a 
permis să ocolească „presa știrilor false”. O legătură directă 
între un lider de mână forte și discipolii săieste esenţială 


pentru instituirea unui cult al personalităţii, iar Twitter este 
mediul ideal pentru realizarea acestui lucru. În Brazilia, fanii 
lui Bolsonaro de pe Twitter erau la fel de inrobiti bărbatului pe 
care îl numeau „legenda”. Partidul BJP din India este la fel de 
expert în reţelele de socializare, utilizând Facebook și Twitter 
pentru a obţine susţinere pentru Modi și pentru a-i intimida pe 
adversarii acestuia. 

Facebook și Twitter au avut un rol-cheie în subminarea 
rolului tradițional al presei, de arbitru al adevărului și al 
ficţiunii în cadrul stirilor. Campania prezidenţială a lui 
Rodrigo Duterte din 2016 a deschis calea folosirii rețelei de 
socializare Facebook pentru a răspândi povești inventate care 
favorizau candidatul propriu. Ulterior, unii directori de la 
Facebook au numit Filipinele „pacientul zero”. Câteva luni mai 
târziu, răspândirea de naratiuni pro-Trump pe Facebook a fost 
la rândul ei esenţială pentru ascensiunea propriului lider cu 
mână de fier al Americii. În vreme ce menirea presei 
tradiționale este să se întrebe dacă o poveste este sau nu 
adevărată, Facebook își întreabă utilizatorii dacă „le place” sau 
„nu le place” o postare: se apelează la emoție și loialitate, nu la 
rațiune. Cercetările făcute in Marea Britanie în timpul 
pandemiei de COVID-19 au arătat că persoanele care își iau 
majoritatea știrilor de pe reţelele de socializare prezintă o 
probabilitate mult mai mare să creadă în teorii ale 
conspirației. Aproximativ 45% dintre cei care au crezut cá 
guvernul exagera în mod deliberat numărul deceselor cauzate 
de COVID-19 își luau cea mai mare parte a știrilor pe Facebook; 
dintre cei care au respins această teorie a conspirației, doar 
19% se bazau pe Facebook pentru știri31. 

În zilele de început ale internetului, optimiștii liberali 
credeau că fluxul liber de informaţii va favoriza în mod 
inevitabil democraţia, deoarece va fi mai greu pentru 
regimurile autoritare să cenzureze știrile. Există un anumit 
adevăr aici. China nu a blocat degeaba Twitter, YouTube și 
Facebook. În Rusia, Aleksei Navalnii a folosit YouTube pentru a 
publica investigaţii video foarte compromiţătoare despre 
afacerile corupte ale lui Putin și camarilei sale. Dar optimismul 
în legătură cu potenţialul eliberator al reţelelor de socializare 


trebuie să fie puternic temperat. Noile rețele de socializare s-au 
dovedit a fi, în egală măsură, ideale pentru tipul de 
comunicare politică favorizat de liderii de mână forte- 
sloganuri sau afirmaţii putin credibile care fac apel la emotii si 
au șanse să fie rapid partajate de adepti, înainte să poată fi 
verificate de presă. 

Cele mai recente evoluții în utilizarea internetului în China 
sunt chiar mai sinistre politic. Internetul și telefoanele mobile 
fiind acum esenţiale pentru viata într-o societate moderna, 
autoritățile chineze sunt în măsură să monitorizeze activităţile 
cetățenilor în moduri cu adevărat orwelliene. Fiecare călătorie, 
fiecare tranzacţie sau postare pe reţelele de socializare pot fi 
monitorizate. Cetăţenii suspectaţi de activități subversive pot fi 
pedepsiţi printr-un sistem de „credite sociale”, în cadrul căruia 
orice activitate, de la promovarea la locul de muncă până la 
capacitatea de a contracta un credit sau chiar de a cumpăra un 
bilet de tren, poate fi pusă în pericol în cazul disidentilor. 
Abilitatea tehnologică a Chinei, mai ales în domeniul 
inteligenţei artificiale, face ca sistemul său de control social 
online să prezinte interes pentru guvernele autoritare de 
dincolo de graniţele sale - și să fie potential disponibil pentru a 
fi exportat către liderii autoritari aliați din străinătate. 

Epoca liderului cu mână de fier a fost și o perioadă de 
profunde schimbări geopolitice. În anul 2000, superioritatea 
americană era necontestată. În perioada aceea, economia 
Chinei avea doar 12% din mărimea celei americane. În 2011, la 
trei ani de la criza financiară, avea 50% din mărimea 
economiei americane. În 2020, chiar înainte ca pandemia de 
COVID-19 să lovească, economia chineză avea două treimi din 
mărimea celei americane. Măsurată în puterea de cumpărare, 
China a devenit, de fapt, cea mai mare economie a lumii în 
2014. 

Dincolo de domeniul statisticii abstracte, efectele din lumea 
reală ies la lumină. China este acum cel mai mare producător 
din lume, cel mai mare exportator, cea mai mare piaţă pentru 
vehicule și telefoane mobile și cel mai mare producător de 
gaze cu efect de seră. În prezent are și o marină militară mai 
mare decât cea americană. Ascensiunea Chinei și relativul 


declin al Statelor Unite sunt o parte a unei povești mai ample 
despre declinul influenţei politice și economice a Occidentului 
și despre transferul bogăției și puterii spre Asia. Cunoașterea 
faptului că superioritatea globală a Americii se erodează cu 
repeziciune a stat la baza dorinţei lui Trump de restaurare a 
măreției nationale. 

Puterilor asiatice în ascensiune, precum China și India, 
deplasarea puterii la nivel global le-a inspirat ambiţii de 
renaștere a măreției nationale si culturale care a fost eclipsată 
in epoca imperialismului occidental. Naționalismul asiatic este 
generat de așteptările tot mai mari; naționalismul occidental 
este generat de speranţele năruite. Dar rezultatul politic este 
surprinzător de similar: apelul de a face respectiva tara „din 
nou măreaţă”. 

După criza financiară din 2008, liderii chinezi au devenit 
mai încrezători în promovarea modelului lor autoritar de 
dezvoltare prin comparaţie cu haosul economic pe care 
democraţia occidentală se presupune că l-ar fi creat. Într- 
adevăr, succesul economic al Chinei a sporit prestigiul 
modelului său, mai ales în Africa, unde influența chineză a 
crescut rapid în ultimul deceniu. Palmaresul dezastruos al 
multor lideri de mână forte africani din perioada de după 
obținerea independenţei, precum Mobutu în Zair sau Mugabe 
în Zimbabwe, nu fusese o reclamă prea grozavă pentru 
autoritarism. În anii 1990, după sfârșitul Războiului Rece, în 
Africa s-a manifestat un val de democratizare. Dar, mai recent, 
succesul economic al unor lideri precum Paul Kagame din 
Rwanda sau Meles Zenawi din Etiopia a dat un nou impuls 
modelului autoritarist în Africa. 

Cei patru ani de mandat ai lui Trump au afectat foarte mult 
„puterea soft” a Statelor Unite. O întrebare esenţială pentru 
epoca Biden este dacă noul președinte va fi capabil să refacă 
prestigiul modelului democratic liberal american- si să 
oprească astfel ascensiunea globală a politicii de mână forte. 
Voi reveni la această întrebare în epilogul cărții. Dar, pentru a 
înţelege cum pot evolua lucrurile, trebuie să ne întoarcem la 
începuturi. 


*1 În original strongmen (n.ed.). 

*2 La alegerile prezidenţiale din octombrie 2022, Jair Bolsonaro a fost 
învins, în turul secund, de Luiz Inâcio „Lula” da Silva, candidatul stângii 
(n.ed.). 

*3 Dimpotrivă, în timpul Războiului Rece, disidentii sovietici îi dezaprobau 
de obicei pe liberalii occidentali care pretindeau că văd asemănări între 
URSS și SUA. 

*4 „Centura de Rugină”, regiune geografică cuprinsă între New York și 
Midwest, dominată anterior de industria prelucrătoare (n.tr.). 


1 
Putin - arhetipul (2000) 


Vladimir Putin era iritat - sau poate doar plictisit. Liderul 
rus răspunsese răbdător la întrebările unui mic grup de 
jurnaliști internaţionali în restaurantul unui hotel modest din 
Davos. Apoi una dintre întrebări a părut să-l enerveze. S-a 
holbat la cel care o formulase, un american, și a spus sacadat, 
printr-un interpret: „Voi răspunde imediat la întrebare. Dar 
mai întâi dă-mi voie să te întreb despre inelul extraordinar pe 
care îl ai pe deget”. Toate capetele din încăpere s-au întors. „De 
ce are o piatră atât de mare?” Câteva persoane din public au 
început să chicotească şi jurnalistul, al cărui inel era cercetat 
acum de toti cei din încăpere, părea stânjenit. Putin a adoptat 
un ton de falsă compasiune și a continuat: „Cu siguranţă nu te 
deranjează că te întreb, pentru că nu ai purta așa ceva dacă nu 
ai încerca în mod deliberat să atragi atenţia asupra ta”. Au 
urmat și mai multe râsete. De acum, întrebarea inițială fusese 
uitată. A fostun masterclass de intimidare și de distragere a 
atenţiei. 

Era în 2009, iar Putin se afla deja la putere de aproape un 
deceniu. Dar aceea a fost prima mea întâlnire cu liderul rus în 
carne și oase, în timpul vizitei sale la Forumul Economic 
Mondial. Capacitatea lui Putin de a părea amenintator fără sa 
ridice vocea era uimitoare. Însă la fel erau și râsetele celor din 
public. În ciuda violenţei regimului său - cum se văzuse deja 
atât în Cecenia, cât si în Georgia-, formatorii de opinie 
occidentali încă erau înclinați să-l trateze pe Putin ca pe un 
personaj negativ de pantomimă. 

Mi-am adus aminte de incidentul de la Davos după mai bine 


de un deceniu - exact înainte ca Rusia să invadeze Ucraina in 
2022. Într-o întâlnire televizată de la Kremlin cu consilierii lui 
cei mai apropiaţi, Putin se amuza jucându-se cu Serghei 
Nariskin, șeful serviciului sáu de informaţii externe - făcându-l 
pe temutul spion să arate ca un netot bâlbâit deoarece nu 
izbutea să repete corect pretextul pentru invadarea Ucrainei. 
Plăcerea pe care o gusta Putin umilind pe cineva în public era 
din nou afișată. Dar, de data asta, nu râdea nimeni. Liderul rus 
era pe cale să arunce Europa în cel mai mare război pe care l-a 
cunoscut aceasta din 1945 încoace. În câteva săptămâni după 
ce trupele rusești au trecut granița, peste 10 milioane de 
ucraineni și-au părăsit casele, mii de soldați și civili au fost 
uciși, iar orașul Mariupol de pe ţărmul Mării Azov a fost 
distrus, victimele fiind aruncate în gropi comune. 

Deși serviciile de informaţii occidentale avertizaseră de luni 
întregi că Rusia era pregătită să atace, multi observatori 
experimentați ai lui Putin, atât din Rusia, cât si din Vest, 
refuzaseră să creadă. După mai bine de 20 de ani de când se 
afla la conducere, simțeau că îl înţeleg pe Putin. Era necruţător 
și violent, fără doar și poate, dar se credea totodată că era 
rațional, calculat și hotărât să integreze Rusia în economia 
mondială. Puţini îl credeau în stare să riște atât de nesăbuit. 

Totuși, privind în urmă, e limpede că lumea din afară l-a 
înţeles mereu greșit. Din momentul în care a luat puterea, 
politicienii occidentali au văzut prea adesea ce au vrut ei să 
vadă și au minimalizat laturile cele mai întunecate ale 
putinismului. 

De fapt, când Putin a ajuns liderul Rusiei, nu era evident că 
va rezista mult timp în funcţie - cu atât mai putin că va crea un 
nou model de conducere autoritară. Pe măsură ce haotica 
perioadă Elțîn din anii 1990 se apropia de final, ascensiunea lui 
Putin spre cea mai înaltă poziţie era ușurată de foștii săi colegi 
din KGB. Aceasta era acceptată totodată de cei mai bogaţi si 
mai puternici oameni din Rusia, oligarhii, care l-au considerat 
un personaj neamenintator: un administrator capabil si un om 
de încredere ce nu avea să pună în pericol interesele 
consacrate. 

Văzut din Occident, Putin părea o figură relativ liniștitoare. 


În primul său discurs televizat de la Kremlin, ținut in 1999, în 
ajunul Anului Nou, la doar câteva ore după preluarea 
conducerii de la Eltin, Putin a promis să „protejeze libertatea 
de exprimare, libertatea conștiinței, libertatea presei, 
drepturile de proprietate, aceste elemente fundamentale ale 
unei societăţi civilizate”. În martie 2000 a câștigat primele 
alegeri prezidenţiale, iar ulterior a afirmat cu mândrie: „Am 
demonstrat că Rusia devine un stat democratic modern”. 

Observatorii experimentați ai alegerilor din Rusia au 
argumentat că întregul proces a fost regizat cu atenţie. Putin 
însuși abia dacă se obosise se facă campanie. Totuși, era 
semnificativ faptul ca simtise nevoia să afirme că Rusia 
devenea o democraţie liberală modernă. După 20 de ani, tot la 
Kremlin, Putin avea să urmeze o linie foarte diferită, declarând 
cu încântare că „ideea liberală s-a perimat”. Rusia, a afirmat el 
de această dată, nu avea nimic de învăţat de la Occident. 
Liberalii „nu pot dicta nimic nimănui, așa cum au încercat să 
facă în ultimele decenii”3. 

Totuși, deși poate că iniţial lui Putin i s-a părut convenabil 
să folosească retorica democraţiei liberale, primele sale acţiuni 
ca președinte au dat la iveală rapid un stil dur, de sorginte 
autoritară. În primul an de mandat, a acţionat imediat pentru a 
controla sursele independente de putere, pentru a afirma 
autoritatea centrală a statului și pentru a folosi războiul ca să- 
și consolideze poziția personală - toate, măsuri care aveau să 
devină semne distinctive ale putinismului. Escaladarea 
războiului din Cecenia l-a făcut pe Putin să pară un erou 
naţionalist, ce apăra interesele rusești și proteja cetățeanul 
obișnuit de terorism. Prin una dintre primele măsuri care i-au 
alarmat pe liberali, noul președinte a reinstituit vechiul imn 
naţional sovietic. De asemenea, a luptat împotriva unora dintre 
cei mai bogaţi oameni din Rusia. In mod semnificativ, oligarhii 
pe care i-a atacat la început erau cei care controlau organizaţii 
independente de presă, Vladimir Gusinski și Boris Berezovski. 
Într-un an de la venirea la putere a lui Putin, ambii fugiseră 
din tara. Berezovski, care îl sustinuse pe Putin pentru 
presedintie, a murit in circumstante suspecte in Marea 
Britanie in 20134. 


Promisiunea iniţială a lui Putin de a proteja libertatea 
presei s-a dovedit a fi o vorbă goală. Cele câteva rețele de 
televiziune independente ale Rusiei au fost prompt aduse sub 
controlul guvernului. Avansând rapid spre consolidarea 
controlului asupra presei, Putin a stabilit un șablon pentru alți 
lideri de mână forte din întreaga lume. 

Viteza cu care Putin și-a consolidat puterea a corespuns 
rapiditatii ascensiunii sale în cadrul sistemului rusesc. Cu doar 
zece ani înainte să devină șef al statului, Putin fusese o figură 
modestă în serviciile de informaţii - lucrând ca ofiţer pentru 
KGB în Dresda, în Germania de Est. Nu era o poziţie strălucită 
sau de frunte. Principalul avanpost al KGB în Germania de Est 
se afla în Berlin; Dresda era un oraș provincial. Catherine 
Belton, biografa lui Putin, sugerează că este posibil ca acesta să 
fi avut un rol mai secret și mai infam decât o sugerează poziţia 
lui relativ minoră și a prezentat dovezi că a avut legături cu 
grupuri teroriste care operau în Germania de Vest. Chiar și așa, 
Putin nu și-a impresionat colegii ca un personaj deosebit de 
puternic. „Niciodată nu a ieșit în fata. Nu a fost niciodată în 
prima linie. Era întotdeauna foarte amabil”, așa și l-a amintit 
un membru al Stasi, serviciul secret est-germans. 

Din Dresda, Putin a avut o imagine detaliată a prăbușirii 
imperiului sovietic după căderea Zidului Berlinului în 1989. 
Într-un fragment bine-cunoscut din memoriile sale, și-a amintit 
sentimentul de disperare pe care l-a trăit atunci când lumea 
comunistă s-a prăbușit în jurul lui. Așteptase instrucțiuni de la 
Moscova- „Dar Moscova tăcea”. Pentru un patriot sovietic 
precum Putin, urmau lucruri și mai rele. În ajunul Crăciunului 
din 1991, Uniunea Sovietică însăși s-a dizolvat, iar steagul cu 
secera și ciocanul de deasupra Kremlinului a fost coborât 
pentru ultima dată pentru a fi înlocuit de drapelul Rusiei. 

Spre deosebire de multi alti foști și actuali membri ai 
serviciilor de informaţii rusești, Putin nu se născuse în sânul 
clasei conducătoare a Uniunii Sovietice. A crescut într-un mic 
apartament dintr-un bloc prăpădit, cu dependinţe comune, în 
cel mai măreț oras al Rusiei, Leningrad - care acum a revenit 
la numele lui originar, Sankt-Petersburg. Familia lui Putin a 
fost profund marcată de istoria tragică a orașului — în special 


de asediul nazist care a durat 900 de zile şi în care sute de mii 
de locuitori au murit fie de foame, fie în bombardamentele 
asupra orașului. Tatăl lui, numit tot Vladimir, a făcut parte ca 
militar dintr-un batalion de comando, legat de poliția secretă, 
care a luptat în spatele liniilor germane. Fratele mai mare al 
lui Putin, Viktor, a murit la vârsta de cinci ani în timpul 
asediuluie. 

Vladimir s-a náscut in 1952 si a crescut intr-un mediu 
marcat de privatiunile si sacrificiile „Marelui Război pentru 
Apărarea Patriei”. De la o vârstă fragedă a afișat un puternic 
devotament fata de sistemul sovietic. Ca adolescent, a vizitat 
filiala locală a KGB pentru a cere sfaturi în privința disciplinei 
pe care să o studieze la universitate. Răspunsul pe care l-a 
primit, ca o ironie, a fost dreptul. Putin a absolvit această 
disciplină la Universitatea de Stat din Leningrad în 1975 și s-a 
alăturat imediat KGB. 

Ambitia și autodisciplina de care a dat dovadă în tinereţe, 
precum și capacitatea de a părea neamenintator l-au ajutat pe 
Putin în haosul anilor 1990. A fost rechemat din Dresda la 
Leningrad în 1990, exact atunci când sistemul sovietic se 
prăbușea. Contactul lui cel mai important era Anatoli Sobceak, 
unul dintre foștii lui profesori de drept, care a devenit primul 
primar ales democratic al Sankt-Petersburgului în 1991. Putin 
l-a urmat pe Sobceak în administraţie, devenind viceprimar și 
ieșind oficial din KGB în august 1991, cu doar câteva luni 
înainte de prăbușirea URSS. În calitate de adjunct al lui 
Sobceak, Putin și-a construit o reputaţie de funcţionar capabil. 
Dar se pare că a avut și relaţii cu crima organizată care 
desfăşura operaţiuni ilegale in port”. Când Sobceak și-a pierdut 
funcţia în 1996, Putin s-a mutat la Moscova pentru a lucra la 
Kremlin. 

Prima lui slujbă nu a părut deosebit de importantă: a lucrat 
în departamentul care administra proprietățile prezidenţiale. 
Totuși, în realitate, portofoliul proprietăților Kremlinului era o 
sursă imensă de influenţă politică. În anul următor, a devenit 
adjunctul şefului administraţiei prezidenţiale, iar în curând 
ascensiunea sa spre vârful puterii s-a accelerat. După cum au 
arătat Fiona Hill și Clifford Gaddy: „În mai puţin de doi ani și 


jumătate..., Putin a fost promovat în poziţii tot mai înalte, de la 
adjunct al şefului administraţiei prezidenţiale la director al 
FSB, prim-ministru și apoi președinte interimar”s. Președintele 
Elțîn s-a dat la o parte pentru a-i permite lui Putin să preia 
puterea la începutul noului mileniu. 

În mod inevitabil, viteza remarcabilă a ascensiunii lui Putin 
a generat speculaţii și teorii ale conspirației. Ascensiunea lui 
Putin a fost în mod clar facilitată de foștii săi colegi din KGB, 
acum redenumit FSB, care îi împărtășeau hotărârea de a 
reafirma puterea statului și furia pe care i-o stârnea averea 
extraordinară acumulată de câţiva oligarhi în anii 1990, când 
activele statului erau vândute pe nimic. Dar Putin a avut grijă 
totodată să-i asigure pe unii dintre cei care deveniseră bogaţi — 
in special familia Eltin - cá le va proteja interesele. Spre 
deosebire de Elțîn, betiv notoriu, Putin era antialcoolic și avea 
o imagine de administrator capabil să restaureze ordinea într- 
o situaţie haotică. După cum și-a amintit mai târziu Valentin 
Iumasev, ginerele și șeful administraţiei prezidenţiale a lui 
Elțîn, „lucra întotdeauna strălucit. Își formula precis opiniile”o. 
În această etapă, Putin era atent să-și ascundă orice ambiţie de 
a deveni succesorul autocratilor care conduseseră odinioară 
Rusia, precum Petru cel Mare sau Stalin. Din contră, Putin 
insista frecvent: „Sunt doar un administrator” și „Am fost 
angajat"10. 

Totuși, după ce Putin s-a instalat în funcţie, creatorii de 
imagine s-au pus pe treabă pentru a fabrica un profil de lider 
cu mână de fier pentru președintele rus. Gleb Pavlovski, unul 
dintre primii consilieri de relaţii publice care i-au ameliorat 
imaginea lui Putin, a spus ulterior despre președintele rus că 
„învaţă repede” și că este un „actor talentat”. Imagini-cheie au 
fost plasate în presa rusă și în toată lumea: Putin călare, Putin 
practicând judo, Putin făcând skanderbeg sau plimbându-se la 
bustul gol pe malul unui râu din Siberia. Aceste imagini au 
atras persiflările intelectualilor și cinicilor. Dar creatorii de 
imagine de la Kremlin s-au inspirat în mod deliberat din 
manualul Hollywoodului. După cum s-a exprimat ulterior 
Pavlovski, obiectivul era să se asigure că „Putin corespunde în 
mod ideal imaginii hollywoodiene de erou-salvator"::. 


Când a ajuns la putere, multi ruși erau pregătiţi pentru un 
lider de mână forte. Colapsul sistemului sovietic permisese 
apariţia democraţiei și a libertăţii de exprimare. Dar, pe 
măsură ce sistemul economic sovietic s-a atrofiat și apoi s-a 
prăbușit, multi ruși s-au confruntat cu o scădere drastică a 
nivelului de trai și a securităţii personale. Până în 1999, 
speranţa de viata pentru bărbaţii ruși scăzuse cu patru ani, la 
58. Un raport ONU punea acest lucru pe seama unei 
„accentuări a comportamentului autodistructiv”, pe care o lega 
de „rate în creștere ale sărăciei, șomajului si insecuritatii 
financiare”12. În aceste condiţii, un lider puternic care 
promitea să readucă vremurile bune avea o putere de atracţie 
reală. 

În general, este de folos dacă imaginea unui lider are cel 
puţin o anumită legătură cu proiectul politic de bază. 
Concentrarea consilierilor de relații publice pe pretinsa 
virilitate a lui Putin se potrivea cu preocuparea personală a lui 
Putin pentru restaurarea puterii naţionale. 

Una dintre remarcile sale cele mai faimoase este modul în 
care, în 2004, a descris prăbușirea Uniunii Sovietice drept „cea 
mai mare catastrofă geopolitică a secolului XX”. Privind 
retrospectiv, acest comentariu ar fi trebuit să servească drept 
avertisment că Putin aspira să reunească într-o bună zi toate 
sau o parte dintre cele cincisprezece state independente ex- 
sovietice într-o singură entitate politică, condusă din nou direct 
de la Moscova. Dar, până la invadarea Ucrainei în 2022, chiar și 
multi dintre cei mai fermi susținători ai lui Putin respingeau 
categoric această idee. După cum mi-a spus, cu regret, în 2014 
Veaceslav Nikonov, un parlamentar pro-Putin și nepotul lui 
Veaceslav Molotov, fostul ministru de Externe sovietic: 
„Uniunea Sovietică a fost ca o oglindă. Odată ce s-a spart, nu 
mai poate fi refăcută”13. 

Deși amploarea ambițiilor teritoriale ale lui Putin a rămas 
în mod deliberat ambiguă, în privinţa hotărârii sale de a 
readuce Rusia între primele puteri ale lumii nu încape nicio 
îndoială. Feodor Lukianov, un universitar apropiat de Putin, 
mi-a spus în 2019 că, atunci când Putin a venit la putere, a 
crezut că exista riscul real ca, pentru prima dată după secole 


întregi, Rusia să își piardă permanent statutul de mare putere 
la nivel mondiali4. În vreme ce establishmentul britanic 
post-1945 se împăcase mai mult sau mai puţin cu ideea că 
treaba lui era „gestionarea declinului” după sfârșitul 
imperiului, Putin era hotărât să refacă statutul de mare putere 
al Rusiei. 

Această hotărâre si resentimentul său fata de ceea ce 
considera a fi jigniri și trădări din partea Americii l-au plasat 
pe Putin pe un curs de coliziune cu Occidentul. Un moment 
hotărâtor l-a constituit un discurs ţinut de liderul rus la 
Conferința de Securitate de la Munchen din 2007. Conferința 
de Securitate de la Munchen este principala reuniune a elitei 
militare și de politică externă a Occidentului. În rândul 
asistenţei se găseau cancelarul german, Angela Merkel, 
secretarul Apărării al SUA, Robert Gates, și senatorul John 
McCain, care în anul următor avea să devină candidatul 
republican la președinția SUA. 

Discursul ţinut de Putin a fost o provocare directă adresată 
Occidentului și expresia unei furii reci. Acesta a acuzat Statele 
Unite de o „hiperutilizare aproape nelimitată a forţei — a forţei 
militare — în relaţiile internationale" si de „cufundarea lumii 
într-un abis de conflicte”. Putin din anul 2000, care își 
exprimase mândria fata de transformarea Rusiei într-o 
democraţie modernă, cedase locul unui om care denunța 
discursul occidental despre libertate și democraţie drept un 
paravan ipocrit pentru politica forţei. După cum s-au exprimat 
politologii Ivan Krastev și Stephen Holmes: „La Munchen, 
Rusia a încetat să pretindă că acceptă naraţiunea festivă 
potrivit căreia sfârșitul Războiului Rece a reprezentat o 
victorie comună a poporului rus și a democratiilor occidentale 
în fata comunismului”15. 

Discursul lui Putin de la Munchen nu a fost doar o reflecţie 
furioasă asupra trecutului. Indica și calea de urmat. 
Președintele rus a avertizat Occidentul că intenţiona să 
riposteze împotriva ordinii mondiale dominate de SUA. O bună 
parte din ceea ce urma să vină era implicită în discursul său: 
intervenţia militară a Rusiei în Georgia din 2008, anexarea 
Crimeii din 2014, dislocarea de trupe în Siria din 2015. Și, în 


fine, invadarea Ucrainei în 2022. 

Expunerea făcută de Putin înainte de atacul asupra 
Ucrainei era o dezvoltare a temelor și argumentelor pe care le 
prezentase începând de la discursul său de la Munchen din 
2007. Narațiunea predilectă a Moscovei, repetată cu tot mai 
multă vehementa, spunea că Occidentul fusese hotărât de la 
bun început să distrugă puterea Rusiei - și că liderii occidentali 
își mintisera în mod repetat omologii ruși, citând cu ipocrizie 
reguli și legi pe care ei înșiși le încălcau după aceea. 

Criticii lui Putin din Rusia și din afara Rusiei au răspuns că 
toate acestea sunt niște prostii menite să-i servească interesele. 
Putinismul nu a vizat niciodată protejarea Rusiei de Occidentul 
acaparator. În schimb, este un sistem clientelar prin care Putin 
și elita rusă s-au îmbogăţit. Putin îi protejează pe acei oligarhi 
care nu intră în politică și, la rândul lor, oligarhii îl protejează 
pe Putin și îi finanţează cercul. 

În această viziune, naționalismul proclamat de liderul rus 
este doar un mijloc cinic de a distrage atenţia de la coruptia si 
criminalitatea de la vârf. După cum mi-a zis un liberal rus: „În 
Rusia, politica este un concurs între frigider și televizor. 
Oamenii se uită în frigider și văd că nu e nimic de mâncare 
acolo. Dar apoi deschid televizorul și îl văd pe Putin luptându- 
se pentru Rusia - și se simt mândri”. 

Așadar, care dintre aceste două povești este adevărată? 
Putin este un naţionalist furios sau un manipulator cinic? Deși 
cele două naratiuni par să fie contradictorii, ambele contin 
elemente de adevăr. 

Incriminarea naționalistă a Occidentului, susținută de cei 
din jurul lui Putin, își are originile în anii 1990. La Moscova se 
argumentează în mod repetat că extinderea NATO prin 
integrarea ţărilor din fostul imperiu sovietic (inclusiv Polonia 
și ţările baltice) a reprezentat o încălcare directă a promisiunii 
făcute Rusiei după sfârșitul Războiului Rece. Intervenţia NATO 
în războiul din Kosovo din 1998-1999 este adăugată listei de 
nemulțumiri, dovedind, în opinia Kremlinului, atât că NATO 
este un agresor, cât și că discursul occidental despre 
respectarea suveranităţii și a graniţelor statale nu este altceva 
decât ipocrizie. Rușii nu se simt mai liniștiți de răspunsul 


Occidentului potrivit căruia NATO acţiona în replică la 
purificarea etnică și abuzurile în domeniul drepturilor omului 
comise de Serbia. Într-adevăr, după cum mi-a spus un 
politician liberal rus într-un moment de sinceritate: „Știm că 
am comis încălcări ale drepturilor omului în Cecenia. Dacă 
NATO poate bombarda Belgradul pentru asta, de ce n-ar putea 
acelaşi NATO să bombardeze și Moscova?” 16. 

Kosovo este doar un element din polemica rusă bine pusă la 
punct împotriva ipocriziei occidentale - care include si 
rázboiul din Irak declansat de SUA si aliatii lor in 2003, dupá 
atentatele din 11 septembrie 2001. Pentru Putin, vársarea de 
sânge masivă din Irak după căderea lui Saddam Hussein este o 
dovadă că autoproclamata goană după „democraţie și 
libertate” a Occidentului nu aduce altceva decât instabilitate și 
suferinţă. Dacă mentionezi la Moscova comportamentul brutal 
al forțelor rusedin Cecenia sau Siria, ti se va arunca 
întotdeauna în fata războiul din Irak. 

În mod crucial, pentru Putin, promovarea democraţiei de 
către Occident reprezenta o amenințare directă la adresa 
propriei supravietuiri politice și personale. În 2004 si 2005, în 
multe dintre statele fostei Uniuni Sovietice- inclusiv in 
Ucraina, Georgia și Kîrgîzstan - au izbucnit „revoluţii colorate” 
prodemocratice. Dacă demonstrantii din Piața Independenţei 
de la Kiev puteau dobori o guvernare autocratică în Ucraina, ce 
avea să împiedice ca același lucru să se întâmple în Piaţa 
Rosie? În Rusia, multi credeau că ideea că aceste mișcări erau 
revolte spontane era o „poveste de adormit copiii”. Ca fost 
agent din serviciul de informaţii a cărui întreagă carieră 
profesională implicase conducerea de „operaţiuni clandestine”, 
Putin a fost deosebit de înclinat să considere că CIA trăgea 
sforile în spatele revoluțiilor colorate. Obiectivul, credea 
Kremlinul, era să se instaleze regimuri marionetă 
prooccidentale. Rusia însăși putea fi următoarea pe listă. 

Șocul războiului din Irak si revoluțiile colorate au 
reprezentat experiențele recente care au stat la baza 
discursului lui Putin de la Munchen din 2007. Si, după cum 
vedea Kremlinul lucrurile, tiparul acesta al fărădelegilor 
Occidentului a continuat. Putin a argumentat că, în 2011, 


puterile occidentale au intervenit pentru a-l răsturna pe 
Muammar Gaddafi, dictatorul libian, după ce le promiseseră în 
mod ipocrit rușilor că nu vor face așa ceva. Intervenţia în Libia 
este un punct deosebit de dureros pentru Putin întrucât a avut 
loc între 2008 și 2012, când el ocupa poziția mai puţin 
importantă de prim-ministru, după ce, la finalul primelor sale 
două mandate prezidenţiale, s-a dat la o parte în favoarea 
acolitului său, Dmitri Medvedev. După cum văd lucrurile 
susținătorii lui Putin, un Medvedev naiv a fost păcălit de 
Occident să susțină o rezoluţie ONU ce permitea o intervenţie 
limitată, iar apoi, în mod predictibil, puterile occidentale și-au 
depășit mandatul pentru a-l înlătura de la putere și a-l asasina 
pe Gaddafi. Pe ruși nu-i interesează răspunsul occidental că 
intervenţia din Libia a avut într-adevăr la bază drepturile 
omului, dar că evenimentele au luat o altă turnură pe măsură 
ce revoluția libiană a căpătat amploare. 

Însă pretinsa naivitate a lui Medvedev s-a dovedit totodată 
utilă pentru Putin: a înrădăcinat ideea că este indispensabil ca 
lider al Rusiei. Orice înlocuitor, chiar și unul ales de Putin 
însuși, ar lăsa ţara vulnerabilă în fața Occidentului intrigant și 
nemilos. În 2011, Putin și-a anunţat intenţia de a reveni la 
Kremlin ca președinte, după ce termenul prezidenţial potenţial 
fusese recent extins la două mandate consecutive de șase ani. 
Acest anunț a provocat demonstraţii publice rar întâlnite la 
Moscova și în alte orașe, ceea ce, din nou, a sporit temerile lui 
Putin cu privire la planurile Occidentului de a-i submina 
puterea. Am fost la Moscova în ianuarie 2012 și am văzut 
marșurile și pancartele, dintre care unele conţineau referiri 
tăioase la soarta lui Gaddafi. Era ușor să înţelegi de ce Putin 
era alarmat. Faptul că Hillary Clinton, pe atunci secretar de stat 
al SUA, și-a exprimat susținerea publică pentru demonstranți i- 
a displăcut profund lui Putin și este posibil să fi justificat, în 
mintea lui, eforturile Rusiei de a submina campania 
prezidenţială a lui Clinton din 2016. 

Putin și-a asigurat realegerea, dar impresia lui că 
Occidentul rămânea o ameninţare pentru Rusia a fost 
alimentată și mai mult de evenimentele din Ucraina din 2014. 
Perspectiva ca Ucraina să semneze în scurt timp un acord de 


asociere cu Uniunea Europeană a fost considerată o 
amenințare serioasă la Kremlin, întrucât avea să atragă cel mai 
important vecin al Rusiei — cândva parte integrantă din URSS — 
în sfera de influență a Occidentului. Sub presiunea Moscovei, 
guvernul ucrainean al președintelui Viktor Ianukovici a 
adoptat o poziţie contrară celei de până atunci. Dar acest lucru 
a provocat o altă revoltă populară la Kiev, forțându-l pe 
Ianukovici să fugă. Pierderea unui aliat ascultător la Kiev a fost 
un eșec geopolitic major pentru Kremlin. Răspunsul lui Putin a 
fost creșterea dramatică a mizei şi intrarea pe terenul utilizării 
forței militare. 

În martie 2014, Rusia a invadat și a anexat Crimeea, o 
regiune care era parte a Ucrainei, dar care aparținuse Rusiei 
până în 1954 și era populată în mare parte de vorbitori de 
rusă. În baza unui acord cu ucrainenii, Crimeea era și baza 
flotei Rusiei de la Marea Neagră. În Occident, anexarea Crimeii 
și intervenţia militară rusă în estul Ucrainei au fost considerate 
niște încălcări flagrante ale dreptului internaţional. Însă, în 
Rusia, anexarea Crimeii a fost în general salutată ca un 
triumf - era îndelung așteptata ripostă a poporului rus. Ratele 
de aprobare a lui Putin în sondajele de opinie independente au 
sărit la peste 80%. În perioada de glorie imediat următoare, 
Putin s-a apropiat de atingerea obiectivului final al 
conducătorului de mână forte- identificarea completa a 
națiunii cu liderul. Veaceslav  Volodin, președintele 
Parlamentului rus, jubila: „Dacă există Putin, există Rusia. 
Dacă nu există Putin, nu există nici Rusia”17. 

Putin însuși s-a lăudat că Crimeea fusese cucerită fără 
niciun foc de arma. Usurinta cu care a fost câștigată campania 
din Crimeea in 2014 s-ar putea sa-l fi atras pe calea unui 
periculos calcul gresit in 2022. Planurile Rusiei pentru o 
invadare totală a Ucrainei se bazau pe ideea că, din nou, 
forțele armate ucrainene nu vor opune nicio rezistenţă reală. 

Probabil că și slăbiciunea răspunsului dat de Occident la 
anexarea Crimeii a jucat un rol în calculele greșite ale lui 
Putin. Principalul răspuns a constat în sancțiuni economice, 
care nu au provocat mari pagube economiei ruse. Acestea au 
fost inásprite într-o oarecare măsură după ce milițiile susținute 


de Rusia au doborât un avion de linie malaysian (MH17) 
deasupra Ucrainei în iulie 2014, omorându-i pe toti cei 298 de 
oameni aflaţi la bord. Au fost impuse și alte sancţiuni, inclusiv 
expulzarea diplomaților, dupa ce agenti ruși au încercat să-l 
asasineze pe fostul agent FSB Serghei Skripal pe teritoriul 
britanic, la Salisbury, în 2018. Dar, în același an, Rusia a 
găzduit Campionatul Mondial de Fotbal. La finala de la 
Moscova, Putin a găzduit în boxa VIP-urilor doi lideri din UE — 
Emmanuel Macron din Franţa și Kolinda Grabar-Kitarovic din 
Croaţia. Asasinatele și anexările erau evident insuficiente 
pentru a face din liderul rus un proscris internaţional. 

Probabil că graba cu care liderii vestici au trecut peste 
anexarea Crimeii i-a confirmat lui Putin ideea că, deși 
Occidentul era ostil Rusiei și lui personal, era totodată slab și 
fatarnic. 

Iar in timp ce Putin si susținătorii lui lansează acuzaţii de 
ipocrizie la adresa Occidentului, aceeași învinuire îi este adusă 
de multă vreme liderului rus de către criticii săi dinăuntrul și 
din afara Rusiei. Adevărata poveste a lui Putin, argumentează 
ei, nu este despre un conducător rus curajos care repară niște 
nedreptati istorice și înfruntă ipocrizia Occidentului, ci despre 
un cvasidictator nemilos care încalcă dreptul internaţional și 
folosește violența în mod repetat pentru a-și proteja propria 
poziţie de lider și poziţiile acolitilor săi. 

Argumentul că naraţiunea lui Putin este o mare minciună 
este frecvent întărit prin indicarea tuturor minciunilor mai 
mici care sunt folosite pentru a o susţine. În ciuda dovezilor 
convingătoare prezentate de o anchetă olandeză detaliată, 
guvernul rus continuă să nege că a avut vreun rol în doborârea 
cursei MH17. Este negată și implicarea în tentativa de 
asasinare a lui Skripal sau în asasinarea unui alt fost agent rus, 
Aleksandr Litvinenko, în Marea Britanie în 2006. Prezenţa 
milițiilor ruse si a agitatorilor ruși (așa-numiții ,omuleti verzi”) 
în Crimeea a fost iniţial respinsă drept propagandă 
occidentală, doar pentru ca Putin să admită ulterior rolul 
Rusiei, odată ce anexarea a devenit un fait accompli. Între 
timp, alegerile din tara sunt în mod curent măsluite. Adversarii 
politici cu priză reală la public sfârșesc uneori prin a fi 


asasinați - inclusiv Boris Nemtov, care a fost împușcat pe un 
pod de lângă Kremlin în 2015. 

Altora li se fac înscenări si sunt întemnițați. Mihail 
Hodorkovski, cel mai bogat dintre oligarhii din anii 1990, care 
contribuise la finanțarea presei independente și a cauzelor 
opoziţiei, a fost arestat la bordul avionului său privat în 
Siberia, în octombrie 2003, și ulterior judecat și închis pentru 
zece ani. Aleksei Navalnii, care, în ultimii ani, a fost cel 
mai proeminent si mai curajos adversar politic al lui Putin, a 
fost arestat si inchis de treisprezece ori in baza a diverse 
acuzatii fabricateis. Apoi, in vara anului 2020, a facut obiectul 
unei tentative de asasinat si a intrat in coma dupa ce a fost 
otrăvit la bordul unei curse aeriene, in Siberia. După ce s-a 
recuperat într-un spital din Germania, Navalnii s-a întors cu 
avionul în Rusia - unde a fost imediat arestat pe aeroport, 
judecat și închis din nou. 

Navalnii a fost cel care a propus un nume distrugător de 
eficient pentru Partidul Rusia Unită al lui Putin, etichetându-l 
drept „partidul escrocilor și al hotilor". Printr-o campanie 
online și prin videoclipuri pe YouTube, a făcut o serie de 
dezvăluiri foarte urmărite despre corupţia de la vârful Rusiei 
lui Putin. Se pare că tocmai de aceste acuzaţii de lăcomie si 
corupție se teme Putin cel mai mult. Publicarea asa-numitelor 
Documente Panama - un adevărat tezaur de documente scurse 
din acest centru financiar offshore în 2016 - a părut să îi lege 
pe Putin și pe unii dintre cei mai apropiaţi asociaţi ai săi de 2 
miliarde de dolari care fuseseră strecurati peste hotare:». 
Filmul care prezintă palatul lui Putin de la Marea Neagră şi pe 
care Navalnii l-a publicat atunci când s-a întors în Rusia pentru 
a se confrunta cu arestarea, în 2021, a devenit viral pe reţelele 
de socializare, ajungând la milioane de vizualizări în câteva 
zile. Presa de obicei abilă a Kremlinului a rămas tăcută o 
vreme. În cele din urmă, Arkadi Rotenberg, un oligarh 
miliardar și prieten din copilărie cu Putin, a ieșit în fata și a 
pretins că palatul îi apartine2o. 

Putin, se afirmă uneori, este „cel mai bogat om din lume”21. 
Oricare ar fi adevărul (sau chiar sensul) unei astfel de 
afirmaţii, nu există nicio îndoială că multi dintre asociaţii si 


colaboratorii apropiaţi ai liderului rus au devenit extrem de 
bogaţi. Nu este vorba doar de miliardari precum Roman 
Abramovici, proprietarul clubului de fotbal Chelsea*1, sau Oleg 
Deripaska, magnatul aluminiului: purtătorul de cuvânt al lui 
Putin, Dmitri Peskov, a fost fotografiat la nunta sa din 2015 
purtând un ceas de 620.000 de dolari. 

Dacă Putin este atât un nationalist autentic, cât și liderul 
unui regim corupt, legătura dintre cele două este cinismul 
profund si coroziv (pe care adepţii lui îl numesc „realism”) ce 
caracterizează abordarea liderului rus fata de politică si viata. 
Tabara lui Putin crede cu adevarat ca guvernele occidentale 
vor să domine și să umileasca Rusia si că discursul lor despre 
democraţie și drepturile omului este doar ipocrizie și 
minciună. Pentru cercul lui Putin, acest lucru îndreptățește o 
Rusie mai slabă să mintă și să înșele în replică. În acest sens, 
linia oficială rusă în privinţa afacerilor internaţionale este, în 
același timp, complet cinică și foarte sinceră. Guvernul se 
ocupă cu propagarea de minciuni despre propriul 
comportament și despre lumea mai largă, dar crede sincer că 
aceste minciuni sunt justificate ca parte a unei campanii mai 
ample împotriva ticăloșiei și agresiunii occidentale. 

Același amestec de cinism și sinceritate se aplică și în cazul 
conduitei personale a oficialilor. O opinie despre Putin și 
cercul lui intim spune că motivele lor sunt pur venale. După 
cum mi-a spus un prieten rus: „Singurul lucru care îi 
deranjează cu adevărat este dacă te interpui între ei și mașina 
de făcut bani”. Totuși, deși corupţia e profundă în Rusia, asta 
nu înseamnă că Putin și consilierii lui nu sunt și niște 
naționaliști autentici, care cred că întăresc Rusia acasă și în 
străinătate. Ei argumentează că, preluând controlul asupra 
activelor Rusiei, au împiedicat ajungerea lor în mâini străine. 
Iar dacă au cules personal roadele acestei acțiuni - ei bine, asa 
merg lucrurile în lume. 

Cu toate problemele cauzate de corupție, sancţiuni si 
oscilarea prețului petrolului, este adevărat că Rusia dinainte de 
războiul din Ucraina era mai prosperă și mai stabilă decât era 
în anii 1990. Campionatul Mondial de Fotbal din 2018 i-a oferit 
lui Putin șansa de a-și etala tara. Vizitand Rusia pentru prima 


dată în calitate de turist, nu de jurnalist, am fost sincer 
surprins de prosperitatea și eficiența unor orașe centrale ca 
Moscova și Sankt-Petersburg- și chiar a unor avanposturi 
provinciale precum orașul Kazan. Desigur, s-au făcut eforturi 
uriașe pentru a prezenta Rusia într-o lumină cât mai 
favorabilă. Dar nu era pur și simplu o situaţie în care niște 
străini erau pácáliti de un sat potemkinian. Trenul de mare 
viteză dintre Moscova și Sankt-Petersburg, hotelurile ieftine, 
curate si bine administrate și cafenelele pline de viata din 
Moscova erau toate la locul lor cand am vizitat tara un an mai 
tarziu. Si unele parti din statul rus functionau bine. Autoritatea 
fiscala si-a atras laude internationale pentru colectarea in timp 
real de date legate de tranzactii22. Banca centrală este general 
admirată pentru modul de gestionare a sancţiunilor și pentru 
administrarea rublei. 

Campionatul Mondial de Fotbal l-a adus pe Putin în centrul 
atenţiei. La meciul de deschidere- Rusia contra Arabiei 
Saudite - a stat lângă liderul saudit, Mohammed bin Salman. 
Era o pereche care stârnea interesul, pentru că MBS 
reprezenta o nouă generaţie de lideri de mână forte care îl 
considera în mod clar pe Putin un model și o sursă de 
inspiraţie. Un consilier britanic al prinţului saudit a observat 
admiraţia vecină cu veneratia a lui MBS pentru Putin. „Era 
fascinat de el. Părea să îl admire. Îi plăcea ce a facut”23. 

Liderul saudit nu era singurul fascinat de Putin. Pentru o 
generaţie în afirmare de lideri autoritari și de conservatori 
culturali din afara Rusiei, Putin devenise un fel de erou și de 
model. Din perspectiva admiratorilor săi, liderul rus moștenise 
o tara umilită de dezagregarea Uniunii Sovietice. Prin forţă si 
viclenie, îi restaurase statutul și puterea globală, ba chiar 
recâștigase o parte din teritoriul pierdut atunci când URSS se 
destrămase. Și îi delectase pe naționaliștii și populiștii din 
întreaga lume înfruntându-i cu succes pe niște liberali 
americani convinși că numai ei au dreptate, precum Hillary 
Clinton și Barack Obama. Dmitri Peskov, purtătorul de cuvânt 
al lui Putin, nu făcea pur și simplu propagandă atunci când 
spunea în 2018: „În lume există o cerere pentru lideri 
deosebiți, suverani, hotărâți... Rusia lui Putin a fost punctul de 


plecare"24. 

Clubul fanilor lui Putin a avut numerosi membri în 
Occident de-a lungul anilor. Rudy Giuliani, avocatul și 
consilierul apropiat al lui Trump, și-a exprimat admiraţia fata 
de anexarea Crimeii de către Putin în 2014, remarcând: „la o 
decizie și o pune în aplicare, rapid. Asta înseamnă să fii 
lider"25. Nigel Farage, fostul lider al UKIP si al Partidului Brexit 
și prieten al lui Donald Trump, l-a numit odată pe Putin liderul 
mondial pe care îl admiră cel mai mult, adăugând: „Felul în 
care a gestionat toată tărășenia cu Siria. Strălucit”26. Matteo 
Salvini, liderul partidului populist italian de dreapta Liga 
Nordului si fost viceprim-ministru al Italiei, și-a arătat 
admiraţia fata de liderul rus lăsându-se fotografiat într-un 
tricou cu imaginea lui Putin în Piaţa Roșie27. Rodrigo Duterte, 
președintele retras recent al Filipinelor, a spus: „Eroul meu 
favorit este Putin”. Cu doar câteva zile înainte ca Rusia să 
declanșeze invazia din 2022, Donald Trump a numit 
amenințările lui Putin la adresa Ucrainei o acţiune de „geniu”. 

Modul în care Putin a devenit un model și o sursă de 
inspirație pentru multi alti lideri subliniază felul cum Rusia a 
schimbat atmosfera politicii mondiale în cursul celor douăzeci 
de ani în care acesta s-a aflat la putere. Până ca Xi Jinping să 
preia controlul la Beijing în 2012 stilul lui Putin arăta ca o 
anomalie ciudată printre liderii marilor puteri ale lumii. 
Autoritarismul său macho și încurajarea unui cult al 
personalității păreau nelalocul lor într-o epocă tehnocratică în 
care figurile politice dominante erau niște personaje calme, 
neostentative, precum Hu Jintao din China, Angela Merkel din 
Germania sau Barack Obama de la Casa Albă. Dar, în 2020, 
lideri care imitau sau împărtășeau autoritarismul macho al lui 
Putin se aflau la putere in China, India, Brazilia și Turcia - iar 
un club de fani ai lui Putin apăruse și în Occident. După cum a 
observat Anne Applebaum, înainte de invazia din Ucraina, o 
versiune idealizată a Rusiei lui Putin devenise o sursă de 
inspiraţie pentru „intelectualii de dreapta, acum profund 
critici fata de propriile societăţi şi care au început să le facă 
curte dictatorilor de dreapta cărora le displace America” 28. 

În contrapartidă, când acești reactionari vestici denuntau 


»globalismul” sau „liberalismul”, ideile lor erau preluate si 
amplificate în cercurile naționaliste din Rusia. În 2019, l-am 
întâlnit la Moscova pe Konstantin Malofeev, un intelectual și 
miliardar bărbos, care și-a făcut averea în băncile de investiţii 
înainte să devină emisar între Kremlin și extrema dreaptă din 
Europa și America. Denuntarea globalismului și apărarea 
naţiunilor și a rolurilor sexuale tradiționale de către Malofeev 
ar fi putut foarte bine să vină din gura lui Salvini, Farage sau 
Steve Bannon. Și, într-adevăr, Malofeev contribuise la 
obtinerea unui imprumut de 2 milioane de euro de catre Jean- 
Marie Le Pen, fondatorul Frontului National din Franta, si 
sponsoriza conferinte care reuneau personaje de prim rang ale 
extremei drepte franceze, italiene, austriece si ruse29. 

Malofeev facea campanie si pentru restaurarea monarhiei 
in Rusia si, plin de mândrie, mi-a arătat un portret al ţarului 
său favorit, extrem de reactionarul Alexandru al III-lea. A fost 
pe drept cuvânt încântat când, după câteva luni, s-a anunţat că 
Rusia intenţiona să își modifice Constituţia pentru a-i permite 
lui Putin să candideze pentru încă două mandate de șase ani. 
Acest lucru îi va îngădui în principiu lui Putin să stea la 
Kremlin până în 2036, când va avea 84 de ani- o perioadă în 
fruntea Rusiei prin care l-ar depăși cu ușurință pe Stalin. 

În 2022, Putin era pregătit să îndeplinească visurile 
ultranationalistilor precum Malofeev, angajându-se in cea mai 
mare și mai brutală aventură a perioadei petrecute de el la 
putere - lansarea unei invazii totale în Ucraina, menită să 
suprime existența acestei tari ca stat independent. 

În capitalele occidentale au început să răsune semnale de 
alarmă în legătură cu intenţiile lui Putin în iulie 2021, atunci 
când liderul rus a publicat un lung eseu despre legăturile 
istorice dintre Rusia și Ucraina - care părea să fie scris chiar de 
el și să exprime niște opinii foarte ferme. Eseul se intitula 
„Despre unitatea istorică a rușilor și ucrainenilor” și discuta pe 
larg ideea că rușii și ucrainenii sunt „un singur popor”. 

Eseul lui Putin semăna cu o scrisoare din partea unui fost 
sot abuziv respins cu dispreţ. Era plin de declaraţii de dragoste 
veșnică fata de ucraineni, îmbinate cu amenințări de violență 
în caz că dragostea nu era reciprocă. Ucrainenii erau infatisati 


când ca fraţii de sânge ai rușilor, când ca neonazisti. 

Liderul rus sublinia legăturile istorice de limbă, etnie și 
religie care uneau Rusia și Ucraina. Argumenta că aceste 
legături datau de secole și precedaseră cu mult Uniunea 
Sovietică. Putin chiar deplángea nesábuinta conducătorilor 
sovietici care puseseră o „bombă cu ceas extrem de 
periculoasă” sub legăturile dintre Rusia și Ucraina, dând 
oricărei parti din URSS dreptul de a se desprinde din uniune. 
„Rusia a fost jefuită, fără doar și poate”, spunea el clocotind de 
furie. 

Putin insista că Ucraina era un stat eșuat indus în eroare de 
străini puși pe uneltiri. Occidentul, sugera el, juca un „joc 
geopolitic periculos” și voia să se folosească de Ucraina ca de o 
„trambulină împotriva Rusiei”. Tocmai acest tip de argument a 
pus bazele pentru ca Putin să prezinte un atac asupra Ucrainei 
drept un act necesar de autoapărare. 

La câteva săptămâni după invazia din 24 februarie a 
devenit clar că speranţele lui Putin privind o victorie rapidă în 
Ucraina se spulberaseră. Dar liderul rus a refuzat să accepte în 
mod public că lucrurile merseseră prost - sau chiar că tara lui 
era în război. Intervenţia din Ucraina, insista Kremlinul, era 
doar o „operaţiune militară specială”. 

După atacul lui Putin asupra Ucrainei, clubul de fani global 
al liderului Rusiei a amuţit - cel putin pentru o vreme. Dar este 
cu siguranţă posibil ca, odată cu trecerea timpului, Putin să 
aibă succes în refacerea legăturilor internationale - nu numai 
cu „Sudul global”, ci și cu extrema dreaptă din Europa și din 
America de Nord. 

Dimpotrivă, un eșec definitiv al Rusiei în Ucraina ar aduce 
pagube misticii lui Putin și modelului liderului de mână forte 
pe care acesta îl reprezintă. Ar scoate la iveală faptul că, chiar 
și înainte de invadarea Ucrainei, modelul lui Putin întâmpina 
unele probleme. Asasinarea și închiderea criticilor interni ai 
lui Putin subliniază felul cum îndelungata sa conducere se 
bazează, în ultimă instanță, nu pe succes și pe aprobare 
populară, ci pe forță și represiune. Iar viitorul pe termen lung 
al Rusiei pare sumbru in multe privinţe. Populaţia ţării scade si 
îmbătrânește. Teritoriul Rusiei este vast, dar economia sa, 


chiar și înainte de războiul din Ucraina, era aproximativ de 
dimensiunile celei italiene. Într-o lume care se decarbonizează, 
avutia naţională a Rusiei rămâne periculos de dependentă de 
petrol și gaze. 

Barack Obama a stârnit indignare și furie la Moscova în 
2014, când a expediat Rusia ca nefiind altceva decât o „putere 
regionala”30. Dar remarca a lovit în plin și pentru că avea ceva 
adevărat în ea. Vladimir Putin a avut grijă să evite să-l înfrunte 
pe Xi Jinping, liderul autoritar din est, deşi China își extinde 
influența în Eurasia și în sfera de influență râvnită de 
Moscova. În schimb, Putin a încercat să restabilească 
identitatea Rusiei de mare putere încordându-și mușchii în 
Georgia, apoi în Orientul Mijlociu - iar după aceea, in mod 
fatal, invadând Ucraina. Dar intervenţia din Siria și lupta 
pentru controlul asupra Mării Negre l-au adus pe Putin într-un 
potenţial conflict cu alt lider autoritar regional, și el hotărât să 
reînvie gloria trecutului imperial al ţării sale: Recep Tayyip 
Erdogan din Turcia. 


*1 Clubul a fost vândut, în mai 2022, unui consorţiu de investitori (n.ed.). 

Erdogan - de la reformatorul liberal 
la liderul autoritar (2003) 


Palatul prezidenţial construit pentru Recep Tayyip Erdogan 
se profilează spre vestul Ankarei, capitala Turciei. Construit pe 
un varf de colină, pe un teren forestier cândva protejat, este un 
edificiu imens continándo galerie de artă, un centru de 
conferințe, un buncăr antiatomic si peste o mie de camere. 
Suprafaţa totală a palatului este mai mare decât a Kremlinului 
sau a palatului de la Versailles. Când președintele Erdogan s-a 
mutat în noua lui reședință, în octombrie 2014, a fost o 
confirmare a megalomaniei în creștere a conducătorului turc. 
Un deceniu si mai bine petrecut la putere înlăturase aparențele 
de lider modest si fără pretenţii, dezvăluind ambiția de a se 
asemăna mai degrabă cu un sultan otoman. 

Paralelele dintre carierele lui Putin și Erdogan sunt 
izbitoare. Amândoi au ajuns la putere în primii ani ai secolului 
XXI. Erdogan a devenit mai întâi prim-ministru in 2003*1. 
Ambii lideri au fost inițial consideraţi în Occident niște 
reformatori, pregătiţi să guverneze în limitele unei democrații. 
Amândoi au început să preia tot mai mult controlul asupra 
statului și societăţii, în paralel cu reafirmarea puterii ţării lor 
pe scena internaţională. Amândoi au devenit adversari fatisi ai 
Occidentului și critici ai liberalismului. În tara și în străinătate, 
Putin și Erdogan au urmat tactici similare. 

Ascensiunea unui lider de mână forte în Turcia nu este, 
într-un fel, surprinzătoare. Fondatorul republicii turce 
moderne a fost Kemal Atatürk, un lider carismatic al cărui cult 
al personalităţii continuă să fie celebrat, la decenii după 


dispariţia sa în 1938. Înainte de Erdogan, istoria Turciei 
moderne a fost presărată cu lovituri de stat și perioade de 
conducere militară. Și totuși, Turcia joacă un rol important în 
povestea epocii liderului cu mână de fier. După atentatele 
teroriste din 11 septembrie, Statele Unite și Uniunea 
Europeană au devenit tot mai preocupate de problemele 
politice ale Orientului Mijlociu și ale lumii islamice. Formatorii 
de opinie occidentali erau în căutare de lideri musulmani 
„moderaţi”, care să poată reconcilia islamul cu democraţia si 
Occidentul. Erdogan părea a fi omul pe care îl căutau. 

Turcia era deja membră a NATO și, deși Erdogan era mult 
mai religios decât liderii tradițional seculari ai Turciei, 
acceptase capitalismul  șiavansase printr-o politică 
democratică. De asemenea, Turcia este o ţară și o economie 
suficient de mare - cu o populaţie de peste 80 de milioane de 
locuitori - ca să pară un model credibil pentru alte naţiuni 
musulmane. Robert Kaplan, un influent jurnalist american, a 
surprins starea de spirit a acelei perioade atunci când a 
afirmat, în 2004, că „islamul moderat și reformist al lui 
Erdogan oferă cea mai bună speranță de reconciliere a 
musulmanilor.... cu realitățile politice și sociale ale secolului 
XXT'1. 

L-am văzut pe Erdogan pentru prima dată în acţiune la 
Bruxelles în 2004, la o conferință de presă în sprijinul 
candidaturii ţării sale la Uniunea Europeană. Disponibilitatea 
sa de a sta într-o încăpere dosnică a Parlamentului European, 
răspunzând răbdător la întrebări din partea jurnaliștilor 
străini despre posibilitatea ca Turcia să „se alăture Europei”, 
părea să confirme că era un lider care se împacă bine cu 
dinamica politicii democratice. Când l-am întrebat dacă îl 
îngrijora opoziţia fata de aderarea Turciei la UE, a dat un 
răspuns bine adaptat la sensibilitatile liberale: „Dacă Uniunea 
Europeană a decis să fie un club creștin, nu unul al valorilor 
comune, atunci să o spună acum”2. Olli Rehn, comisarul 
european responsabil cu gestionarea candidaturii Turciei la 
UE, mi-a spus cum se apropiase de Erdogan datorită pasiunii 
lor comune pentru fotbal. Ce poate fi mai european de atât! 

În contextul geopolitic al vremii, candidatura Turciei la UE 


a fost considerată de o importanţă vitală. Dacă Turcia devenea 
membră a UE, exista convingerea larg împărtășită că 
amenințările duale ale islamismului și loviturilor de stat 
militare din ţară ar deveni cu siguranță de domeniul 
trecutului. Otto Schily, ministrul de Interne al Germaniei, a 
argumentat că, dacă Turcia ar adera la UE, acest lucru ar 
„demonstra lumii că este posibil ca musulmanii și Occidentul 
să convietuiascá în baza valorilor Iluminismului”. O vreme, 
aceste speranţe au fost întruchipate de figura lui Recep Tayyip 
Erdogan. 

Nu doar politicienii europeni și jurnaliștii de la Washington 
au avut o încredere enormă în liderul turc. În calitate de 
președinte al SUA, Barack Obama a ales să-și tina primul 
discurs important privind politica externă la Ankara și, pe 
parcursul primului său mandat, a vorbit mai frecvent cu 
Erdogan decât cu oricare alt lider străin. După războiul din 
Irak, principalul obiectiv de politică externă al lui Obama a fost 
să pună bazele unei noi relaţii între SUA și lumea musulmană, 
iar liderul turc părea a fi un personaj-cheie. 

Istoria politică a lui Erdogan și primii lui ani ca prim- 
ministru au oferit, într-adevăr, unele temeiuri pentru speranța 
seducătoare că ar putea fi un model de reconciliere între islam, 
democraţie și modernitate. Născut în 1954 într-o zonă săracă a 
Istanbulului, fiu al unui căpitan de feribot, Erdogan s-a 
alăturat în adolescenţă Partidului Islamist al Salvării Naţionale 
(Milli Selamet Partisi, MSP). După ce a fost jucător de fotbal 
semiprofesionist și muncitor în fabrică, a devenit activist de 
partid cu normă întreagă și a avansat până la conducerea 
filialei din Istanbul a partidului. Carisma și abilităţile sale de 
organizator local l-au ajutat să fie ales primar al orașului în 
1994. Dar, în 1998, instanţele judecătoreşti din Turcia au dispus 
desfiinţarea Partidului Bunăstării (cum se numea acum MSP) 
din cauza caracterului său islamist. În același an, Erdogan a 
fost obligat să demisioneze din funcția de primar al 
Istanbulului și a fost închis pentru că a recitat un poem despre 
care judecătorii au spus că incita la ură religioasă. Poezia 
conţinea versurile: „Moscheile sunt cazărmile noastre, cupolele 
coifurile noastre,  minaretele baionetele noastre, iar 


credincioșii soldații nostri". 

În loc să pună capăt carierei lui politice, așa cum 
intentionase establishmentul secular al Turciei, cele patru luni 
și jumătate petrecute de Erdogan la închisoare, în 1999, au 
contribuit la catapultarea lui la vârful puterii nationales. Multi 
musulmani ferventi îl considerau acum un erou pe care statul 
nu reușise să-l reducă la tăcere. După eliberare, a înfiinţat și a 
condus un nou partid islamist de nișă, Justiţie și Dezvoltare 
(cunoscut după inițialele sale turcești, AKP), care a câștigat 
alegerile generale în Turcia în 2002. După ce interdicţia de a 
participa la viaţa politică s-a încheiat, Erdogan a intrat în 
Parlament în urma unor alegeri parţiale și a devenit prim- 
ministru în 2003. 

În această etapă, chiar si multi democrați turci l-au susținut 
pe Erdogan, care părea să fi triumfat in fata unei încercări de 
subminare a democraţiei. Liberalii erau încurajați de opoziția 
sa fata de o conducere militară și de angajamentul său declarat 
în favoarea democraţiei și pluralismului. Noul lider turc părea 
să se pozitioneze împotriva conceptului însuși de politică de 
mână forte, proclamând că „epoca politicii centrate pe propria 
persoană s-a încheiat”. Inclusiv unele dintre primele sale 
acțiuni după ce a ajuns în funcţie au părut să justifice speranţa 
că avea să fie democrat și reformator. Pe lângă că a insistat cu 
candidatura Turciei la UE, guvernul său a aprobat legi care 
întăreau drepturile minorităţilor și independenţa judiciară și 
care aboleau pedeapsa cu moartea”. L-a ajutat faptul că, în 
primii săi ani în funcţie, Turcia a cunoscut o creștere 
economică generată de construcții și investiţii, impulsionată în 
mare parte de speranţele că avea să se alăture curând Uniunii 
Europene. Creșterea economică a sporit credibilitatea lui 
Erdogan atât în rândul alegătorilor turci, cât și în cel al 
investitorilor străini. 

Câţiva sceptici au observat că în trecutul lui Erdogan se 
găseau o mulțime de dovezi că acesta nu este liberal. Ca tânăr 
activist, în anii 1970 fusese actor principal, coregizor și 
scenarist asociat al unei piese de teatru conspirationiste cu 
titlul Mason-Comunist-Evreus. Ca primar al Istanbulului, în 
1996 afirmase: „Democraţia este ca un tramvai. Mergi cu ea 


până ajungi la destinaţie. Iar apoi cobori”o. Destinația, se putea 
presupune, era o Turcie în care credinţa islamică juca din nou 
un rol central anulând laicismul înscris de Atatürk in 
Constituţia Turciei. Este notabil că majoritatea măsurilor 
liberale din primii ani ai lui Erdogan i-au ajutat și pe islamiști 
să-și întărească poziţia în societate. Liberalii occidentali au 
salutat anularea de către Erdogan a unei interdicții care le 
împiedica pe femeile ce purtau văl islamic să studieze la 
universitate ca pe o consolidare a libertăţii și drepturilor 
femeilorio; islamiștii au salutat-o ca pe o creștere a pietátii 
religioase. 

Pe măsură ce au trecut anii, controlul tot mai puternic 
asupra puterii și lupta continuă a lui Erdogan cu militarii turci 
i-au adus în prim-plan instinctele autocratice. După ce politia 
turcă a pretins că a descoperit dovezi ale unui complot pentru 
o lovitură de stat în 2007, zeci de generali și ofițeri din armată 
au fost arestaţi și judecaţi. Din nou, unii liberali au aprobat, 
întrucât priveau armata ca pe adversarul istoric al democraţiei 
în Turcia. Dar existau și îngrijorări că o mare parte din dovezi 
fuseseră fabricate. 

Occidentul a început doar treptat să înțeleagă cât de 
puternice erau tendinţele antidemocratice ale lui Erdogan. În 
timpul unei vizite în Turcia din 2011, discuţiile cu prietenii și 
cu colaboratorii m-au convins că latura întunecată a lui 
Erdogan nu mai putea fi ignorata*2. Într-un articol cu titlul (ce-i 
drept, timid) „Nu fiti orbi la defectele lui Erdogan”, remarcam 
că liderul turc era, fără îndoială, popular și carismatic: 
câștigase până atunci trei alegeri succesive și chiar şi 
adversarii săi considerau că, în general, votările erau curate. 
Dar am arătat si că „acum sunt considerabil mai multi 
jurnaliști întemnițați în Turcia decât in China”. Și stilul 
personal al prim-ministrului devenea mai dictatorial. În timpul 
unei vizite la ONU, în New York, în 2011, unii dintre agenţii lui 
de securitate s-au luat la bătaie cu personalul de securitate al 
ONU. Erdogan anunţase că intenţiona să se mute din biroul de 
prim-ministru în cel de președinte după modificarea 
Constituţiei pentru a extinde prerogativele prezidenţiale, ceea 
ce nu prevestea nimic bun. În mod evident se instala la putere 


pentru încă un deceniu, ceea ce, am notat în articolul meu, „va 
face din el răspunsul Turciei la Vladimir Putin” 11. 

Opoziția internă- pașnică sau violentă- părea doar să 
sporească paranoia lui Erdogan și să-i întărească hotărârea de 
a zdrobi orice rezistenţă. În 2013, mulţi liberali și susținători 
turci ai secularismului au ieșit în stradă la protestele din 
parcul Gezi - stârnite initial de știrea că liderul turc intenționa 
să construiască într-unul dintre puţinele parcuri din centrul 
Istanbulului pentru a recrea niște vechi barăci din epoca 
otomană care, odinioară, fuseseră baza unei revolte a ofițerilor 
islamiști. Erdogan intenţiona și să construiască o moschee în 
Piaţa Taksim, centrul simbolic al Istanbulului, chiar lângă 
parcul Gezi. 

Puterea rețelelor de socializare a contribuit la 
transformarea unui protest pe teme de mediu într-o mișcare 
antiguvernamentală masivă care, în punctul ei culminant, a 
scos un milion de oameni pe străzile Istanbulului. 
Demonstrantii pe care i-am văzut adunaţi în Piaţa Taksim, la 
unul dintr-o serie întreagă de proteste continue, erau niște 
liberali urbani, care ar fi părut foarte firești la New York sau la 
Londra. Puţine dintre femeile din mulțime purtau văl- spre 
deosebire de soțiile tuturor politicienilor veterani din AKP. 
Acesta era un „război cultural” turcesc- și i-a provocat lui 
Erdogan un acces de paranoia și de ostilitate. I-a acuzat pe 
demonstranți că erau o unealtă a puterilor străine și a 
magnatului evreu George Soros. 

Însă chiar și paranoicii au dușmani reali. În cele din urmă, 
protestele din parcul Gezi s-au stins. Dar, în august 2016, 
dușmanii lui Erdogan din armată au trecut la acţiune. Niște 
soldaţi au venit să-l aresteze pe liderul turc la hotelul în care îşi 
petrecea vacanța sau, posibil, să-l asasineze, însă au descoperit 
că Erdogan fusese avertizat și plecase cu doar o oră înainte. Pe 
când avioanele de vânătoare bombardau Parlamentul turc, 
Erdogan a apărut la televizor - prin FaceTime - și a făcut apel 
la turci să iasă în stradă pentru a bloca puciul. După 24 de ore, 
liderul turc redobândise controlul. Dar aproximativ 250 de 
oameni fuseseră uciși. lar Erdogan însuși era profund 
marcati2. 


După lovitura de stat eșuată, Erdogan a declarat stare de 
urgenţă, care a dus la o reprimare masivă a libertăţilor civile. 
Președintele a aruncat vina pentru tentativa de puci asupra 
adepților unui predicator rezident in SUA, Fethullah Gülen, cu 
care fusese aliat cândva. Există, într-adevăr, dovezi că 
susținători ai lui Gulen au fost puternic implicaţi în complotul 
împotriva lui Erdogani3. În perioada care a urmat, zeci de mii 
de funcţionari publici presupusi a fi ,gülenisti" au fost arestaţi, 
pașapoartele a 50.000 de oameni au fost anulate, 4.000 de 
judecători și procurori au fost concediati si peste o sută de 
instituții media au fost închise:4. Epurárile au depășit cu mult 
rândurile gülenistilor, îndepărtând vocile independente si 
criticii liberali ai guvernării Erdogan. 

Unul dintre cele mai importante personaje închise în timpul 
reprimării a fost Selahattin Demirtaș, un politician kurd și o 
figură-cheie a opoziţiei parlamentare. Demirtaș își condusese 
partidul politic spre un succes istoric în alegerile din Turcia 
din 2015, când HDP câștigase suficiente locuri pentru a 
împiedica partidul AKP al lui Erdogan să formeze o majoritate 
parlamentară pentru prima dată de când venise la putere, în 
2002. HDP devenise primul partid kurd reprezentat în 
Parlamentul turc. Dar atrăsese susținere și din partea unui 
public mai larg, care a văzut în Demirtaș un personaj coerent 
și principial, capabil să îi tina piept lui Erdogan. 

După lovitura de stat, Demirtaș a fost arestat și acuzat de 
susținerea terorismului — mai precis, a PKK, mișcarea armată 
kurdă. A fost închis într-un penitenciar îndepărtat și acuzat de 
diverse infracțiuni legate de terorism care, împreună, îi 
aduceau o condamnare de până la 142 de ani. Juristii străini 
care au urmărit cazul nu au fost convinși. Printr-un verdict 
nimicitor emis în 2020, Curtea Europeană pentru Drepturile 
Omului a cerut să fie eliberat imediat și a conchis că acţiunile 
statului turc „fuseseră doar un paravan pentru un scop politic 
ascuns”15. CEDO a fost ignorată. Erdogan recursese la unul 
dintre instrumentele preferate ale liderilor de mână forte- 
închiderea adversarilor periculoși. Era o tactică pe care 
Vladimir Putin o folosise împotriva lui Aleksei Navalnii și a lui 
Mihail Hodorkovski și pe care Xi Jinping o aplicase împotriva 


liderilor mișcării democratice din Hong Kong, precum Joshua 
Wong, Agnes Chow și Jimmy Lai. 

Vizitând din nou Turcia, în anul de după puciul eșuat, am 
găsit o atmosferă de teamă în cercul meu familiar de 
universitari și jurnaliști. Fiecare știa pe cineva care își 
pierduse slujba, fusese arestat sau fugise din ţară. Mulţi dintre 
cei care erau încă liberi se temeau pentru viata și libertatea 
lor. După cum mi-a spus un cercetător respectat pe plan 
international: „Lucruri pe care cândva le credeam 
inimaginabile se întâmplă acum zilnic”. 

Era o afirmaţie frapantă care îşi găsea ecou mult dincolo de 
graniţele Turciei. Auzisem lamentări similare de la membrii 
intelighentiei liberale, în orașe foarte diferite precum Delhi, 
Beijing și Budapesta. Ba chiar, în 2017 întâlneam același tip de 
scepticism si de teamă pentru viitorul democrației chiar si în 
Washington si New York. Începutul președinției lui Trump 
provocase o răsturnare ironică a sperantelor pe care experții 
americani și le exprimaseră odinioară în legătură cu Erdogan. 
În 2004 se credea că liderul turc isi va îndrepta tara spre 
democraţia liberală și „realităţile politice ale secolului XXI” - în 
exprimarea sigură de sine a lui Robert Kaplan. Acum părea că 
Trump făcea ca SUA să semene mai degrabă cu Turcia. 

Văzute din Istanbul în mai 2017, comparatiile păreau destul 
de frapante. Atât Trump, cât și Erdogan erau niște naționaliști 
care promiseseră să își facă naţiunile respectate și temute din 
nou. Amândoi transformaseră guvernarea într-o afacere de 
familie și își promovaseră ginerii. Corespondentul turc al lui 
Jared Kushner era Berat Albayrak, pe care Erdogan îl numise 
mai întâi ministru al Energiei, iar apoi ministru al Finanţelor. 
Ambii președinți își datorau puterea politică orașelor mici si 
zonelor rurale. Amândoi acuzau aparatele birocratice din 
propriile tari că ar complota împotriva lor. Într-adevăr, ideea 
unui „stat paralel” ostil, care își urmărește propriile interese, 
popularizată de Trump în America, își avea originile în 
Turcia16. 

Ambii lideri au folosit sciziunile sociale înverşunate din 
propriile tari ca mijloc de a-și consolida susținerea politică. În 
Turcia, musulmanii ferventi și membrii de rând ai AKP păreau 


pregătiți să accepte alunecarea lui Erdogan in autocratie 
pentru că era văzut ca un apărător al credinţei și naţiunii 
împotriva dușmanilor din sistemul secular. În mod similar, cea 
mai loială bază de susținători ai lui Trump provenea din 
rândul evanghelicilor albi, care vedeau în președinte 
apărătorul lor împotriva Americii liberale. O ţară dureros de 
divizată te ajută să-ţi convingi susținătorii să tolereze erodarea 
libertăţilor civile în interesul triumfului politic asupra 
dușmanilor interni. 

Şi similitudinile dintre modurile în care Trump și Erdogan 
abordează presa și instanțele judecătorești stârnesc fiori. Până 
în 2017, Erdogan a reușit să orchestreze arestarea mai multor 
jurnaliști și să demită judecători. Trump s-a limitat la a 
denunța „presa ştirilor false" și „așa-zișii judecători”. 
Observând interacţiunile celor doi președinți, unii dintre 
colaboratorii lui Trump au ajuns la concluzia că șeful lor 
invidia oarecum impunitatea lui Erdogan”. 

Un aspect al perioadei de când Erdogan se află la putere pe 
care Trump se poate foarte bine să-l fi invidiat este 
longevitatea în funcţie a liderului turc. În martie 2018, acesta a 
devenit cel mai longeviv lider al republicii turce - înregistrând, 
în total, 5.500 de zile în funcţie ca prim-ministru și președinte 
și eclipsându-l astfel pe părintele fondator al republicii, Kemal 
Ataturk. Dar Erdogan nu era preocupat doar să stea mai mult 
la putere decât Atatiirk. În unele chestiuni importante, i- 
a subminat moștenirea și accentul pe secularism. Reconectând 
statul turc cu islamul, Erdogan a insistat, în esenţă, pe o 
refondare a republicii turce. În loc să fie un stat „kemalist”, 
aceasta avea să fie modelată după imaginea lui Erdogan. 

Un moment simbolic a fost în 2020, când guvernarea 
Erdogan a transformat din nou Hagia Sofia în moschee. 
Construită drept catedrală de împăratul Iustinian in 536, 
aceasta a devenit moschee după căderea Constantinopolului în 
1453. Sub Atatürk, clădirea a fost transformată în muzeu în 
1935 și, până în 2020, devenise cel mai vizitat loc din Istanbul. 
Pentru islamiștii turci, reconvertirea Hagiei Sofia în moschee 
era un obiectiv vechi. După șaptesprezece ani în funcţie, 
Erdogan a reușit să-l îndeplinească. Conducând rugăciunile în 


Hagia Sofia pe 24 iulie 2020, a proclamat: „Acesta a fost cel mai 
mare vis al tinereţii noastre, iar acum s-a împlinit”. Pentru 
Erdogan, a fost un moment de importanţă globală. „Renașterea 
Hagiei Sofia” reprezenta, a afirmat el, „voința musulmanilor 
din întreaga lume":s. 

Pretentia de a fi apărătorul credinţei este destul de comună 
în rândul noii generaţii de lideri autoritari. Vladimir Putin 
susține că se consideră apărătorul a 800 de milioane de creștini 
din întreaga lume, după cum i-a spus odată lui José Manuel 
Barroso, președintele Comisiei Europene. În India, Narendra 
Modi este un mândru naţionalist hindus. Într-adevăr, la doar o 
săptămână după ce Erdogan a prezidat reconvertirea Hagiei 
Sofia în moschee, Modi punea piatra de temelie a unui nou 
templu hindus în Ayodhya, unde se aflase o moschee până 
când a fost distrusă de militantii hinduși, în 1992. Pentru Modi, 
ca și pentru Erdogan, era împlinirea unui vis de decenii. Deși 
liderii de mână forte ai Turciei și Indiei erau rivali în 
„ciocnirea civilizaţiilor” — unul era un apărător al islamului, iar 
celălalt un nationalist hindus -, ei urmăreau proiecte politice și 
culturale frapant de asemănătoare: căutau să plaseze din nou 
religia în centrul naţiunii și statului și să se opună 
liberalismului secular. 

Ralierea credincioșilor este o stratagemă deosebit de utilă 
în perioade de dificultăţi economice. Momentul triumfal al lui 
Erdogan la Hagia Sofia a fost pus în scenă în toiul unei crize 
profunde generate de ani de gestionare economică defectuoasă 
și adâncite de pandemia de COVID-19. Liderul turc are o 
cunoaștere extrem de precară a economiei. De pildă, a insistat 
frecvent că mărirea ratei dobânzii cauzează inflaţie. Chiar şi 
înainte să lovească pandemia de COVID, Turcia era în pragul 
unei crize a datoriilor. În timp ce economia Turciei se 
împotmolea tot mai rău, Erdogan s-a certat cu propriul ginere, 
iar Albayrak a fost nevoit să demisioneze din funcţia de 
ministru de Finanţe al ţării în noiembrie 2020. Însă inflaţia a 
continuat să crească, ajungând la 80% în 2022. 

Folosirea distragerilor „războiului cultural” este o tactică 
evidentă pentru un lider autoritar care se confruntă cu 
probleme economice interne. O alta este folosirea 


naționalismului și a aventurilor militare externe pentru a 
stimula patriotismul in tara. A funcționat pentru Vladimir 
Putin cu anexarea Crimeii în 2014. În perioada care a urmat 
represiunii post-puci, când economia Turciei era într-o situaţie 
dificilă, politica externă a lui Erdogan a devenit și ea tot mai 
agresivă. 

Faptul că aderarea Turciei la UE devenise tot mai puţin 
probabilă în timpul mandatului lui Erdogan i-a permis 
liderului turc să adopte cu mai multă ușurință metodele unui 
lider de mână forte, atât în ţară, cât și în străinătate. Erdogan 
nu a retras niciodată oficial candidatura Turciei la UE, iar UE 
nu și-a retras niciodată oficial invitația de aderare. Dar, în 
lunga perioadă de când Erdogan se află la putere, s-a instalat 
un proces de dezamăgire reciprocă. Pe măsură ce Turcia a 
devenit tot mai autocratică, s-a îndepărtat tot mai mult de 
standardele democratice pe care UE insistă ca membrii 
potenţiali să le adopte. În plus, Erdogan este acum privit cu o 
suspiciune profundă în unele tari ale UE, precum Olanda si 
Germania, unde liderul turc a fost acuzat că se amestecă în 
politica internă făcând apel direct la etnicii turci. În 2017, 
miniștrii din guvernul lui Erdogan au fost împiedicaţi să facă 
campanie pe teritoriul Olandei (aproximativ 400.000 de turci 
trăiesc în Olanda) în favoarea unui „da” la referendumul din 
Turcia privind modificarea Constituţiei. În replică, Erdogan i-a 
numit pe olandezi „fasciști” și i-a asociat cu nazismul2o. Uneori, 
Erdogan a folosit o retorică violentă și la adresa guvernelor 
grec, francez, cipriot și german. Faptul că nu se dă înapoi să 
atace verbal membri ai UE reflectă ranchiuna lui tot mai mare 
fata de organizaţie - și dorința de a juca pentru galeria 
naționalistă din ţară. Între timp, la Bruxelles, Paris si Berlin, 
Erdogan nu mai este văzut ca un om care și-ar putea conduce 
tara spre un viitor in UE, ci este considerat autocratic, 
impredictibil și potenţial periculos. 

În primii săi ani la putere, când despre Turcia încă se 
vorbea serios ca despre o viitoare membră a UE - iar Erdogan 
însuși încă era privit la Washington drept un liberal 
reformist -, abordarea politicii externe de către liderul turc 
fusese conciliatoare. Sloganul popularizat de Ahmet Davutoglu, 


hiperactivul ministru de Externe al Turciei, era „zero probleme 
cu vecinii”. Cu toate acestea, în 2020 Davutoglu dispăruse de 
mult, iar turcii spuneau în glumă că noua politică era „zero 
vecini fără probleme”. În apărarea a ceea ce el percepea ca 
fiind interesele naționale ale Turciei, Erdogan devenise tot mai 
dispus să-și asume riscuri și să folosească forța. La fel ca Putin, 
a căutat - cu un oarecare succes - să reafirme puterea naţiunii 
sale dincolo de granițe. Acest lucru, la rândul lui, i-a consolidat 
prestigiul în tara. 

Fragmentarea Siriei și alianța Americii cu milițiile kurde 
din această ţară au amplificat temerile Turciei în privința 
separatismului kurd. În replică, Erdogan a dislocat trupe 
turcești în Siria în 2016, care au ocupat efectiv o parte din ţară, 
creând o zonă-tampon. De asemenea, Turcia a intervenit cu 
trupe și sprijin logistic pentru guvernul libian recunoscut 
internaţional, schimbând situaţia în defavoarea unei ofensive 
a rebelilor susținute de Franţa, Rusia și statele din Golf. În plus, 
flota militară turcă și-a încordat mușchii în Mediterana de Est 
în semn de protest fata de explorarea gazelor de către Grecia 
în apele revendicate de Turcia. Iar în 2020 Turcia a intervenit 
decisiv într-un război dintre Azerbaidjan și Armenia legat de 
statutul regiunii Nagorno-Karabah. Dronele militare furnizate 
de turci au fost cruciale în înclinarea balanței in 
favoarea Azerbaidjanului în conflictul care se accentua de 
multă vreme. În decembrie 2020, Erdogan a luat cuvântul la o 
paradă a victoriei din Baku, capitala azeră, în calitate de 
oaspete de onoare. Înconjurat de steaguri turcești și azere, a 
proclamat: „Astăzi este o zi a victoriei și a mândriei pentru noi 
toti. Pentru întreaga lume turcică”21. La fel ca alti lideri de 
mână forte - precum Putin, Xi si Modi-, Erdogan considera că 
tara sa reprezintă o civilizaţie și o cultură în aceeaşi măsură ca 
și un stat. 

Acest tip de aventurism militar face în mod inevitabil ca 
Erdogan să aibă relaţii complicate și periculoase cu multi 
dintre liderii autoritari din vecinătate. A fost mult timp la 
cuțite atât cu președintele Siriei, Bashar al-Assad, cât si cu 
premierul israelian, Benjamin Netanyahu. Liderul turc este 
privit cu multă suspiciune si la Riad, deoarece sauditii il 


consideră pe Erdogan un susținător al dușmanilor lor de 
moarte din Frăția Musulmană. Antipatia este reciprocă, asa 
încât Erdogan a fost încântat să permită scurgerea 
înregistrărilor serviciilor turcești de informaţii cu asasinarea 
jurnalistului Jamal Khashoggi în consulatul saudit în 201822. 
Liderul turc a avut ciocniri repetate și cu Emmanuel Macron, 
președintele Franţei, în privința Libiei, a islamului și a 
Mediteranei de Est. Chiar a sugerat că președintele francez este 
instabil psihic. 

Relaţia lui Erdogan cu Putin este deosebit de complicată. 
Uneori, liderul turc și cel rus au părut foarte apropiați. 
Erdogan a apreciat susținerea imediată pe care Putin i-a oferit- 
o în momentul tentativei de lovitură de stat din 2016. Ba chiar 
la Ankara se zvonește că Putin chiar i-a telefonat lui Erdogan 
în noaptea loviturii de stat, oferindu-i ajutor militar. De 
asemenea, Putin l-a convins pe Erdogan să cumpere un sistem 
rusesc de apărare antiaeriană, care a stârnit indignarea 
aliaţilor Turciei din NATO. Totodată, interesele Turciei și Rusiei 
s-au ciocnit chiarîn regiune, în Siria, Libia și Nagorno- 
Karabah. Intervenţia Turciei în acest din urmă conflict a fost 
deosebit de surprinzătoare, întrucât Nagorno-Karabah, care a 
făcut parte din Uniunea Sovietică, este privită la Moscova ca 
domeniul privat al Rusiei. Din nou, a existat o latură islamică și 
culturală a conflictului, în condiţiile în care azerii musulmani, 
susținuți de turci, se opuneau armenilor ortodocși, care erau 
mai apropiaţi de Rusia. 

Când Turcia a doborât un avion rusesc, în 2015, la granița 
siriano-turcă, Erdogan și-a cerut scuze într-un final pentru 
incident. (Ulterior a pretins că piloții turci implicaţi fuseseră 
trădători și giileniști.) În 2020, 34 de soldaţi turci au fost uciși 
într-un atac aerian în Siria, desfășurat de forțele aeriene 
siriene, poate cu participarea ruşilor. Dar, din nou, liderii de la 
Moscova și Ankara au avut grijă să evite escaladarea situaţiei 
până la un conflict total. 

Războiul din Ucraina a adăugat noi pericole și complicaţii 
relaţiei dintre Erdogan și Putin. Turcia a condamnat invazia și 
a donat drone înarmate Ucrainei pentru a sprijini lupta ei 
contra Rusiei. Totodată, turcii au refuzat să se alăture 


sancţiunilor occidentale împotriva Rusiei- iar Erdogan a 
întârziat personal candidaturile la NATO ale Finlandei si 
Suediei, invocând refuzul lor de a-i extráda pe nişte ,teroristi" 
kurzi în Turcia. În același timp, Turcia s-a poziționat ca 
potential mediator, găzduind discuţii la nivel inferior între 
părțile în conflict și contribuind la negocierea unui acord care 
să permită exportarea cerealelor ucrainene prin Marea 
Neagră. 

Războiul a fost o sabie cu două tăișuri pentru Erdogan. 
Poziția geografică a Turciei de paznic al intrării în Marea 
Neagră și statutul ei de membră a NATO au sporit mult 
influența internaţională a Turciei. Însă războiul a provocat 
totodată pagube economiei deja fragile a Turciei și a adus ţara 
în arena unui conflict major. Conflictele internaţionale 
prezintă întotdeauna un risc pentru un conducător de mână 
forte. O victorie rapidă, urmată de o paradă militară și de un 
discurs insufletitor, este ideală. Dar aventurile militare pot 
merge prost. Invadarea Insulelor Falkland în 1982 a fost 
menită să-i ofere un sprijin propagandistic generalului 
Leopoldo Galtieri din Argentina, dar a dus în schimb la o 
înfrângere militară și la prăbușirea lui. Iar conflictele care 
durează prea mult pot epuiza în cele din urmă susţinerea 
politică. În 2020, trupele turcești se aflau în Siria de patru ani, 
înregistrând sute de morţi, și le lipsea o strategie clară de 
ieșire. 

Nici represiunea internă, nici complicațiile externe nu au 
fost suficiente pentru a-i asigura complet lui Erdogan poziţia 
politică internă. Liderul turc poate să-i închidă și să-i 
hartuiasca pe multi dintre adversarii săi politici și are tot mai 
mult control asupra instanţelor judecătorești,a presei și a 
mediului de afaceri, dar nu a suprimat democraţia electorală. 

Acest lucru a devenit dramatic de evident în 2019, când 
partidul lui Erdogan, AKP, a pierdut alegerile pentru funcţia de 
primar al Istanbulului, baza puterii iniţiale a președintelui. Ca 
și Donald Trump un an mai târziu, Erdogan nu a putut accepta 
înfrângerea. A acuzat că alegerile din Istanbul au fost fraudate. 
Spre deosebire de Trump, liderul turc a reuşit să forțeze 
repetarea alegerilor. Dar AKP a pierdut din nou, iar candidatul 


opoziţiei, Ekrem Imamo£lu, a câștigat cu o marjă și mai mare a 
doua oară. Așa cum era de așteptat, opoziţia turcă a jubilat. 
Ziarul Cumhuriyet, multi dintre angajaţii căruia fuseseră 
închiși sub acuzaţii de terorism în 2018, a proclamat 
„înfrângerea zdrobitoare a autocratiei"23. Alegerile din 2019 de 
la Istanbul au reamintit, cu siguranță,  potentiala 
vulnerabilitate a lui Erdogan - și faptul că Turcia rămâne un 
hibrid ciudat și instabil, oscilând între democraţie și 
autoritarism. 

Dar, după cum vom vedea, multe alte tari din lume, de la 
Filipine până la Ungaria, sunt în situaţii similare. Ba chiar si 
Statele Unite în epoca Trump au fost aproape să își piardă 
garanţiile democratice. În iunie 2020, când analistul turc Soner 
Cagaptay, stabilit la Washington, a enumerat „cei zece pași spre 
putere ai lui Erdogan”, lista părea foarte familiară pentru 
multi în SUA: „Atacă «elitele infame»”; oferă prosperitate; «fă 
Turcia din nou măreaţă»; creează știri false; spune că opoziţia 
minte; demonizează presa și instanţele judecătoreşti; acuză-i 
pe adversari de terorism; redu-le libertăţile; subminează și 
schimbă Constitutia”24. Pasul 10 era un emoticon cu o coroană. 

Erdogan a oferit un model al deplasării unei democraţii 
fragile spre un autoritarism dur. Mărimea și importanţa 
Turciei, combinate cu longevitatea în funcţie a lui Erdogan și 
cu retorica lui directă, l-au transformat pe liderul turc într-un 
personaj important la nivel global. El a contribuit la 
spulberarea sperantelor firave legate de reconcilierea 
islamului cu liberalismul. Și a făcut ca Turcia să devină un 
jucător tot mai important în politica Europei, în Orientul 
Mijlociu și în războiul din Ucraina. 

Dar, deși Turcia este un membru semnificativ al grupului 
G20 al economiilor de frunte ale lumii, ea nu este și nu va fi 
niciodată o superputere. Pentru ca politica de mână forte să 
schimbe lumea, tendinţa aceasta trebuia să treacă dincolo de 
Moscova și Istanbul și să se stabilească într-una dintre 
principalele puteri pe cale de afirmare ale lumii. Și tocmai asta 
s-a întâmplat la Beijing în 2012. 


*1 În perioada aceea, poziţia de prim-ministru era cea mai puternică din 


tara. Reformele constituționale ulterioare ale lui Erdogan au crescut 
puterea președinției. 

*2 Unii dintre colaboratorii mei au fost ulterior închiși, judecaţi sau au 
plecat în exil, așa că aș prefera să nu le dau numele. 


3 
Xi Jinping - China și revenirea 
cultului personalității (2012) 


„Argumentul că ţările puternice trebuie să caute să obţină 
hegemonia nu se aplică şi Chinei”, a declarat Xi Jinping. Tonul 
lui era ferm și nu invita la dezbatere. Era în noiembrie 2013, la 
aproape exact un an de când Xi fusese numit liderul Chinei, iar 
eu făceam parte dintr-un mic grup de străini invitaţi să îl 
întâlnească în Marea Sală a Poporului din Beijing. 

Liderul chinez ne-a lăsat să așteptăm câteva minute, înainte 
să intre cu pași mari în încăpere, strângând câteva mâini și 
pozând pentru o fotografie de grup. După ce s-a așezat într-un 
fotoliu confortabil, Xi a început întâlnirea declarându-se 
„profund mișcat de sinceritatea pe care ati arátat-o". 
Amabilitatile elaborate oferite de noul lider al Chinei 
contrastau puternic cu nervozitatea și ameninţarea pe care 
văzusem că le emana Vladimir Putin la Davos cu câţiva ani 
înainte. Xi vorbea măsurat și fără notițe. Aerul său de 
autoritate calmă era susținut de grandoarea decorului. O 
imensă pictură murală a Marelui Zid Chinezesc împodobea 
peretele din spatele lui. Afară era Piaţa Tiananmen, inima 
ceremonială a Beijingului. Aliniati frumos în fata lui, ascultând 
cu atenţie, erau un grup de participanţi care includea foști 
prim-miniștri, precum Gordon Brown din Marea Britanie și 
Kevin Rudd din Australia, lideri corporatiști precum Eric 
Schmidt de la Google și câţiva universitari și jurnaliști. 

Într-un scurt discurs, urmat de întrebări, Xi ne-a explicat 
planul său de a eradica sărăcia și de a transforma China într-o 
țară „moderat prosperă”. A afirmat plin de siguranță cá 


economia chineză va continua să crească cu 7% pe an, 
propulsată de urbanizarea continuă a ţării. Dar acest lucru era 
compensat de promisiunea că China nu își va folosi niciodată 
puterea pentru a amenința lumea. Totul suna liniștitor de 
tehnocratic și de rațional. Prin comparaţie cu liderul chinez 
anterior, Hu Jintao - care citea adesea ca un robot din notite -, 
disponibilitatea lui Xi de a răspunde la întrebări părea 
reconfortant de spontană. 

Nicolas Berggruen, omul de afaceri german care organizase 
întâlnirea, a rezumat ulterior impresiile generale ale grupului. 
A conchis că noul președinte chinez urma tradiţia lui Deng 
Xiaoping, liderul care deschisese tara si îi liberalizase 
economia începând cu 1978. După cum s-au exprimat 
Berggruen și Nathan Gardels: „Xi este un adevărat discipol al 
lui Deng Xiaoping, deși în vremuri mai puţin dure, mai 
liniștite”. 

Alti comentatori occidentali au îndrăznit să fie chiar mai 
optimiști. În vara lui 2013, John Simpson, un jurnalist BBC 
veteran, compara ascensiunea lui Xi cu numirea lui Mihail 
Gorbaciov la conducerea Uniunii Sovietice și lansa ideea că 
„următorii cinci până la șapte ani vor schimba totul” în China, 
ducând la apariţia unui Parlament ales prin vot popularz. 

Era un gând ametitor. Dar, privind retrospectiv, 
comentatorii occidentali ar fi trebuit să îl compare pe Xi nu cu 
Gorbaciov sau cu Deng, ci cu Mao Zedong. Când am citit 
ulterior descrierea lui Mao făcută de istoricul Frank Dikótter, 
mi-am reamintit de primele mele impresii despre Xi: „Mergea 
încet și vorbea rar, întotdeauna cu multă solemnitate. Zâmbea 
des şi cu bunăvoință”. Din nefericire, paralelele dintre Xi si 
Mao nu se limitau la felul cum se comportau. Pe măsură ce Xi 
s-a instalat la putere, a devenit evident că admiraţia sa pentru 
„Marele Cârmaci” era profundă și autentică. La fel ca Mao, şi Xi 
a început să-și consolideze puterea proprie, instituind un cult 
al personalităţii și reafirmând controlul Partidului Comunist 
asupra fiecărui aspect al dezvoltării Chinei. Până în 2017, a 
ajuns să folosească limbajul inconfundabil al lui Mao, 
proclamând: „Guvernul, armata, societatea și școlile, Nordul, 
Sudul, Estul si Vestul- partidul le conduce pe toate"4. Iar 


conducătorul partidului nu era altul decât Xi Jinping. 

Declaraţia aceasta a fost făcută de Xi în octombrie 2017, la 
Congresul al XIX-lea al Partidului Comunist Chinez. În perioada 
aceea eu eram în Shanghai pentru o conferință, ceea ce m-a 
ajutat să înțeleg intensitatea cultului personalităţii lui Xi și 
teama pe care o inspira. La congresul partidului, o nouă 
ideologie călăuzitoare, „Gândirea lui Xi Jinping despre 
socialismul cu caracteristici chineze pentru o nouă eră”, a fost 
înscrisă în constituţia partidului. Drept urmare, Xi a devenit 
primul lider în viaţă de la Mao încoace care și-a văzut ideile 
încorporate în documentul fondator al partidului. 

Lungimea discursului lui Xi a oferit un alt indiciu al 
megalomaniei sale incipiente. Liderul chinez a vorbit timp de 
trei ore si 23 de minute - și întreaga tara, până la grădiniţă, a 
fost încurajată să stea să se uite la televizor. Un universitar 
care mi-e prieten mi-a spus că, la una dintre universităţile de 
frunte din China, decanii tuturor facultăţilor au fost instruiți să 
se adune într-o sală din campus și să urmărească discursul. Cei 
care nu au putut veni au fost sunati de oficialii de partid, care 
le-au cerut să își justifice gestul și, în cazul unuia dintre ei, 
chiar să își facă selfie-uri în timp ce urmărea discursul. 
Conţinutul lui reflecta hotărârea lui Xi de a se identifica cu 
puterea tot mai mare a Chinei. Acesta a declarat: „Națiunea 
chineză... s-a ridicat, s-a îmbogăţit și a devenit puternică - iar 
acum primește cu entuziasm perspectivele strălucite de 
reînnoire... Va fi o eră în care China va intra în centrul 
atentiei"5. 

Cáteva luni mai tárziu, Xi si-a consolidat si mai mult 
puterea personală. În martie 2018, s-a anunţat cá China va 
aboli limitarea numărului de mandate pentru președinția 
țării - deschizându-i calea lui Xi pentru a conduce pe viata. 
Impactul practic și simbolic al acestei decizii a fost enorm. 
Limitarea mandatelor prezidenţiale fusese introdusă în 1982 
de Deng, ca parte a unei încercări deliberate de a se îndepărta 
de conducerea personalizată a lui Mao și de concentrarea 
puterii în mâinile unui singur om. Acum Xi dădea ceasul înapoi 
în mod deliberat. 

Fiecare an părea să marcheze o intensificare a cultului lui 


Xi. Într-o altă vizită pe care am făcut-o în China la începutul 
anului 2020, am urmărit cu o fascinatie plină de înfiorare cum 
un prieten al meu îmi prezenta noua aplicaţie „Gândirea lui Xi 
Jinping”, instalată acum pe mai mult de 100 de milioane de 
telefoane din China. Tuturor membrilor de partid, studenţilor 
și angajaţilor companiilor de stat li s-a spus să studieze zilnic 
gândirea lui Xi, iar timpul de studiu și rezultatele obţinute la 
teste erau monitorizate. După cum mi s-a plâns un cunoscut 
cadru universitar din Beijing: „Trăim în tot mai mare măsură 
într-un stat totalitar”. Semnele cultului personalității s-au 
înmulţit: străzile orașelor erau dominate de bannere cu extrase 
din gândirea lui Xi, iar afișele stradale din Shanghai îl înfățișau 
pe marele lider cu raze de lumină ieșindu-i din cap. 

Liberalii și intelectualii chinezi, consternati și totodată 
dezorientati de viteza schimbării, încercau să înţeleagă în ce 
punct o luaseră lucrurile într-o direcție greșită. Un reputat 
economist mi-a spus că a început să realizeze ce se întâmplă 
atunci când Xi a susținut un discurs în 2013 în care argumenta 
că este greșit să crezi că conducerea lui Deng a marcat o 
ruptură drastică în raport cu Mao. Din contră, insistase Xi, 
Deng construise pornind de la moștenirea lui Mao. 

Atât la nivel faptic, cât și personal, acesta era un argument 
ciudat. Ţara pe care a preluat-o Deng la sfârșitul lui 1978 fusese 
pusă la pământ de Mao. Era cumplit de săracă, iar multe 
milioane de oameni muriseră ca urmare a experimentelor 
politice și economice ale lui Mao, Marele Salt Înainte 
(1958-1961) și Revoluţia Culturală (1966-1976). Deng respinsese 
ideea că toată înţelepciunea putea fi găsită în „Cărticica roșie” 
a lui Mao și s-a angajat în schimb să „caute adevărul în fapte”. 
Pragmatismul său a permis Chinei să accepte investiţii străine 
și sa  descátuseze antreprenoriatul intern. Rezultatele 
economice au fost spectaculoase, probabil chiar fără precedent 
în istoria omenirii. Tara pe care a mostenit-o Xi in 2012 era de 
peste 50 de ori mai bogată decât cea pe care Deng o preluase în 
1978 — cu un PIB despre care se estima că crescuse de la doar 
150 de miliarde de dolari la 8.277 de miliarde de dolari. 

La nivel personal, Xi avea multe motive să fie foarte 
neîncrezător în moștenirea lui Mao. S-a născut în 1953, la 


patru ani după proclamarea Republicii Populare Chineze. Tatăl 
lui Xi, Xi Zhongxun, a fost un comandant militar și un tovarăș 
al lui Mao din anii 1930, care a devenit șef al departamentului 
de propaganda al Partidului Comunist in 1962. Tânărul Xi 
Jinping era un copil al elitei, educat la Şcoala „1 August”, 
amplasată într-un fost palat și cunoscută ca „leagănul 
liderilor”7. În 1962, tatăl lui ajunsese în poziţia de vicepremier. 

Dar apoi, așa cum se întâmpla atât de des în epoca aceea, a 
intrat în dizgrație ca urmare a unei dispute doctrinare obscure. 
Xi senior a fost plasat în arest la domiciliu și a devenit un 
nimeni pentru mai bine de 15 ani, petrecând lungi perioade în 
detenţie sau lucrând ca muncitor în fabrică. Xi Jinping a fost 
obligat să-și denunțe tatăl. Una dintre surorile lui s-a sinucis. 
Când școala lui a fost închisă, în 1968, Xi a fost exilat în zona 
rurală pentru a se alătura unei brigăzi muncitorești din 
provincia Shaanxi. Surghiunul era o experiență obișnuită 
pentru membrii elitei chineze în timpul Revoluţiei Culturale, 
iar tânărul Xi, ca multi alţii, a fost forțat să-și abandoneze 
studiile și să devină lucrător la fermă și muncitor în 
construcții. 

Dar în 1975, anul în care tatăl lui a fost reabilitat politic, 
perioada de exil a lui Xi Jinping a putut lua sfârșit. Viitorul 
lider chinez s-a întors la Beijing, unde a fost admis la 
Universitatea Tsinghua- echivalentul chinezesc al 
Harvardului sau Oxfordului - pe unul dintre locurile rezervate 
pentru „muncitori, ţărani și soldaţi”. La fel ca multi alți viitori 
lideri ai Partidului Comunist, Xi a studiat inginerias. 

Biografii oficiali ai lui Xi i-au folosit exilul rural - inclusiv o 
perioadă în care se spune că ar fi trăit într-o peșteră - pentru a- 
l portretiza pe liderul chinez drept un bărbat familiarizat cu 
greutățile vieții de la țară. Xi însuşi a vorbit despre exilul său 
rural ca fiind atât formativ, cât și pozitiv. Într-un lung articol 
redactat în 2002, care urmărea în mod clar să-i îmbunătățească 
imaginea pe când urca în ierarhia Partidului Comunist, Xi a 
scris: „Am ajuns la tárána galbenă (la tara) când aveam 15 ani. 
Eram pierdut, şovăielnic; când am plecat, la 22 de ani, aveam 
niște obiective clare în viaţă și încredere în mine. Platourile 
nordice ale provinciei Shaanxi reprezintă rădăcinile mele ca 


slujitor al statului”o. 

Unii dintre criticii liberali ai liderului chinez au o viziune 
mai puţin indulgentă asupra perioadei exilului său rural, 
arătând că Xi a ratat un deceniu crucial de educaţie și 
sugerând că este, drept urmare, necultivat și prost informat în 
abordarea guvernării. Xi are tendința de a face referiri 
ostentative la propria educaţie. În timpul unei călătorii în 
Franţa, a pretins că ar fi citit operele a 19 autori francezi de 
primă importanţă, printre care Diderot, Voltaire și Sartreio. În 
timpul unei călătorii în Rusia, a pretins că a citit nu doar 
Tolstoi și Dostoievski, ci și Pușkin, Gogol și o mulțime de alti 
autori ruși. 

Nu se poate pune la îndoială faptul că, cu toată 
mitologizarea tinereţii lui Xi, căderea în dizgrație a familiei 
sale trebuie să fi fost o experienţă îngrozitoare. Dar reacţia lui 
Xi la greutăţile pe care i le provocase sistemul maoist a fost 
revelatoare. În loc să respingă Partidul Comunist, tânărul Xi s-a 
străduit din răsputeri să obţină reabilitarea, solicitând în 
repetate rânduri să fie reprimit în partid până să reușească la 
cea de-a șaptea încercare, în 1974. 

În 1978, Xi și-a început lunga carieră de activist al Partidului 
Comunist, lucrând patru ani ca secretar al lui Geng Biao, 
membru al Comisiei Militare Centrale. Acest lucru l-a ajutat pe 
viitorul lider să se familiarizeze cu problemele militare, ceea 
ce urma să aibă o semnificație deosebită decenii mai târziu, 
când a supervizat o acumulare rapidă de armamente și 
construcția unor noi baze militare în zone disputate din Marea 
Chinei de Sud. Totuși, în 1982, Xi a lăsat în urmă Beijingul și 
armata pentru a începe o viata de birocrat de partid în 
provincie - un teren de testare traditional, dar dificil pentru 
oficialii comuniști care aspirau in cele din urmă la o poziţie 
importantă la Beijing. Din 1985 până în 2002, Xi a lucrat în 
provincia de coastă Fujian, o zonă aflată în centrul 
transformării economice rapide a Chinei, cu legături 
comerciale strânse cu economia capitalistă prosperă a 
Taiwanului. După cum observă Kerry Brown, anii petrecuţi de 
Xi în Fujian începând din 1985 „reprezintă coloana vertebrală 
a carierei sale înainte de conducerea centrală”. Din Fujian, 


unde devenise într-un final guvernator al provinciei, Xi a ajuns 
să conducă Partidul Comunist în Zhejiang, o altă provincie de 
coastă cu dezvoltare rapidă, înainte să meargă la Shanghai în 
2007. În același an, Xi a fost promovat în Comitetul Permanent 
al Biroului Politic al Partidului Comunist, un organism cu șapte 
membri aflat la vârful puterii politice din tara. Acum era clar 
luat în calcul ca potential viitor lider al Chinei, o imagine 
consolidată atunci când a fost desemnat să prezideze comitetul 
care pregătea Jocurile Olimpice din 2008. 

În general, vedetele politice în ascensiune din China nu 
dezvăluie prea multe despre sine - iar cele care o fac sfârșesc 
adesea rău. Însă, chiar înainte ca Xi să preia poziţia de vârf si 
propagandiștii partidului să înceapă să creeze un mit al 
conducătorului, unele elemente ale biografiei sale l-au 
evidenţiat ca fiind ceva mai mult decât un aparatcic insipid, in 
special faptul că viitorul lider chinez era căsătorit cu o 
cântăreață celebră. Pe când se afla la Fujian, Xi s-a căsătorit a 
doua oară, cu Peng Liyuan, care a avut gradul de general în 
Armata Populară de Eliberare, dar era și o vedetă TV în China. 
Concertele ei în care interpretează cântece patriotice, 
îmbrăcată în uniformă militară, pot fi găsite pe YouTube și pe 
rețelele de socializare chineze. Cuplul are o fiică, Xi Mingze, 
născută în 1992, care a fost educată la o școală de limbă 
franceză din China și și-a luat diploma de licenţă la Harvard, în 
SUA, unde a studiat sub pseudonim și a absolvit în 2014. Un 
disident chinez mi-a spus că singurul lucru care l-a făcut să 
aibă gânduri pozitive despre Xi a fost întâlnirea cu fiica lui. Nu 
era copilul rasfatat la care se așteptase, ci părea inteligentă si 
deschisă la lumea de afară. Și un șef de stat european care 
luase cina cu familia Xi în Beijing mi-a spus cât de impresionat 
fusese de fiica președintelui. 

Disponibilitatea lui Xi de a-și trimite unicul copil să învețe 
în SUA sugerează o anumită receptivitate. Dar alte frânturi ale 
vieţii sale private dezvăluie o puternică latură naționalistă, 
precum remarca făcută când a vizitat în 2009 Mexicul, unde Xi 
a fost înregistrat plângându-se conationalilor săi de „străinii cu 
burta plină care arată China cu degetul”. Acest lucru arăta că, 
sub aspectul exterior calm și elegant pe care liderului chinez îi 


place să îl etaleze în fata lumii, există și o doză de mânie în 
viziunea lui asupra lumii. 

Pe când China se pregătea să ungă în funcție un nou 
conducător, în 2012, un candidat despre care se vorbea mult 
era Bo Xilai, ambițiosul si carismaticul lider al imensului oras 
Chongqing, care i-a alarmat peliberalii chinezi prin 
naționalism și cochetarea lui cu temele și sloganurile „roșii” 
ale epocii Mao Zedong. Când Bo a fost arestat în mod 
spectaculos în anul acela și, ulterior, închis pentru conspirație 
la crimă, China părea să fi fost salvată de ameninţarea 
cezarismului. Aşa încât în cel mai important rol de conducere 
din China, secretar general al Partidului Comunist Chinez, în 
noiembrie 2012, a fost numit Xi. Acesta a fost apoi ales 
președinte al Chinei la Congresul Naţional Popular din martie 
2013. Au fost 2.952 de voturi pentru și unul împotrivă, cu trei 
abţineri. 

Prima iniţiativă specifică a lui Xi în calitate de lider al 
Chinei i-a dezvăluit înclinația spre populism și cruzime. A fost 
o cruciadă anticorupţie care i-a doborât pe unii dintre cei mai 
puternici oameni din China, inclusiv un număr extraordinar 
de mare de vechi membri de partid. După unele estimări, 14% 
din cadrele de conducere ale partidului au fost arestate și 
închise ca parte a campaniei anticorupţie. Lui Wang Qishan, 
aliatul de încredere al lui Xi care a fost pus la conducerea 
campaniei, îi plăcea să-i șocheze pe străini lăudându-se cu 
numărul celor pe care îi trimisese la închisoare. Cineva care îl 
vizitase la birou mi-a spus că Wang deschisese conversaţia 
remarcând: „Lumea spune că am închis sute de mii de oameni. 
Dar cifra este mai mare. Depăşeşte milionul”. Declaraţia lui nu 
conținea nicio hiperbolă. După cum a observat Richard 
McGregor în 2019: „De la finele anului 2012, autorităţile au 
anchetat peste 2,7 milioane de oficiali si au pedepsit alti peste 
1,5 milioane. Sunt incluși aici şi șapte de la nivelurile de vârf 
(Biroul Politic și executivul) și vreo două duzini de generali de 
rang inalt”12. 

Arestările și intemnitarile la o astfel de scară creează un 
sentiment mai larg de insecuritate și teamă. Chiar și adepţi 
aparent loiali ai lui Xi mi-au mărturisit uneori aceste 


sentimente. O prăbușire a bursei din 2015 a dus la o serie de 
arestări în rândul oficialilor implicaţi în reglementarea 
financiară, stârnind panică printre unii din bancherii care 
erau obișnuiți să lucreze cu ei13. Un manager al unei bănci 
occidentale de prim rang mi-a spus că observase că unii dintre 
angajaţi ezitau să mai călătorească, temându-se că vor fi 
arestaţi la aeroport. Câţiva ani mai târziu, un om de afaceri 
important mi-a spus șocat că unul dintre prietenii lui apropiați, 
o stea politică în ascensiune care era adjunct al șefului 
Partidului Comunist in Chongqing, se aruncase de pe 
acoperisul unui hotel din Beijing dupa ce fusese acuzat de 
corupție la o ședință de partid. „Cred că pur și simplu nu a 
putut suporta să-și petreacă tot restul vieţii în pușcărie”, a spus 
meditativ prietenul meu, care credea că adevăratul motiv al 
sinuciderii lui Ren Xuefeng ar fi putut fi o epurare politică 
generată de diferende ideologice cu președintele Xi14. Chiar si 
oficialii chinezi cu o vizibilitate internațională semnificativă 
puteau cădea brusc în dizgrație. Meng Hongwei, care în 2016 a 
devenit primul cetăţean chinez ajuns la conducerea 
Interpolului, organizaţia internaţională de poliţie criminală, a 
fost el însuși arestat când s-a întors în China, în 2018. Câteva 
luni mai târziu, în presa chineză au apărut articole conform 
cărora Meng recunoscuse fapte de corupție, desi familia lui 
insista că fusese luat la ochi din cauza opiniilor sale 
reformiste15. 

Oficialii de partid si apologetii sistemului, care anterior ar fi 
putut cataloga relatările despre corupţia oficială drept 
exagerate, au adoptat rapid noua linie a epocii Xi: că sistemul 
chinez se confruntase cu oamenintare potential fatală din 
cauza corupției și că Xi răspunsese decisiv. Orice sugestie că 
familia Xi ar fi făcut și ea avere în mod misterios era pedepsită 
fără milă. Când o știre de acest gen a fost transmisă de 
Bloomberg News, agenţia de presă a fost ferm plasată în afara 
marelui firewall care păzeşte internetul chinez:e. 

Inevitabil, mulţi au interpretat cruciada anticorupţie a lui 
Xi drepto reglare de conturi politice și un mijloc de 
consolidare a puterii. Ar putea foarte bine să fie adevărat. Dar 
Xi pare a fi și sincer înspăimântat de ideea că corupţia ar putea 


duce la pierderea puterii de către Partidul Comunist. Iar el 
crede că sfârșitul sistemului monopartid ar fi fatal pentru 
obiectivul sáu mult trámbitat, „marea reînnoire” a poporului 
chinez. 

În mod special, pe liderul Chinei îl bântuie prăbușirea 
Uniunii Sovietice. În 2013, după primul an la putere, membrii 
Partidului Comunist din întreaga Chină au fost invitați la 
proiecţii ale unui film documentar despre prăbușirea URSS. 
Filmul înfățișa acest eveniment drept o tragedie, iar personajul 
negativ al întregii povești era Mihail Gorbaciov, ultimul lider 
sovietic ale cărui politici reformiste de transparenţă și de 
transformare economică erau descrise nu doar ca greșite, ci 
și ca imorale si nepatriotice. Într-un discurs ţinut în fata 
Comitetului Central al Partidului Comunist în 2013, Xi însuși a 
întrebat: „De ce s-a prăbușit Uniunea Sovietică? De ce Partidul 
Comunist sovietic a pierdut puterea?”. Răspunsul lui a fost: 
„Istoria URSS și cea a partidului au fost complet negate... Lenin 
a fost respins, la fel și Stalin... Confuzia ideologică era 
generalizată... Armata nu era sub controlul partidului. În cele 
din urmă, Partidul Comunist al Uniunii Sovietice... a fost 
dispersat ca un stol de vrăbii. Uniunea Sovietică, ce fusese o 
tara comunistă extraordinară, s-a prăbușit. Aceasta este lecţia 
pe care trebuie să o învăţăm din greşelile trecutului”17. 

Xi are în comun cu Putin convingerea că prăbușirea Uniunii 
Sovietice a fost un dezastru. Ca și liderul rus, Xi nu crede că 
această prăbușire a fost doar o consecinţă a greșelilor liderilor 
sovietici. El consideră că Occidentul a stimulat în mod 
deliberat procesul, prin promovarea unor idei liberale 
subversive, şi este decis să împiedice orice campanie similară 
în China. Această linie de gândire a fost expusă foarte clar la 
începutul perioadei de când Xi se află la putere, prin 
distribuirea către cadrele de partid a unui „Comunicat asupra 
stării curente a sferei ideologice”. Denumit mai succint 
„Documentul 9” (si, ulterior, făcut public în presă), 
comunicatul prezintă forțele occidentale ostile de care China 
trebuie să se păzească. Acestea includ concepte precum 
„valorile universale”, „societatea civilă” și „ideea occidentală 
despre jurnalism”18. 


Xi și acolitii lui vad în aceste idei niște importuri 
periculoase, străine Chinei. Dar ei știu că sunt totodată 
atractive pentru multi intelectuali chinezi și pentru unii 
membri ai clasei de mijloc în creștere. Intelectualii liberali au 
fost o parte importantă a dezbaterii despre China în anii 
anteriori venirii la putere a lui Xi. Personajele cele mai 
cunoscute pe plan internaţional erau artistul Ai Weiwei și 
laureatul Premiului Nobel Liu Xiaobo, dar în spatele lor se afla 
un grup mult mai mare de universitari, avocați și jurnaliști 
care sperau cu toţii să vadă China devenind treptat o tara mai 
democratică, cu instanţe judecătoreşti independente și cu o 
mai mare libertate de exprimare. 

Cetăţenii chinezi suficient de curajoși să susțină aceste idei 
nu au fost niciodată feriti de persecuții. Liu Xiaobo a fost 
arestat și închis în 2009 (și a murit în închisoare în 2017). Ai 
Weiwei a fost închis în 2011 și, în cele din urmă, a plecat în exil 
în 2015. Dar, la începutul secolului XXI, liberalii chinezi au 
îndrăznit să spere că lucrurile ar putea evolua treptat în 
favoarea lor. Ideea de ,constitutionalism" - care cere ca toate 
componentele societăţii, inclusiv Partidul Comunist, să se 
supună principiilor statului de drept — a fost dezbătută deschis 
în publicaţiile academice și în unele ziare îndrăznețe, precum 
Nanfang Zhoumo. Dar astfel de dezbateri au fost amutite în 
epoca Xi. În 2015, un mare număr de apărători ai drepturilor 
omului au fost arestaţi. Nu doar vocile dezaprobatoare ale 
liberalilor au fost amutite. Ca o supremă ironie, având in 
vedere că Xi îl elogiase pe Marx drept „cel mai mare gânditor 
al timpurilor moderne”, studenții care erau membri ai 
societăţilor marxiste de la universităţi de frunte din Beijing au 
fost și ei arestați. După câte se pare, vina lor a fost că au luat 
puţin cam prea în serios ideile lui Marx despre lupta de clasă și 
au încercat să-i organizeze în sindicate pe muncitorii prost 
plátiti1. 

Ca vizitator regulat al tárii, inchiderea dezbaterii a fost 
pentru mine uimitoare. În anii dinaintea venirii la putere a lui 
Xi, îmi amintesc că luam cina într-un restaurant din Beijing 
unde universitarii conservatori și liberali erau dispuși să 
dezbată în public dacă China ar trebui să devină o democraţie. 


Aşa ceva ar fi de neînchipuit acum. Ba China a încetat chiar să 
pretindă că încurajează libertatea de dezbatere. La finele 
anului 2019, Universitatea Fudan, cea mai prestigioasă din 
Shanghai, a eliminat din statutul său angajamentul fata de 
„libertatea de gândire”. Câteva săptămâni mai târziu, i-am luat 
un interviu lui Eric Li, un membru în consiliul de administraţie 
al Institutului Chinez de la Fudan și un cunoscut intelectual 
pro-Xi. Li nu avea regrete fata de schimbările de la Fudan. Ba 
chiar le saluta ca parte a unei înfrângeri necesare a ideilor 
liberale în China. „De mai multe decenii, națiunea chineză tot 
dezbate ce fel de societate și de guvernare vrea... Există 
oameni care sunt liberali, care vor ca China să fie o ţară 
liberală. Cred că această dezbatere s-a încheiat.”20 

Totuși, chiar în vreme ce Li vorbea, dezbaterea despre 
libertatea de exprimare în China și modelul Xi de conducere 
autoritară era pe punctul de a se deschide din nou. În timp ce 
mergeam să mă întâlnesc culi pentru a lua prânzul, în 
Shanghai, citisem articole despre o nouă boală virală 
misterioasă care izbucnise în orașul Wuhan, aflat la 
aproximativ 700 de kilometri distanţă. La vremea aceea, nu 
părea o problemă suficient de semnificativă ca să merite 
discutată. Dar în mai puţin de două săptămâni acea mulţumire 
de sine fusese zdruncinata pe măsură ce virusul se răspândea, 
omorând sute, iar apoi mii de oameni și împingând la 
carantină în masă şi lockdownuri în toată China. 

De la început, guvernul de la Beijing s-a străduit să prezinte 
COVID-ul ca pe un dezastru natural, în care guvernul central 
sau președintele Xi nu avea nicio vină. Dar această linie de 
argumentare a început să nu mai stea în picioare pe măsură ce 
pandemia se răspândea - mai ales după moartea cauzată de 
virus a lui Li Wenliang, un tânăr medic din Wuhan. Căutându- 
se originile virusului, s-a aflat că, la începutul crizei, dr. Li 
dăduse alarma într-un grup de discuţii online. Acest lucru i- 
a atras o vizită din partea poliţiei, care l-a forțat să-și ia 
angajamentul că nu mai răspândește zvonuri și să semneze o 
declaraţie. Pe patul de moarte, dr. Li a făcut o afirmaţie care s- 
a propagat cu repeziciune: „Cred că o societate sănătoasă nu ar 
trebui să aibă o singură voce”. Era ușor să o interpretezi ca pe 


o incriminare a stilului autoritar al lui Xi Jinping. 

Unii critici interni ai lui Xi au fost chiar mai directi. În 
martie 2020, Ren Zhigiang, membru de partid și magnat al 
imobiliarelor, a publicat o scrisoare deschisă în care acuza 
Partidul Comunist de incompetenta și condamna „stupiditatea 
marelui lider”21. La fel ca alti critici interni ai lui Xi, Ren a fost 
redus la tăcere. În septembrie 2020, a fost condamnat la 18 ani 
de închisoare pe baza unor acuzaţii de corupţie. 

Revărsarea de emoție pe rețelele de socializare în urma 
morții doctorului Li a fost, probabil, momentul de pericol 
maxim pentru Xi în timpul crizei coronavirusului. Dar, în 
săptămânile care au urmat, guvernul chinez a recâștigat 
controlul asupra naraţiunii. Linia oficială a fost că, departe de 
a gresi în primele etape ale crizei, Xi actionase decisiv pentru a 
mobiliza națiunea si a stăvili epidemia. Nu doar China, ci 
întreaga omenire îi datora președintelui Xi recunoștință 
pentru că le oferise un răgaz ca să se pregătească pentru virus. 
Dacă Occidentul nu reușise să folosească acel timp aşa cum 
trebuie — ei bine, acest lucru era o dovadă suplimentară a 
superiorității sistemului chinez. Eforturile propagandistice ale 
Chinei au fost sprijinite de aprecierile exuberante ale 
Organizaţiei Mondiale a Sănătăţii, al cărei director general, 
Tedros Ghebreyesus, s-a întâlnit cu Xi pe 28 ianuarie și a ieșit 
apoi să laude China pentru „stabilirea unui nou standard 
pentru controlul epidemiilor”, elogiind Beijingul pentru 
„disponibilitatea sa de a împărtăși informatii” 22. 

Narațiunea favorabilă lui Xi a câştigat popularitate în 2020, 
pe măsură ce China a ajuns să ţină în frâu pandemia, iar lumea 
occidentală se clătina sub impactul ei. Primul deces cauzat de 
coronavirus a fost înregistrat în SUA la finele lui februarie 
2020- când numărul de cazuri deja atinsese un maxim si 
începuse să scadă în China. Un an mai târziu, Statele Unite 
aveau 500.000 de decese. Statisticile oficiale din China 
înregistraseră, prin comparaţie, mai puţin de 5.000 de decese 
în Republica Popularaz3. 

Pentru preşedintele Xi, un potențial dezastru se 
transformase într-un triumf de PR. La o ceremonie de 
decernare a unor medalii cetățenilor obișnuiți pentru 


activitatea lor în combaterea COVID-19, el a declarat că 
„pandemia dovedește încă o dată supremaţia sistemului 
socialist cu caracteristici chineze”24. La un an după ce 
Wuhanul fusese carantinat într-o atmosferă de panică, orașul a 
găzduit o expoziţie despre bătălia încununată de succes a 
Chinei împotriva COVID-19, în care au fost prezentate, conform 
relatării de la BBC, „modele de lucrători din domeniul medical 
în costume de protecţie... și, oriunde priveai, portrete gigantice 
ale lui Xi Jinping”. În același timp, guvernul chinez a început să 
promoveze ideea că poate virusul nu își avea originea în China, 
la urma urmei. După cum arătau panourile expoziţiei din 
Wuhan, COVID-19 apăruse simultan „în mai multe locuri din 
lume”25. 

Dar, deși guvernul chinez a reușit să controleze naraţiunea 
despre COVID-19 în interiorul Chinei, imaginea lui Xi avusese 
de suferit în lumea din afară. Un sondaj Pew efectuat în vara 
lui 2020 a arătat că părerile negative despre liderul Chinei 
crescuseră exponential în Europa și America de Nord. În 
Germania, de pildă, 78% dintre respondenţi au spus că nu au 
nicio încredere în capacitatea lui Xi „de a face ce trebuie în 
ceea ce privește problemele lumii”, o schimbare negativă de 17 
puncte procentuale în interval de un an. Neîncrederea în Xi a 
atins niveluri similare în SUA și Marea Britanie și era chiar mai 
mare în Japonia și Coreea de Sude. Totuși, pandemia de 
COVID-19 nu a fost singurul factor care a afectat imaginea lui 
Xi în lumea exterioară. Represaliile Chinei în Hong Kong și 
Xinjiang dezvăluiseră duritatea și intoleranta regimului său. 

În vara lui 2019, în Hong Kong au izbucnit proteste generate 
de teama că urma să fie adoptată o nouă lege care ar fi permis 
extrădarea cetăţenilor din Hong Kong în China continentală. În 
scurt timp, agenda mișcării de protest s-a extins, cuprinzând şi 
preocupări mai ample legate de protejarea autonomiei 
teritoriului fata de Beijing- incluzând libertăţi pretuite 
precum independenţa justiţiei și presa liberă. În punctul lor 
culminant, protestele au scos în stradă peste două milioane de 
demonstranți, dintr-o populaţie totală de 7,4 milioane. 
Protestele au continuat cu violenţă luni de zile, ducând adesea 
la bătălii în toată regula între poliție și demonstranți. 


Revenirea Hong Kongului sub stăpânire chineză în 1997 este 
văzută la Beijing drept un moment-cheie în „marea reînnoire” 
a naţiunii - trăgând în sfârșit linie sub era colonială, asociată 
cu „secolul de umilință” care a început atunci când Hong 
Kongul a fost cedat Marii Britanii, în 1842. Dar incapacitatea 
inițială a lui Xi de a pune capăt acestei semianarhii pe pământ 
chinez - sau chiar de a risca o vizită în Hong Kong- a 
amenințat să îl facă pe liderul cu mână de fier al Chinei să pară 
slab. 

La fel ca în cazul coronavirusului, propagandiștii chinezi s- 
au căznit să pună o anumită distanţă între Xi și problemele din 
Hong Kong. S-a spus că proiectul de lege privind extrădarea 
care i-a scos initial pe oameni în stradă fusese o inițiativă 
locală, nu era ideea conducerii de la Beijing. Dar, în călătoriile 
mele în Hong Kong, mi-a fost clar că stilul autoritar al lui Xi a 
fost un element de context important care a condus la 
rebeliunea din Hong Kong. Având în vedere că China 
continentală își menținea suveranitatea totală asupra Hong 
Kongului, direcţia iliberală pe care o luase politica chineză și 
reducerea spaţiului pentru disidenta îi speriaseră pe multi 
locuitori ai Hong Kongului. Chiar şi personaje pro-Beijing din 
oraș erau frustrate din cauza incapacității lor de a-l convinge 
pe Xi să adopte o abordare mai flexibilă - și se întrebau dacă 
recomandările lor chiar ajunseseră pe biroul lui. Mulţi s-au 
temut că Xi credea în propaganda Beijingului: că problemele 
din Hong Kong erau rezultatul acţiunilor forțelor străine ostile. 

În vara lui 2020- când lumea exterioară era distrasá de 
pandemie și de alegerile din SUA - Xi a facut o mutare decisivă 
pentru a zdrobi mișcarea prodemocratică din Hong Kong. O 
nouă lege a securităţii naționale, elaborată pe continent, a fost 
impusă în teritoriu, oficiali de partid fiind trimiși de la Beijing 
să supravegheze și să impună noul sistem. În doar câteva luni, 
cei mai importanţi lideri ai mișcării democratice din Hong 
Kong au fost arestaţi, urmând să fie condamnaţi la mulţi ani de 
închisoare. Protestele din Hong Kong i-ar fi pus probleme 
oricărui lider chinez, întrucât vizau cele mai sensibile 
probleme cu care se confrunta Partidul Comunist — democraţia 
și unitatea națională. Cu toate acestea, răspunsul dur al lui Xi a 


fost caracteristic pentru reacţia sa fata de orice formă de 
opoziţie din China. 

Reprimarea musulmanilor uiguri în China, în îndepărtata 
provincie Xinjiang din nord-vest, a fost un subiect care a 
apărut frecvent în discuţiile mele cu protestatarii din Hong 
Kong. Aceștia vedeau în decizia Beijingului de a închide peste 
un milion de uiguri în lagăre de reeducare o confirmare 
înfiorătoare a hotărârii nemiloase a lui Xi de a le impune 
viziunea sa de unitate naţională tuturor cetățenilor chinezi, cu 
orice pret. 

Privind retrospectiv, poate că și săptămâna in care l-am 
întâlnit pe Xi în Beijing, în noiembrie 2013, a marcat un 
moment crucial în istoria provinciei uigure Xinjiang. Cu cinci 
zile înainte, separatiști uiguri intraseră cu o mașină într-un 
grup de pietoni în apropierea Pietei Tiananmen, ucigând cinci 
oameni27. Un atac terorist în inima Republicii Populare 
Chineze era genul de provocare peste care Xi nu ar fi trecut 
niciodată, mai ales având în vedere incidentele violente din 
alte locuri din tara. În anul următor, China a lansat campania 
„loviturii dure” împotriva terorismului. Destul de curând, a 
devenit evident că nu era o simplă campanie de aplicare a 
legii, ci un efort de a sili întreaga populaţie uigură să asimileze 
cultura chineză Han și să accepte voinţa Partidului Comunist. 

Sub supravegherea lui Xi, a fost construită o reţea de lagăre 
în Xinjiang și a fost lansată o campanie în masă de internări în 
lagăre. În 2018, un comitet ONU a estimat că peste un milion de 
persoane fuseseră reținute — altfel spus, aproximativ 10% din 
populaţia uigura2s. Initial, guvernul chinez a negat existența 
lagărelor, după care le-a descris drept „lagăre de instruire și 
educare vocationala”, menite să combată extremismul și să-i 
ajute pe uiguri să-și găsească slujbe. Dar mărturiile exilatilor si 
refugiaților au zugrăvit un tablou diferit, îngrozitor. Acuzatiile 
includeau separarea forțată a sute de mii de copii de părinții 
lor, tortură și abuzuri sexuale, precum și studiul obligatoriu al 
gândirii lui Xi Jinping ca parte a unui program de indoctrinare 
în masă. Au apărut și relatări despre sterilizare și avorturi 
forțate. Statisticile publice chineze, care arătau o reducere cu 
60% a ratei natalității în Xinjiang, au generat acuzaţii că aceste 


măsuri mergeau dincolo de o reprimare brutală și produceau 
un genocid culturalz9. 

Decizia administraţiei Trump de a cataloga acţiunile Chinei 
în Xinjiang drept genocid a fost respinsă de Beijing ca făcând 
parte din iniţiativele unei guvernări haotice și necinstite. Dar, 
în 2021, administraţia Biden a menţinut acest verdict, la fel şi 
Parlamentul canadian. Un aviz juridic dat de un grup de 
avocaţi specializaţi în drepturile omului din Marea Britanie a 
calificat acuzaţia de genocid drept „plauzibilă” în baza 
dreptului internaţional, observând că „dl Xi controlează 
direcția generală a politicii de stat și a susținut o serie de 
discursuri în care a recomandat tratarea într-o manieră 
punitivă a uigurilor”. Implicatia clară era că Xi era personal 
responsabil pentru genocid3o. 

Nationalistii chinezi dezaprobă atenţia tot mai mare 
acordată de Occident provinciei Xinjiang, afirmându-se cá este 
un efort ipocrit de a găsi o vină Chinei pentru a-i bloca 
ascensiunea. Dar formula lui Xi de autoritarism în ţară și 
asertivitate in străinătate a făcut inevitabilă o atenție 
internaţională mai mare asupra Chinei. Faptul că China este 
superputerea emergentă a secolului XXI face să fie mai dificil 
pentru conducerea ţării să argumenteze că „treburile ei 
interne” nu ar trebui să-i privească pe cei din afară. 

Sub Xi, conducerea chineză a început, de asemenea, să 
renunţe la inhibitiile legate de promovarea modelului său de 
guvernare în străinătate. Administratiile chineze anterioare 
încercaseră să evite presiunea occidentală în domeniul 
drepturilor omului sugerând că toate ţările ar trebui lăsate să- 
și urmeze propria cale de dezvoltare. Occidentul, argumentau 
ele, nu ar trebui să ţină predici Chinei și, în schimb, China 
nu ar trebui sa tina predici restului lumii. Cu toate acestea, în 
epoca Xi, purtătorii de cuvânt chinezi au promovat un „model 
chinezesc” de dezvoltare, prezentat ca o alternativă la 
democraţia în stil occidental, mai potrivit pentru naţiunile în 
curs de dezvoltare. 

În 2018, Xi însuși a ţinut un discurs în care a sugerat că 
„noul tip de sistem politic partinic” al Chinei ar putea servi 
drept model pentru alte tari din lume- o idee promovată 


energic de presa de statsi. În condiţiile în care UE tocmai 
suferea lovitura Brexitului, iar SUA erau puternic polarizate în 
mandatul lui Trump, modelul lui Xi de stabilitate politică, 
putere economică și asertivitate naţională atrăgea tot felul de 
admiratori internaţionali din Africa, America Latină și chiar 
Europa. 

China și-a extins influenţa internaţională și prin inițiativa 
„Centura și drumul!” („Belt and Road”) a lui Xi, care a implicat 
miliarde de dolari în împrumuturi și investiții chineze pentru a 
susține proiecte de infrastructură în Asia, Europa și Africa. 
Investiţiile și influenţa chineze s-au extins chiar și în America 
Latină, o regiune considerată cândva ograda Statelor Unite. 
Când l-am intervievat, în 2021, președintele Columbiei, Ivân 
Duque, și-a declarat ferm prietenia cu America. Dar totodată a 
insistat că firmele chineze vor continua să construiască 
metroul din Bogotá — întrucât făcuseră cea mai bună ofertă. 
Departe de a fi singură, Columbia a fost un fel de codașă în 
America Latină în privinţa acceptării investiţiilor chineze. 

Capacitatea Chinei de a-și câștiga prieteni în străinătate 
prin împrumuturi și investiţii este esenţială pentru creșterea 
puterii sale internaţionale. Dar aceste eforturi sunt complicate 
de tendinţa în creștere a regimului Xi de a utiliza forţa si 
intimidarea atunci când se confruntă cu eșecuri pe plan 
internaţional. Răspunsul Beijingului chiar și la critici blânde în 
privinţa epidemiei de COVID-19 a fost feroce. După ce guvernul 
australian a propus o anchetă internaţională privind originile 
bolii, China a impus ca represalii tarife vamale asupra unor 
exporturi australiene. 

Între timp, China a crescut presiunea în diversele sale 
dispute teritoriale. Amenintarile împotriva Taiwanului au 
sporit în mod considerabil, crescând temerile la Washington că 
China s-ar putea simţi suficient de puternică pentru a încerca 
invadarea unei democraţii înfloritoare cu 23 de milioane de 
locuitori, pe care Beijingul o consideră o provincie renegată. 
Disputa privind Taiwanul datează de la începuturile Republicii 
Populare Chineze. Forţele Kuomintangului, înfrânte de Mao în 
1949, au fugit peste mare pe insulă și și-au întemeiat acolo 
propriul regim. De atunci, Beijingul s-a angajat să „reunească” 


Taiwanul cu China continentală - la nevoie, cu forța. În stilul 
său pragmatic, Deng Xiaoping sugerase ca problema 
Taiwanului putea fi lăsată spre soluţionare generaţiilor 
viitoare. Dar Xi a schimbat linia Beijingului, transmitandu-le 
deschis liderilor taiwanezi că problema nu mai poate fi pasată 
de la o generaţie la alta. Exerciţiile militare din Strâmtoarea 
Taiwan s-au intensificat. 

Atunci cand Nancy Pelosi președinta Camerei 
Reprezentanţilor a SUA, a vizitat Taiwanul, în august 2022, 
răspunsul Beijingului a fost extrem de dur, Xi autorizánd cele 
mai ample exerciţii militare din Strâmtoarea Taiwan din 
ultimele decenii. Răspunsul belicos al Chinei a venit pe 
fundalul războiului din Ucraina - un război în care Xi l-a 
sprijinit tacit pe Putin. SUA și aliaţii lor au trebuit să ia în 
considerare posibilitatea de a înfrunta în curând provocări 
militare din partea a două mari puteri revizioniste — Rusia si 
China. 

Linia de conduită tot mai agresivă a Chinei în privința 
Taiwanului reflectă, in parte, o modificare a balanței puterii 
globale. Pe parcursul ultimei generații, Beijingul a investit bani 
grei în forţele sale armate. Flota militară chineză are acum mai 
multe nave decât cea americană. Luând în considerare 
preocuparea evidentă a lui Xi pentru locul său în panteonul 
liderilor chinezi, Taiwanul este o ţintă tentantă. Dacă Mao a 
fost eroul care a întemeiat Republica Populară, iar Deng a fost 
liderul care a angajat tara pe drumul prosperității, Xi poate 
crede că următoarea sarcină este de a demonstra că acum tara 
sa este o mare putere globală — prin înfruntarea Statelor Unite 
în chestiunea Taiwanului. Dacă Xi poate fi liderul care 
desăvârșește în cele din urmă „reunificarea” naţiunii prin 
cucerirea Taiwanului, locul lui în panteon ar fi asigurat. 

În realitate, organizarea unei invadări a Taiwanului ar fi o 
întreprindere extrem de riscantă. Probabil ar întâmpina o 
rezistență acerbă și ar putea necesita până la un milion de 
soldaţi. Un atac al chinezilor asupra Taiwanului ar putea duce 
și la un război cu SUA. Cu toate acestea, fanteziile fatise cu 
privire la cucerirea Taiwanului sunt astăzi obișnuite în 
cercurile naţionaliste din China. Hu Xijin, redactorul-şef al 


publicaţiei naţionaliste Global Times, a scris un articol tipic în 
octombrie 2020, care proclama: „Singura cale de urmat pentru 
China continentală este să se pregătească pe deplin pentru 
război și să aplice forțelor separatiste din Taiwan o pedeapsă 
decisivă in orice moment. Pe măsură ce  aroganta 
forțelor separatiste continuă să crească, punctul de cotitură 
istorică se apropie”33. Genul acesta de retorică înfierbântată 
poate că nu reflectă gândirea liderilor chinezi. Dar în mediul 
de presă foarte controlat creat de Xi amenințările infiorátoare 
la adresa Taiwanului sunt, cel puţin, tolerate. Ca lider cu 
mână de fier autointitulat, există pericolul ca Xi să se simtă 
presat să joace cartea sentimentului nationalist în tara. 

În ultimii ani, majoritatea dezbaterilor occidentale despre o 
potenţială agresiune chineză s-au axat pe Taiwan și pe Marea 
Chinei de Sud. Dar, în 2020, evoluția cea mai surprinzătoare a 
avut loc în muntii Himalaya. O ciocnire între trupele indiene si 
cele chineze din cauza unui teritoriu disputat de acolo a dus la 
uciderea a vreo 20 de soldaţi indieni, alături de un număr 
neprecizat de pierderi în rândul chinezilor. 

Această dispută fatală a sporit posibilitatea ca cele două 
superputeri emergente ale secolului XXI, China și India, să se 
îndrepte spre un conflict. În India și în Occident, conflictul a 
fost prezentat și ca o ciocnire între un stat autoritarist gigantic 
și cea mai mare democraţie a lumii. Așa și era. Și totuși, tabloul 
era mai complicat. Pentru că, pornind dintr-un punct foarte 
diferit, India democratică se deplasase și ea către modelul 
liderului de mână forte. 


*1 Numărul citatelor neatribuite din această secțiune reflectă necesitatea de 
a-mi proteja prietenii chinezi de pedepse. 

Modi - politică autoritară în cea mai 
mare democraţie a lumii (2014) 


Lutyens’ Delhi este sediul puterii din India. Este numit dupa 
arhitectul britanic sir Edwin Lutyens, care a proiectat un 
cartier spaţios, cu peluze atent îngrijite, clădiri și fântâni 
marete, separând această zonă de gălăgia din restul orașului. 
Cartierul este sediul celor mai importante clădiri 
guvernamentale din India - inclusiv biroul prim-ministrului, 
precum și ministerele Apărării, Finanţelor și Afacerilor 
Externe. Vizitele la aceste ministere-cheie sunt uneori animate 
de privelistea coloniilor de maimuțe care escaladează 
pervazurile din gresie galbenă ale ferestrelor. 

Politicienii de la vârf și înalții funcţionari indieni 
guvernează o ţară cu 1,4 miliarde de locuitori din interiorul 
acestor clădiri. Dar, după alegerea lui Narendra Modi în 
funcţia de prim-ministru al Indiei în 2014, o parte dintre cei 
mai puternici oameni ai Indiei au părut mai degrabă niște 
insurgenți populiști decât o elită conducătoare. Cu toate 
acestea, un ministru, instalat comod în inima cartierului 
Lutyens’ Delhi, mi-a servit în 2018 o denuntare dispretuitoare a 
„elitei din Lutyens”. În modtraditional, grupul acesta 
administrase India după obţinerea independenţei, a spus el, 
dar acum era îndepărtat pe bună dreptate de Modi. Vechea 
elită pierduse contactul cu „India reală”. Părea a fi versiunea 
indiană a unei prelegeri pe care o auzisem și la Washington de 
la oficiali din administraţia Trump, iar în Londra de la adepţi 
triumfători ai Brexitului. 

În India, evanghelia populismului era propovăduită chiar 


de politicieni cu calificări „globaliste” impecabile, precum 
ministrul Aviației Jayant Sinha, fost consultant McKinsey, cu un 
masterat la Harvard. După cum mi-a spus Sinha, pe jumătate 
batjocoritor, „pot vorbi despre Davos cu dumneata toată ziua, 
dacă vrei”1. Ca și Steve Bannon, Sinha folosea „Davos” ca pe un 
sinonim pentru globalismul dezrădăcinat pe care pretindea că 
îl respinge. A susținut că Modi, spre deosebire de Partidul 
Congresului din opoziţie, păstra legătura cu India credinţei și a 
spiritualităţii. Proiectul lui era să corecteze erorile părinţilor 
fondatori ai Indiei moderne, în special ale lui Jawaharlal 
Nehru, care adoptase în mod eronat ideile occidentale, crezând 
că sunt universale. În schimb, Modi întemeia guvernarea 
Indiei pe cultura ei unică. „În viziunea noastră”, a declarat 
Sinha, „tradiţia precedă statul. Oamenii simt că tradiţia lor este 
amenințată. Avem o viziune asupra lumii bazată pe credinţă, 
spre deosebire de viziunea rational-stiintifica”. 

În India, ca și în alte parti, ascensiunea populismului este 
intim legată de stilul autoritar de conducere. Ca și Xi și Putin — 
dar și ca Trump in America si Erdogan în Turcia -, Modi se 
prezintă drept un om care are o legătură directă cu poporul. 
Promite să lupte împotriva elitei corupte de la vârful societăţii 
și să aducă dreptate și prosperitate omului obișnuit. Pentru a-i 
pune la punct pe cei puternici, liderul trebuie să aibă forţă — 
atât morală, cât și fizică. În campania electorală din 2014, 
Modi, în vârstă de 64 de ani, a fost zugrăvit ca un fortos 
propriu-zis - cu mare accent pe „pieptul lui de 56 de inci". 

Victoria lui Modi a fost un moment crucial in epoca 
liderului cu mana de fier. Cu doi ani inainte, Xi Jinping 
preluase puterea in China. Acum, Modi aducea stilul de mana 
forte in India. Cu circa 1,4 miliarde de locuitori fiecare, China 
și India au împreună aproximativ 40% din populaţia globului, 
iar aceste două tari sunt superputerile emergente în „secolul 
Asiei"*i. În doar doi ani de zile, amândouă cedaseră stilului 
autoritar de conducere. 

Unii s-ar putea întreba dacă este legitim sau edificator să 
tratezi un lider ales democratic precum Modi la fel ca pe ăi, 
care este șeful unui stat cu partid unic, sau chiar ca pe Putin. 
Nu devine absurdă ideea unui „stil de mână forte” dacă 


include lideri care operează în circumstanţe și culturi politice 
atât de diferite? Xi si Putin, de pildă, au schimbat constitutiile 
țărilor lor pentru a le permite să conducă pe viaţă, în timp ce 
Modi este nevoit să se confrunte cu electoratul o dată la cinci 
ani. E adevărat şi că intelectualii indieni și o parte a presei încă 
exprimă critici usturătoare la adresa liderului lor naţional într- 
o manieră care este de neimaginat în China și din ce în ce mai 
dificilă în Rusia. 

Cu toate acestea, există unele caracteristici ale conducerii 
de mână forte care acoperă atât democratiile, cât si dictaturile 
și care sunt foarte evidente în India lui Modi. Prima și cea mai 
evidentă este încurajarea unui cult al personalităţii. Orator 
carismatic, Modi este în elementul lui atunci când se adresează 
mulțimilor - și foarte rar acceptă întrebări spontane. Pe lângă 
evidenţierea puterii sale în faţa dușmanilor Indiei, cei care se 
ocupau de crearea imaginii lui Modi au cultivat cu grijă ideea 
că liderul indian este un om religios și ascetic, a cărui unică 
preocupare e binele poporului. 

În mod neobișnuit pentru un lider în funcţie într-o ţară 
democratică, Modi a acceptat ca unele monumente să 
primească numele lui cât se află încă la putere. În 2021, cel mai 
mare stadion de crichet al Indiei a fost redenumit Stadionul 
Narendra Modi. Echipa prim-ministrului responsabilă cu 
rețelele de socializare a postat un tweet triumfător: „Cel mai 
mare stadion al lumii dedicat celei mai mari personalităţi a 
lumii”2. Câteva zile mai târziu a fost lansat un satelit indian pe 
care era gravat chipullui Modi. Laudele aduse prim- 
ministrului de colegii de partid sunt adesea teribil de 
lingușitoare. Shivraj Singh Chouhan, ministrul principal al 
statului Madhya Pradesh, l-a numit pe Modi „darul lui 
Dumnezeu pentru India”. Au fost produse filme populare 
despre viata lui Modi, infátisándu- pe prim-ministru într-o 
aură de sfințenie. Suresh Prabhu, un ministru din cabinet, a 
calificat Come Let Us Live, un film despre copilăria lui Modi, 
drept ,,motivational si dătător de inspiratie"3. 

Liderul indian acordă o importanţă deosebită multora 
dintre temele populiste și naţionaliste esenţiale pentru puterea 
de atracţie a liderilor autoritari din alte parti ale lumii. În 


moduri diferite, cu toţii au promis restaurarea unei epoci 
pierdute de măreție naţională; totuși, caracteristica specific 
indiană este că Modi apăra ideologia „Hindutva”, adică a 
naționalismului hindus. Promisiunea lui este nu doar că va 
face India măreaţă din nou, ci, mai precis, că-i va face pe 
hinduși mareti din nou. Aproximativ 80% dintre indieni sunt 
hinduși. Dar Modi si multi dintre adepţii săi îmbrățișează o 
versiune a istoriei Indiei în care hindusii sunt infatisati drept 
un grup asuprit de-a lungul istoriei. Într-un discurs adresat 
Parlamentului indian în iunie 2014, la scurt timp după 
câștigarea alegerilor, Modi s-a referit la indienii care suferă de 
„1.200 de ani de o mentalitate de sclav"4. Ideea de bază este că 
indienii nu au fost ,inrobiti" doar în cei aproximativ 200 de ani 
de stăpânire britanică, ce a început la mijlocul secolului al 
XVIII-lea. Opresiunea acoperă o parte mult mai mare a istoriei, 
incluzând mileniul anterior, în care cei mai importanţi 
conducători ai țării au fost mai întâi budiști, iar apoi 
musulmani, ambele grupuri fiind distribuite în roluri de 
intruşi străini. 

După cum văd lucrurile multi dintre adepţii lui Modi, nici 
măcar obținerea independenţei Indiei în 1947 nu a pus capăt 
subjugării hindușilor. În cea mai mare parte a epocii 
postindependentá, India a fost condusă de Partidul 
Congresului, pe care Modi si Partidul Bharatiya Janata (BJP) îl 
acuzá cá s-a bazat pe o ,bancá de voturi" musulmaná, in 
schimbul cárora celor aproximativ 200 de milioane de 
musulmani din India, susţin ei, li s-au acordat privilegii 
speciale*?. Subramanian Swamy, un membru al BJP din Rajya 
Sabha (camera superioara a Parlamentului indian), se folosea 
de acest sentiment de nedreptate al hindusilor cand s-a plans: 
»Noi reprezentam 80% din populatie, dar suntem tratati ca si 
cum am fi 10%”s. Într-o ţară imensă în care concurenţa pentru 
locuri de muncă, oportunități educaţionale și resurse este 
acerbă, orice sugestie că minorităţilor li se acordă privilegii 
injuste are forță politică. Identitatea BJP de partid hindus este 
subliniată de simplul fapt că în alegerile din 2014 nu a existat 
nici măcar un musulman printre cei 282 de membri BJP aleşi 
în Lok Sabha, camera inferioară mai puternică a 


Parlamentului. 

Viaţa și cariera lui Modi se împletesc profund cu mișcarea 
naționalistă hindusă. Născut în 1950 în micul oraș Vadnagar 
din statul Gujarat, Modi s-a alăturat unei organizații 
naţionaliste numite Rashtriya Swayamsevak Sangh (RSS) când 
avea 8 ani și a rămas membru de atunci. Înfiinţată în 1925, RSS 
era dedicată ideii ca India este, în esenţă, o naţiune hindusă. 
Fondatorul ei, K.B. Hedgewar, era un admirator al fasciștilor 
europeni de genul lui Benito Mussolini din Italia, cărora le-a 
imitat fascinația pentru uniforme și pregătirea paramilitară. 

Un fost activist RSS și un naţionalist hindus, Nathuram 
Godse, l-a asasinat pe Mahatma Gandhi în 1948, la scurt timp 
după obținerea independenţei Indiei. Campania nonviolentă a 
lui Gandhi de eliberare de sub stăpânirea britanică a făcut ca 
acesta să fie considerat de multi „părintele naţiunii”. Dar multi 
din RSS il dispretuiau pe Gandhi din cauza insistentei lui că 
hindușii „nu se pot certa cu islamul”. Divizarea Indiei care a 
însoțit obţinerea independenţei a creat două state, India si 
Pakistan - cel din urmă un stat majoritar musulman. 
Transferurile forțate de populaţie si violenta colectivă care au 
însoţit divizarea au dus la moartea a până la două milioane de 
oameni. În acest context, insistența lui Gandhi pe idealul 
coexistentei pașnice cu islamul a fost denuntata de RSS drept 
„conciliere”s, creând fundalul tumultuos pe care a avut loc 
asasinarea lui. Etosul militarist al RSS contrasta puternic cu 
pacifismul lui Gandhi. 

Astăzi, Modi și RSS susțin public viziunea convenţională 
conform căreia Gandhi a fost un erou naţional și „părintele 
naţiunii”. Dar unii parlamentari BJP sunt pregătiţi să exprime 
public o viziune radical diferită: ideea că asasinul lui Gandhi a 
fost un erou național- și că Modi, ca nationalist hindus, ar 
trebui considerat adevăratul fondator al naţiunii indiene”. 
Neîntrerupta legătură personală și politică a lui Modi cu RSS 
face obiectul multor speculaţii, dar nu există nicio îndoială că 
apartenenţa la această organizaţie i-a oferit o trambulină 
pentru a avansa de la originile sale umile și provinciale la 
conducerea ţării. 

Modi s-a născut într-o castă inferioară și, în adolescenţă, și-a 


ajutat tatăl să administreze magazinul de ceai al familiei de 
lângă gara din Vadnagar. Originile sale de umil vânzător de 
ceai sunt acum cruciale pentru imaginea lui Modi și, cu 
siguranţă, contrastează puternic cu familia Gandhi, de vita 
nobilă, care continuă să domine Partidul Congresului- și a 
cărei dinastie politică a furnizat trei prim-miniștri, Nehru, 
Indira Gandhi si Rajiv Gandhi*3. La vârsta de 13 ani, tânărul 
Narendra s-a căsătorit, dar căsătoria aranjată s-a destrămat 
repede. În schimb, Modi și-a făcut familie din RSS, avansând 
rapid în ierarhia organizaţiei. Până astăzi, Modi a rămas 
necăsătorit și (zice-se) celibatars. Lipsa de legături familiale a 
lui Modi este un avantaj politic de primă importanţă într-o ţară 
în care politicienii sunt acuzaţi frecvent, adesea pe bună 
dreptate, că își favorizează în mod necinstit membrii propriilor 
familii. Vorbește cu cei mai ferventi susținători ai lui și ti se va 
spune deseori că Modi este un om altruist și ascetic, care și-a 
dedicat viata bunăstării oamenilor obișnuiți. 

În 1987, Modi intrase în BJP, partidul politic care avea o 
strânsă afiliere cu RSS. A fost un moment oportun. La vremea 
aceea, BJP avea doar doi membri în Parlament; în 1996, 
devenise cel mai mare partid din Parlamentul indian. 
Ascensiunea lui meteorică fusese alimentată de susținerea de 
către partid a demolării unei moschei din orașul Ayodhya, 
despre care a pretins că ar fi fost construită pe un loc sfânt 
pentru hinduși. Controversa legată de Ayodhya a alimentat 
ciocnirile dintre hinduși și musulmani pe tot cuprinsul Indiei 
în 1992, ciocniri care, la rândul lor, au mobilizat susținerea 
pentru BJP. La vremea respectivă, Modi era un obscur activist 
de partid. Dar energia și carisma lui l-au condus spre o 
promovare rapidă în ierarhia partidului, al cărui secretar 
general a devenit în 2001. În același an, Modi a fost numit 
ministru principal în statul lui natal, Gujarat, după ce titularul 
s-a retras pe motive de sănătate. 

Gujarat este un stat cu peste 60 de milioane de locuitori 
situat pe coasta de vest a Indiei. În timpul mandatului de 
ministru principal al lui Modi, economia statului a crescut mult 
mai repede decât media naţională a Indiei, cimentându-i 
reputația de politician pragmatic și favorabil mediului de 


afaceri. Succesul economic al statului Gujarat sub conducerea 
sa a fost crucial pentru ascensiunea lui Modi la nivel naţional. 
I-a permis liderului BJP să fie zugrăvit ca fiind, mai presus de 
toate, un reformist economic, mai degrabă decât un naţionalist 
hindus. 

Într-adevăr, o caracteristică pe care Modi o are în comun cu 
multi alti lideri de mână forte este că, initial, a fost salutat in 
presa occidentală ca exact tipul de reformator energic de care 
tara lui avea nevoie. Eu însumi am scris unul dintre acele 
articole pro-Modi. În timpul unei vizite în India, în 2013, 
fusesem luat prin surprindere de amploarea pesimismului și 
cinismului pe care le întâlnisem. Prim-ministrul ţării era în 
acel moment Manmohan Singh - pe care îl cunoscusem în anii 
1990 și îl admirasem ca pe un reformator curajos si principialo. 
Dar, în 2013, eruditul și introvertitul Singh părea să-și fi 
pierdut energia, iar Partidul Congresului era, din nou, în mod 
clar sub controlul dinastiei Gandhi. Economia incetinea, 
oamenii de afaceri indieni erau nemulţumiţi, iar pe străzile din 
Delhi și din alte orașe indiene avuseseră loc demonstraţii de 
masă împotriva corupţiei. Mulţi dintre cei care manifestau 
pentru schimbare doreau venirea la putere a lui Narendra 
Modi, care promitea să aducă „miracolul economic din 
Gujarat” în întreaga Indie. 

Dar exista și o altă fateta, mult mai înfricoșătoare, a 
reputației lui Modi. Fusese ministru principal in 2002, când 
izbucniseră în Gujarat revoltele antimusulmane, ducând la 
moartea a aproximativ o mie de oameni. De atunci, Modi 
fusese mereu acuzat cá  incurajase tacit pogromul 
antimusulman. Sistemul juridic al Indiei a conchis că nu 
existau suficiente probe pentru a-l aduce in fata instanţei în 
2012. Dar reputaţia sa era suficient de pătată pentru a i se 
interzice intrarea în SUA până la alegerea sa în 2014. 

Cu toate acestea, într-un articol publicat chiar înainte de 
alegerile din 2014, eu am argumentat că „India are nevoie de 
un soc, iar Modi este un risc care merită să fie asumat”10. 
Originile umile ale lui Modi, provenit dintr-un mic oraș indian, 
contrastau reconfortant cu calificările de conducător înnăscut 
ale lui Rahul Gandhi, portdrapelul Partidului Congresului, ai 


cărui tată, bunică si străbunic fuseseră toti prim-ministri ai 
Indiei. Ascensiunea lui Modi, spuneam eu, „ar transmite un 
mesaj tonic într-o ţară în care șansele prea multor oameni sunt 
încă distruse de sărăcie, de clasă sau de castă”. Cât despre 
masacrele din Gujarat, ele „au avut loc cu peste un deceniu în 
urmă”. De atunci, „mandatul dlui Modi ca ministru principal se 
distinsese mai mult prin accentul pe reformele economice 
decât prin nemulțumiri colective”. 

Acum citesc aceste cuvinte cu o oarecare jenă. Dar atunci şi 
personaje mai cunoscute decât mine ajungeau la aprecieri 
similare despre Modi. În 2015, președintele Obama, scriind în 
revista Time, l-a elogiat pe noul prim-ministru indian ca 
reflectând „dinamismul și potenţialul ascensiunii Indiei”12. Si 
multi intelectuali si liberali indieni cunoscuți au fost dispuşi sa 
îi acorde noului prim-ministru prezumția de nevinovăție. După 
un timp de gândire, Raghuram Rajan, un distins economist 
care fusese convins să părăsească Universitatea din Chicago 
pentru a conduce Banca Centrală a Indiei în 2013, a decis să 
rămână și să lucreze cu guvernul Modi. 

Ca să fim fi corecti cu Modi, primii lui ani în funcţie nu au 
confirmat cele mai negre temeri ale criticilor săi. A existat doar 
puţină violență intercomunitară, cele mai grave exemple 
datând încă din epoca pre-Modi, precum revoltele și 
asasinatele din 1984 împotriva membrilor comunităţii sikh. 

Cu toate acestea, revenind în India în mai 2018, am găsit o 
mulțime de dovezi de degradare a discursului naţionalist și o 
cultură a violenţei si a urii în rândul membrilor obișnuiți ai 
partidului BJP, aflat la guvernare. Într-un caz — mult discutat în 
Delhi la vremea respectivă -, o fată musulmană de 8 ani fusese 
violată în grup și ucisă în nordul Indiei. Unii lideri locali ai BJP 
participaseră la mitinguri și marșuri în sprijinul celor acuzaţi 
de crimă, care erau hinduși. Prim-ministrul însuși fusese 
vizibil neinteresat să vorbească despre acest caz. În replică, 49 
de funcționari publici superiori pensionari i-au trimis lui Modi 
o scrisoare deschisă, in care l-au acuzat de instigarea „unui 
climat înfiorător de ură, teamă și brutalitate în India”, 
adăugând că „în India de după obţinerea independenţei acesta 
este cel mai sumbru moment prin care trecem”13. 


Totuși, disperarea liberalilor din Delhi a părut a fi o sursă 
de dispreţ și chiar de amuzament printre susținătorii BJP și 
intelectualii pro-Modi. La fel ca susţinătorii lui Trump din 
Washington, aceștia aveau tendința să argumenteze că ei 
reprezentau sentimentele oamenilor obișnuiți care muncesc 
din greu, nu ale elitelor liberale ingrijorate din capitală. S. 
Jaishankar, ministrul indian al Afacerilor Externe, el însuși 
provenit din rândul elitei- tatăl său a conceput programul 
nuclear militar al ţării —, mi-a spus că criticii interni și străini ai 
lui Modi trebuie să înțeleagă profunzimea relaţiei prim- 
ministrului cu India de dincolo de Delhi14. 

Alţii erau mult mai direcţi și mai bombastici în respingerea 
valorilor liberale occidentale. Subramanian Swamy, care are 
un doctorat în economie la Harvard, a cerut chiar ca toti 
musulmanii indieni să își piardă dreptul de vot dacă nu 
recunosc că „strămoșii lor erau hinduși”. (Este ceva obișnuit în 
BJP să se argumenteze că majoritatea musulmanilor indieni au 
fost initial hinduși, care au fost convertiți cu forţa în perioada 
dinastiei mogulilor.) După cum vedea Swamy lucrurile, starea 
curentă a politicii internaţionale demonstrează că, „acolo unde 
populația musulmană este numeroasă, sunt întotdeauna 
probleme”15. Desi Modi însuși rareori se exprima atât de 
direct, era fericit să-i lase pe veteranii și trepădușii din partid 
să se dedea la acest gen de retorică. După cum mi-a zis un 
jurnalist din Dehli, „Modi nu spune cele mai rele lucruri cu 
gura lui. Doar pozează pentru selfie-uri cu cei care o fac”. 

Dar oare Modi chiar ar face cele mai rele lucruri? Am plecat 
din Delhi în 2018 indecis. Modi era clar popular. Asigurase o 
creștere economică rezonabilă și promovase reforme sociale 
importante, precum instalarea de toalete în casele a sute de 
milioane de indieni care trăiesc fără lucruri de strictă 
necesitate. Dar unele dintre reformele sale economice au 
demonstrat o predilecție pentru gesturi arbitrare si 
dramatice. În 2016 a abolit brusc 80% din masa monetară a 
țării. Afirmația guvernului că această măsură va fi o acţiune 
anticorupţie eficientă apela la imaginea populară a bogatilor 
corupți cu teancuri de bani necinstiti împrăștiate prin casă. De 
fapt, cei care se bazau mult mai mult pe numerar erau săracii 


Indiei- în vreme ce superbogatii preferau mai probabil 
conturile bancare din străinătate. Demonetizarea a fost o 
măsură populistă clasică, ce a lovit economia, dar nu a afectat 
pe termen lung popularitatea lui Modi. 

Din nefericire, liderii de mână forte au tendinţa să devină 
constant mai autocrati și mai arbitrari cu cât stau mai mult în 
funcţiei. Și Putin și Erdogan au devenit mai radicali în al 
doilea și al treilea mandat la putere. Iar un model similar s-a 
instalat şi în al doilea mandat al lui Modi. 

Liderul indian s-a îndreptat spre alegerile din 2019 având în 
faţă ceea ce părea a fi o provocare serioasă din partea 
Partidului Congresului și a puzderiei de partide regionale din 
India. Dar campania a fost transformată în avantajul lui Modi 
de o confruntare militară cu Pakistanul, cu care India purtase 
trei războaie după obţinerea independenţei. Pe 14 februarie 
2019, 40 de polițiști indieni au fost uciși in Casmir de un 
atentator sinucigaș, într-un atac revendicat de un grup islamist 
din Pakistan. În 2008, guvernul condus de Manmohan Singh se 
abtinuse să recurgă la represalii împotriva unui Pakistan dotat 
cu arme nucleare, după ce teroriști instruiți acolo au ucis 166 
de oameni în atacuri desfășurate în cel mai mare oraș al Indiei, 
Mumbai. Dar guvernul Modi a adoptat o linie de conduită mai 
agresivă si mai îndrăzneață, autorizând lovituri aeriene 
împotriva unor presupuse baze teroriste din Pakistan pe 26 
februarie. Guvernul indian a pretins că a ucis sute de teroriști 
într-un atac asupra taberei de antrenament  Jaish-e- 
Mohammed, afirmaţie ridiculizată de guvernul pakistanez. 

Indiferent ce s-a întâmplat în realitate în timpul acelui raid, 
reacţiile celei mai mari parti a presei indiene au fost 
entuziaste. Atacul a avut loc cu doar două luni înainte de 
începutul procesului de votare în cadrul alegerilor din India, 
așa că a picat la tanc pentru a inmulti dovezile care il 
recomandau pe Modi ca lider cu mână de fier. Într-unul din 
ultimele sale mitinguri de campanie, prim-ministrul s-a lăudat: 
„Când votati Lotusul [simbolul electoral al BJP], nu apăsaţi 
butonul unei mașini, ci apăsaţi pe trăgaci pentru a împușca 
teroriștii în piept... Credeţi că abordarea aceasta este bună? 
Sunteţi fericiți? Nu staţi cu fruntea sus? Nu vi se umilă pieptul 


de mândrie?”17. A fost un mesaj extrem de eficient. La votare, 
care a început pe 11 aprilie, BJP și-a crescut substanţial 
majoritatea parlamentară, câștigând 55% din locurile din 
Parlament pe baza unei cote-parti din voturi de 37%, fata de 
31% în 2014. Raidul din Balakot fusese un punct de cotitură. 

Orice val de sentimente antipakistaneze în India riscă să se 
transforme într-un antagonism crescut față de minoritatea 
musulmană a Indiei, adesea prezentată de naționaliștii hinduși 
inflácárati ca o „coloană a cincea”. Și, într-adevăr, la câteva 
luni după realegere, agenda Hindutva a BJP a devenit mai 
explicită și mai radicală. În august 2019, guvernul Modi a abolit 
statutul constituțional special al singurului stat indian cu 
majoritate musulmană, Jammu si Cașmir, și a continuat cu o 
reprimare masivă a libertăţilor civile, inclusiv prin reținerea 
fără proces a unor politicieni de frunte din Cașmir. 
Corespondentilor străini din Delhi și politicienilor din opoziție 
li s-a interzis să viziteze regiunea. Este adevărat, guvernul 
indian m-a invitat într-un turneu special de „stabilire a 
faptelor” în acest stat, însă am declinat invitaţia deoarece 
corespondentului FT din Delhi tot nu i se permitea accesul în 
Cașmir. Un grup care a acceptat invitația administraţiei Modi 
de a merge într-o excursie sponsorizată de guvern în Cașmir a 
fost format din aproape 30 de membri ai Parlamentului 
European — proveniţi in mare parte din partide de extrema 
dreaptă, Franţa, Polonia și Marea Britanie fiind puternic 
reprezentate18. 

Administratia Modi a apárat abolirea statutului special al 
Cașmirului ca reprezentând corectarea unei anomalii 
constituționale. Argumentul era cá, de atunci înainte, toti 
indienii trebuiau trataţi în mod egal. Dar, de fapt, părea că 
musulmanii erau selectați pentru un tratament special, mai 
rău. În statul Assam, aflat la graniţa cu Bangladeshul majoritar 
musulman, un exercițiu de înregistrare a cetăţeniei a constatat 
că circa două milioane de rezidenți, în principal musulmani, 
erau imigranţi ilegali — fără drept de a trăi în India. 

Apoi guvernul Modi a trecut la înregistrarea cetăţeniei în 
întreaga Indie. Milioane de oameni riscau pierderea cetăţeniei 
dacă nu puteau prezenta documente, demonstrându-și dreptul 


de a trăi în India. Într-o ţară cu un nivel scăzut de alfabetizare, 
cu o păstrare necorespunzătoare a evidenţelor și cu un sistem 
juridic șubred, ameninţarea era îngrozitoare. Construcţia unor 
lagăre de detenţie pe tot cuprinsul Indiei a stârnit temeri că 
India lui Modi ar putea chiar să imite China lui Xi prin 
încarcerarea a milioane de musulmani. Sentimentul că 
musulmanii erau acum consideraţi cetăţeni de mâna a doua a 
fost intensificat de un amendament la Legea Cetáteniei, 
adoptat în decembrie 2019, prin care oricărui hindus care 
fugea de persecuție în străinătate i se dădea dreptul la 
cetățenia indianá- un drept care avea să le fie refuzat 
musulmanilor aflaţi în aceeași situaţie. (Argumentul BJP era că 
în lume exista un singur stat în care hindușii se puteau refugia, 
în vreme ce musulmanii puteau cere azil în multe ţări 
majoritar musulmane.) 

În ţările democratice, o justiţie independentă, o presă liberă 
și organizaţii neguvernamentale viguroase sunt protectorii 
tradiţionali ai libertăţilor civile. Dar, în India lui Modi, aceste 
instituţii sunt tot mai amenințate. Presiunea guvernamentală 
asupra editorilor și proprietarilor instituţiilor de presă- 
sporită prin boicoturi publicitare, concedieri selective si 
hártuiri pe rețelele de socializare- a redus spaţiul pentru 
criticarea guvernului. Amartya Sen, un economist laureat al 
Premiului Nobel acum rezident în SUA, a remarcat că prietenii 
lui din India ezitau să critice guvernul la telefon, adăugând: 
„Oamenii se tem, nu am mai văzut așa ceva până acum”19. 

Discuţiile cu intelectuali indieni din Delhi și Mumbai îmi 
aminteau tot mai mult de conversațiile cu omologii lor din 
Istanbul și Moscova. Încă existau oameni curajoși și principiali 
gata să critice guvernul în termeni duri. Dar se simţea tot mai 
puternic că astfel de critici pun în pericol cariere - sau chiar 
libertatea și siguranța personală. Au existat cazuri de editori 
importanţi și de prezentatori de știri care și-au pierdut slujbele 
după ce au luat poziţie împotriva BJP. Pratap Bhanu Mehta, un 
academician indian eminent și un critic fatis al guvernului, a 
scris in 2019: ,Latul se strânge în jurul tuturor instituţiilor 
independente din India”20. Parcă pentru a demonstra această 
idee, Mehta a demisionat brusc în același an din funcţia de 


prorector al Universităţii Ashoka, o instituţie privată, iar apoi a 
părăsit cu totul universitatea în 2021, determinând mai bine de 
150 de cadre universitare să semneze o scrisoare de protest 
împotriva „presiunii politice” care dusese la demisia lui. 

Amnesty International a fost obligată să-și închidă porţile în 
India în 2021 după ce conturile sale bancare au fost îngheţate 
pe motiv că primise ilegal bani din străinătate. Organizaţia a 
argumentat, plauzibil, că adevăratul motiv pentru care fusese 
aleasă ca ţintă era activitatea sa legată de tratamentul aplicat 
musulmanilor si  Casmiruluis.  Atacarea organizațiilor 
neguvernamentale pentru că ar fi presupuse instrumente ale 
intruziunii străine este comună și în Rusia și China. 

În 2014, Brijgopal Loya, un judecător care audia un caz 
împotriva lui Amit Shah, unul dintre aliaţii politici esentiali ai 
lui Modi, a murit în circumstanţe misterioase. Familia lui Loya 
a afirmat că trupul lui era plin de sânge atunci când le-a fost 
înapoiat. A cerut o anchetă oficială, însă a fost refuzată. Noul 
judecător a respins rapid cazul împotriva lui Shah, care acum 
este ministru de Interne». Shah însuși nu se sfiește să 
încurajeze violenţa. Când au izbucnit proteste în universităţile 
indiene, în 2020, împotriva noilor legi discriminatorii ale lui 
Modi privind cetăţenia, Shah a sugerat că studenţilor implicaţi 
ar trebui să li se „dea o lecţie și să fie pedepsiţi”. Nu mult după 
aceea, poliția din Delhi nu a intervenit când o gloată violentă și 
înarmată i-a bătut pe studenţii de la Universitatea Jawaharlal 
Nehru. 

În această atmosferă, unii indieni cunoscuţi au ales să scrie 
codificat. Shivshankar Menon, unul dintre cei mai eminenti 
foști diplomaţi ai Indiei, care a fost la un moment dat cel mai 
important consilier național pe probleme de securitate, a părut 
să-și spună punctul de vedere într-o recenzie a cărții lui Frank 
Dikotter Cum să fii dictator. Menon a observat cum dictatorii 
din secolul XX studiati de Dikótter ,confundau cu toții 
persoana liderului cu națiunea, foloseau ultranationalismul 
sau xenofobia... rasa și etnia pentru a identifica un inamic 
precum evreii sau musulmanii și pentru a-l prezenta pe lider 
ca pe un om simplu, spartan și muncitor”. Fără să dea nume, 
Menon isi încheia recenzia observând  ,rezonantele 


contemporane ale cărţii, in politica urii, ultranationalismul si 
cultul personalităţii de la noi... Este un avertisment pentru noi 
toti cei de aici”23. 

Guvernul Modi - ca și administraţia Trump din SUA - trata 
criticile venite din partea foștilor oficiali sau a profesorilor 
universitari pur și simplu ca pe o dovadă a stării de decădere a 
elitei intelectuale a ţării. Universitățile din India erau privite ca 
niște instituții suspecte care adăposteau liberali neserioși și 
pretins virtuosiz4. După cum a observat Shruti Kapila, un 
istoric din cadrul Universitatii Cambridge, Modi era acum ,,in 
epicentrul unui arc global de antagonism si furie impotriva 
elitelor traditionale, a presei si a intelectualilor, pe masura ce 
democraţia este remodelata sub un populism autoritar"25. 

Masura in care lucrurile s-au schimbat in India a fost 
recunoscută in ediția din 2021 a raportului Freedom in the 
World, publicat de Freedom House, un ONG american. Pentru 
prima data din 1997 incoace, India a fost retrogradata din 
categoria „țară liberă” in cea de „parţial liberă”. Freedom 
House și-a justificat retrogradarea indicând un „tipar 
multianual” de erodare a libertăţilor și a deplâns faptul că 
„Modi și partidul său împing în mod tragic India spre 
autoritarism”. Având in vedere cá India reprezintă 
aproximativ 20% din populaţia globului, schimbările din 
această tara contribuie mult la deplasarea echilibrului global 
dinspre democraţie spre autoritarism. 

Afinitatea ideologică și personală dintre Trump și Modi și 
mișcările care îi susțin a fost evidenţiată de apariţiile comune 
ale celor doi lideri în India și SUA. În septembrie 2019, Modi a 
vorbit in fata unei mari mulțimi exaltate, formată in principal 
din indieni expatriati din Houston, Texas, în cadrul unui 
eveniment care a fost rapid supranumit „Howdy Modi”. Câteva 
luni mai târziu, Trump a vizitat India și s-a adresat unei 
mulțimi de 125.000 de oameni în statul natal al lui Modi, 
Gujarat. Ambii politicieni au pus lupta împotriva „terorismului 
islamic” în centrul mesajului lor electoral. Una dintre primele 
acțiuni ale lui Trump ca președinte a fost tentativa de a legifera 
o „interdicţie pentru musulmani”, care să-i împiedice pe 
cetățenii din mai multe tari musulmane să intre în SUA. 


Eforturile lui Modi din al doilea mandat, restrictionánd in mod 
potenţial dreptul musulmanilor la cetăţenia indiană, reflectau 
o gândire similară. Observând vizita lui Trump din 2020 în 
India, Jason Stanley, profesor de filosofie politică la 
Universitatea Yale, a argumentat că, prin accentul comun pus 
pe etnonationalism, atât Modi, cât si Trump cochetau cu temele 
fasciste. După cum vedea Stanley lucrurile, „esența ideologiei 
fasciste este realizată prin schimbarea legilor cetățeniei pentru 
a privilegia un singur grup etnic... Vizita triumfală a lui Trump 
în India demonstrează tocmai ce a devenit etnonationalismul 
global” 26. 

Cu toate acestea, acuzatiile de fascism aruncate in fata lui 
Trump sau Modi de universitari liberali nu au fost neapărat 
dezagreabile pentru cei doi lideri. Amândoi se hrăneau din 
polarizarea creată de politicile lor interne. Întâlnirile Trump- 
Modi de la Delhi din februarie 2020 au avut loc pe fundalul 
unor ciocniri sângeroase între hinduși și musulmani în alte 
zone ale orașului, stârnite de protestele împotriva noii legi 
indiene privind cetăţenia. În Delhi, la fel ca în America mai 
târziu în acel an, poliţia a fost acuzată de participare la 
violențele împotriva grupurilor minoritare. 

Totuși, spre deosebire de situația politică internă a lui 
Trump, cea a lui Modi în 2020 părea tot mai sigură. Sistemul 
parlamentar al țării sale îi permitea liderului autoritar al 
Indiei să își consolideze poziţia pe baza a puţin peste o treime 
din susţinerea electoratului. Spre deosebire de Trump, Modi 
lăsa mesajele care stârneau cea mai multă discordie pe seama 
loctiitorilor săi politici, ceea ce-i permitea să-și lustruiasca 
imaginea de om altruist din sânul poporului, situat deasupra 
încăierărilor politice. În plus, presa și instanţele judecătorești 
indiene erau mult mai docile decât forţele cu care se confrunta 
Trump. Deși Curtea Supremă a Indiei rămâne, formal, 
independentă de guvern, unii judecători păreau neliniștitor de 
apropiaţi de Modi. Unul dintre ei l-a descris pe premier drept 
un „vizionar aclamat internaţional”; un altul l-a numit „cel mai 
popular, mai iubit, mai energic și mai vizionar lider al 
nostru”27. 

Gestionarea greșită a epidemiei de COVID-19- care a 


contribuit foarte mult la subminarea conducerii lui Trump - a 
fost mai putin păguboasă pentru Modi. Impunerea unei 
carantine sau a distantárii sociale este întotdeauna extrem de 
dificilă într-o ţară săracă, dens populată ca India. Cu toate 
acestea, Modi a greșit jenant cu răspunsul Indiei - nu o dată, ci 
de două ori. Decizia lui pripită de a impune o carantină dură, 
cu un preaviz de doar patru ore, în martie 2020, a avut efectul 
contraproductiv de a-i determina pe lucrătorii manuali care își 
pierduseră slujbele să se reverse din marile orașe ale Indiei 
înapoi în zonele lor rurale. Acest lucru a determinat 
răspândirea bolii în tara chiar mai repede. Când carantina s-a 
dovedit a fi economic și social nesustenabilă, India s-a 
confruntat cu una dintre cele mai grave epidemii din lume. 

Popularitatea personală a lui Modi a părut să nu fie afectată 
de acest dezastru. La mijlocul lui iunie 2020, când pandemia se 
dezlantuia cu violență, popularitatea liderului indian era la 
nivelul foarte ridicat de 74%. După cum arăta Gilles Verniers, 
politolog la Universitatea Ashoka: „Oamenii cred că prim- 
ministrul are intenţii bune. Au încredere că va lua decizii 
puternice și curajoase și nu îl consideră responsabil pentru 
consecinte"?8. 

În februarie 2021, BJP jubila că India lui Modi trecuse cu 
bine peste criza provocată de COVID. Partidul de la guvernare 
a aprobat o moţiune care proclama triumfător: „Se poate 
spune cu mândrie că India... a biruit COVID-19 sub conducerea 
capabilă, inteligentă, angajată și vizionară a prim-ministrului 
Modi... Partidul isi aclamă fără echivoc liderul pentru că a 
prezentat India în fata lumii ca pe o naţiune mândră si 
victorioasă în lupta împotriva COVID-ului”29. Pentru a face 
extrem de clar mesajul că victoria era a lui Modi, indienilor 
vaccinati li s-a dat un certificat care avea pe el portretul prim- 
ministrului. 

Dar declaraţiile privind triumful asupra COVID-ului s-au 
dovedit a fi tragic de premature. În primăvara lui 2021, India a 
fost lovită de un al doilea val masiv al pandemiei, care a fost 
agravat de faptul că guvernul Modi a fost dispus să permită 
desfășurarea unor mitinguri electorale în Bengalul de Vest, la 
care a participat însuși prim-ministrul. Și Kumbh Mela, un 


festival religios hindus, și-a continuat pregătirile, permiţând ca 
milioane de pelerini să descindă într-un singur oraș. Când a 
lovit al doilea val, spitalele din întreaga Indie au rămas fără 
paturi si oxigen - iar în parcuri și chiar şi în parcări se făceau 
incinerări în masă. Imagini televizate tragice au fost transmise 
în întreaga lume, făcând din Indiaun simbol al proastei 
gestionări a COVID-ului. Chiar și așa, popularitatea lui Modi nu 
a scăzut prea mult. În vara lui 2021, când al doilea val al 
pandemiei se dezlántuia cu violenţă, popularitatea sa era la 
64%. Cinicii au observat că prim-ministrul își schimbase stilul, 
lăsându-și o barbă lungă de genul celor preferate de ascetii 
hinduși, și speculau că ar putea fi vorba de o tentativă de a se 
pozitiona ca un lider spiritual, deasupra scandalurilor politicii 
de zi cu zi și a gestionării pandemieiso. 

Apelul la mândria naţională, în aceeași măsură ca orice 
pretenţie de autoritate spirituală, a fost vital pentru 
menţinerea puterii politice a lui Modi- asa cum a devenit 
evident atunci când guvernul său s-a confruntat cu 
demonstraţii uriașe ale fermierilor. Elementul declanșator l-au 
constituit trei legi, aprobate în septembrie 2020 și menite să 
liberalizeze agricultura. Guvernul Modi a propus abolirea 
vechiului sistem prin care fermierii își vindeau produsele 
statului la un pret fix. În schimb, producătorii aveau să fie 
liberi să-și vândă produsele direct sectorului privat. Acesta este 
tipul de reformă liberală care le place economiștilor și 
tehnocratilor din locuri precum Banca Mondială. Dar a 
declanșat o reacţie puternic negativă ce nu fusese anticipată de 
conducerea BJP, care se mândrește cu faptul că simte „India 
reală”. 

Aproximativ 50% dintre indieni încă își câștigă existenţa 
muncind pământul si multi au fost alarmati de ideea că 
prețurile garantate ar putea fi anulate. Peste 500.000 de 
demonstranți au descins în Delhi și și-au instalat tabere în 
afara orașului. Runde succesive de negocieri și promisiuni că 
implementarea legilor va fi amânată nu au reușit să 
pună capăt mișcărilor de protest. Guvernul Modi era evident 
derutat și a sugerat că demonstrațiile erau stârnite de forţe 
,antinationale” sau străine. Disha Ravi, un activist pentru 


protecţia mediului în vârstă de 22 de ani, a fost chiar arestat 
pentru că a distribuit un document ce enumera moduri în care 
activiștii îi puteau susține pe fermierii protestatari. Ravi a fost 
acuzat că era în cârdășie cu Greta Thunberg, activista suedeză 
pentru protecţia mediului. Printre alti străini acuzaţi că se 
amestecă în treburile interne ale Indiei s-a numărat și vedeta 
pop Rihanna, care își exprimase într-un tweet îngrijorarea în 
privinţa fermierilor. Acest gen de ieșiri violente ale 
susținătorilor BJP provoacă adesea nedumerire sau dispreţ în 
afara Indiei. Dar în interiorul ţării naționalismul este un 
instrument foarte eficient pentru mobilizarea sprijinului în 
favoarea lui Modi și pentru intimidarea criticilor săi. 

Criticii occidentali ai Indiei sunt adesea acuzaţi de 
colonialism remanent. Dar Occidentul nu mai este o 
ameninţare plauzibilă pentru securitatea Indiei. Din contră, 
ciocnirile sângeroase dintre trupele indiene și cele chineze din 
vara anului 2020 au șocat administraţia din Delhi și opinia 
publică indiană. Hiperpartizanatul politicii indiene a fost 
abandonat pentru o scurtă perioadă, Modi organizând 
consultări de urgenţă cu liderii opoziţiei. Guvernul indian a 
încercat să diminueze complicațiile economice tot mai mari cu 
China prin interzicerea unor aplicaţii chineze care se bucurau 
de popularitate. Strategii indieni au acţionat și pentru a 
consolida legăturile militare și diplomatice cu SUA, Japonia și 
Australia. 

Pe măsură ce antagonismul dintre SUA și China s-a 
accentuat - iar discuţiile despre un al doilea Război Rece s-au 
intensificat -, Washingtonul a privit tot mai mult spre India ca 
spre un membru crucial al unei alianțe emergente de 
democraţii care s-ar putea opune expansionismului Chinei. Ca 
măsură strategică, avea sens. Dar oricine cunoștea bine deriva 
ideologică a lui Modi și a partidului său știa că politicienii 
occidentali erau în pericol de a adopta o viziune asupra lumii 
serios suprasimplificata - în care India democratică funcționa 
ca un bastion ideologic împotriva Chinei autoritare. În 
realitate, se putea argumenta la fel de bine că însăşi 
alunecarea Indiei în iliberalism consolida, de fapt, tendinţa 
globală spre autoritarism. 


Totuși, aceste nuanţe incomode nu au fost bine-venite în 
capitalele occidentale. La Washington, accentul tot mai ferm pe 
rivalitatea cu Beijingul l-a făcut pe Modi să pară un aliat 
indispensabil. La Londra, India a fost din nou considerată 
„perla coroanei” - de data aceasta, nu a Imperiului Britanic, ci 
a unei strategii post-Brexit pentru „Marea Britanie globală”. Și 
chiar și în interiorul Uniunii Europene exista o mișcare 
influentă care împărtășea suspiciunea profundă a lui Modi fata 
de islam. Într-adevăr, teama de musulmani si de migranti 
impulsionase ascensiunea politicii autoritare și în interiorul 
UE. 


*1 În termeni reali, economia Chinei o depăşeşte acum de cinci ori pe cea a 
Indiei — și este a doua ca mărime din lume. Măsurată pe baza puterii de 
cumpărare, China are cea mai mare economie din lume, iar India o are 
pe a treia. 

*2 Acuzatiile amintesc de felul in care Donald Trump a mobilizat 
resentimentele americanilor albi împotriva „acţiunii afirmative” pentru 
minoritățile rasiale. 

*3 Indira Gandhi, prim-ministru între 1966 și 1977 și din 1980 până la 
asasinarea ei în 1984, nu era rudă cu Mahatma Gandhi. Era totuși fiica 
lui Nehru și mama lui Rajiv Gandhi. 

Orbán, Kaczynski si ascensiunea 
Europei iliberale (2015) 


„Bună, dictatorule" nu este chiar un salut obișnuit pe care 
să îl adresezi liderului unui stat membru al UE. Dar acestea au 
fost cuvintele folosite de Jean-Claude Juncker, președintele 
Comisiei Europene, atunci când l-a întâmpinat pe Viktor 
Orbân, prim-ministrul Ungariei, la un summit UE, în mai 2015. 

A fost o glumă îndrăzneață pentru a mai aplana o situaţie 
profund incomodă. UE este menită să fie o comunitate de 
democrații liberale. Se mândrește că a contribuit la garantarea 
libertăţii politice în țările din Europa Centrală si de Est, care au 
răbdat atâţia ani ca parte a blocului sovietic. Pentru a adera la 
UE, Ungaria si alti nou-veniti, precum Polonia și România, au 
trebuit să subscrie la „criteriile de la Copenhaga”, o declaraţie 
privind valorile politice având în centrul ei democraţia. 

Dar, în vara lui 2015, era clar că Ungaria lui Viktor Orbân se 
îndrepta în direcția opusă. Având in spate o majoritate 
parlamentară de două treimi, Orbân eroda constant instituţiile 
independente ale ţării pe măsură ce aducea instanţele 
judecătoreşti, presa, serviciul public, universitățile și 
instituţiile culturale sub controlul partidului său, Fidesz. 
Organizațiile neguvernamentale care obiectau fata de stilul tot 
mai autoritar al lui Orbân erau supuse unor controale fiscale 
sau închise. În acelaşi timp, acolitii prim-ministrului erau 
recompensati cu poziţii înalte și cu contracte publice lucrative. 

Toate acestea erau măsuri clasice din manualul liderului de 
mână forte. Dar Orbân era și teoretician. Își dorea să explice în 
detaliu o ideologie alternativă la lecţiile liberale predate de la 


Bruxelles și Washington. Într-o serie de discursuri și 
intervenţii politice, a prezentat argumente în favoarea 
„iliberalismului”. Liderul Ungariei a caricaturizat liberalismul 
ca o ideologie elitistă favorizată de „globaliști”, hotărâți să 
șteargă graniţele și culturile naţionale. În anul anterior 
salutului neortodox al lui Juncker, Orbân declanșase alarma la 
Bruxelles cu un discurs în care se angaja „să construiască un 
nou stat, așezat pe temelii iliberale și naţionale în interiorul 
Uniunii Europene”. 

Poate că salutul intepator al lui Juncker trebuia sa 
servească drept avertisment codificat pentru liderul Ungariei. 
Dacă e aşa, atunci a dat greş. De fapt, proiectul Orbân era abia 
la început de drum. Ceea ce l-a propulsat a fost criza 
refugiaților care a lovit Europa în vara lui 2015, împreună cu 
atacurile teroriste islamiste care au zguduit Europa în anul 
acela. 

Atacul terorist criminal săvârșit în ianuarie 2015 împotriva 
săptămânalului satiric francez Charlie Hebdo i-a oferit lui 
Orbân prima ocazie de a se impune ca una dintre cele mai 
puternice voci din Europa, trăgând semnalul de alarmă cu 
privire la imigrația din lumea musulmană. Alături de multi alti 
lideri mondiali, Orbân a participat la un marș în Paris pentru 
a-și demonstra solidaritatea cu francezii. Dar a mers și mai 
departe, declarând „toleranţă zero fata de imigranți... Nu vrem 
să vedem în mijlocul nostru minorităţi al căror bagaj cultural 
diferă de al nostru. Vrem să păstrăm Ungaria pentru unguri”2. 

În anumite privinţe, această opoziţie vocală faţă de 
imigrație din partea liderului Ungariei era stranie. Mai putin 
de 5% din populaţia ţării sale s-a născut în străinătate, 
majoritatea celor în cauză fiind etnici maghiari care se 
mutaseră in tara din România. (A se compara cu 12% din 
populaţia Franţei si a Statelor Unite care s-a născut in 
străinătate și 14% din populaţia Marii Britanii.) Dar, deși este 
omogenă cultural, Ungaria are o populaţie mică și o istorie 
care i-a permis lui Orban să prezinte cultura ţării sale ca fiind 
ameninţată cu dispariţia. Pe tot parcursul carierei lui politice, 
Orban a revenit obsesiv la inechitatile Tratatului de la Trianon 
din 1920, în urma căruia Ungaria a pierdut circa două treimi 


din teritoriu, după ce s-a aflat în tabăra învinșilor în Primul 
Război Mondial. 

Pentru Orbân, principala problemă a liberalismului de tip 
Bruxelles este că acesta nu acceptă importanţa naţiunii. El a 
afirmat că pretinsa insistenţă a UE în favoarea deschiderii 
graniţelor ameninţa să producă pentru Ungaria un alt Trianon 
prin mijloace diferite: „Nu dintr-o trăsătură de condei, așa cum 
s-a întâmplat în urmă cu o sută de ani la Trianon; acum vor să 
ne predăm de bunăvoie tara altora, de-a lungul mai multor 
decenii... unor străini care vin de pe alte continente, care nu 
vorbesc limba noastra”4. 

După ce și-a exprimat, la începutul lui 2015, opoziţia 
vehementă fata de imigrația din culturi nonmaghiare, Orban 
era perfect plasat pentru a profita politic pe măsură ce criza 
refugiaților s-a extins în Europa. Patru ani de război civil 
devastator în Siria și peste un deceniu de conflicte în 
Afganistan și Irak trimiseseră milioane de refugiaţi la graniţele 
Europei. Majoritatea sirienilor care plecaseră din ţară erau 
prinși în Turcia. Dar, când turcii au relaxat controalele la 
frontieră, in 2015, multi sirieni, precum si alti nenorociti din 
Afganistan, din Irak si din alte parti au pornit spre vest prin 
Balcani, catre Europa Occidentala. 

Ungaria se afla drept in calea lor. Si, desi foarte putini 
refugiați se arătau interesaţi să se stabilească acolo, guvernul 
Orbán i-a hărțuit. În scene haotice și tulburătoare, in 
apropierea gării din Budapesta, sirienilor și altor imigranti li se 
arăta foarte puţină simpatie și, adesea, nu li se ofereau hrană 
și adăpost. Guvernul ungar a acționat rapid, construind un 
gard din sârmă ghimpată de 175 de kilometri de-a lungul 
graniţei Ungariei cu Serbia și, ulterior, cu Croaţia. 

Decizia cancelarului german Angela Merkel de a deschide 
graniţele ţării sale pentru mai mult de un milion de refugiaţi a 
fost motivată, in mare parte, de oroarea fata de ceea ce se 
întâmpla în Ungaria lui Orbân. Imaginile cu familii de 
refugiaţi chinuite- care fugeau de război înghesuite în trenuri 
aglomerate — erau prea dureroase si evocatoare pentru multi 
germani ca să fie acceptate după Holocaust. 

Dar, deși Orbân a devenit un căpcăun pentru liberali, era 


considerat erou de un nou soi de populiști de dreapta, precum 
și de conservatorii tradiționali care erau alarmati de ideea că 
UE pierduse controlul propriilor graniţe. În septembrie 2015, a 
fost invitat special să vorbească la congresul Uniunii Creştin- 
Sociale (CSU) din Germania, sora bavareză a Uniunii Creștin- 
Democrate (CDU) a lui Merkel. „C”-ul din numele ambelor 
partide vine de la „creștin”, iar prim-ministrul Ungariei le-a 
spus conservatorilor germani adunaţi acolo: „Această criză 
oferă ideologiei creștine șansa să recâștige supremaţia nu doar 
în Ungaria, ci şi în întreaga Europă... Gata cu vorbăraia 
liberală. Se încheie o epocá"s. 

Sentimentul că viitorul Europei ar putea într-adevăr să 
aparțină populismului naţionalist a primit un nou impuls în 
anul acela prin schimbarea politică din Polonia. În luna mai, 
Andrzej Duda, candidatul partidului Lege și Justiţie (Prawo i 
Sprawiedliwo$C, PiS) a câștigat alegerile prezidenţiale in 
Polonia. În octombrie 2015, pe fondul crizei refugiaților, PiS, 
care era condus de Jarostaw Kaczynski, și-a consolidat 
controlul asupra Poloniei câștigând alegerile parlamentare, 
după o campanie care a exploatat frica de imigrația 
musulmanilor. Lege și Justiţie era partidul orașelor mici și al 
zonei rurale. Politica sa avea un ton nationalist și reactionar, 
,impachetat" în lamentari despre elitele corupte care vând 
tara străinilor. De asemenea, a adoptat cea mai conservatoare 
formă de catolicism. 

Promovarea unor valori sociale puternic conservatoare era 
esenţială pentru respingerea liberalismului occidental - 
respingere care lega proiectele lui Orban si Kaczynski. După 
cum spuneau Ivan Krastev și Stephen Holmes, acești doi lideri 
reprezentau o  „contraelită antioccidentala, cu origini 
predominant provinciale”, care își atrăgea susținere din „afara 
centrelor metropolitane conectate global"e. Atât Orban, cât si 
Kaczynski și-au descris politica drept ,contrarevolutionará" si 
au argumentat că susțin valorile tradiționale împotriva unei 
noi forme de totalitarism care nu acceptă nicio opoziție- 
liberalismul. 

Evenimentele din Europa au fost primite cu înflăcărare de 
dreapta naționalistă din SUA, pe site-uri precum Breitbart și 


Drudge. Iar ele se desfășurau tocmai când un candidat 
neconformist își pregătea candidatura neverosimila la 
președinția SUA, în baza unei promisiuni de „oprire totală și 
completă” a intrării tuturor musulmanilor în Statele Unite”. 
Steve Bannon, șeful de campanie al lui Trump în 2016, l-a 
numit pe Orbân „erou” și „cel mai important tip de pe scena 
actuală”s. 

Trumpistii nu aveau decât dispreț pentru Merkel, care era 
prudentă si favorabilă migrantilor Europa cu care se 
identificau ei era continentul lui Orban si Kaczynski. Kaczynski 
împărtășea o buna parte din iliberalismul lui Orban, ca si 
nationalismul si valorile lui sociale reacționare. În calitate de 
lider de facto al Poloniei, una dintre cele șase mari naţiuni ale 
UE, avea la dispoziţie o scenă mai mare decât Orbân. 

Kaczynski este figura dominantă în cadrul partidului de 
guvernământ - într-o măsură mult mai mare decât 
președintele Duda. Dar este și un singuratic care nu vorbește 
engleză și care se simte mai bine acasă cu pisicile și cărțile sale 
decât păşind tantos pe scena internaţională. Când a fost pentru 
scurt timp premier al Poloniei, între iulie 2006 și noiembrie 
2007, Kaczynski a ales să locuiască împreună cu mama sa, nu 
la reședința de stat oficială, și şi-a donat 20% din salariu unei 
organizaţii filantropice pentru pisicio. 

Revenind la putere, s-a mulțumit să se prezinte ca un 
discipol al lui Orbân, spunându-i liderului Ungariei în 2016 că 
„Viktor Orbân a demonstrat că în Europa se poate face ceva. 
Ne-ai oferit un exemplu, iar noi învăţăm din exemplul tau” 10. 
Aceste cuvinte modeste mascau o realitate mai degrabă 
sinistră. La fel ca Orban, şi Kaczynski își învățase lecţia din 
propriul mandat iniţial. Ambii lideri deciseseră că, dacă voiau 
să facă niște schimbări politice și culturale reale și durabile, 
trebuiau să controleze instituţiile statului, în special instanţele 
judecătorești, presa și școlile. Cât despre el, cinicul și abilul 
Orban îl considera pe misticul său aliat polonez mai degrabă 
ciudat. După ce au avut o întâlnire de o zi la graniţa polono- 
slovacă, în ianuarie 2016, se zice că Orbân i-ar fi spus unui 
confident: „Tocmai mi-am petrecut ziua cu un nebun”. 

Cum Kaczynski nu era interesat să își construiască un profil 


în afara Poloniei, i-a rămas lui Orbân să devină chipul politicii 
autoritare iliberale in UE. Reputația globală pe care a câștigat-o 
în timpul crizei refugiaților din 2015 nu a slăbit odată cu 
trecerea timpului. Patru ani mai târziu, el a apărut pe coperta 
revistei Foreign Affairs- lectură la cafea pentru 
establishmentul american- sub titlul ,Autocratia acum". 
Faptul ca Orban figura pe copertă alături de Putin si Xi, 
precum și de liderii Turciei și Filipinelor reprezenta un nivel 
uimitor de recunoaștere pentru conducătorul unei națiuni de 
doar zece milioane de oameni. 

Experienţa câștigării unei audienţe globale și a tinerii unor 
prelegeri pentru bogatii vest-europeni despre viitorul politicii 
a fost ameţitoare pentru liderul ungar. Decenii la rând, după 
căderea Zidului Berlinului, țările postsovietice fuseseră 
distribuite în roluri de elevi și candidaţi, cărora UE le spunea 
cum să-și restructureze economiile și sistemele politice. Acum 
era rândul lor să dea lecţii. În discursul său despre starea 
națiunii de la începutul lui 2020, Orbân a proclamat: 
„Credeam că Europa este viitorul nostru. Astăzi știm că noi 
suntem viitorul Europei”11. Dar capacitatea prim-ministrului 
Ungariei de a atrage atenţia întregii lumi în calitate de 
principal autocrat populist al Europei a fost și o culminare 
ironică a unei ascensiuni politice începute în 1989, când 
regimul comunist a luat sfârșit în Ungaria. 

Orbân s-a născut în 1963, într-un sat aflat la vreo 50 de 
kilometri de capitala Ungariei, Budapesta. A crescut în sărăcie, 
într-o casă fără apă curentă; ulterior a descris „experiența de 
neuitat” a primei lui întâlniri cu o baie modernă la vârsta de 15 
anii2. Dar, deși provenea dintr-o familie de lucrători agricoli, 
tatăl lui Orbân avea facultate și Viktor însuși era un elev 
strălucit, care a intrat la o școală selectă și apoi la universitate. 
Ca lider politic, Orban a menţinut legătura cu originile sale — și 
cu pasiunea din tinereţe pentru fotbal, dispunând construirea 
unui nou stadion de fotbal la Felcsut, unde a crescut. La 
facultatea de drept din Budapesta, Orbân s-a remarcat prin 
personalitatea sa dominatoare și carismatică. A devenit parte a 
unui grup unit de studenti liberali si a beneficiat de stagii, 
subvenții și burse acordate de filantropul evreu George Soros, 


originar din Ungaria. 

Punctul de cotitură în viaţa și cariera lui Orbân a venit în 
vara lui 1989, când strânsoarea Uniunii Sovietice asupra 
Europei Centrale a început să slăbească. Pe 16 iunie, grupuri de 
opoziţie ungare au organizat o demonstraţie în Piaţa Eroilor 
din Budapesta, care a atras peste 200.000 de oameni. 
Discursurile au fost transmise la televiziune în direct, iar un 
tânăr activist bărbos, în vârstă de doar 26 de ani, a profitat de 
ocazie. Urcând ultimul pe scenă, Orbân a ţinut un discurs de 
șapte minute care l-a făcut celebru. „Dacă avem încredere în 
forţa noastră, atunci vom putea pune capăt dictaturii 
comuniste”, a declarat el. „Dacă suntem suficient de curajoși, 
putem sili partidul de guvernământ să organizeze alegeri 
libere.” 

A fost un apel la democraţie care a reverberat de-a lungul 
anilor și a devenit un jalon istoric. De asemenea, l-a ajutat pe 
Orbân să se consacre ca figură politică centrală în Ungaria 
postcomunistă. În 1991, un sondaj de opinie a arătat că Orbân 
era deja al treilea cel mai popular politician din tarai3. Doi ani 
mai târziu, a devenit liderul Fidesz, un partid liberal ale cărui 
conducere tânără si stil informal și dezghetat contrastau 
puternic cu foștii aparatcici ai Partidului Comunist. 

Dar alegerile din 1994 au fost o dezamăgire pentru Fidesz, 
care s-a descurcat prost. A fost un punct de cotitură pentru 
Orban. A început să se îndepărteze de mai vârstnicii liberali 
urbani din Budapesta - multi dintre ei evrei - și a îmbrățișat o 
politică mai conservatoare și mai naționalistă care s-a dovedit 
a fi populară în orașele mici și în localităţile rurale. Noua 
strategie a schimbat norocul partidului: în 1998, Fidesz a 
câștigat alegerile, iar Orban a devenit prim-ministru, 
rămânând în funcţie timp de patru ani. Deriva lui de dreapta 
încă nu prea fusese observată în afara ţării. Când am vizitat 
pentru prima dată Ungaria, la începutul anilor 2000, ca să 
urmăresc cum decurgea procesul de aderare a ţării la UE, am 
ajuns acolo cu convingerea că Orbân încă era eroul liberal din 
1989. M-am lămurit rapid că realitatea era cu totul alta. 

Adevăratul succes al lui Orban a venit în 2010. După opt ani 
în opoziţie, norocul partidului Fidesz s-a schimbat din nou, de 


data aceasta printr-un scandal de corupţie care a fost o 
lovitură nimicitoare pentru socialiștii aflaţi la guvernare, 
precum și prin urmările crizei financiare din 2008. În alegerile 
din 2010, partidul a repurtat o victorie zdrobitoare. În mod 
decisiv, a câștigat o majoritate de două treimi în Parlament, 
ceea ce i-a permis lui Orbân să ducă la bun sfârșit o reformă 
constituțională. 

În ceea ce avea să devină un tipar bine-cunoscut pentru alti 
lideri autoritari, prim-ministrul maghiar și-a folosit mandatul 
democratic pentru a eroda democraţia; și a profitat de 
prerogativele sale legale pentru a șubrezi statul de drept. În 
2011, în Parlament a fost aprobată o nouă Constituţie, care 
acorda majorităţii parlamentare puterea de a numi judecători 
la Curtea Constituţională. Curtea a fost treptat populată cu 
judecători favorabili lui Orbân și deposedată de o parte din 
prerogativele ei de control jurisdictional. Functionari loiali 
Fidesz au fost puși la conducerea presei de stat, iar prietenii și 
partenerii de afaceri ai lui Orbân au început să cumpere restul 
presei. 

Prieteni de-ai mei care lucrează în presa din Ungaria mi-au 
spus la scurt timp după aceea povești de groază despre 
promovarea cu neruşinare a unor neadevăruri si a 
propagandei proguvernamentale. Unii dintre ei au luat calea 
exilului. Attila Mong, unul dintre cei mai respectaţi reporteri 
din ţară, a protestat împotriva noii legi a presei din 2010 cu un 
minut de tăcere în emisiunea lui de la radioul public. A fost 
concediat și, în cele din urmă, a părăsit ţara. 

Dar alti foști liberali au căzut la pace cu regimul si au 
învăţat să profite de pe urma lui. În cursul unei vizite la 
Budapesta, la scurt timp după ce Orbân a revenit la putere, în 
2010, am luat cina cu György Schöpflin, pe care l-am cunoscut 
în timpul Războiului Rece, când trăia în exil la Londra. Cadru 
universitar la London School of Economics, Schöpflin fusese o 
prezenţă constantă în studiourile BBC World Service si un 
adversar ferm al regimului comunist din Ungaria. Dar acum 
era membru al Parlamentului European din partea Fidesz, 
justificând fără probleme, într-un restaurant scump din 
Budapesta, politicile lui Orbân ca pe o apărare necesară a 


naţiunii ungare. 

Tactica pe care Orbân era pregătit să o folosească pentru a- 
și apăra viziunea despre Ungaria și propria poziţie politică 
devenea tot mai radicală cu cât rămânea mai mult la putere și 
cu cât devenea mai sigur pe sine. În perioada care a urmat 
crizei refugiaților, Orban a decis să îl demonizeze pe George 
Soros, fostul său binefăcător. Denuntarea unui pretins „Plan 
Soros” de inundare a Ungariei cu musulmani a devenit o parte 
esențială a campaniei sale pentru a fi reales in 2017 - in care 
Soros apărea rânjind pe afişele electorale din toată Ungaria. Nu 
exista niciun astfel de plan. În schimb, este adevărat că, atunci 
când criza refugiaților din Europa a atins un punct critic, Soros 
a scris un articol de opinie în care argumenta că UE trebuie să 
își redefinească politica de azil și să primească cel puţin un 
milion de refugiaţi pe an, pe care să-i distribuie în toate statele 
membre ale bloculuii4. El însuși era un susţinător generos al 
instituţiilor filantropice pentru refugiaţi. În timpul alegerilor 
din 2017, Soros, care nu candida, a fost transformat în 
imaginea unui complot internaţional tenebros despre care se 
pretindea că plănuia să inunde Ungaria cu musulmani. 

Natura întunecată a campaniei anti-Soros a devenit și mai 
limpede un an mai târziu, când Orbân a susținut un discurs 
pentru a marca aniversarea revoluțiilor din 1848 din Europa. 
Orban a făcut aluzie la Soros și a folosit imagini antisemite 
clasice, declarând că Ungaria se confrunta cu „niște adversari 
care sunt diferiți de noi”: „Nu li se vede faţa, căci şi-o ascund 
privirilor... Nu sunt naţionali, ci internaţionali. Nu cred în 
muncă, ci fac speculaţii cu bani. Nu au patrie, dar cred că toată 
lumea le apartine"15. 

După ce a repurtat încă o victorie electorală, Orbán și-a 
continuat vendeta. Unul dintre cele mai generoase gesturi ale 
lui Soros fata de pământul său natal îl constituiseră înfiinţarea 
Universităţii Central-Europene (CEU) în 1991 și stabilirea 
sediului său la Budapesta. În următoarele decenii, CEU și-a 
construit o reputație globală, atrăgând tinere talente și 
profesori din toată lumea, precum Michael Ignatieff, biograful 
lui Isaiah Berlin, și Tim Crane, care a renunțat la poziţia sa de 
șef al departamentului de filosofie de la Cambridge pentru a se 


alătura CEU. Dar deschiderea universităţii față de idei din 
întreaga lume și legătura ei cu Soros au transformat-o într-o 
țintă pentru Orban, care a adoptat o lege prin care a fortat-o sa 
se mute din Budapesta la Viena în 2019. 

Cu cât Orbân rămânea mai mult la putere, cu atât își 
consolida mai mult controlul asupra instituţiilor statului și 
societății civile. În 2019, jurnalistul ungur Paul Lendvai 
observa că „fiecare instituție de presă este acum controlată de 
regim”. 

Cum se întâmplă de atâtea ori, zdrobirea sistemului judiciar 
şi a presei independente a deschis ușa corupţiei. Mulţi dintre 
vechii prieteni ai lui Orbân s-au îmbogăţit din afaceri. Până în 
2018, Transparency International a estimat că aproximativ 
40% din contractele publice din Ungaria erau alocate după un 
proces care implica un singur ofertanti. În 2017, o investigaţie 
făcută de OLAF, gardianul UE împotriva corupției, a 
recomandat ca Istvan Tiborcz, ginerele lui Orban, să fie 
anchetat deoarece firmele sale măsluiseră oferte de zeci de 
milioane de euro ca să obţină contracte cu bani europeni 
pentru iluminatul municipal. Cum era de aşteptat, Ungaria a 
ignorat recomandarea, iar OLAF nu a putut face nimic în 
această privintai7. Tiborcz este acum unul dintre cei mai 
bogati o suta de oameni din Ungaria. La momentul respectiv se 
credea că al doilea cel mai bogat om din tara era Lórinc 
Mészaros, un prieten din copilarie al lui Orban. 

Duhoarea coruptiei din jurul liderului maghiar nu la 
împiedicat să joace rolul regelui-filosof. În facultate, scrisese o 
disertaţie despre Antonio Gramsci, filosoful italian marxist 
care argumentase că puterea politică izvorăște adesea din 
controlul asupra instituţiilor culturale puternice. Ca prim- 
ministru, Orbân a demarat un program gramscian de 
transformare societală. Obiectivul lui, a declarat el, era să 
creeze „o nouă erăculturală”. Până și programa pentru 
grădiniță din Ungaria a fost modificată pentrua promova 
„identitatea națională, valorile culturale creștine, 
patriotismul”18. 

Orbân a continuat să-și promoveze ideile de democraţie 
„iliberală” și în afara Ungariei și a acoperit cu laude lideri de 


mână forte precum Vladimir Putin. A fost primul lider din UE 
care a susținut candidatura lui Donald Trump la președinție in 
2016. A lăudat in mod regulat China lui Xi si a construit o 
relație strânsă cu Benjamin Netanyahu din Israel. Liderul 
israelian era pregătit să treacă cu vederea faptul că Orbân 
folosea antisemitismul în campaniile politice interne in 
schimbul unui aliat valoros la masa UE. În UE, Orbân s-a 
pronunţat împotriva sancţiunilor impuse Rusiei, spunând că 
UE trebuie să admită că „Putin și-a făcut tara din nou 
mareata”19. La fel ca Putin, Xi și Erdogan, Orban nu avea in 
plan să plece prea curând de la putere. „Voi rămâne în politică 
în următorii 15 sau 20 de ani”, a anunţat el in 201620. În 
septembrie 2021, după ce Angela Merkel s-a retras de la 
conducerea Germaniei, Orbân a devenit cel mai longeviv prim- 
ministru din cele 27 de state membre ale UE. 

Apariţia unui lider autoritar în interiorul UE a fost o imensă 
provocare pentru aceasta. Un secret stânjenitor știut de toată 
lumea era că guvernul german il tolerase pe Orban pentru că îi 
era util. În cea mai mare parte a perioadei Orbân-Merkel, 
voturile Fidesz din Parlamentul European au contribuit la 
asigurarea unei majorităţi funcţionale pentru Partidul Popular 
European (PPE), care era dominat de crestin-democratii lui 
Merkel. Drept urmare, CDU a făcut tot posibilul pentru a 
închide ochii la erodarea democraţiei din Ungaria și a evita 
astfel ca în urma unei confruntări cu Orbân PPE să-şi piardă 
pretioasa majoritate parlamentară. Când, la un eveniment din 
Bruxelles, imediat după criza refugiaților, l-am întrebat pe 
Manfred Weber, președintele Parlamentului și membru al CSU, 
partidul-frate al CDU, de ce partidul lui continua să colaboreze 
cu Fidesz, Weber, părând ușor stânjenit, m-a informat că 
Orban nu întrecuse încă măsura. 

În cele din urmă s-a ajuns la un moment de cotitură în 2019, 
când Orbân l-a atacat pe Jean-Claude Juncker, acuzându-l pe 
președintele Comisiei că era în cârdășie cu George Soros într- 
un complot menit să oblige Ungaria să accepte refugiați. 
Juncker este o figură foarte respectată în Parlamentul 
European, iar acum se întrecuse în mod clar măsura. În 2021, 
când Fidesz era pe punctul de a fi exclus din PPE, Orban a ales 


să părăsească singur gruparea». 

Dar apartenenţa la principala grupare de centru-dreapta 
din Europa nu era singurul paravan protector pentru Viktor 
Orbân și Fidesz. Existau și rațiuni procedurale care împiedicau 
democratiile Uniunii Europene să ia măsuri drastice împotriva 
liderului de mână forte al Ungariei. Sanctiunea evidentă în 
baza legislaţiei UE era suspendarea dreptului de vot al 
Ungariei- sau oprirea fluxului de fonduri europene către 
Ungaria, care asigurau multe dintre contractele profitabile din 
care se imbuibasera acolitii lui Orban. Problema e că, potrivit 
normelor juridice complexe ale UE, deciziile importante de 
acest tip trebuie luate adesea cu unanimitate de voturi. Iar în 
2016, după alegeri, Orbân avea un aliat crucial în Partidul Lege 
și Justiţie din Polonia. O axă informală apăruse în UE: Polonia 
proteja Ungaria și Ungaria proteja Polonia- iar liberalii 
europeni au fost lăsaţi să fiarbă pe tușă. 


În Polonia, partidul Lege și Justiţie actionase rapid pentru a 
prelua controlul asupra instituţiilor independente. Într-o 
mișcare care a imitat evoluţiile din Ungaria lui Orbán- și a 
anticipat evenimentele din America lui Trump =, noul guvern a 
luat în colimator Curtea Constituţională. După ce a câștigat 
alegerile din 2015, Lege și Justiţie a refuzat să aprobe numirea 
în funcţie a noilor judecători de către Platforma Civică, fostul 
partid de guvernământ, numind alţi cinci judecători favorabili 
guvernului. De asemenea, a modificat legea pentru a face mai 
dificilă respingerea propunerilor guvernamentale de către 
Curte. Kaczynski a fost sincer în privința motivatiilor sale. Fără 
aceste schimbări, a arătat el, „toate acţiunile noastre ar putea fi 
contestate”. Într-un discurs parlamentar care a atras ovatii in 
picioare din partea reprezentanţilor partidului Lege și Justiţie, 
Kornel Morawiecki, un legislator proguvernamental, a 
proclamat: „Binele naţiunii este mai presus de lege”22. După 
cum vedea lucrurile partidul Lege și Justiţie, „binele naţiunii” 
implica deplasarea ireversibilă a Poloniei într-o direcţie mai 
naționalistă si cultural conservatoare- respingând 
liberalismul cosmopolit al Bruxelles-ului, cu accentul său pe 
drepturile homosexualilor și pe internationalism. 


În ultimele zile ale lui 2015, noi legi au fost forțate in 
Parlament, permițând guvernului să demită înalţi funcționari 
publici și angajaţi ai presei de stat. Din nou, legislatorii 
proguvernamentali au recunoscut cinstit care au fost motivele. 
Elzbieta Kruk, un parlamentar de la Legeși Justiţie, a 
argumentat că, „în loc să creeze un scut mediatic pentru a 
apăra interesele naţionale poloneze, jurnaliștii simpatizează 
frecvent cu opiniile negative despre Polonia”23. Deteriorarea 
standardelor presei de stat a fost rapidă și uimitoare. Când am 
vizitat Polonia la finele lui 2017, un universitar important mi-a 
spus că, în opinia sa, presa de stat ajunsese să fie chiar mai 
aservită guvernului decât în anii 1970, când Partidul 
Comunist conducea cu mână de fier. O menţiune crucială la 
această opinie sumbră era că ziarele și alte organe de presă 
independente continuau să funcţioneze și să critice guvernul. 
Dar masa principală de votanti a guvernului, din afara marilor 
orașe, avea mult mai multe șanse să-și ia informaţiile de la 
principalele posturi de televiziune. 

Pentru cei care cultivaseră ideea că Polonia era modelul 
unui stat cu partid unic ce trecuse cu succes la o democraţie 
liberală, aceste evoluţii erau deprimante. Dar, privind 
retrospectiv, existaseră de ceva vreme semnale de avertizare. 
Prima dată când am realizat că sub suprafaţa politicii poloneze 
se petrecea ceva îngrijorător a fost cu prilejul unei vizite la 
Cracovia în 2013, cu doi ani înainte ca partidul Lege și Justiţie 
să recâștige controlul președinției și Parlamentului. 

La cină, mi s-a povestit despre popularitatea teoriei 
conspirației legate de Smolensk. Catastrofa aviatică de la 
Smolensk se petrecuse în 2010, când un avion care îl 
transporta pe președintele polonez Lech Kaczynski, fratele 
geamăn identic al lui Jarosław, se prăbușise in Rusia, 
omorándu-i pe presedinte si pe multi alti importanti oficiali 
guvernamentali, inclusiv pe presedintele báncii centrale, 
comandanţi militari și 18 membri ai Parlamentului. Anchete 
succesive, inclusiv ale guvernului polonez, ajunseseră la 
concluzia că prăbușirea fusese un accident tragic, cauzat de o 
ceață deasă si de erori de pilotaj. 

Dar Jarostaw Kaczynski - poate orbit de durere sau poate 


simțind un avantaj politic- nu a acceptat niciodată că 
dezastrul aviatic în care a murit fratele său fusese un accident. 
În schimb, el și acolitii lui au promovat ideea că Rusia plănuise 
să asasineze o bună parte a elitei poloneze și că guvernul 
polonez acoperise intenţionat dovezile. Kaczynski a sugerat 
chiar că adversarii lui politici polonezi erau direct responsabili 
pentru moartea fratelui său, strigând în Parlament către 
băncile opoziţiei: „L-aţi distrus! L-ati omorat!” 24. 

Având în vedere lunga istorie de agresiuni ale Rusiei 
împotriva Poloniei - și amintirea masacrării elitei poloneze la 
Katin de către Uniunea Sovietică in 1940-, nu este 
surprinzator ca multi polonezi priveau cu suspiciune un 
accident petrecut pe teritoriul Rusiei in care murise o buna 
parte din conducerea tarii. Dar anchetele succesive nu au 
reușit să găsească vreo dovadă care să confirme un asasinat — 
ca să nu mai vorbim de ideea că polonezii înșiși fuseseră în 
cârdășie cu rușii. Cu toate acestea, în 2013, după cum mi s-a 
spus la Cracovia, această teorie a conspirației nesustinuta de 
dovezi contribuia la articularea politicii poloneze, aproximativ 
o treime dintre polonezi fiind convinşi că dezastrul aviatic de 
la Smolensk a fost un asasinat în masă care fusese 
mușamalizat. 

În perioada aceea era tentant să minimalizezi importanţa 
unor astfel de sondaje. Poate că erau un simptom al unei 
democrații imature: la urma urmei, Polonia nu era decât la o 
generaţie distanță de deceniile de guvernare a partidului unic. 
De fapt, după cum avea să se dovedească, nu doar Polonia era 
vulnerabilă la teorii ale conspirației promovate de partide de 
extremă dreaptă și de lideri iresponsabili. Atunci când partidul 
Lege și Justiţie a câștigat alegerile în Polonia după ce 
promovase teoria conspirației privind catastrofa de la 
Smolensk, Donald Trump își lansa campania prezidenţială 
după ce promovase teoria conspirației potrivit căreia Barack 
Obama nu se născuse în SUA. Iar după câţiva ani, în Statele 
Unite, Donald Trump și republicanii au reușit să-i convingă pe 
circa 70% din votantii lor - aproximativ o treime din totalul 
electoratului - că alegerile prezidenţiale din SUA din 2020 
fuseseră furate. În același an, sondajele de opinie din Polonia 


sugerau că 45% din populaţie credea că „puterile străine 
contribuie în mod deliberat la răspândirea COVID-ului"2s. În 
cazul lui Kaczynski, ca și în cel al lui Trump, teoriile 
conspirației nu erau un detaliu întâmplător: erau absolut 
esenţiale pentru politica lor. După cum a spus unul dintre 
confidentii liderului polonez: „În gândirea sa politică nu există 
accidente... Dacă se întâmpla ceva era uneltirea unui actor 
extern. «Conspiratie» este cuvântul lui preferat"26. 

Spre deosebire de Trump si Orban, Jarosław Kaczynski a 
continuat să rămână in fundal. Liderul formal al partidului 
Lege și Justiţie era Andrzej Duda, care a fost ales președinte în 
2015 și reales în 2020. Duda părea cordial și ușor anost. Am 
participat de două ori cu el la câte o conferinţă în 2020, la 
Davos și la Tallin, în Estonia, și a fost destul de prietenos. La 
Davos a petrecut atât de mult timp aranjându-și cravata și 
zâmbindu-și singur în oglindă înainte de eveniment, încât nu 
am avut timp să schimbăm mai mult de câteva cuvinte. În 
Estonia, s-a limitat la a încerca să atragă plin de încredere (și în 
engleză) investiţii străine în Polonia și a dat mâna cu mine, 
amabil, la recepţia care a urmat. (M-am îngrijorat putin când 
am descoperit, câteva zile mai târziu, că Duda venise infectat 
cu coronavirus; din fericire, am scăpat.) 

Dar, deși Duda făcea o figură convenţională în străinătate, 
în ţară el și colegii lui de partid purtau un război cultural total 
și promovau politici profund reacționare. Partidul Lege și 
Justiţie era adesea acuzat că cochetează cu antisemitismul, dar, 
la alegerile din 2020, duşmanul l-au reprezentat homosexualii. 
La un miting de campanie, Duda a afirmatcă promovarea 
drepturilor persoanelor LGBT era o ideologie „mai rea decât 
comunismul”. Ca de obicei, linia partidului s-a bucurat de o 
susținere puternică din partea televiziunii publice, care a 
difuzat reportaje cu titluri ce afirmau că „ideologia LGBT 
distruge familia”27. După ce a fost reales, partidul Lege si 
Justiţie a promovat o nouă lege care aproape că abolea dreptul 
la avort. Această mișcare i-a determinat pe sute de mii de 
oameni să protesteze pe străzile Varsovieis. 

Semnificaţia globală a ceea ce s-a întâmplat în Ungaria și 
Polonia nu a fost evidentă în 2015, când Orbân și Kaczynski au 


dat lovitura. Dar, privind retrospectiv, aceste evenimente au 
fost un semnal de alarmă pentru alte democraţii occidentale. 
Stilul autoritar de a face politică nu se mai limita la Asia sau la 
țările de la periferia Europei, precum Rusia și Turcia. Era 
înrădăcinat acum chiar în Uniunea Europeană. În anul 
următor, politica autoritară populistă avea să obțină un succes 
șocant în două tari considerate în general a avea cele mai 
sigure democraţii liberale din lume: Regatul Unit și Statele 
Unite. 


*1 Această poveste mi-a fost spusă de un prieten al lui Orbân. Nu am 
nicio dovadă independentă care s-o confirme. Dar am inclus-o fiindcă m- 
a făcut să râd. 

Boris Johnson și Marea Britanie în 
epoca Brexitului (2016) 


L-am cunoscut pe Boris Johnson la o nuntă de ţară în 
Anglia, în 2002. Era deja o vedetă politică și de presă, care 
răspândea în jur un iz de pericol și scandal. Boris, așa cum era 
universal cunoscut, fusese ales în Parlament în anul anterior și 
era redactor-şef la Spectator, o revistăcu tiraj redus, 
importantă pentru conservatorii britanici. Era un om cu o 
mulțime de adoratori în rândul dreptei eurosceptice, încă de 
pe vremea când fusese corespondent al ziarului Daily 
Telegraph la Bruxelles, între 1989 și 1994. Cu un amestec de 
umor, fler și imaginaţie, reportajele lui Johnson stârniseră 
indignarea conservatorilor în privinţa presupuselor planuri 
ale UE de a crea un superstat european care ameninţa 
independenţa și vechile libertăţi ale Marii Britanii. 

În 2002 lucram și eu în calitate de corespondent străin la 
Bruxelles pentru The Economist, așa încât prima mea 
conversaţie cu Johnson a fost despre prietenii noștri comuni 
din capitala Uniunii Europene. Cu câteva luni înainte 
scrisesem un articol în revista Prospect în care argumentam că 
ar fi o greșeală ca Marea Britanie să adopte moneda unică 
europeană nou-lansată, euro. În cortul acela mare de nuntă, cu 
un pahar de șampanie în mână, Johnson mi-a spus că îmi citise 
articolul și că era de acord cu perspectiva mea asupra 
subiectuluii. I-am mulțumit si am spus: „Dar, știi, multi dintre 
prietenii tăi din Bruxelles cred că, în secret, ești pro-UE”. 
Johnson s-a uitat la mine, cu o expresie ușor jignită: „Sigur că 
sunt pro-UE!”, a exclamat el. „Cum aș putea să nu fiu?” 


Privind retrospectiv, era o remarcă profund ironică. În 
2016, la vreo 14 ani după discuţia noastră, Johnson avea să 
conducă campania încununată de succes pentru ieșirea Marii 
Britanii din UE. Brexitul a fost cea mai puternică lovitură 
primită de proiectul european de la crearea sa în anii 1950. 

Rolul central al lui Johnson în realizarea Brexitului 
înseamnă că numele său va fi de-a pururea legat în istorie de 
cel al lui Donald Trump și de revolta populistă care a măturat 
lumea anglo-americană în 2016. Printr-o coincidenţă, Trump a 
fost în Marea Britanie chiar pe 23 iunie, ziua referendumului 
pentru Brexit, și a jucat golf la centrul său de recreere din 
Turnberry. A înțeles imediat care va fi rezultatul, prezicánd cá 
şi America va avea propriul „moment Brexit” la alegerile 
prezidenţiale din Statele Unite din noiembrie2. Steve Bannon, 
managerul de campanie al lui Trump, a remarcat ulterior că 
momentul în care a „știut” că Trump avea să câștige a fost când 
Marea Britanie a votat pentru Brexit. După cum vedea Bannon 
lucrurile, victoria lui Trump și campania de succes pentru 
Brexit, condusă de Johnson, erau amândouă parte a unei 
revolte populiste împotriva „globalismului”. 

Trump însuși s-a înţeles de minune cu Nigel Farage, liderul 
Partidului pentru Independența Regatului Unit, care 
contribuise la punerea Brexitului pe agendă, cu ani înainte ca 
Johnson să se alăture acestei cauze. Farage a reușit chiar să fie 
primul politician străin care l-a vizitat pe Trump după victoria 
sa improbabilă. Dar, imediat ce Johnson a fost numit prim- 
ministru și portdrapel al Brexitului, Trump l-a revendicat ca 
fiind unul de-ai lui, etichetându-l chiar ca „Trump al Marii 
Britanii”. Stânga americană a văzut lucrurile în același fel, 
tratându-l în mod constant pe Johnson ca pe un dușman. După 
cum a arătat Joe Biden, exista chiar o oarecare asemănare 
fizică între cei doi lideri. Vieţile lor personale erau și ele 
similare. Cea de-a treia soţie a lui Trump, Melania, este cu 24 
de ani mai tânără decât el. Cea de-a treia soție a lui Johnson, 
Carrie, este cu 23 de ani mai tânără decât el. 

Ba chiar, oriunde am călătorit recent - de la Delhi la Beijing 
și Moscova -, analiștii politici făceau alăturarea „Trump si 
Brexit”. Dar, pentru multi susținători pătimași ai lui Boris, a-l 


pune pe eroul lor în aceeași categorie cu Donald Trump - ca să 
nu mai vorbim de Vladimir Putin sau Xi Jinping - este incorect. 
După cum văd ei lucrurile, a-l eticheta drept „lider autoritar” 
pe Johnson este o insultă nejustificată din partea susținătorilor 
rămânerii în UE, nedispuși să își accepte înfrângerea. Pentru 
fanii săi, Johnson este un democrat sadea, a cărui campanie 
pentru Brexit a asigurat triumful voinţei poporului asupra 
celei a elitei. 

Si multi dintre cei mai inversunati adversari ai lui Johnson 
ar respinge ideea că acesta este un lider „de mână forte” — dar 
din motive diferite. Ei îl consideră pe Johnson nehotărât și 
incapabil să facă faţă cerinţelor poziţiei sale, o acuzaţie care a 
căpătat tot mai multă forță pe măsură ce Marea Britanie se 
poticnea în primele etape ale crizei coronavirusului. Departe 
de a fi puternic și hotărât în timpul pandemiei, Johnson a fost 
portretizat de criticii săi ca fiind prea slab pentru a ţine 
situația sub control. 

Toate aceste amendamente la ideea că Boris Johnson ar fi 
un „lider de mână forte” au o anumită forță. Dar există 
similitudini clare- la nivel de teme si de metode- între 
Johnson și Trump. Amândoi au candidat ca tribuni ai 
poporului împotriva elitei. Amândoi au argumentat că 
politicienii elitiști îi puseseră pe străini înaintea propriilor 
concetateni. Sloganul lui Trump a fost „America pe primul loc”. 
Când a făcut campanie pentru Brexit, Johnson a traversat 
Marea Britanie într-un autobuz, cerând ţării să nu mai 
plătească Uniunii Europene 350 de milioane de lire sterline pe 
săptămână (o cifră foarte contestată) şi solicitând: „Să 
finantám în schimb sistemul nostru de sănătate (NHS)”. În 
politica externă, amândoi au luat în vizor alianțele tradiţionale 
ale ţării. Cel mai important plan de acțiune al lui Johnson a fost 
de a scoate Marea Britanie din Uniunea Europeană. Trump a 
spus foarte clar că vede NATO ca fiind împotriva intereselor 
americane și s-a jucat cu ideea retragerii din alianța 
occidentală. „Ordinea internaţională liberală”, construită de 
generaţiile anterioare de oameni de stat americani și britanici, 
a fost puternic perturbată de şocurile gemene pe care le-au 
provocat „Brexitul și Trump". 


Atât Trump, cât și Johnson au profitat de ostilitatea fata de 
imigrația în masă. Pentru Johnson, era un fel de schimbare. Ca 
primar al Londrei între 2008 și 2016, își subliniase entuziasmul 
de a conduce un oraș multicultural, dintre ai cărui locuitori o 
treime se născuseră în străinătate. Când l-am urmărit pe 
Johnson în campania sa pentru primărie, în 2008, l-am văzut 
participând la o „ceremonie de acordare a cetăţeniei” unor noi 
britanici, după care mi-a mărturisit cât de emoţionat fusese. 
Fără îndoială, a simţit că era genul de afirmaţie potrivită 
pentru reprezentantul unui ziar proimigratie. Dar, în ciuda 
palmaresului său de glume nepotrivite făcute ocazional despre 
rasă, nu am pus cu adevărat la îndoială sentimentele sale 
proimigratie. Genul acesta de opinii erau obişnuite în cercurile 
liberale londoneze în care ne mișcam amândoi. 

Cu toate acestea, campania lui Johnson pentru Brexit a 
exploatat in mod deliberat ostilitatea fata de imigrația în masă. 
Sloganul campaniei pentru Brexit, ,Redobanditi controlul”, era 
în general interpretat ca referindu-se, în primul rând la 
redobândirea controlului asupra granițelor Marii Britanii. 
Unul dintre cele mai controversate aspecte ale apartenenţei 
Marii Britanii la UE a fost libera circulaţie a persoanelor între 
statele membre ale UE. După ce Polonia si alte tari relativ 
sărace din Europa Centrală au aderat la UE, în 2004, peste două 
milioane de europeni s-au mutat în Marea Britanie. Acest lucru 
a stârnit reacţii ostile puternice și îngrijorări că Marea Britanie 
era „năpădită” de imigranţi. 

Campania pentru Brexit- pusă la cale de Dominic 
Cummings, care juca un rol de Bannon în calitate de filosof și 
strateg al campaniei- a întreținut in mod deliberat aceste 
temeri legate de migraţie, afirmând că Turcia, o ţară 
musulmană, urma să adere la UE. Afișe de campanie afirmau 
direct: „Turcia (populaţie 76 de milioane de locuitori) aderă la 
UE”. „Întrucât rata natalității în Turcia este atât de ridicată”, 
explica o declaraţie a organizaţiei Vote Leave, „ne putem 
aștepta să vedem încă un milion de oameni adăugându-se la 
populaţia Marii Britanii, în opt ani, doar din Turcia”3. De fapt, 
Turcia nu era deloc pe aproape de aderarea la UE. Candidatura 
ei rămăsese în suspensie de la deschiderea oficială a 


negocierilor, în 2004. Dar, în ultimele săptămâni ale campaniei, 
Vote Leave a tinut-o una şi bună pe tema Turciei și imigrației. 
Aceste tactici de intimidare erau deosebit de eficiente după ce 
un milion de refugiaţi sirieni intraseră în Germania în anul 
anterior. 

Disponibilitatea lui Johnson de a folosi astfel de tactici arăta 
până unde era dispus să meargă pentru a ajunge în vârf. Cu 
alte ocazii, subliniase cât de mândru este de descendența lui 
turcă. Străbunicul său, Ali Kemal, fusese un jurnalist turc 
liberal, care pentru scurt timp deținuse funcţia de ministru. 
Relatări ale unor surse implicate în campania pentru Brexit 
sugerează că, în spatele ușilor închise, Johnson s-a arătat 
nemulțumit de campania de criticare a Turciei și chiar a „avut 
crize de furie"4. Dar niciodată nu şi-a exprimat îndoielile în 
public. Era dispus să facă tot ce era necesar pentru a câștiga, 
chiar dacă asta presupunea să mintă și să incite la ură de rasă. 

Decizia organizaţiei Vote Leave de a alimenta teama de 
imigrație a fost vicleană. Campania Remain era axată aproape 
în întregime pe beneficiile economice ale apartenenţei Marii 
Britanii la UE. Dar sondajele au dezvăluit ulterior că votantii 
Brexitului nu erau influenţaţi în primul rând de economie. 
După cum au susținut Roger Eatwell și Matthew Goodwin într- 
o analiză postreferendum: „Cei care erau pentru rămânerea în 
UE vorbeau întruna despre riscurile economice, pe când cei 
care erau pentru ieșire erau preocupaţi în principal de 
pretinsele ameninţări la adresa identităţii lor și a grupului lor 
national". Şase din zece persoane care au votat pentru Brexit 
au afirmat ca prejudicierea semnificativă a economiei 
britanice ar fi „un pret care merită plătit pentru Brexit”s. 

În perioada următoare votului pentru Brexit s-a acordat 
multă atenţie zonelor „înapoiate? economic care votaseră 
Leave, în special din nordul Angliei, ce fusese puternic lovit de 
dezindustrializare. Dar votul Leave din Marea Britanie - la fel 
ca votul pentru Trump din „Centura de Rugină” (Rust Belt) din 
SUA- nu a fost un simplu strigăt de suferință economică. 
Campania Leave i-a vizat cu succes pe cei care erau deranjati 
de imigrație si de schimbările sociale - si care, adesea, legau 
imigrația de declinul și insecuritatea economice. Aproximativ 


64% dintre cei care au votat Leave credeau că imigrația fusese 
rea pentru economie, iar o proporţie chiar mai mare, 72%, 
credeau că aceasta subminase cultura britanică. Mulţi care au 
votat Leave încetaseră să mai participe la vot la alegerile 
generale, dar au profitat de referendumul privind Brexitul ca 
de o șansă de a schimba „sistemul”. Prezenţa la vot în cadrul 
referendumului a fost de 72% - mai mare decât la oricare 
alegeri din ultimii 25 de anis. Tocmai această mobilizare a unor 
noi votanti, mai mult decât orice, a stricat socotelile campaniei 
Remain. 

Ca primar al Londrei, Johnson i-a elogiat dinamismul și 
diversitatea. Dar Londra a votat puternic pentru rămânerea în 
UE. El a condus campania Leave spre victorie mobilizând 
nemulțumirea Marii Britanii nonmetropolitane. 

Transformarea lui Johnson într-un apărător al Marii 
Britanii „înapoiate” nu a fost singurul mod în care Brexitul a 
reprezentat o dezavuare a trecutului lui. Poate fără asemănare 
în eșalonul de top al politicienilor britanici, viata lui fusese 
legată de Bruxelles și de proiectul european. Tatăl lui Johnson, 
Stanley, lucrase pentru UE și, timp de doi ani, tânărul Boris 
urmase Școala Europeană din Bruxelles, o instituţie de 
învățământ pentru copiii oficialilor UE. La Școala Europeană, 
în suburbia Uccle, a cunoscut-o pe Marina, care urma să 
devină a doua lui soţie și cu care a fost căsătorit timp de 25 de 
ani. Majoritatea membrilor familiei Johnson sunt eurofili 
devotați. Fratele lui, Jo, a urmat cursurile Colegiului Europei 
din Bruges, o școală de formare pentru elita UE, iar ulterior a 
demisionat din guvernul Johnson în semn de protest fata de 
politicile fratelui său cu privire la Brexit. Sora lui, Rachel, s-a 
opus vehement Brexitului și s-a alăturat liberal-democratilor, 
partidul cel mai proeuropean din Marea Britanie. 

Dar, desi Bruxelles-ul a facut parte din viata si educatia lui 
Boris Johnson, adevaratii lui ani de formare i-a petrecut in cele 
mai traditionale institutii de elita britanice. Si-a facut educatia 
secundara la Colegiul Eton, care produsese alti 19 prim- 
miniștri britanici înainte de Johnson. Contemporanii și-l 
amintesc pe Johnson ca pe o vedetă socială și intelectuală, mult 
mai memorabilă decât David Cameron, colegul său de la Eton. 


Dar unii dintre dascălii lui Johnson i-au văzut și defectele. Într- 
o scrisoare către părinţii lui, Martin Hammond, profesor la 
Eton, nota: „Boris pare ofensat atunci când i se atrage atenţia 
că nu dă deloc dovadă de responsabilitate... Presupun că el 
crede sincer că este o grosolănie din partea noastră să nu-l 
privim ca pe o excepţie, ca pe unul care ar trebui să fie 
considerat scutit de rețeaua de obligaţii ce îi leagă pe toti 
ceilalti"7. 

Era o observatie pátrunzátoare. Johnson pare sá creadá cá 
oamenii extraordinari si marile personalitáti nu ar trebui sá fie 
obligati să respecte aceleași reguli ca toti ceilalți. Într-un articol 
din 2003 din Spectator, şi-a exprimat simpatia pentru 
premierul italian Silvio Berlusconi, un miliardar a cărui venire 
la putere ca outsider populist a anticipat ascensiunea 
ulterioară a lui Donald Trump. Berlusconi a fost acuzat de 
corupţie și abuz de putere - ulterior a fost inculpat pentru 
evaziune fiscală și condamnat la închisoare -, dar Johnson il 
găsea fermecător si il compara favorabil cu birocratii 
„despotici” de la Bruxelles, declarând că Berlusconi era „mai 
bun decât toti bandiții ăia la un loc"s. 

După Eton, Johnson a continuat cu studiul limbilor clasice 
la Colegiul Balliol, Oxford - si a devenit președintele Oxford 
Union, un ritual de iniţiere pentru unii prim-miniștri anteriori, 
precum Heath, Asquith și Gladstone. O fotografie faimoasă cu 
Johnson la Oxford îl arată pozând cu cravată albă și frac, 
împreună cu câţiva colegi din Clubul Bullingdon, alături de 
fostul coleg de la Eton și viitorul prim-ministru David 
Cameron. Bullingdon este faimos pentru că membrii săi din 
clasa superioară se îmbată şi comit acte de huliganism. Un 
membru mi-a povestit ulterior cum l-a iniţiat Johnson în club: 
„Au năvălit toti în camera mea si au răvășit-o. Apoi Boris s-a 
întors, mi-a strâns mâna și a spus: «Felicitări, omule, ai 
intrat»". 

Pe măsură ce cariera sa jurnalistică si politică a luat avânt, 
Johnson și-a folosit farmecul și simțul umorului pentru a-și 
remodela imaginea - dintr-un bádáran din clasa superioară a 
societăţii într-un tip popular și vesel. La fel ca Trump, Johnson 
și-a construit profilul public prin intermediul programelor 


populare de televiziune, în cazul său emisiunea TV de satiră 
Have I Got News for You. În vreme ce The Apprentice l-a 
zugrăvit pe Trump ca fiind necruţător și hotărât, Johnson și-a 
cultivat o imagine publică de ins stângaci și comic. Făcându-i 
pe oameni să râdă, era văzut drept foarte diferit de politicianul 
normal, ambalat atrăgător. Datorită clăii lui de păr blond 
ciufulit, era o figură imediat recognoscibilă care a atins rapid 
Sfântul Graal al politicienilor - să fie universal recunoscut 
după prenume. (De fapt, Boris este al doilea lui prenume; 
primul său prenume real este Alexander, iar unii membri ai 
familiei încă îi spun Al.) 

Imaginea lui Johnson de antipolitician i-a permis să 
supraviețuiască unor incidente și încurcături ce ar fi pus capăt 
carierei altor politicieni. La fel ca alt seducător de dreapta, 
președintele american Ronald Reagan, Johnson părea să aibă 
capacitatea de a ieşi mereu basma curată. În 2004, a fost forțat 
să demisioneze din conducerea grupului conservator după ce l- 
a minţit pe liderul partidului, Michael Howard, în legătură cu o 
aventură. În 2012, într-o cascadorie publicitară făcută în 
timpul Jocurilor Olimpice de la Londra, Johnson a rămas 
suspendat de un cablu, la înălțime, fluturând nefericit niște 
steaguri ale Marii Britanii, până când a putut fi salvat. După 
cum a arătat cu un amestec de afecțiune și exasperare David 
Cameron, pe atunci prim-ministru, pentru aproape orice alt 
politician acest lucru ar fi fost un dezastru de PR. Dar Johnson 
l-a transformat cumva într-un triumf. De fapt, a devenit una 
dintre cele mai cunoscute imagini ale lui Johnson - ajutându-l 
să-și construiască o imagine de mucalit simpatic și patriot. 

În 2016, popularitatea și abilitatea sa electorală au făcut ca 
poziţia lui Johnson fata de Brexit să fie crucială în cadrul 
referendumului naţional care fusese convocat de David 
Cameron. Dar, cu doar câteva luni înainte de vot, era încă 
neclar ce tabără avea să susțină. La vremea aceea l-am întrebat 
pe Christopher Lockwood - prietenul comun la a cărui nuntă l- 
am cunoscut pe Johnson- ce credea de fapt Boris despre 
Europa. Lockwood, care lucrase ca adjunct al lui Johnson în 
redacţia din Bruxelles a ziarului Daily Telegraph, a ridicat din 
umeri. „Cred că e cu adevărat schizofrenic în legătură cu acest 


subiect.” Dubla sa personalitate s-a manifestat atunci când s-a 
apropiat momentul pentru luarea deciziei. Incapabil să se 
hotărască ce tabără să susţină, Johnson a scris două articole 
pentru Telegraph: unul pentru Brexit, altul împotrivă. Legenda 
spune că i-a plăcut mai mult articolul pro-Brexit — iar restul e 
istorie. 

În realitate, Johnson a luat decizia în baza mai multor 
calcule. Existau indicii în privinţa căii pe care avea să o aleagă 
Boris în biografia pe care i-a făcut-o eroului său politic, 
Winston Churchill. Acolo, Johnson a scris: „Într-o anumită 
măsură, toti politicienii își asumă riscuri în legătură cu 
evenimentele viitoare. Încearcă să anticipeze ce se va 
întâmpla, pentru a se plasa în tabăra potrivită”. Johnson a 
interpretat chiar opoziţia lui Churchill fata de nazism în 
această lumină mai degrabă cinică, scriind că, la începutul 
anilor 1930, când pe Churchill îl cam părăsise norocul, „își 
mizase toti banii pe un cal numit antinazism... iar pariul sáu a 
fost câştigător într-un mod spectaculos”. M-am gândit la acest 
pasaj în februarie 2016, când Boris a anunţat cá va face 
campanie pentru Brexit, și am scris într-un articol: „DI Johnson 
a pariat pe un cal numit euroscepticism. Speră în mod evident 
că și pariul său va fi câştigător într-un mod spectaculos și că îl 
va purta până în Downing Street nr. 10%. 

Implicarea lui Johnson în campanie a contribuit într-adevăr 
la obţinerea unei victorii neașteptate pentru Vote Leave, cu 
51,89% la 48,11%. Dar, când a apărut în faţa casei sale din 
Londra, în dimineaţa de după vot, Johnson părea mai degrabă 
șocat și tulburat decât triumfător. Faptul că a fost întâmpinat 
cu urlete de o mulțime de tineri furioși, susținători ai 
rămânerii în UE, l-a năucit evident pe un om care era obișnuit 
să fie popular - și care se așteptase întotdeauna și poate chiar 
sperase ca Vote Leave să piardă la limită. Ulterior, David 
Cameron a dezvăluit că, atunci când Johnson l-a informat că 
vrea să facă campanie pentru Leave, și-a continuat rapid 
discursul cu un text în care prezicea că „Brexitul va fi zdrobit 
ca un broscoi sub grapă”. Cameron a conchis că Johnson 
crezuse sincer că Brexitul va pierde, „dar nu a vrut să rateze 
ocazia de a fi în tabăra romantică, patriotică, nationalista” 10. 


Neașteptata victorie a campaniei Leave a avut consecinţe 
pentru amândoi. În aceeași dimineață, Cameron a demisionat 
din funcţia de prim-ministru. Johnson a fost imediat desemnat 
de casele de pariuri drept succesorul său probabil. Calea spre 
Downing Street nr. 10, pe care pusese ochii încă de când, copil 
fiind, își proclamase ambiția de a fi „regele lumii”, era larg 
deschisă. 

Și totuși, în ultima clipă, trofeul i-a fost suflat. Michael Gove, 
care condusese campania Leave împreună cu Johnson, a 
anunțat că apropierea de Johnson il convinsese că Boris nu era 
potrivit pentru cea mai înaltă funcţie din tara. Căutând un 
candidat mai bun, Gove s-a uitat în oglindă și a văzut omul 
potrivit. Reacţia lui Johnson, când a fost contestat de colegul 
său apropiat, nu a fost genul de reacţie la care te-ai fi așteptat 
din partea unui „om predestinat” sau a unui lider cu mână de 
fier în formare. A cedat. În loc să lupte, Johnson a făcut o 
estimare rapidă a  aritmeticii electorale din interiorul 
Partidului Conservator, care acum se întorcea împotriva lui, și 
s-a retras din competiția pentru poziţia de lider al partidului. 
În schimb, o figură relativ anostá, Theresa May - care votase 
Remain-, a fost aleasă lider al Partidului Conservator si a 
devenit următorul prim-ministru. 

May a înţeles foarte bine că, dacă voia să păstreze 
susținerea din partea partidului său, trebuia să livreze Brexitul 
și să-i convingă pe conservatorii care susțineau ieșirea din UE 
că acum era unul dintre ei. Așa că l-a numit rapid pe Johnson 
în funcţia de secretar de stat pentru Afaceri Externe. Ceea ce 
părea a fi un compromis inteligent nu a funcţionat de fapt 
niciodată pentru niciunul dintre ei. Johnson a fost văzut în 
general ca un secretar de stat pentru Afaceri Externe 
ineficient, iar May ca un prim-ministru jalnic. În mod 
previzibil, a fost incapabilă să încheie cu UE un acord Brexit 
care să îndeplinească promisiunea imposibilă a campaniei 
Leave privind un comerț fără frictiuni și fără obligaţiile impuse 
de apartenenţa la UE. În interiorul Partidului Conservator, 
acest eșec nu a fost pus pe seama promisiunilor nerealiste 
făcute de campania Leave. În schimb, susținătorii nemulțumiți 
ai ieșirii din UE au afirmatcă May nu crezuse niciodată cu 


adevărat în cauza lor și astfel fusese atrasă pe calea 
compromisurilor dezastruoase de un „establishment Remain” 
încorporat în administraţia publică britanică. 

Nemulțumirea în creștere fata de May i-a oferit lui Boris 
Johnson o a doua șansă la funcţia supremă. În vara lui 2018, a 
demisionat din funcția de secretar de stat pentru Afaceri 
Externe, pozitionandu-se încă o dată ca apărătorul 
adevaratilor  eurosceptici conservatori. Argumentul lui 
Johnson era că May fusese prea slabă în relaţia cu Europa și cu 
„establishmentul Remain” din Marea Britanie. Doar el avea 
forța de a realiza Brexitul. Cu putin timp înainte de a-și da 
demisia din funcţia de secretar de stat pentru Afaceri Externe, 
Johnson a spus unui grup de colegi parlamentari conservatori: 
„Îl admir din ce în ce mai mult pe Donald Trump... Imaginati- 
vă că Trump ar face Brexitul. S-ar bate al naibii de tare... Ar fi 
tot felul de eșecuri, mult haos. Toată lumea ar crede că 
a înnebunit. Dar, de fapt, s-ar putea ajunge undeva. E o idee 
foarte, foarte buna” 11. 

Eliberat de responsabilitatea ministerială, Johnson s-a 
lansat în teorii ale conspirației în stilul lui Trump, sugerând că, 
dacă Brexitul nu se va realiza, „cred că oamenii se vor simţi 
trádati și cred cá vor simţi că a existat o mare conspirație a 
statului paralel din Marea Britanie, oamenii care conduc cu 
adevărat ţara, pentru a întoarce votul de la referendum”. A 
sugerat și că ar izbucni violențe de stradă, spunând că aceia 
care încercau să se pună de-a curmezisul Brexitului se „joacă 
cu focul” și „vor culege furtuna” 12. 

În mai 2019, nemulțumirea fată de Theresa May din 
interiorul Partidului Conservator ajunsese la o asemenea 
intensitate, încât aceasta a fost obligată să demisioneze din 
funcţia de prim-ministru. De data aceasta, având mult mai 
mult timp la dispoziţie ca să pregătească o campanie adecvată 
pentru conducerea partidului și cu o echipă de oameni 
ambitiosi în jurul lui, Johnson și-a atins în sfârșit obiectivul. La 
vârsta de 55 de ani, era liderul Partidului Conservator și prim- 
ministrul Regatului Unit al Marii Britanii și Irlandei de Nord. 

Instalat în Downing Street nr. 10 și avându-l din nou alături 
pe Dominic Cummings, Johnson a început să își îndeplinească 


promisiunea că va fi un lider puternic și nemilos. May nu 
reușise să-și treacă prin Parlament acordul pentru Brexit 
deoarece prea multi „adepţi ai unui Brexit dur” din Partidul 
Conservator, aliaţi cu Johnson, votaseră constant împotrivă — 
crezând că acordul lui May lăsa Marea Britanie încă prea 
strâns legată de UE. Johnson s-a confruntat cu problema opusă. 
Dacă mergea pe varianta unui Brexit prea dur sau amenința să 
părăsească UE fără niciun acord, și-ar fi pierdut majoritatea 
parlamentară, fiindcă prea mulți membri ai Partidului 
Conservator care fuseseră pentru rămânerea in UE ar fi 
refuzat să-l susțină. Instigat de Dominic Cummings, Johnson a 
făcut o mișcare din manualul liderului de mână forte: a 
prorogat Parlamentul la finele lui august 2019. Acest lucru 
însemna că ședințele Camerei Comunelor erau suspendate, în 
încercarea de a o împiedica să stea în calea Brexitului. Când 
mai mulți membri importanţi ai propriului partid au obiectat 
fata de astfel de tactici, Johnson a luat decizia dură de a 
exclude 21 de parlamentari din Partidul Conservator. Printre 
victime se numărau sir Nicholas Soames, nepotul lui Churchill, 
și Kenneth Clarke, un veteran din epoca Thatcher și cel mai 
vechi parlamentar din Cameră13. 

Adepții indignati ai rămânerii în UE au contestat legalitatea 
deciziei lui Johnson de a proroga lucrările Parlamentului și au 
reușit să obţină invalidarea ei la Curtea Supremă a Regatului 
Unit. Faptul că decizia Curţii a fost comunicată exact în aceeași 
zi în care Camera Reprezentanţilor din Washington, DC, a 
anunţat procedura de punere sub acuzare a lui Donald Trump 
a contribuit la consolidarea paralelei Johnson-Trump, 
sugerând că pe ambele maluri ale Atlanticului se contura o 
criză a statului de drept. 

Cummings avea o atitudine vădit dispretuitoare fata de 
constrângerile legale sub care operau guvernele normale. Într- 
o postare pe blog din martie 2019 - presărată, în stilul lui 
caracteristic, cu majuscule și trimiteri literare și științifice 
aleatorii —, Cummings îi sfătuise pe susținătorii Brexitului să 
ignore promisiunile pe care le făcea guvernul May Uniunii 
Europene, scriind: „Un guvern serios- nu unul intimidat de 
funcţionari si de consultanta lor juridică de rahat... — se va lipsi 


de aceste angajamente și de orice lege internă care le-ar 
impune”14. 

Disponibilitatea lui Johnson de a încălca legea pentru a 
forta Brexitul fusese repudiata de Curtea Suprema si de Marea 
Britanie liberală indignată. Dar se potrivea cu dispoziția 
publicului. Un sondaj făcut la începutul lui 2019 arăta că 54% 
dintre cetățeni erau de acord cu afirmaţia că „Marea Britanie 
are nevoie de un conducător puternic, dispus să încalce 
regulile”; doar 23% nu erau de acordis. Toleranta publică sau 
chiar dorinţa de a avea un lider cu mână de fier de un fel sau 
altul era în puternic dezacord cu imaginea, pretuita de elita 
britanică, a unei naţiuni tolerante, care respectă legea. Dar era 
în acord cu tendinţele globale. 

La congresul Partidului Conservator din anul acela, care a 
avut loc imediat după ce Curtea Supremă se pronuntase 
împotriva lui Johnson, prim-ministrul a fost întâmpinat ca un 
erou învingător. Pe coridoarele centrului de conferințe din 
Manchester m-am întâlnit cu un parlamentar conservator, 
adept al Brexitului, care părea uluit când a ieșit de la ședința 
asociaţiei regionale a partidului său. „E ca la un nenorocit de 
miting din Nurnberg aici”, a spus el, povestind că Johnson nu 
rostise decât două fraze din discursul lui înainte să fie 
întrerupt de scandări: „Boris, Boris!”. Cultul personalităţii, o 
componentă esenţială a stilului liderului de mână forte, fusese 
instituit. 

La prima vedere, înfrângerea la Curtea Supremă era un 
regres major pentru Johnson. Dar imaginea de ansamblu era 
că lucrurile se petrecuseră conform strategiei lui Cummings, 
care viza forțarea unor noi alegeri, ceea ce i-ar fi permis să 
reia strategia de succes a campaniei Leave din 2016, „popor 
contra elită”. Ideea era să prezinte dificultăţile trecerii 
Brexitului de Parlament și de instanţele judecătorești drept 
rezultatul unui complot elitist menit să stea în calea voinţei 
poporului. În mod neaşteptat- și dezastruos pentru ei-, 
laburiștii si liberal-democratii din opoziţie au decis să îi 
îndeplinească dorinţa lui Johnson și au fost de acord cu un 
neobișnuit scrutin de iarnă, în decembrie 2019. Cummings, un 
maestru al sloganurilor din trei cuvinte, a propus Get Brexit 


Done („Să înfăptuim Brexitul”) ca temă a campaniei. Johnson a 
fost ajutat enorm și de faptul că Partidul Laburist era condus 
de Jeremy Corbyn,un bătrân activist de extremă stângă, 
urmărit de acuzaţii de antisemitism. 

Alegerile, ţinute pe 12 decembrie, i-au asigurat lui Johnson 
un moment de triumf politic, prin readucerea Partidului 
Conservator la putere, cuo majoritate de 80 de locuri în 
Camera Comunelor. Toate compromisurile politice și morale pe 
care le făcuse pe drumul spre putere - si toate greutăţile si 
umilintele - păreau să fi fost date la o parte. În calitate de 
prim-ministru victorios cu un nou mandat, a negociat un nou 
acord Brexit dur, care scotea Marea Britanie atât din piaţa 
unică europeană, cât și din uniunea vamală a UE. 

În realitate, acordul lui Johnson a implicat și unele concesii 
majore cu privire la Irlanda de Nord. Pentru a evita 
restabilirea unei frontiere controlate strict între Irlanda de 
Nord și Republica Irlanda, care ar fi pus în pericol Acordul de 
pace din Vinerea Mare, Marea Britanie fusese de acord ca 
unele bunuri care intrau în Irlanda de Nord din restul 
Regatului Unit să fie supuse controalelor vamale — instituind 
practic o graniţă internă în Regatul Unit, care traversa Marea 
Irlandei. A fost o erodare extraordinară a controlului Regatului 
Unit asupra propriului teritoriu, care ar fi trebuit să fie o 
anatemă pentru orice naționalist suveranist. Într-adevăr, 
Theresa May declarase că niciun prim-ministru britanic nu ar 
fi putut să fie vreodată de acord cu o astfel de înțelegere. Dar 
Johnson pur și simplu a refuzat să recunoască realitatea a ceea 
ce semnase, negând că ar fi urmat să existe controale asupra 
bunurilor care circulau între Irlanda de Nord și restul 
Regatului Unit. Ca de atâtea ori în viata sa, a scăpat - cel putin 
pentru o vreme. Detaliile neconvenabile ale acordului au fost 
în mare parte ignorate, pe fondul entuziasmului generat de 
suspendarea Parlamentului și de alegeri. 

În cele din urmă, la finele lui ianuarie 2020, Marea Britanie 
a ieșit din UE. Johnson își respectase promisiunea din 
campanie de a „înfăptui Brexitul”. Cu o largă majoritate 
parlamentară și avându-l alături pe Dominic Cummings, 
Johnson părea perfect plasat pentru a guverna timp de cinci 


ani, reînnoind Marea Britanie și restabilindu-i locul în lume. 

Dar 31 ianuarie 2020, ziua în care Brexitul s-a produs în 
sfârșit, a fost și ziua în care Marea Britanie a anunţat primul 
său caz de coronavirus. Retorica libertariană a lui Boris 
Johnson- care se potrivise atât de bine într-o campanie 
împotriva Uniunii Europene - era periculos de nepotrivită în 
gestionarea epidemiei de COVID-19. În vreme ce alte tari din 
Asia și Europa se închideau, Johnson a reacţionat lent, 
îngrijorându-l nu atât prejudiciile economice, ci cât era de greu 
să le ceară britanicilor să nu mai meargă la pub. 

Chiar și după ce devenise clar că coronavirusul era o 
problemă globală, Johnson, preocupat de divorțul său iminent 
și de sarcina celei care urma să devină a treia lui soţie, a ratat 
cinci ședințe consecutive ale comitetului guvernamental 
COBRA, însărcinat cu gestionarea urgentelor nationale. La 
începutul lui martie, când pandemia se instalase deja în Italia, 
Johnson se lăuda că „a dat mâna cu toţi” în timpul unei vizite 
la un spital. Şedinţele în plen ale Camerei Comunelor au 
continuat, politicienii îngrămădindu-se laolaltă ca de obicei. 
Până când situaţia l-aobligat pe Johnson să impună o 
carantină naţională, Italia, Spania, Franţa și Germania luaseră 
deja măsuri. 

Lentoarea cu care a reacționat guvernul lui Johnson a avut 
o contribuţie importantă la numărul mare al deceselor din 
Marea Britanie, cel mai mare din Europa Occidentală. Spre 
deosebire de Donald Trump sau de Jair Bolsonaro din Brazilia, 
odată ce a impus carantina, Johnson a făcut spectacol din 
respectarea recomandărilor științifice - deși, ocazional, le 
blestema în particular*i. Dar tara si Johnson însuși au plătit 
scump pentru neglijenta lui iniţială. La începutul lui aprilie 
2020, Johnson a devenit primul lider din lume internat în spital 
cu COVID-19. La scurt timp după aceea, a fost mutat la terapie 
intensivă si, pentru câteva zile, viata a părut să-i fie în pericol. 
Reacţia unora dintre cei mai inflácárati susţinători ai săi a 
depășit cu mult șocul și simpatia obișnuite și a arătat măsura 
în care o parte a Marii Britanii cedase unui cult al 
personalităţii. Allison Pearson, o cunoscută editorialistă, a scris 
în Daily Telegraph: „Boris este iubit - cu adevărat iubit - într- 


un fel pe care presa metropolitană nu a început niciodată să-l 
înţeleagă... Fiţi convinși, sănătatea lui Boris Johnson este 
sănătatea corpului politic și, prin extensie, sănătatea naţiunii 
înseși”16. 

Când Johnson a ieșit din spital, susținătorii lui (și o bună 
parte din tara) au sperat că însănătoșirea sa va injecta o parte 
din optimismul și energia lui caracteristice în lupta Marii 
Britanii cu coronavirusul. Însă prim-ministrul a părut iniţial că 
îşi pierduse din prestantá - bolnav, nesigur, fără energie si 
direcţie. Sir Humphrey Wakefield, socrul lui Dominic 
Cummings, l-a comparat pe Johnson, într-o manieră care nu i-a 
fost de ajutor acestuia, cu un cal schilodit pe viata, remarcând: 
„Dacă te grăbești să pui iarăși la treabă un cal, nu-și va reveni 
niciodată”. 

Până la urmă, cariera lui Cummings a fost cea care s-a 
încheiat prematur. În mai 2020, s-a aflat că încălcase regulile 
lockdownului impuse de guvern. Infectat cu coronavirus, 
Cummings a ales să-și ducă soția și copilul la peste 300 de 
kilometri in nord, pentru a-și petrece convalescenta la ferma 
părinţilor săi din ținutul Durham. Cummings a supraviețuit 
scandalului care a urmat, dar în cele din urmă a fost dat afară 
din Downing Street nr. 10, spre finalul lui 2020, după 
numeroase certuri cu colegii. A devenit rapid un critic fățiș al 
lui Johnson, afirmând că este complet nepotrivit pentru funcţia 
de prim-ministru. 

După ce a scăpat de Brexit și de Cummings, Johnson a avut 
o șansă clară de a abandona stilul de mână forte și de a deveni 
un prim-ministru mai convențional. După ce iniţial a gestionat 
greşit coronavirusul, Johnson şi-a refăcut prestigiul personal în 
urma campaniei relativ reusitede vaccinare împotriva 
COVID-19. Contrastul dintre viteza cu care Marea Britanie și-a 
vaccinat populaţia și campania poticnită a UE a fost prezentat 
de Johnson ca o justificare retroactiva pentru Brexit. 

Dar Johnson nu era chiar pregătit să abandoneze stilul de 
mână forte. Principala problemă era că obligaţiile și 
contradicţiile din acordul Brexit pe care îl negociase se 
întorceau să-l bântuie. În ciuda afirmațiilor sale, Brexitul 
implica o creștere substanţială a birocraţiei și bariere 


nontarifare pentru exporturile britanice. În ianuarie 2021, 
prima lună în care noile dispoziţii comerciale au devenit 
complet operaţionale, exporturile britanice către UE au scăzut 
cu 41%. O parte a scăderii putea fi pusă pe seama efectelor 
pandemiei. Dar o bună parte din prăbușire era consecința 
Brexitului însuși. Situaţia era și mai proastă în Irlanda de 
Nord, unde noile controale vamale afectau aprovizionarea 
supermarketurilor. 

Răspunsul guvernului Johnson a fost să caute un dușman — 
și să amenințe cu încălcarea dreptului international. Lordul 
David Frost, negociatorul-șef cu UE al lui Johnson, a afirmat că 
la originea problemei se afla refuzul UE de a accepta decizia 
democratică a Marii Britanii de a pleca. În plus, Marea Britanie 
a trecut la suspendarea unilaterală a unora dintre aspectele 
protocolului pentru Irlanda de Nord- ceea ce însemna 
încălcarea unui tratat internaţional pe care prim-ministrul îl 
negociase recent. 

În tara, Johnson a continuat să cocheteze cu stilul de mână 
forte — în special atacând instituţii independente care limitează 
puterea unui prim-ministru. Înfuriat de decizia Curţii Supreme 
a Regatului Unit că suspendarea Parlamentului fusese ilegală, 
cabinetul Johnson a propus o legislaţie care să reducă puterea 
justiției de a respinge decizii ale guvernului. Chiar și avocaţii 
conservatori au fost scandalizati. Edward Garnier, care 
indeplinise functia de adjunct al procurorului general in 
guvernul Cameron, a obiectat: „Acest guvern pare să uite ca, la 
fel ca noi toti, si el trebuie să se supună legii... Aceasta este o 
tara unde domnește statul de drept, nu o dictatura”17. 

Stilul personal al lui Johnson a rămas cordial și aparent 
prietenos. Evita amenințarea rece a unui Putin sau paranoia 
bombastică a unui Erdogan. Dar, într-un fel foarte englezesc, 
introdusese în Marea Britanie elemente importante ale stilului 
autoritar de a face politică. Își arătase disponibilitatea de a 
încălca atât legile interne, cât și pe cele internaţionale. Își 
demonizase adversarii ca fiind inamici elitiști ai poporului. 
Aliaţii săi politici făcuseră aceeași descriere instanţelor 
judecătorești și puseseră in mod repetat la îndoială 
impartialitatea altor instituţii nationale importante, precum 


administraţia publică și BBC. Johnson denaturase adevărul în 
campania referendumului pentru Brexit într-o manieră care 
depășea cu mult înflăcărarea normală a dezbaterii politice. Și 
instaurase in interiorul propriului partid un cult al 
personalităţii care i-a forțat pe multi parlamentari să își 
abandoneze principiile pentru a-și salva cariera. 

Dar înclinația lui Johnson de a încălca regulile si 
incapacitatea lui de a fi mereu onest - evidentă încă de pe când 
era elev la Eton - au început până la urmă să-i facă probleme. 
În timpul pandemiei, la nr. 10 pe Downing Street au avut loc o 
serie de petreceri ilegale- încălcând regulile stricte de 
carantină pe care le impusese ţării chiar guvernul lui Johnson. 
Când faptele au început să iasă la iveală, Johnson a fost evaziv 
in Parlament - expunándu-se periculoasei acuzaţii cá mintise 
Camera Comunelor. Ín climatul politic care se deteriora, o serie 
de alte scandaluri politice- dintre care multe implicau 
comportamente nepotrivite ale parlamentarilor conservatori — 
au avut și ele un efect negativ asupra popularității lui Johnson. 

Două înfrângeri dezastruoase în alegerile parţiale, suferite 
de conservatori în iunie 2022, au sugerat că vraja electorală a 
lui Boris se risipea- determinând o serie de demisii 
ministeriale păguboase. În timp ce guvernul se prăbușea în 
jurul lui, Johnson a făcut apel la manualul liderului de mână 
forte - pretinzând că parlamentarii conservatori nu aveau 
niciun drept să-l înlăture din funcţie deoarece triumful 
partidului în alegerile din 2019 fusese un vot personal pentru 
el ca lider al ţării. Când eforturile sale disperate de a se agăța 
de putere s-au dovedit zadarnice, Johnson a recurs la limbajul 
conspiratiilor, preferat de liderii autoritari- avertizând cá, 
odată ce el pleca de la putere, „statul paralel” ar fi putut 
încerca să anuleze Brexitul. 

Faptul că Marea Britanie este un sistem parlamentar și că 
prim-miniștrii depind de încrederea colegilor lor a dus la 
demiterea lui Johnson. În acest sens, sistemul britanic a ajutat 
la protejarea Regatului Unit împotriva amenințărilor 
reprezentate de cultul personalității și de autoritarism. În alte 
privinţe însă, Marea Britanie este deosebit de vulnerabilă la 
stilul autoritar de a face politică. Are o Constituţie nescrisă și s- 


a bazat pe ceea ce istoricul Peter Hennessy numește modelul 
de guvernare de tip „băiat bun"- convingerea cá toti 
politicienii din sistem se vor comporta cu ,retinere" si cu 
respect fata de convențiile tradiționale. Din afară, Boris 
Johnson pare întruchiparea „băiatului bun”. Dar, în realitate, 
după cum a observat cândva cu perspicacitate profesorul lui 
de la Eton, nu se simte constrâns de „rețeaua de obligaţii care îi 
leagă pe toti ceilalţi”. 

Având în vedere că Marea Britanie este una dintre cele mai 
vechi democraţii din lume, ascensiunea și decăderea unui 
populist care încalcă regulile ca prim-ministru al ţării a marcat 
o schimbare semnificativă în politica europeană și mondială. 
Rush Doshi, directorul politicii fata de China în administrația 
Biden, afirmă că Xi Jinping și cercul său au luat votarea 
Brexitului foarte în serios, văzând-o ca pe o parte a unei 
„triade” de lovituri aplicate ordinii mondiale conduse de 
Occident, formată din ,Brexit, alegerea lui Donald Trump și 
răspunsul inițial deficitar al Occidentului la pandemia de 
coronavirus”18. 

Cât s-a aflat la putere, Johnson, ca și susținătorii săi, a 
continuat să susţină că decizia Marii Britanii de a ieși din UE a 
avut la bază instincte liberale, democratice, precum susținerea 
comerțului liber și a democraţiei bazate pe naţiune. Din acest 
motiv, au argumentat ei, Brexitul ar trebui văzut ca afirmarea 
unor principii liberale esenţiale. Dar, atunci când le-am 
prezentat această opinie analiștilor din afara Marii Britanii — 
fie ei din Moscova, Washington sau Beijing -, ea a fost aproape 
invariabil primită cu nedumerire sau batjocură. În afara Marii 
Britanii, Brexitul a fost înțeles exact asa cum era: o lovitură 
serioasă dată puterii și coerentei Occidentului și valorilor 
democratice liberale pe care alianța occidentală le respectase 
în mod tradițional. 

Cu toate acestea, Marea Britanie este doar o putere medie. 
Brexitulnu putea să dea singur peste cap relațiile 
internaţionale. Apariţia stilului de mână forte în Statele Unite, 
cea mai puternică naţiune a lumii, a fost momentul cu 
adevărat transformator pentru politica globală. 


*1 Consilierul lui, Dominic Cummings, a dezvăluit ulterior că Johnson se 
împotrivise lockdownurilor în particular și l-a învinuit pentru mii de 
decese inutile. 

Donald Trump - liderul cu mână de 
fier american (2016) 


Ín noiembrie 2015, cu un an inainte ca Donald Trump sá fie 
ales, am vizitat Washingtonul. Scopul meu era sá imi fac o 
impresie despre alegerile prezidentiale care urmau. Dar am 
plecat din oras uimit. Sondajele de opinie arátau cá Donald 
Trump era favoritul clar pentru nominalizarea republicaná la 
alegerile prezidentiale din 2016. Un democrat ocupase Casa 
Albá timp de opt ani de zile, prin urmare párea rezonabil sá 
crezi cá era rándul republicanilor sá cástige presedintia. Dar 
nici mácar in think tank-urile de dreapta nu am putut gási pe 
nimeni care sá creadá cá Trump va cástiga nominalizarea, ca 
sá nu mai vorbim de presedintie. Niciunul dintre contactele 
mele republicane nu se angajase sá lucreze pentru campania 
lui Trump, ceea ce, într-un oras plin de oameni ambitiosi, era o 
confirmare elocventá a faptului cá era ignorat pe motiv de 
lipsá de sanse. Tendinta generalá de a nu crede in sansele lui 
Trump a fost sintetizatá de un clip TV care, ulterior, s-a 
viralizat: acesta îi arăta pe amfitrionul George Stephanopoulos 
și pe invitaţii lui izbucnind în râs la simpla sugestie că Trump 
ar putea câștiga. 

Chiar și la vremea aceea, mi s-a părut că ne grăbim să fim 
atât de sfidători. Într-un articol din acel noiembrie despre 
ascensiunea politicii radicale în Occident, am sugerat că era 
arogant să ignorám șansele lui Trump, argumentând că „mulţi 
democrați se amuză că, dacă republicanii ar fi atât de nebuni 
încât să îl nominalizeze pe Trump, ar fi cu siguranţă zdrobit de 
Hillary Clinton în alegerile prezidenţiale. Dar nici măcar acest 


lucru nu poate fi luat drept sigur. Cel mai recent sondaj 
naţional despre o înfruntare între Trump și Clinton îl dădea 
învingător pe dl Trump cu o diferență de 5 puncte 
procentuale”2. Nu era greu să identifici factorii care alimentau 
ascensiunea unui candidat ca Trump. Era vorba despre „o 
pierdere a încrederii în elitele politice tradiționale”, combinată 
cu „o creștere a insecuritátii economice, o reacţie puternic 
ostilă împotriva imigrației, teama de terorism și declinul presei 
traditionale"3. 

Toate aceste lucruri erau suficient de evidente cu un an 
inainte ca Trump sá fie ales. Asadar, privind in urmá, este 
interesant să ne întrebăm de ce establishmentul american a 
fost atát de refractar in a recunoaste un fenomen politic care 
era chiar sub nasul lui. Răspunsul, cred, se află în 
exceptionalismul american- sentimentul cá politica si 
societatea americane erau imune la patologiile politice care 
afectau alte tari mai putin norocoase. Ideea a fost rezumata de 
titlul (ironic) al unui roman din 1935 despre ascensiunea unui 
dictator in SUA - It Can't Happen Here (Nu se poate întâmpla 
aici)-, care și-a găsit multi noi cititori după victoria lui Trump. 

Un astfel de exceptionalism nu era caracteristic doar 
Americii: am recunoscut o mulțumire de sine similară în 
sistemul britanic. Britanicii, la fel ca americanii, se mândresc 
cu lunga lor istorie de stabilitate democratică - extremismul 
politic și vulnerabilitatea la dictatură sunt general percepute 
ca fiind vicii ale Europei continentale, străine Marii Britanii. 
Dar ţările cu o credință prea puternică în propria virtute 
politică excepţională pot deveni, ca o consecinţă, mai 
vulnerabile la viciile politice. Francezii ar putea să se uite la o 
candidată precum Marine Le Pen și să simtă damful puternic 
al regimului de la Vichy. Germanii sunt mereu cu garda 
ridicată împotriva a orice are iz de nazism. Dar multi experţi 
americani au aruncat o privire la Donald Trump și, pur și 
simplu, au izbucnit în râs. Omul era o glumă, un animator. Așa 
ceva nu se putea întâmpla aici. 

Dar multe dintre forțele sociale și politice care au alimentat 
ascensiunea politicii de mână forte în ale locuri din lume erau 
prezente și în Statele Unite. După cum s-a exprimat ulterior 


Fiona Hill, care a funcţionat în administraţia Trump în calitate 
de consilier superior pentru relaţia cu Rusia*:: „Am fost 
suficient de aroganti ca să credem că ce li se întâmplase 
Ucrainei și Moldovei nouă nu ni s-ar putea întâmpla 
niciodată”4. Hill se referea la amestecul Rusiei în alegeri. Dar, 
după cum a mai argumentat ea, experienţa rusească furniza 
lecții mai ample si pentru Occident. Suferințele generate de 
problemele economice au contribuit la creșterea dorinţei de a 
avea un lider autoritar — cineva care putea face Rusia măreaţă 
din nou. 

Ignorată de o bună parte a elitei americane, în anii de 
dinaintea alegerii lui Donald Trump, în Statele Unite a avut loc 
o creștere a numărului de „morţi din disperare”, amintind de 
Rusia anilor 1990. În noiembrie 2015, aceeași lună în care am 
făcut turul think tank-urilor din Washington, economiștii 
Angus Deaton și Anne Case au scris despre o creștere uimitoare 
a ratei deceselor în rândul americanilor albi din clasa 
muncitoare. Au descoperit că rata mortalităţii la bărbaţii albi 
fără facultate crescuse cu 22% între 1999 și 2014. În aceeași 
perioadă, veniturile ajustate cu inflația în gospodăriile conduse 
de absolvenţi de liceu scăzuseră cu 19%s. În mod semnificativ, 
nu exista o scădere similară a speranţei de viata în rândul 
albilor cu facultate. Deaton și Case au raportat că mortalitatea 
în creștere în rândul clasei muncitoare albe era stimulată de „o 
epidemie de sinucideri și nenorociri cauzate de abuzul de 
substanţe: alcoolism, boli hepatice, supradoze de heroină și de 
opioide pe bază de reteta”s. 

Grupul social afectat de ceea ce Deaton și Case au numit 
„morţi din disperare” s-a prezentat la vot în număr imens în 
2016 pentru a vota cu Donald Trump. Reflectând asupra acelor 
cifre, am ajuns să mă întreb dacă experților (inclusiv mie) care 
se plângeau de numeroasele minciuni ce-i ieșeau din gură lui 
Trump nu cumva le scăpase esentialul. Pentru cei mai loiali 
susținători ai săi, Trump spunea un adevăr mai mare: că 
lucrurile stăteau prost în America și aveau să stea și mai prost 
și că elita americană era coruptă și egocentrică. 

Vorbind cu votantii lui Trump în campania electorală din 
2016, am auzit multe variatiuni pe această temă. La un miting 


în Portsmouth, New Hampshire, în luna ianuarie, am trăit 
pentru prima dată experiența de a urmări stilul dezlânat, 
incoerent al unui Trump dezlantuit în campanie. După aceea, 
am intrat într-o conversaţie cu unul dintre susținătorii săi, care 
venise din Michigan cu mașina pentru a-și vedea eroul 
vorbind. Când am încercat să sugerez că Trump spune o 
groază de minciuni, răspunsul a fost: „Este singurul care spune 
lucrurilor pe nume”. Ulterior, în același an, aveam să port o 
conversaţie similară cu un votant Leave din Marea Britanie, cu 
câteva săptămâni înainte de votul pentru Brexit. Sugerasem că 
ieșirea din UE ar afecta economia britanică. „Nu poate fi mai 
rău de atât pentru mine”, a venit răspunsul. „Ceva trebuie să se 
schimbe. Și poate că asta e schimbarea.” Disperarea celor 
„rămași în urmă” din punct de vedere economic era un factor 
comun care lega ascensiunea lui Trump de politica populistă și 
autoritară din alte locuri din lume. Dar un factor chiar mai 
puternic erau tensiunile etnice și rasiale. 

În tari precum India, Israel și Ungaria, ascensiunea politicii 
autoritare a fost strâns legată de temerile unui grup majoritar 
care, în mod tradiţional, este dominant în societate, dar care 
acum se simte ameninţat de schimbările demografice și de 
imigrație. Cei mai inflácárati susținători ai lui Narendra Modi 
afirmá cá in India cultura hindusá este subminatá de 
minoritatea musulmaná a tárii. Ín Israel, Benjamin Netanyahu 
a sustinut efortul reusit de a declara Israelul stat evreu, o 
miscare legatá de temerile privind ponderea in crestere a 
populatiei arabe. Ín Ungaria, Viktor Orbán a sugerat adesea cá 
însăși supraviețuirea naţiunii ungare este amenințată de 
imigrația musulmană. Atât Netanyahu, cât și Orbán au 
construit ziduri fizice pentru a proteja granițele propriei tari 
de intrugi - un imperativ reluat de faimoasa cerere din 2016 a 
lui Trump de a construi un zid la granița dintre SUA și Mexic. 

În Ungaria, Israel și India, statutul majoritar al etnicilor 
maghiari, evrei și hinduși nu este, de fapt, ameninţat. Etnicii 
maghiari formează 85% din populaţia Ungariei; evreii 
reprezintă puţin sub 75% din populaţia Israelului; iar hindușii 
constituie 80% din populaţia Indiei. Dimpotrivă, în Statele 
Unite se estimează acum că albii vor reprezenta sub 50% din 


populaţie pe la mijlocul anilor 2040, deși încă vor fi cel mai 
numeros grup individual. În grupul cel mai tânăr - cei sub 18 
ani —, albii constituie deja sub jumătate din populaţie. Cea mai 
mare minoritate emergentă este populaţia hispanică din SUA, 
care se estimează că va alcătui 24,6% din populaţia americană 
în 2045, prin comparaţie cu 49,7% pentru albi, 13,1% pentru 
negri și 7,9% pentru asiatici. 

Teama de schimbările demografice si de imigrație a fost 
esenţială pentru mesajul lui Trump din 2016. Acele temeri au 
fost exprimate într-un articol intitulat „Flight 93 Election”*2, de 
Michael Anton, care ulterior a fost numit în cadrul Consiliului 
pentru Securitate Naţională în administraţia Trump. Anton 
tuna și fulgera împotriva „importului continuu de străini din 
lumea a treia” în Statele Unite. Îl saluta pe Trump ca pe 
singurul candidat care voia să oprească imigrația si, prin 
aceasta, să spună: „Vreau ca tara mea să trăiască. Vreau ca 
poporul meu să trăiască. Vreau să pun capăt nebuniei”s. 
Pentru cei care împărtășeau viziunea lui Anton asupra lumii, 
solicitarea lui Trump cu privire la un zid de-a lungul graniţei 
dintre SUA și Mexic și la o „oprire totală și completă” a 
imigrației musulmane in Statele Unite era o dovadă 
convingătoare că el era exact tipul de lider de mână forte de 
care America avea nevoie pentru a „pune capăt nebuniei”. 

Trump a obţinut majoritatea voturilor albilor atât la 
alegerile prezidenţiale din 2016, cât și la cele din 2020. După 
cum a observat Pew Research Center la scurt timp după 
alegerile din 2016, Trump obținuse cea mai mare marjă 
câștigătoare în rândul albilor fără studii superioare dintre toti 
candidaţii de după 1980. Patru ani mai târziu, Trump a câștigat 
din nou cu ușurință votul albilor, deși marja lui ușor redusă 
poate să fi constituit diferența dintre victoria din 2016 și 
înfrângerea din 20209. 

Faptul că Trump a câștigat votul albilor nu este, în sine, o 
dovadă concludentă că temerile și antagonismele rasiale i-au 
alimentat votul. Dar cercetările sociologice indică neîndoielnic 
această direcţie. Identity Crisis, un studiu aprofundat despre 
alegerile din 2016, a conchis că atitudinile fata de rasă și 
etnicitate au fost cei mai buni indicatori individuali ai unui vot 


în favoarea lui Trumpio. Trump a devenit eroul alegătorilor 
albi care se simțeau în pericol din punct de vedere economic 
sau social și care, în mod crucial, învinuiau minoritățile etnice 
pentru situaţia lor. Autorii John Sides, Michael Tesler și Lynn 
Vavreck au subliniat că sondajele de opinie despre votantii 
republicani arătau că „îngrijorările legate de pierderea locului 
de muncă erau mai putin asociate cu susținerea lui Trump 
decât îngrijorările privind pierderea locurilor de muncă în 
favoarea minoritátilor"::. 

În momentul în care Trump candida pentru președinție, 
astfel de temeri erau dominante în rândul votantilor 
republicani, dintre care două treimi erau de acord că 
„discriminarea împotriva albilor devenise o problemă la fel de 
mare ca discriminarea împotriva negrilor”12. Trump a devenit 
eroul celor care credeau că natura însăşi a Americii era 
înpericol și că albii erau trataţi incorect. Dificultăţile 
economice erau doar o parte a problemei. Multi dintre votantii 
lui Trump erau mánati în egală măsură de sentimentul 
pierderii statutului social ca şi de pierderile economice directe. 
După cum a arătat Cameron Anderson, un psiholog social de la 
Berkeley: „Este foarte dificil ca persoanele și grupurile să se 
împace cu ideea pierderii statutului și a puterii lor... Acestea 
răspund la astfel de pericole cu stres, anxietate, furie și, uneori, 
chiar cu violenta”13. 

Temerile că albii pierdeau controlul în SUA erau reflectate 
de o mișcare pronunţată împotriva ideii înseși de democraţie și 
de cererea pentru un lider cu mână de fier. Un studiu asupra 
votantilor republicani realizat de Larry Bartels, un politolog de 
la Universitatea Vanderbilt, a ajuns la concluzia că 50,7% erau 
de acord că „modul de viaţă tradiţional american dispare atât 
de repede, încât poate că este nevoie să folosim forța pentru a-l 
salva”. Alti 47,3% au fost de acord că „uneori liderii puternici 
trebuie să încalce regulile pentru a rezolva problema”. 
Rezultatele sondajului au anticipat disponibilitatea unei 
majorităţi a republicanilor de a accepta atacurile lui Trump 
asupra democraţiei, care au culminat cu efortul său de a 
întoarce rezultatul alegerilor prezidenţiale din 2020 și cu 
luarea cu asalt a Capitoliului în ianuarie 2021. Disponibilitatea 


lor de a accepta acuzaţiile nefondate ale lui Trump de fraudare 
a alegerilor reflecta convingerea lor că acesta acţiona în 
interesul unui bine superior: prezervarea modului de viata 
traditional american, pe care îl asociau cu o tara majoritar 
albái4. De aceea, in 2016, o bună parte din electoratul 
american era pregătit și aștepta un „lider puternic”. Și l-a găsit 
în Donald Trump. 

Filosofia politică a lui Trump era clară de decenii. Poate că a 
fost cel mai limpede expusă într-un interviu pe care l-a acordat 
revistei Playboy în 1990, într-o perioadă când încă nu era 
altceva decât un om de afaceri de prost-gust, faimos pentru 
construirea de cazinouri, pentru faptul că-şi înșela nevesta și 
pentru lamentările de la televizor. Ulterior, interviul acesta a 
devenit lectură obligatorie pentru diplomații și 
corespondentii de presă care aveau să se confrunte cu America 
lui Trump, la fel cum generaţiile anterioare care încercau să 
înțeleagă China sau Uniunea Sovietică ar fi putut încerca să 
citească vestita Cărticică roșie a lui Mao sau cartea lui Lenin 
Ce-i de făcut? 

Autoritarismul instinctiv al lui Trump era deja complet 
expus în 1990. La vremea respectivă, Mihail Gorbaciov, liderul 
Uniunii Sovietice, era un erou pentru multi americani datorită 
rolului său în încheierea Războiului Rece și în liberalizarea 
sistemului sovietic. Dar Trump s-a arătat dispretuitor fata de 
Gorbaciov. „A manifestat o slăbiciune extraordinară”, s-a plâns 
el, „distruge Uniunea Sovietică”15. Predictia lui Trump despre 
prăbușirea URSS s-a adeverit la sfârșitul lui 1991. Trump a 
apreciat favorabil reprimarea tinerei mișcări democratice din 
China de către Partidul Comunist Chinez prin comparaţie cu 
slăbiciunea lui Gorbaciov. Masacrul din Piaţa Tiananmen 
avusese loc cu doar nouă luni înainte de interviul acordat de 
Trump revistei Playboy și, comentând evenimentele, acesta a 
exprimat o opinie neobișnuită pentru un american bine- 
cunoscut: „Au fost răi, au fost oribili, dar i-au redus la tăcere în 
forță. Asta iti arată puterea forței. Tara noastră este percepută 
acum drept slaba” 16. 

Și alte teme care aveau să devină cât se poate de familiare 
în timpul președinției lui Trump erau deja foarte vizibile în 


1990. De exemplu, paranoia lui autocompătimitoare: „Tot 
restul lumii râde de noi”. Și protectionismul: „Aș impune o taxa 
pentru fiecare Mercedes-Benz care intră în tara și pe toate 
produsele japoneze”. Dar Trump a afișat și o apreciere abilă a 
propriilor calităţi politice potenţiale: „Știu ce se vinde și știu ce 
vor oamenii”. 

În 2016, a demonstrat acea înţelegere intuitivă referitoare 
la „ce se vinde” și „ce vor oamenii”. Fără încetare, Trump făcea 
declaraţii care ultragiau sistemul politic și îi determinau pe 
multi să anticipeze că era terminat: Barack Obama nu era 
născut în Statele Unite; John McCain nu era un erou de război; 
prinderea femeilor „de păsărică” nu era decât o „conversaţie 
de vestiar”. Dar aceste declaraţii nu l-au distrus pe Trump. De 
fapt, se poate chiar să-i fi adus mai multă susţinere. Pentru 
marele segment al publicului convins că America era pe un 
drum greșit și care tânjea după un lider de mână forte dispus 
să „încalce regulile pentru a rezolva problema”, discursul prin 
care Trump spărgea tabuurile era semnalul că el era omul pe 
care îl doreau. 

Apoi, în 2016, unele dintre condiţiile sociale și economice 
care duseseră la ascensiunea politicii autoritare în alte locuri 
din lume au apărut și în Statele Unite. Odată cu apariţia lui 
Donald Trump, SUA au produs un politician cu ideologia și 
instinctele politice necesare pentru a valorifica această dorință 
latentă de a avea un lider cu mână de fier. Totuși, din fericire 
pentru Statele Unite, tara avea și instituţii și conventii politice 
care se dezvoltaseră de-a lungul secolelor de politică 
democratică. Povestea președinției lui Trump este, in multe 
privinţe, povestea luptei dintre stilul autoritar al președintelui 
și limitările democratice, consacrate de legislaţia, instituţiile și 
precedentele americane. 

Încă de la începutul cursei sale pentru președinție si pe tot 
parcursul celor patru ani ai mandatului, instinctul lui Trump a 
fost să guverneze ca un lider autoritar, nu ca un președinte 
ales democratic. Politica lui se baza pe un cult al personalităţii. 
În discursul de acceptare ţinut la convenţia republicană din 
2016, Trump a denunţat corupţia sistemului american și a 
proclamat: „Doar eu îl pot îndrepta”. În 2020, Partidul 


Republican era atât de înrobit de Trump, încât a renuntat la 
publicarea unei platforme politice detaliate și, în schimb, a 
anunţat: „Partidul Republican a susţinut si va continua să 
susțină cu entuziasm agenda America pe primul loc a 
președintelui”. 

Ca președinte, Trump a clarificat foarte repede faptul că cei 
numiţi de el trebuiau să-i fie loiali lui personal, nu legii. Când 
James Comey, directorul FBI, a fost invitat la un dineu privat cu 
noul președinte, Trump i-a cerut în mod repetat să-și proclame 
„loialitatea”. Comey a șovăit și a fost concediat câteva luni mai 
târziu17. Scrisoarea prin care era concediat a fost înmânată de 
un om care înțelegea ce voia să spună președintele prin 
loialitate — Keith Schiller, fosta gardă de corp a lui Trump. La 
prima ședință de guvern, Trump a smuls angajamente jenante 
de loialitate de la membrii cabinetului în fața camerelor de 
televiziune. Mike Pence, vicepreședintele, a dat tonul 
slugărniciei proclamând: „Cel mai mare privilegiu al vieţii 
mele este să servesc ca vicepreședinte președintelui care își 
respectă cuvântul dat poporului american”. Reince Priebus, 
șeful de cabinet al lui Trump, i-a mulţumit președintelui și a 
spus că „este o binecuvântare să vă servesc agenda”. „Este o 
onoare să vă pot servi”, a declarat Jeff Sessions, procurorul 
generalis. 

Dar toti acesti oameni au descoperit cá loialitatea nu era 
reciprocă si cá a te umili in fata lui Trump nu era o garantie 
pentru sigurantalocului de muncá. Cáteva luni mai tárziu, 
Priebus a fost concediat. Sessions, primul senator republican 
care îl sustinuse pe Trump pentru presedintie, și-a enervat 
seful atunci cánd s-a recuzat din ,investigatia privind Rusia", 
legată de posibila coluziune dintre campania lui Trump si 
Kremlin. În noiembrie 2018, si el a fost concediat. Pence a 
rezistat până la sfârșit, dar, în cele din urmă, a fost denunţat de 
președinte - care l-a acuzat de trădare pentru cá nu i-a susținut 
efortul de a schimba rezultatul alegerilor prezidenţiale din 
2020. Pence a fost nevoit să se pună la adăpost într-un loc sigur 
în timp ce mulțimea care îl susținea pe Trump făcea ravagii în 
Congres, strigând ,Spánzurati-l pe Mike Pence!”. 

În dramatica, deși târzia sa despărţire de președinte, Pence 


a refuzat să susțină minciunile lui Trump despre frauda 
electorală. Dar, după cum Pence știa, minciunile fuseseră 
esenţiale încă de la început pentru cariera politică a lui Trump. 
Încă o dată, aceasta este o caracteristică a noii epoci a politicii 
de mână forte. Vladimir Putin și propagandiștii săi au 
consacrat tehnica „furtunului cu minciuni” ca instrument 
politic fundamental. Ideea este de a răspândi atât de multe 
teorii diferite ale conspirației și „fapte alternative” (ca să 
folosim expresia consilierei lui Trump, Kellyanne Conway), 
încât adevărul pur și simplu devine o versiune printre altele a 
evenimentelor19. 

Pentru liderii de mână forte, un „furtun cu minciuni” poate 
servi la atingerea unor scopuri importante. Aspect însemnat, el 
facilitează sustragerea de la asumarea responsabilitatii. Toate 
dovezile pot foarte bine să sugereze că COVID-19 își are 
originile în China sau că zborul MH17 a fost doborât de rachete 
rusești, purtătorii de cuvânt chinezi și ruși tot vor inventa o 
diversitate de teorii alternative pentru a ascunde realitatea a 
ceea ce s-a întâmplat de fapt. Într-adevăr, crearea de naratiuni 
false a fost esenţială pentru majoritatea liderilor autoritari ai 
epocii noastre - indiferent cá e vorba de Viktor Orban, care 
insistă că George Soros plánuieste să inunde Ungaria cu 
refugiaţi, de Jarostaw Kaczynski, care insistă că dezastrul 
aviatic de la Smolensk a fost un complot rusesc, de Recep 
Tayyip Erdogan, care pretinde că un „lobby al ratei dobânzii” 
complotează împotriva Turciei, sau de Boris Johnson, care 
sugerează că un „stat paralel” s-a pus de-a curmezișul votului 
pentru Brexit. Întotdeauna vor fi consumatori pentru aceste 
teorii printre loialiștii care își doresc foarte mult să creadă cele 
mai bune lucruri despre liderul sau tara lor. Acesta este un 
fenomen pe care psihologii îl numesc „raţionament motivat”: o 
formă de gândire părtinitoare ce îi conduce pe oameni la 
concluziile pe care ei le consideră cele mai satisfăcătoare 
emoțional, în detrimentul celor justificate de dovezi. 

Trump a înţeles instinctiv puterea unor astfel de iluzii — 
poate pentru că el însuși trăia într-o lume a fanteziei, în care 
orice atingea el se transforma în aur și în care a fost mereu un 
„învingător”, în ciuda numeroaselor falimente. Așadar, acei 


americani care nu puteau suporta ideea că au un președinte 
negru au fost hraniti cu minciuna satisfăcătoare emotional că 
Barack Obama nu s-a născut în Statele Unite și, de aceea, nu 
era un președinte legitim. Adeptilor lui Trump care nu puteau 
accepta ideea că acesta pierduse alegerile din 2020 li s-a spus, 
în schimb, că eroul lor fusese victima fraudei electorale. 
Senatorul Ted Cruz, care odată îl numise corect pe Trump 
„mincinos patologic”, a sfârșit prin a apăra cea mai mare și 
mai semnificativă minciună a lui Trump, cea despre alegerile 
furate, de la tribuna Senatului. 

Dacă președinția lui Trump s-a încheiat cu o mare 
minciună, a și început cu una: afirmaţia evident falsă că 
mulțimi record se adunaseră la Washington pentru a-i aplauda 
discursul inaugural. Pe tot parcursul mandatului său, 
președintele a continuat să cocheteze cu minciuni evidente și, 
uneori, să le susțină, retransmitánd tweeturi cu teorii ale 
conspirației, precum ideea cá Osama bin Laden este încă în 
viata. De asemenea, i-a lăudat ca fiind ,patrioti" pe adepții 
teoriilor conspirationiste de la QAnon, care credeau ca 
președintele conducea o bătălie împotriva unei bande de elită 
de pedofili și traficanţi sexuali și care au fost în fruntea 
mulțimii ce a luat cu asalt Capitoliul în 2021. Într-adevăr, părea 
că nicio teorie a conspirației nu era prea nebunească sau prea 
dezgustătoare pentru a fi încurajată de Trump. În decembrie 
2015, acesta a apărut chiar în emisiunea lui Alex Jones, care 
pretinsese în mod repetat că masacrarea a 20 de copii - de șase 
și șapte ani- la Sandy Hook în 2012 fusese o înșelătorie. 
„Reputația ta este uimitoare”, i-a spus Trump lui Jones, „nu 
te voi dezamági"20. Una peste alta, Washington Post a enumerat 
aproximativ 22.000 de afirmaţii false sau înșelătoare pe 
parcursul celor aproape patru ani ai președinției lui Trump21. 

Un dictator adevărat poate forța o întreagă societate să-i 
accepte minciunile. În mare parte, face acest lucru prin 
impunerea autorităţii sale absolute asupra tuturor instituţiilor 
țării. Trump a luat măsuri în această direcţie, concediind în 
mod repetat funcţionari și oficiali guvernamentali consideraţi 
a fi insuficient de docili și încercând să numească persoane 
loiale în locul lor. Dar, în cele din urmă, institutiile-cheie din 


America au rezistat. Minciunile pe care echipa lui Trump le-a 
împrăștiat în efortul de a demonstra că alegerile din 2020 au 
fost „aranjate” au fost respinse de multiple instanţe. Dovezile și 
adevărul contau încă în sistemul juridic. În mod rușinos și 
periculos, o majoritate de membri republicani ai Camerei 
Reprezentanţilor a acceptat marea minciună a lui Trump 
despre alegerile din 2020, la fel ca 11 membri ai Senatului. 

Pe parcursul mandatului său a fost clar că Trump îi invidia 
pe ceilalți lideri „cu mână de fier” ai lumii - autocrati autentici 
care chiar erau capabili să își arunce adversarii la închisoare și 
să supună instituţiile statului voinței lor. Adesea, Trump era 
nemilos în criticile sale la adresa liderilor democratici, 
numindu-l pe premierul canadian Justin Trudeau „foarte slab 
și incorect” și evidentiindu-si aversiunea fata de Angela 
Merkel, cancelarul federal al Germaniei. Dimpotrivă, chiar 
atunci când administraţia sa a început un război comercial cu 
China, Trump l-a elogiat pe Xi Jinping ca pe un „mare lider” și 
un „om foarte bun”. 

Memoriile lui John Bolton, consilierul pentru securitate 
naţională al lui Trump în perioada 2018-2019, și ale Fionei Hill, 
director pentru relaţia cu Rusia în Consiliul pentru Securitate 
Naţională din 2017 până în 2019, oferă informaţii remarcabile 
despre relaţia colegială și plină de admiraţie a lui Trump cu Xi 
și cu alti autocrati, precum Putin și Erdogan. Observarea atentă 
a șefului ei a convins-o pe Hill că Trump suferea de „invidie 
autocrată”22. Hill arată cum Trump îl poreclea pe Erdogan 
„Sultanul” și cum „adesea făcea haz cu el pe seama faptului că 
el, Trump, invidia capacitatea aparent nelimitată a lui Erdogan 
de a-și impune voinţa in tará"23. Spre neplăcerea lui Bolton, 
Trump s-a înţeles foarte bine cu Viktor Orbân atunci când 
liderul maghiar l-a vizitat la Casa Albă în mai 2019. David 
Cornstein, ambasadorul lui Trump în Ungaria și vechi prieten 
al președintelui, a spus ulterior că „lui Trump i-ar plăcea 
grozav să aibă situaţia pe care Viktor Orban o are, iar el nu”24. 

În conformitate cu propriile tendinţe autoritare, Trump nu 
numai că a renunţat la presiunea exercitată în mod tradiţional 
de America asupra Chinei în privința drepturilor omului, dar l- 
a și încurajat activ pe Xi în unele dintre cele mai grave abuzuri 


ale sale. Bolton își amintește că, la un summit G20, „Xi i-a 
explicat lui Trump de ce, practic, construia lagăre de 
concentrare în Xinjiang. Potrivit interpretului nostru, Trump a 
spus că Xi trebuie să continue construirea lagărelor, despre 
care el credea că sunt ceea ce trebuie”25. Când Casa Albă a 
redactat un comunicat pentru a marca 30 de ani de la 
masacrul din Piața Tiananmen, documentul a fost blocat de 
Trump personale. 

Cu Vladimir Putin a fost o poveste similará. Trump a blocat 
un comunicat in care Rusia era criticatá la implinirea a zece 
ani de la invadarea Georgiei si, de asemenea, initial s-a opus 
sanctionárii Rusiei după ce Moscova a folosit arme chimice în 
Marea Britanie, în cursul tentativei de asasinat asupra lui 
Serghei Skripal, un fost agent rus. Niciuna dintre relaţiile lui 
Trump cu șefi de stat străini nu a fost mai atent examinată 
decât raporturile sale cu Putin. Dovezile clare ale intervenţiei 
rusești în alegerile prezidenţiale din 2016 au determinat o 
lungă investigaţie a posibilei coluziuni dintre Moscova și 
campania lui Trump, o investigaţie pe care Trump a etichetat-o 
constant drept „farsa Rusiei”. Chiar oficialii lui Trump au 
admis că, uneori, nu aveau nicio idee despre natura reală a 
relației dintre președinții rus si american. Bolton notează 
enigmatic că „opinia personală a lui Trump despre liderul rus 
a rămas un mister”27. Un oficial britanic care a participat la 
întâlniri cu Trump mi-a spus mai târziu: „Cu siguranţă se 
petrece ceva acolo. Este incredibil de evaziv în legătură cu 
Putin și cu Rusia”28. 

Este posibil să existe unele aspecte ascunse ale relaţiei 
dintre Trump și Putin care nu au ieșit încă la lumină. Dar, 
sincer vorbind, nu este nevoie de nicio explicaţie specială 
pentru comportamentul îngăduitor al lui Trump. Atât prin 
fapte, cât și prin vorbe, Trump a arătat foarte clar că admiră 
conducătorii de mână forte și preferă atât politica, cât și 
compania lor în defavoarea celor ale șovăitorilor liberali. După 
cum i-a spus lui Bob Woodward: „Cu cât sunt mai duri și mai 
răi, cu atât mă înţeleg mai bine cu ei"2». 

De fapt, Trump nu numai că s-a înțeles bine cu liderii 
autoritari- in multe privinţe, îi și invidia pentru cá se 


eliberaseră de constrângerile legale și instituționale care încă îl 
restrictioneaza pe președintele SUA. Bolton notează că Trump 
l-a asigurat pe Erdogan că putea opri urmărirea penală la New 
York a unei bănci turcești, Halkbank, acuzată de încălcarea 
sancţiunilor impuse Iranului: „Era ca și cum Trump încerca să 
arate cá are tot atâta autoritate arbitrară ca Erdogan”. 
Viziunea lui Trump asupra diplomaţiei era centrată pe ideea 
liderilor autoritari care își fac favoruri reciproce și, în felul 
acesta, își demonstrează puterea și generozitatea. Chris Ruddy, 
șeful Newsmax și prieten al președintelui, mi-a spus că Trump 
fusese deosebit de încântat de o conversaţie cu Xi,în care 
președintele SUA îi ceruse eliberarea a trei baschetbaliști 
americani care intraseră într-o încurcătură în China: „Xi a spus 
că se rezolvă - iar lui Trump i-a plăcut acest lucru”31. Fiona Hill 
a conchis că Trump aspira să facă parte dintr-un club 
exclusivist de autocrati superbogati, „o elită în sine, foarte 
bogată, foarte puternică si foarte faimoasă”, si că „dorea sa 
guverneze ca ei. Își dorea putere brută fără controale 
instituționale care să-i stea în cale”32. 

Trump nu admira doar prerogativele arbitrare ale lui Xi, 
Putin și Erdogan. Le invidia și abilitatea de a rămâne decenii la 
rând la putere. La o întâlnire cu Xi din 2018, Trump a afirmat 
în mod fals că în Statele Unite se pregăteau măsuri pentru 
anularea limitei constituţionale de două mandate în ceea ce 
priveşte președinția, astfel încât si el să poată sta decenii la 
putere. Xi s-a dovedit expert în a specula vanitatea lui Trump, 
spunându-i președintelui, într-o conversaţie telefonică 
ulterioară, că speră în amendarea Constitutieiss. Aceste 
conversații private aruncă o lumină revelatoare asupra 
comentariilor publice ale lui Trump, care a vorbit despre 
imitarea măsurii luate de China de a aboli limitarea numărului 
de mandate prezidenţiale. Remarca sa despre extinderea 
mandatului lui Xi- „Cred că e grozav... poate va trebui să 
încercăm si noi într-o zi" - a fost expediată drept o glumă de 
către apologetii lui Trump34. Dar discuţiile sale cu Xi - precum 
și eforturile sale de a răsturna rezultatul alegerilor 
prezidenţiale din 2020 - sugerează cá Trump își dorea sincer să 
devină conducător pe viata. Fiona Hill nu crede că președintele 


pur și simplu glumea când a vorbit despre capacitatea lui Xi de 
a conduce pe viata: „Frecvența referirilor spunea altceva. Era 
cât se poate de serios"35. 

Pe tot parcursul mandatului său și în special la apogeul 
dezastruos al președinției sale, Trump s-a delectat cu retorica 
forţei. În discursul pe care l-a ţinut pe 6 ianuarie 2021, când și- 
a îndemnat susținătorii să mărșăluiască spre Capitoliu, Trump 
a declarat: „Niciodată nu veţi lua ţara înapoi dând dovadă de 
slăbiciune. Trebuie sa arătaţi forță și trebuie să fiti 
puternici”36. Discursul a demonstrat multe dintre trăsăturile 
definitorii ale mărcii Trump de politică de mână forte. Era 
marea minciună: „Am câștigat aceste alegeri și le-am câștigat 
cu o majoritate covârșitoare”. Erau teoriile conspirationiste 
despre „presa știrilor false”. Iar apoi era efortul tipic de a 
specula nesiguranța și nemulțumirile motivate rasial ale 
audienței sale aproape în totalitate albe: „Voi sunteţi 
adevăratul popor. Voi sunteţi poporul care a construit această 
națiune. Nu voi sunteţi cei care au distrus națiunea noastră”37. 
Trump își acuza adversarii că au distrus tara chiar atunci când 
distrugea structura de profunzime a democraţiei americane. 
Iar susținătorii săi scandau ,,Opriti furtul!” pentru a promova 
propriile eforturi ale lui Trump de a fura alegerile. 

Din fericire, furtul a fost dejucat, iar Joe Biden a fost învestit 
la 20 ianuarie 2021. Dar, deși eforturile lui Trump de a 
submina democraţia și instituţiile americane au eșuat, el 
reușise să corupă multe minţi, conducând o bună parte a 
electoratului american pe calea întunecată a teoriilor 
conspirației și autoritarismului. Sondaje făcute imediat după 
luarea cu asalt a Capitoliului au sugerat că majoritatea 
votantilor republicani au simpatizat cu invadarea sediului 
democraţiei americane. 

Drept urmare, sfârșitul președinției lui Trump în 2020 nu a 
pus capăt relaţiei încurcate a Americii cu epoca liderului cu 
mână de fier. Temele autoritare pe care Trump le-a injectat în 
discursul politic american vor supraviețui mandatului său. Ele 
includ credința că sistemul american este atât de putred, încât 
un lider de mână forte „dispus să încalce regulile” este necesar 
pentru a îndrepta lucrurile. Într-adevăr, teama si 


resentimentele multor alegători albi care au propulsat 
trumpismul vor fi probabil intensificate de înfrângerea lui 
Trump - mai ales fiindcă a coincis cu revendicările reînnoite 
privind un tratament mai bun pentru americanii negri, 
asociate cu mișcarea Black Lives Matter. Întrebarea pare a fi 
nu dacă trumpismul va supravieţui după 2021, ci dacă Trump 
însuși va rămâne conducătorul mișcării sau dacă un membru 
al familiei sale ori un alt republican ambițios va duce cauza 
mai departe. 

Criza pe care a generat-o Trump în principala democraţie a 
lumii este un avantaj uriaș pentru China, Rusia și liderii 
autoritari. La urma urmei, cum ar putea America să conducă 
riposta împotriva autoritarismului când propria sa democraţie 
este atât de grav rănită? Având în vedere puterea militară, 
politică și culturală a SUA, ceea ce se întâmplă în America dă 
tonul politicii din întreaga lume. Statele Unite nu au fost sub 
nicio formă prima tara din lume care a căzut pradă tentatiei 
politicii de mână forte - după cum am văzut, Rusia, Turcia, 
China, India și unele tari din Europa au ajuns acolo înainte. 
Dar alegerea unui astfel de lider în SUA, în 2016, a dat un 
impuls autoritarismului populist în întreaga lume. Din Brasilia 
la Riad și Manila, Trump-ii aspiranti au prins curaj si au 
învăţat lecţiile necesare. 


*1 Iar ulterior a jucat un rol central în audierile pentru punerea sub 
acuzare a lui Trump. 

*2 Articolul se referă la zborul din 11 septembrie 2001 în care pasagerii au 
preluat controlul avionului din mâinile teroriștilor care intenționau să îl 
facă să se prăbușească peste Casa Albă sau peste Congresul SUA în 
Washington. Avionul s-a prăbușit pe un câmp, ucigându-i pe toti cei 
aflaţi la bord. 

Rodrigo Duterte și erodarea 
democraţiei în Asia de Sud-Est (2016) 


„Pur și simplu am vrut să te felicit pentru că am auzit de 
treaba nemaipomenită [pe care ai făcut-o] în problema 
drogurilor... Multe tari au această problemă, noi avem o 
problemă, dar tu faci o treabă extraordinară și pur și simplu 
am vrut să te sun și să-ți spun asta.”1 

Cuvintele prin care Trump l-a felicitat pe Rodrigo Duterte în 
aprilie 2017 se încadrau într-un tipar de pălăvrăgeală cu liderii 
de mână forte din întreaga lume. Kim Jong-un era „foarte 
deschis, minunat”, iar Xi Jinping era „un tip puternic"? 3. Dar, 
în cazul lui Duterte, Trump decisese să laude cea mai 
scandaloasă și mai brutală politică cu care era asociat 
președintele statului Filipine: execuţia sumară a oamenilor 
acuzaţi de trafic sau de consum de droguri. 

Rodrigo Duterte a fost ales președinte în Filipine în mai 
2016, cu doar șase luni înainte ca Trump să câștige președinția 
SUA. Liderul filipinez a depus jurământul pe 30 iunie 2016, la 
vârsta de 71 de ani*1. Aproape imediat, echipele mortii au fost 
dezlántuite. În discursul sáu inaugural, Duterte și-a asigurat 
audiența că era pe deplin hotărât să rămână în limitele legii. 
Dar, cu doar câteva zile înainte, își îndemnase publicul din 
Manila să ia legea în propriile mâini: „Dacă știți vreun 
dependent, duceti-va și omoráti-l singuri"4. Potrivit Amnesty 
International, peste 7.000 de oameni au fost uciși în primele 
șase luni ale mandatului prezidenţial al lui Duterte ca parte a 
„războiului său împotriva drogurilor”s. 

Rutina descrisă în numeroase relatări jurnalistice și în 


rapoartele pe tema drepturilor omului se desfășura după cum 
urmează. Duterte numea public sute de suspectie 7 8. Apoi 
începeau asasinatele. Uneori suspectii erau împușcați de 
poliție pentru că „se impotriveau arestării”. Alteori, justitiari 
mascaţi pe motociclete îi răpeau și îi ucideau. Victimele erau 
înjunghiate în stradă, acasă în fata familiilor sau chiar, într-un 
caz, pe masa de operaţie, în fata personalului medical îngrozit, 
după ce prima lovitură eșuase. Zeci de copii au fost uciși în 
schimburile de focuri, pe care Duterte i-a ignorat pe motiv că 
ar fi fost „victime colaterale"s. Numărul total de victime in 
„războiul împotriva drogurilor” rămâne contestat: cifrele 
oficiale îl evaluau la aproximativ 6.000 în iulie 2020; dar 
Comisia pentru Drepturile Omului din Filipine sugerează că ar 
putea fi nu mai putin de 27.000 de victimeio 11. Temându-se 
pentru viețile lor, sute de mii de suspecti s-au predat 
guvernului, astfel că statul Filipine are acum unul dintre cele 
mai aglomerate sisteme penitenciare:2. După măcelul initial, 
ulterior învestirii lui Duterte, rata omuciderilor a scăzut. Dar 
politica crimelor aprobate de stat nu a fost niciodată 
abandonată. 

Dintre toti liderii care au apărut in epoca liderului cu mână 
de fier, Duterte se detașează drept cel mai fățiș agresiv. În timp 
ce Trump a glumit odată că ar putea împușca pe cineva pe 
Fifth Avenue fără să piardă voturi, Duterte chiar și-a pus teoria 
la încercare. S-a lăudat deschis căa omorât oameni: că a 
înjunghiat pe cineva mortal într-o încăierare între betivi pe 
plajă, că a împușcat mortal niște suspecti de crimă sau că a 
aruncat un alt criminal dintr-un elicopter13 14 15. Aceste laude 
nu numai că nu l-au costat voturi, ci chiar au fost o parte 
importantă a puterii sale de atracţie. Îi plăcea grozav porecla 
„Duterte Harry”, după polițistul justitiar interpretat de Clint 
Eastwood în filmele cu Dirty Harry. 

În timpul campaniei prezidenţiale, Duterte nu și-a ascuns 
intenția de a dezlantui echipele morţii. Din contră, a fost 
angajamentul sáu distinctiv: „Voi toti care vă ocupați cu 
drogurile, nenorocitilor, chiar o să vă omor. Nu am răbdare”. 
Liderii brutali nu sunt o mare noutate. Dar există trei motive 
suplimentare care fac din Duterte un personaj global 


semnificativ în epoca liderului cu mână de fier. Primul este că 
a perfecționat și, uneori, a iniţiat tehnici populiste care au fost 
apoi folosite eficient de Trump si de altii- atacuri asupra 
elitelor, folosirea inovativă a reţelelor de socializare, 
minciunile persistente și politicile „simpliste”. Al doilea este că, 
după ce a câștigat alegerile, Duterte a demonstrat cum un lider 
autoritar populist poate să-și consolideze puterea și să erodeze 
democraţia prin construirea unui cult al personalității, prin 
intimidarea sistematică și închiderea adversarilor și prin 
subminarea independenţei presei și justiţiei. Aceste tehnici au 
fost folosite si in Rusia, Ungaria și India - și încercate de Trump 
în SUA. Al treilea motiv pentru care Duterte este important 
pentru epoca liderului cu mână de fier este că atât Filipinele, 
cât și Asia de Sud-Est în întregul său au jucat un rol esenţial în 
lupta globală dintre autoritarism și democraţie în ultimii 40 de 
ani. Având în vedere că Asia de Sud-Est este „domeniul privat” 
al Chinei, însemnătatea regiunii ca model pentru democraţia 
internaţională va crește probabil în anii care vin. 

Pentru majoritatea europenilor și americanilor, 1989, anul 
căderii Zidului Berlinului, se detașează drept annus mirabilis în 
triumful democraţiei asupra autoritarismului. Demonstratiile 
uriașe care au contribuit la doborârea statelor cu partid unic 
din Germania de Est, Cehoslovacia și România au ajuns să fie 
cunoscute ca revoluții ale „puterii poporului”. Dar expresia 
„puterea poporului? fusese, de fapt, popularizată de 
demonstrațiile de masă din Filipine din 1986, care i-au doborât 
pe dictatorul militar Ferdinand Marcos și pe soţia lui iubitoare 
de pantofi, Imelda. 

Controlul exercitat de Marcos asupra puterii timp de 20 de 
ani a fost slăbit de reacţiile puternic ostile împotriva unor 
alegeri prezidenţiale furate și a asasinării lui Benigno Aquino, 
un politician de opoziţie de prim rang. După ce SUA și-au retras 
îndelungata susținere pentru Marcos, acesta a fugit din tara; 
văduva lui Aquino, Corazon, a devenit președinte în locul lui. 
Revoluţia „puterii poporului” din Filipine a fost prima dintr-o 
serie de tranzitii către democraţie în Asia de Est- au urmat 
Coreea de Sud (1987), Taiwan (1987-1996) și Indonezia (1998). 
În aceste trei tari, la fel ca în Filipine, perioada de înflorire a 


autocrației era asociată cu un lider autoritar: Park Chung-hee 
în Coreea de Sud, Chiang Kai-shek în Taiwan și Suharto în 
Indonezia. 

Totuși, Filipine oferă cel mai dramatic exemplu de tara est- 
asiatică ce a regresat politic. Una dintre primele măsuri ale lui 
Duterte ca președinte a fost simbolică - reinhumarea trupului 
lui Ferdinand Marcos în Cimitirul Eroilor Naţionali. De 
asemenea, acesta a dizolvat grupul operativ care încerca încă 
să recupereze miliardele de dolari pe care Marcos le furase din 
vistieria statului. Duterte dă ceasul înapoi în mod vizibil către 
epoca autocrației- și o face cu sprijinul vocal al unei parti 
semnificative a populaţiei filipineze. După cum a observat 
Sheila Coronel în 2019, la mijlocul mandatului său prezidenţial 
Duterte se bucura de o rată de popularitate de aproape 80%17. 
În parte, popularitatea lui Duterte decurge din faimoasele 
programe de cheltuieli, precum creșterea salariilor pentru 
lucrătorii din sectorul public și asigurarea educaţiei gratuite în 
colegiile de stat. Dar și „războiul împotriva drogurilor” și 
disprețul de lider de mână forte fata de statul de drept stăteau 
bine în sondaje. 

Avem motive să ne temem că această revenire la autocratie 
devine o tendință regională. Când am locuit în Thailanda la 
începutul anilor 1990 în calitate de corespondent pentru The 
Economist in Asia de Sud-Est, această tara își restabilea 
democraţia după lovitura de stat militară din 1991. Democraţia 
a fost treptat restabilită pe parcursul unui deceniu. Dar, după 
lovitura de stat din 2014, Thailanda a revenit la o conducere 
militară. Birmania (Myanmar) vecină s-a îndreptat spre 
democraţie mai târziu, odată cu eliberarea din închisoare a lui 
Aung San Suu Kyi în 2010, dar armata a preluat din nou 
controlul în februarie 2021 și Suu Kyi a fost iar arestata*2. 

Indonezia, cea mai mare tara din regiune și a patra cea mai 
populată tara din lume, este condusă de un președinte civil 
discret, Joko Widodo. Când l-am întâlnit pe Jokowi (așa cum 
este îndeobște cunoscut) la Londra în 2016 mi s-a părut o 
schimbare reconfortantă fata de imperialul Suharto, care a 
guvernat Indonezia timp de o generaţie, începând de la 
mijlocul anilor 1960, ca șef al unui regim militar brutal. Într- 


adevăr, Jokowi m-a surprins ca, probabil, cel mai modest lider 
mondial pe care l-am întâlnit vreodată, lăsând cea mai mare 
parte a discuţiei în seama ministrului Comerţului, Tom 
Lembong, și evitând calm întrebările dificile despre abuzurile 
istorice la adresa drepturilor omului comise de armată. 
Modestia vizibilă și originea umilă a lui Jokowi i-au consacrat 
reputaţia de om al poporului, preocupat mai ales de calitatea 
vieţii indonezienilor obișnuiți. Dar, cu trecerea timpului, până 
și Jokowi a devenit mai autocrat. Și-a consolidat poziţia politică 
prin acceptarea islamiștilor dogmatici și a figurilor militare din 
epoca Suharto. Jokowi nu este Duterte, dar descrierile 
anterioare entuziaste conform cărora ar fi un „Obama al 
Indoneziei” par acum destul de naiveis. 

Spre deosebire de modestul Jokowi, Duterte a devenit un 
personaj cunoscut la nivel global. În parte, acest lucru s-a 
datorat stilului său deliberat scandalos. Dar comunitatea 
internaţională a avut și alte motive, pe lângă teribilismul lui 
grotesc, pentru a-i acorda atenţie președintelui filipinez. 
Duterte a fost unul dintre primii lideri de mână forte ce au 
demonstrat că o persoană pe care experţii o considerau 
complet nepotrivită pentru conducerea unei naţiuni era 
capabilă să câștige cea mai puternică poziţie din ţară, cu un 
nou tip de politică populistă. 

Campania de succes a lui Duterte în alegerile prezidenţiale 
din 2016 a demonstrat puterea unei mari minciuni cu care 
alegătorii au rezonat - pentru că părea adevărată. În cazul lui 
Duterte, era vorba despre afirmaţia că Filipine risca să devină 
un „narco-stat”. Experții au luat în râs această afirmaţie. Cu 
siguranţă există o problemă cu drogurile în Filipine, mai ales 
cu folosirea amfetaminei (sau shabu) în cele mai sărace zone 
din tara. Dar, potrivit ONU, consumul general de droguri in 
Filipine se situează sub media mondială, aproximativ 1% din 
populaţie consumând amfetamină în 201619. 

Însă, la fel ca în cazul diverselor afirmaţii false ale lui 
Trump despre imigrație, cum ar fi aceea că imigranții sunt in 
mod disproporționat responsabili pentru infracțiuni, pretinsa 
epidemie a drogurilor invocată de Duterte a devenit punctul 
central pentru anxietati și temeri mai generale. Ca si Trump, 


Duterte s-a specializat în afirmaţii scandaloase care l-au 
menţinut în centrul atenţiei și i-au făcut pe rivalii lui să pară, 
prin comparaţie, anoști și temători. 

Într-o altă paralelă cu Trump, Duterte a beneficiat de 
capriciile sistemului electoral. Ambii au câștigat președinția 
fără să obţină majoritatea voturilor. În cazul lui Trump, 
colegiul electoral i-a furnizat o victorie la limită în 2016. În 
cazul lui Duterte, alegerile prezidenţiale într-un singur tur au 
fost cele care i-au acordat victoria candidatului cu cele mai 
multe voturi. Pe 9 mai 2016, Duterte a depășit alți patru 
candidaţi și a obţinut 39% din voturi, în vreme ce adversarul 
cel mai apropiat, Mar Roxas, a obținut 23,45%. 

A fost o victorie suficient de clară pentru a avea un mandat 
decisiv. Ca de atâtea ori într-o epocă a naţionalismului 
populist, internationalistii liberali au rămas nedumeriti în 
privinţa celor întâmplate. Pentru multi care priveau din afară, 
statul Filipine păruse să progreseze în perioada lui Aquino. 
Acesta devenise, conform revistei The Economist, „plictisitor și 
de succes”, cu o creștere economică medie de 6% pe an». 

Dar Duterte a găsit o bază politică în clasa mijlocie precară, 
speriată de infractionalitate si înfuriată de faptul că sistemul 
politic nu reușea să o combată. Precum Modi și Trump, Duterte 
a exploatat și neîncrederea în politicieni, precum și aversiunea 
oamenilor fata de corupţie. Trei sferturi dintre membrii 
Congresului Naţional din Filipine provin din dinastii politice 
tradiționale, care sunt percepute, oarecum justificat, drept 
corupte și nepasatoare21. Gloria Macapagal Arroyo, președinte 
între 2001 și 2010, a fost acuzată de devalizarea loteriei de stat, 
în vreme ce predecesorul ei, Joseph „Erap” Estrada, o fostă 
vedetă de cinema, a fost condamnat pentru deturnarea masivă 
de fonduri publice. (Era și un mare băutor, pe care mi-l voi 
aminti întotdeauna ca fiind singurul politician care a adormit 
efectiv în timp ce îl intervievam.) 

Duterte a câștigat puterea candidând împotriva elitei viciate 
a „Manilei imperiale". A declarat că se simţea inconfortabil în 
compania membrilor acesteia, cu originea sa provincială și cu 
accentul său regional. Duterte a pretins că, la facultatea de 
drept din Manila, împușcase și rănise un student snob care îşi 


batuse joc de el din cauza felului sáu de a vorbi22. (Incidentul 
nu l-a împiedicat să își ia diploma de licenţă în drept.) Încă 
insistă să-și petreacă o parte din săptămână în orașul său natal, 
Davao, unde a guvernat decenii la rând, și preferă vechea 
titulatură de „primar” în locul celei de „președinte”. 

La Duterte, comportamentul simplu si nepretentios se 
contopește cu grosolănia. Discursurile sale sunt niște fluxuri 
incoerente ale conștiinței, presărate cu vulgaritati și trecând de 
la bisaya la tagalogă și la o engleză stricată. La fel ca în cazul 
lui Trump și Bolsonaro, stilul bădărănesc îl diferenţiază de 
establishmentul politic mai manierat. Totuși, deși este clar 
conștient de faptul că stilul lui îl avantajează politic, Duterte nu 
joacă teatru. O evaluare psihologică pe care a fost nevoit să o 
facă în contextul divorțului său din iulie 1998 a identificat „o 
tendinţă generală de a-i injosi și a-i umili pe alţii” și a ajuns la 
concluzia că suferă de tulburare de personalitate narcisică23. 
Personalitatea sa în ansamblu - furia, misoginismul si ura lui — 
pare autentică pentru cá așa si este. Într-o ţară în care clasa 
politică este considerată fundamental duplicitară, iar elita ca 
fiind ruptă de problemele oamenilor obișnuiți, multi îi 
împărtășesc furia. 

În ciuda mesajului său antiestablishment, odată ce a preluat 
funcţia prezidenţială, Duterte s-a arătat bucuros să facă 
favoruri membrilor elitei din Manila. Este apropiat de 
senatorul Bongbong Marcos, fiul lui Ferdinand Marcos. După 
ce fosta președintă Arroyo a fost achitată de acuzaţiile de 
corupție care îi fuseseră aduse, în primele luni ale 
administraţiei lui Duterte, i-a mulțumit public noului 
președinte pentru că a „creat atmosfera” ce a condus la 
exonerarea ei24. În noiembrie 2020, Duterte a numit-o consilier 
prezidenţial. 

Această reconciliere cu cei de genul lui Arroyo și Marcos nu 
este tocmai surprinzătoare pentru că, la fel ca ei, Duterte este 
de fapt un membru ereditar al elitei politice filipineze. În ciuda 
imaginii sale atent cultivate de om obișnuit, tatăl său, Vicente, 
a fost un guvernator provincial, care ulterior a lucrat în 
cabinetul lui Marcos. Duterte a fost un elev slab, fiind 
exmatriculat din mai multe școli. Dar, ajutat de relațiile mamei 


sale, a devenit viceprimar în Davao, al treilea oraș ca mărime 
din tara, în 1986, la scurt timp după căderea regimului Marcos. 
Doi ani mai târziu a fost ales primar și a deţinut acest post, cu 
câteva întreruperi, timp de peste 20 de anizs. 

La fel ca în cazul lui Putin și Erdogan, debutul lui Duterte în 
politica din orașele mari s-a dovedit a fi o bază utilă de putere 
și o ocazie de a dobândi abilităţi politice pe o scenă mai mică. 
În anii 1980, Davao se afla în mijlocul unei zone de război. 
Noua Armată Populară (NAP), o gherilă comunistă care era 
puternică în insula sudică Mindanao, asasina ofiţeri de poliţie. 
Grupurile de autoapărare îi vânau pe susținătorii stângii. 
Separatiștii musulmani din etnia moro duceau o campanie de 
teroare. Pe deasupra, mai exista si un val de infractionalitate, 
asociat cu bandele de traficanţi de droguri. Pentru a recăpăta 
controlul, Duterte a aplicat o strategie de tipul dezbină și 
stăpânește. I-a primit pe foștii comuniști în administraţia sa — 
managerul său de campanie și directorul de cabinet, Leoncio 
Evasco Jr., era un fost membru NAP. De asemenea, a numit un 
viceprimar care să reprezinte interesele etnicilor moro și a 
acordat amnistie separatiștilor ce depuneau armele. Însă 
grupurile care nu au acceptat noua ordine a lui Duterte au fost 
urmărite fără milă, mai presus de toate cele implicate în 
traficul de droguri. 

În 2009, o echipă a Comisiei pentru Drepturile Omului din 
Filipine a intrat într-o carieră dezafectată din afara orașului 
Davao. Acolo a găsit mii de oase umane, rămășițele victimelor 
Echipei Morţii din Davao (Davao Death Squad, DDS), un grup 
de justitiari care asasinase peste 1.400 de consumatori si de 
traficanţi de droguri în timpul mandatului de primar al lui 
Duterte26. Ancheta, condusă de principalul critic al lui Duterte, 
Leila de Lima, a fost rapid închisă de Vitaliano Aguirre II, un 
prieten al lui Duterte din facultatea de drept, pe care ulterior 
acesta avea să-l numească ministru al Justiţiei. 

În septembrie 2016, la scurt timp după alegerea lui Duterte 
ca președinte, de Lima, acum senatoare, a condus o nouă 
anchetă în privința DDS, care a produs mărturii explozive. 
Foști membri ai Echipei Morţii au mărturisit în faţa Comisiei 
pentru Justiţie a Senatului că Duterte le supraveghease 


personal operaţiunile și executase cu mâna lui indivizi 
suspectaţi de consum sau trafic de droguri. Au afirmat că 
grupul era finanţat prin deturnarea salariilor unor angajaţi 
fictivi ai primăriei. Răzbunarea lui Duterte împotriva 
senatoarei de Lima a fost rapidă și brutală. În urma presiunilor 
venite din partea președintelui, aceasta a fost exclusă din 
Comisia pentru Justiţie a Senatului. În februarie 2017, a fost 
arestată ca urmare a unor acuzaţii fabricate de trafic de 
droguri, bazate pe mărturii ale unor ofițeri de poliţie și ale 
unor deţinuţi. Aceste infracțiuni nu erau eligibile pentru 
cauțiune. În 2021 era încă în închisoare, în așteptarea 
procesului- dar și-a anunţat intenţia de a candida pentru 
realegerea în Senat în mai 2022. 

Deși a negat acuzaţiile formulate de Comisia pentru Justiţie 
din Senat- și a făcut tot posibilul pentru a discredita 
investigația —, Duterte are o poziţie publică complicată in 
privinţa DDS. I-a lăudat frecvent acţiunile și s-a mândrit ca a 
ucis personal traficanţi de droguri. Odată, în timpul emisiunii 
sale TV de duminică dimineaţa în calitate de primar, a părut să 
mărturisească: „Ei spun cá eu sunt Echipa Morţii? Adevărat, e 
adevărat”. Ulterior a pretins că a glumit, dar intenţia lui 
generală părea clară: să-și asume meritele pentru asasinatele 
DDS fără să-și admită rolul în mod deschis. „Sunt ultima 
voastră carte”, a spus la un miting în timpul campaniei sale 
prezidenţiale. „Vă promit cá nu mă voi da înapoi de la a-mi 
murdări mâinile pentru a rezolva problema.”>7 Era oferta 
clasică a unui lider de mână forte: sistemul eșuase și doar el 
putea restabili ordinea, luând măsuri pe care nimeni altcineva 
nu le-ar fi luat. Davao - și implicit DDS - era dovada lui Duterte 
sau, după cum s-a exprimat el, „Proba A”. Ironia promisiunii 
lui Duterte de a conduce statul Filipine precum orașul Davao 
este că Davao e încă un loc disfunctional: a rămas capitala 
asasinatelor din Filipinezs. Iar dacă Davao este mai sigur si mai 
bogat decât în anii 1980, la fel este și cea mai mare parte din 
Filipine. 

Cu toate acestea, cosmetizarea pe care Duterte a aplicat-o 
palmaresului său în Davao a fost doar o parte din valul de 
dezinformare pe care l-a dezlantuit în cursul campaniei 


prezidenţiale. Depășită financiar de rivalii politici, echipa lui 
Duterte pentru reţelele de socializare știa că trebuie să 
găsească modalităţi de promovare a mesajului său fără să se 
bazeze pe publicitatea plătită. A recurs rapid la Facebook. 
Declaraţiile scandaloase ale lui Duterte, oricât de mincinoase, 
erau perfecte pentru a genera share-uri, like-uri și comentarii 
care să le facă virale. Fără să cheltuiască nimic, campania 
putea deja să ajungă la peste 70 de milioane de filipinezi (dintr- 
o populaţie totală de 108 milioane) care folosesc Facebook. Dar 
campania a investit fonduri suplimentare pentru a transmite 
informaţii pe reţelele de socializare, cheltuind 200.000 de 
dolari pe o armată de boti și troli care sa colporteze știri false 
în numele lui Duterte. Acestea mergeau de la povești conform 
cărora fusese lăudat de membrii Casei Regale Britanice sau de 
papă până la casete pornografice cu adversarii săi politici și 
imagini detaliate cu presupuse acte de violenţă criminală, toate 
false. O poză, aparent a unei mame filipineze care își plângea 
copilul tăiat de o bandă criminală, s-a dovedit a fi fost făcută de 
fapt în Brazilia29. 

Filipine a fost în prim-planul epidemiei de știri false — 
„pacientul zero”, după cum s-a exprimat un director de la 
Facebookso. Dar, în ciuda acestui lucru, Facebook a făcut prea 
puţin pentru a rezolva problema în perioada premergătoare 
alegerilor din mai 2016. În august 2016, după victoria lui 
Duterte, Maria Ressa, un jurnalist bine-cunoscut, directorul 
general al site-ului de știri independent Rappler, a încercat să 
alerteze Facebook în legătură cu această problemă. A furnizat 
unor angajaţi cu vechime ai Facebook dovezi cu privire la 
conturi false care răspândeau propagandă pro-Duterte și a 
emis un avertisment: că alegerile prezidenţiale din SUA din 
noiembrie vor fi vizate în mod similar. Curând, s-a dovedit că 
avea dreptate. 

După alegerile din SUA, Facebook a luat în sfârșit măsuri și 
a eliminat conturile pro-Duterte pe care le identificase Ressa. 
Dar, în mare măsură, răul fusese deja făcut. Exploatarea 
rețelelor de socializare de către Duterte contribuise la 
propulsarea lui către victorie în Filipine. De asemenea, le-a 
arătat liderilor de mână forte din întreaga lume cum pot fi 


folosite știrile false pentru a obține un avantaj politic. După 
cum a afirmat Ressa, „ei testează în tara noastră tacticile 
pentru manipularea Americii. Dacă funcţionează, le 
«portează» în restul lumii”31. 

Deloc surprinzător, Duterte are o relaţie proastă cu cei care 
contestă versiunea lui asupra evenimentelor. A amenințat să 
interzică Facebook în septembrie 2020, după ce compania a 
eliminat o rețea de știri false care ducea la politia și armata 
filipineze. A acuzat Rappler, care a identificat rețeaua, că este 
finanţat de CIA și a remarcat că jurnaliștii obraznici „nu sunt 
exceptati de la asasinare”. Secretarul lui de presă a certat 
jurnaliștii că nu înțeleg umorul unic al președintelui, 
sfătuindu-i să îl ia „în serios, dar nu literal” (o expresie 
împrumutată de la susţinătorii lui Donald Trump). Însă 
amenințările lui Duterte nu sunt doar o fanfaronada, căci și-a 
urmărit fără milă criticii din presă. Ressa însăși a primit zece 
mandate de arestare pentru false delicte, în mare parte pentru 
calomnie și evaziune fiscală, și riscă ani de pușcărie. 

Duterte a luat în vizor și ABS-CBN, o mare televiziune 
filipineză de știri, pe care a criticat-o aspru pentru modul în 
care a prezentat războiul împotriva drogurilor. După ce licenţa 
i-a expirat în mai 2020, televiziunea a fost forțată să își 
întrerupă emisia. Camera Reprezentanţilor din Filipine, 
controlată de aliații lui Duterte, a votat împotriva reînnoirii 
licenţei și, cu pierderi masive de venituri publicitare, au dat 
faliment și canalele locale ale ABS-CBN. Este o tactică uzuală a 
liderilor autoritari: în 2019, Bolsonaro a amenințat să ridice 
licenţa unei importante televiziuni braziliene, în vreme ce 
presa din Ungaria, după cum am văzut, a fost adusă sub un 
control mult mai strict de Orbân. 

Zdrobirea opoziţiei de către Duterte s-a extins și la justiţie. 
După ce Conchita Carpio-Morales, principalul oficial 
responsabil cu combaterea corupţiei din tara, a deschis o 
investigaţie asupra finanţelor personale ale lui Duterte, 
președintele a ameninţat să o pună sub acuzare și i-a ordonat 
să își suspende adjunctul, Arthur Carandang. Carpio-Morales a 
refuzat, dar, după ce i-a expirat mandatul, Duterte a înlocuit-o 
cu un loialist care l-a concediat pe Carandang. La Curtea 


Supremă, președinta Maria Lourdes Sereno a fost îndepărtată 
printr-un mecanism juridic obscur după ce a exprimat îndoieli 
în legătură cu legalitatea războiului lui Duterte împotriva 
drogurilor și declararea legii marțiale in Mindanao. A fost 
acuzată cá nu și-a declarat toate proprietăţile — ceva ce Duterte 
însuși nu a făcut niciodată. Având la dispoziţie o justiţie în 
mare parte docilă, Duterte nu a fost tras niciodată la 
răspundere pentru încălcările drepturilor omului comise în 
războiul împotriva drogurilor sau în „războiul împotriva 
terorismului” din Mindanao, care a fost facilitat de faptul ca 
Duterte a declarat legea marțială pe insulă. 

Ce îl deosebeşte pe Duterte de multi alti lideri de mână 
forte, precum Orbân, Putin și Xi, este lipsa unei ideologii. El 
manifestă un naționalism rudimentar și dispreţ faţă de „clasele 
flecare” educate. Dar Duterte nu a încercat o justificare 
intelectuală pentru acţiunile sale si nici nu a articulat un 
proiect antiliberal de tipul celor care îi ghidează pe alti lideri 
autoritari. Acest lucru îl plasează pe Duterte mai aproape de 
Trump și Bolsonaro. La fel ca acești doi lideri, Duterte 
acționează pe bază de instinct și favoritism, numind oficiali 
guvernamentali pe criteriul loialității și prieteniei personale. 
Un prieten și coleg de școală din copilărie, Carlos Dominguez 
III, a fost făcut ministru de Finanţe în administraţia sa; un alt 
coleg de clasă, Bingbong Medialdea, a devenit secretar 
executiv, cea mai înaltă poziţie din cabinetul președintelui. Alti 
patru foști colegi de-ai lui Duterte au fost numiţi miniștri de 
Externe și ai Justiţiei. Fiica sa, Sara, este acum primar în Davao 
și și-a reprezentat tatăl la evenimente internaţionale, în vreme 
ce fiul său Paolo este viceprimar. Duterte a sugerat că Sara va 
fi succesorul lui natural. 

Stilul instinctiv, nesistematic al președintelui se extinde și la 
politica externă. La începutul mandatului său, Duterte a 
generat consternare la Washington cu o vizită la Beijing, în 
cursul căreia a anunţat „separarea” ţării sale de alianţa 
tradițională cu SUA. În fata unei audienţe foarte apreciative, în 
Marea Sală a Poporului, președintele filipinez a declarat: „M- 
am realiniat la fluxul vostru ideologic și poate voi merge și în 
Rusia să vorbesc cu Putin și să-i spun că suntem noi trei 


împotriva lumii - China, Filipine si Rusia. Este singura cale”. 
Comentariile lui Duterte reflectau partial furia lui personală 
împotriva președintelui Obama, a cărui administraţie își 
exprimase îngrijorarea în legătură cu palmaresul lui în 
domeniul drepturilor omului. În replică, Duterte l-a numit pe 
Obama „fiu de târfă” și i-a spus să „se ducă la naiba”33. 

Lucru neobișnuit în Filipine, Duterte a întreținut mult timp 
un nivel ridicat al sentimentului antiamerican, dintr-un 
amestec de motive personale și politice. 

În 2002 i s-a refuzat viza pentru a-și vizita iubita, Honeylet 
Avancena, în Statele Unite, din cauza preocupărilor privitoare 
la legăturile lui cu echipele morţii. Încă dinainte de cearta sa 
cu Obama, îl numise pe ambasadorul SUA „fiu homosexual de 
târfă” după ce acesta criticase o remarcă făcută de Duterte în 
timpul campaniei prezidenţiale, când a sugerat că își dorea să 
fi participat la violarea în grup a unei misionare, ucisă în 1989 
la Davao într-o închisoare. După incidentul cu Obama, Duterte 
a anulat pentru scurt timp niște exerciţii navale comune cu 
SUA in Marea Chinei de Sud, unde China a emis pretenții 
teritoriale agresive. 

Este greu însă pentru orice președinte filipinez să persiste 
într-o poziție antiamericană. Studiile internaţionale indică 
faptul că Filipine este una dintre ţările cel mai constant 
proamericane. În loc să întrețină resentimente de durată, 
trecutul de colonie americană din 1848 până în 1946 a produs, 
în general, o afinitate culturală. Peste jumătate dintre filipinezi 
vorbesc engleză, există o mare comunitate expatriată de 
americani, iar baschetul este cel mai popular sport din ţară. 
Flota din Pacific a SUA folosește baze din Filipine, iar forțele 
navale ale celor două tari desfășoară frecvent exerciţii 
comune. Cei doi lideri străini pe care Duterte i-a citat în 
discursul său inaugural au fost Franklin Roosevelt și Abraham 
Lincoln. 

În plus, Filipine are o veche dispută teritorială cu China 
asupra Mării Chinei de Sud, o mare importantă din punct de 
vedere strategic, prin care trece o treime din traficul maritim 
mondial. Acesta este un subiectce pare să-l preocupe pe 
Duterte, care, în mod oarecum neobișnuit, a recomandat o 


carte serioasă, Butoiul cu pulbere al Asiei de Robert Kaplan, 
reporterilor care doreau să înțeleagă problema. Uneori, 
Duterte a adoptat poziţii antichineze sau naţionaliste în 
această chestiune. În timpul campaniei prezidenţiale a adoptat 
un ton belicos, spunând că va merge cu un jet ski până la una 
dintre insulele artificiale construite de China în apele disputate 
și va înfige acolo un steag filipinez. 

Duterte a simţit și presiunea armatei filipineze, care, având 
în vedere lunga sa cooperare cu SUA, este puternic 
proamericană. În mod similar, opinia publică filipineză este în 
general fermă în ceea ce privește susținerea pretențiilor 
maritime ale ţării. Drept urmare, Duterte și-a înăsprit tonul 
fata de Beijing. Poate dobândind un fals sentiment de siguranță 
din cauza atitudinii initial supuse a lui Duterte, China si- 
a supraestimat atuurile. În aprilie 2019, după o concentrare de 
forte chineze lângă disputata insula Thitu, Duterte s-a 
dezlantuit, declarând că va trimite trupe într-o „misiune 
sinucigașă” împotriva chinezilor dacă nu se retrag. Adresându- 
se Adunării Generale a ONU în septembrie 2020, Duterte s-a 
lăudat cu decizia unui tribunal internaţional în favoarea 
pretențiilor filipineze în Marea Chinei de Sud. În luna 
următoare, a ordonat reluarea exploatărilor de petrol și gaze 
în apele disputate. 

Cu toate acestea, este uimitor că în primii patru ani ca 
președinte Duterte a avut șase întâlniri cu Xi Jinping - și s-a 
întâlnit o singură dată fata în fata cu Donald Trump. Desi 
presedintele SUA a spus clar ca, personal, nu avea de gand sa 
faca caz de abuzurile privind drepturile omului, el nu controla 
pe deplin politica externa a SUA. Sugestiile că unor membri ai 
anturajului său li s-ar putea interzice accesul in SUA l-au făcut 
pe Duterte să nu accepte niciodată invitaţia lui Trump de a 
veni la Casa Albă. 

Dar, când cei doi au reușit să se întâlnească, s-au înţeles de 
minune. La un summit al Asociaţiei Naţiunilor din Asia de Sud- 
Est desfășurat la Manila în noiembrie 2017, Duterte i-a cântat 
lui Trump un cântec popular filipinez, „Ești lumina lumii mele, 
jumătate din inima mea”. 

Episodul era tipic pentru relaţiile dintre doi lideri de mână 


forte, în care kitschul și lingușirea reciprocă în public se 
îngemănează cu violenţa și încălcarea legii în culise. Aceeași 
combinaţie de strălucire publică și brutalitate privată era 
caracteristică și liderului de mână forte care, mai mult decât 
oricare altul, putea pretinde că a construit o relaţie specială cu 
administrația Trump- Mohammed bin Salman, prinţul 
moștenitor al Arabiei Saudite. 


*1 Mandatul de preşedinte al lui Rodrigo Duterte s-a încheiat în iunie 2022. 
Constituţia nu permite candidatura pentru un al doilea mandat 
prezidenţial (n.ed.). 

*2 După ce a fost eliberată în 2010, complicitatea lui Suu Kyi cu 
brutalizarea minorităţii rohingya din Birmania a fost un motiv de 
dezamăgire pentru multi din comunitatea internaţională. Dar Birmania 
a rămas o democraţie. Furia armatei la aflarea rezultatului alegerilor 
din 2020 - însoţită de acuzaţii de fraudă în stilul lui Trump - a fost cea 
care a generat lovitura de stat din 2021. 

*3 La alegerile din 2022, Sara Duterte a candidat şi a fost aleasă 
vicepreşedinte al Republicii Filipine. Alegerile pentru această funcţie se 
desfăşoară simultan, dar separat de cele prezidenţiale (n.ed.). 

Ascensiunea lui MBS și fenomenul 
Netanyahu (2017) 


Când Donald Trump a fost învestit în funcţie în ianuarie 
2017, o bună parte din Europa a avut o presimtire sumbră. Dar 
liderii celor mai apropiaţi doi aliaţi ai Americii din Orientul 
Mijlociu - Israelul si Arabia Saudită - au fost entuziasmați. Atât 
Benjamin Netanyahu, prim-ministrul Israelului, cât și prințul 
moștenitor Mohammed bin Salman al Arabiei Saudite 
considerau politicile administraţiei Obama în regiune ca fiind 
periculos de naive. Cu Trump la Casa Albă, aveau din nou un 
președinte american care urma să acorde prioritate stabilității 
regionale în detrimentul democraţiei și să înăsprească politica 
fata de Iran. 

Bibi și MBS - ca să folosim poreclele sub care sunt îndeobște 
cunoscuţi - sunt figuri-cheie în epoca liderului cu mână de fier. 
Amândoi au ajuns să personifice politica naţiunilor lor mai 
mult decât oricare dintre predecesorii lor recenti. În iulie 2019, 
după 13 ani de mandat, Netanyahu a devenit cel mai longeviv 
prim-ministru al Israelului, preluând această poziție de onoare 
de la părintele fondator al ţării, David Ben-Gurion. 

Mohammed bin Salman și-a făcut apariţia pe scenă doar 
relativ recent: a intrat în guvern în 2015 și a fost numit oficial 
print moştenitor in2017. Dar si el este o figură 
transformatoare. În epoca modernă, conducerea Arabiei 
Saudite nu a mai fost niciodată atât de strâns identificată cu un 
singur individ carismatic. Noul lider autoritar saudit a 
spulberat vechiul sistem de conducere regală colectivă, bazat 
pe vechime, consens și o împărțire a portofoliilor între prinți. 


Până în 2018, după cum a explicat biograful său, Ben Hubbard, 
„MBS distrusese acest sistem (traditional), extinzându-și 
controlul asupra armatei, industriei petroliere, serviciilor de 
informaţii, poliţiei și Gărzii Nationale":. 

Centralizarea puterii și identificarea liderului cu națiunea — 
atât în tara, cât si în străinătate — constituie o caracteristică a 
epocii liderului cu mână de fier. Bibi și MBS sunt lideri foarte 
naționaliști, cu o puternică înclinaţie spre paranoia în raport 
cu lumea exterioară. Aversiunea lor comună fata de Iran si 
dorința de a colabora cu administraţia Trump au remodelat 
geopolitica Orientului Mijlociu între 2016 și 2020. 

În ciuda similitudinilor în ceea ce privește temperamentele 
și obiectivele lor strategice, mediile politice și chiar fizice în 
care operează liderii saudit și israelian sunt complet diferite. 
Opulenta condiţiilor de viata ale prințului saudit este de 
neegalat. Printre fleacurile pe care Mohammed bin Salman si 
le-a cumpărat se numără un castel în afara Parisului, care a 
costat 300 de milioane de dolari. Vizitatorii primiţi la Riad de 
prințul moștenitor sunt adesea copleșiți de splendoarea regală 
a mediului în care trăiește acesta — așa cum se și dorește. 

Prin comparaţie, spaţiul de lucru din Ierusalim al prim- 
ministrului e cu adevărat spartan. Când l-am vizitat pe 
Netanyahu acolo în 2013, biroul său se afla într-un bloc 
neatractiv, dar bine păzit, la capătul unei scări de piatră. 
Camera sa de lucru nu era deosebit de mare 
sau de impresionantă. Singurul indiciu al luxului era trabucul 
gros pe care premierul israelian îl pufăia în timp ce vorbea 
despre politica globală stând comod pe canapeaua din biroul 
său. 

Gustul lui Netanyahu pentru trabucuri și șampanie roz avea 
să figureze în cele din urmă într-un proces de corupție 
constant amânat, care amenința să pună capăt carierei sale 
politice și chiar să-l trimită la închisoare. În schimb, MBS 
operează într-un climat de impunitate totală — arestándu-si si 
chiar asasinându-și adversarii politici. 

Dar Bibi și MBS au fost uniţi de un dușman și de un prieten 
comuni. Dușmanul era Iranul, iar prietenul era Jared Kushner, 
ginerele lui Donald Trump. 


Netanyahu își petrecuse o mare parte din ultimii 20 de ani 
lansând avertismente sumbre cu privire la pericolul pe care îl 
reprezenta un Iran nuclear. Teama de influenţa iraniană l-a 
făcut pe MBS să ducă Arabia Saudită în război în Yemen și să 
instituie o blocadă asupra statului vecin Qatar. 

Imediat ce Trump a ajuns președinte, a devenit evident că 
intenţiona să-și trateze membrii familiei — în special pe fiica sa, 
Ivanka, și pe sotulei, Jared- ca pe cei mai de încredere 
consilieri. Această abordare dinastică a guvernării li s-a părut 
ciudată și nepotrivită multora din establishmentul de la 
Washington, dar era o a doua natură pentru familia regală 
saudită. În contextele lor diferite, atât Kushner, cât și MBS erau 
nişte printisori: bărbaţi extrem de bogaţi, la 30 și ceva de ani, 
care își datorau poziţiile familiilor. La începutul mandatului lui 
Trump, celor doi li s-a făcut cunoștință de către niște parteneri 
de afaceri ai acestuia și s-au împrietenit rapids. Schimbul 
frecvent de mesaje și de emoticoane pe WhatsApp dintre MBS 
și Kushner era o sursă atât de fascinatie, cât și de îngrijorare 
pentru comunitatea americană de informații. 

Jocul generaţiilor s-a desfășurat puţin diferit în cazul lui 
Netanyahu. Prim-ministrul israelian era un prieten apropiat al 
tatălui lui Kushner, dezvoltatorul imobiliar Charles Kushner, 
locuind la un moment dat împreună cu familia acestuia în New 
Jersey, în anii 1980, când tânărul Jared și-a cedat propriul pat 
politicianului israelian în devenirea. 

Pentru Jared Kushner, un evreu ortodox cu un angajament 
constant fata de Israel, Orientul Mijlociu era o zonă firească de 
interes. În vara anului 2020 a reușit să folosească teama 
comună israeliano-saudită fata de Iran pentru a intermedia un 
succes diplomatic istoric: stabilirea de relaţii diplomatice între 
Israel și Emiratele Arabe Unite. Emiratele sunt o federație mică 
și bogată, strâns legată de sauditi. Au fost stabilite zboruri 
directe între Dubai, Abu Dhabi și Tel Aviv și, pentru prima 
dată, prin amabilitatea lui MBS, avioanele israeliene au primit 
dreptul de a survola Arabia Saudită. În Israel se spera că, odată 
ce regele Salman va muri și MBS îi va succeda, Arabia Saudită 
va stabili și ea legături diplomatice cu Israelul, punând efectiv 
capăt boicotului arab fata de Israel care începuse odată cu 


înfiinţarea noului stat în 1948. 

Acordul cu Emiratele Arabe Unite a fost pentru Netanyahu 
un triumf politic de care avea mare nevoie. În 2020 se agăța de 
scaun după trei rânduri succesive de alegeri indecise și, în 
plus, se confrunta cu un proces cu acuzaţii de corupție si 
fraudă. Acum avea un nou tratat de pace cucare se putea 
lăuda şi care urma să lărgească orizonturile turiștilor și 
oamenilor de afaceri israelieni. Acordul dintre Emirate și Israel 
a fost deasemenea o lovitură grea pentru palestinieni, 
deoarece fusese convenit fără ca Netanyahu să facă vreo 
mișcare în direcţia „soluţiei celor două state”, ce fusese mult 
timp prezentată drept soluţia definitivă în conflictul israeliano- 
palestinian. În schimb, cauza palestiniană, care jucase un rol 
central atât în politica arabă, cât și în cea globală timp de 
decenii, părea să fi fost marginalizată. După încheierea 
acordului, Anshel Pfeffer, biograful lui Netanyahu, a speculat 
într-o discuție cu mine că palestinienii ar putea sfârși ca 
tibetanii - un grup oprimat, al cărui teritoriu era ocupat, dar a 
cărui soartă era din ce în ce mai ignorată de lumea exterioarás. 

Deși acest rezultat părea să fie potenţial tragic pentru 
palestinieni, a fost un triumf pentru rezistenţa îndârjită a lui 
Netanyahu la presiunile internaţionale de a accepta un stat 
palestinian propriu-zis. În timpul administraţiei Obama, Bibi 
sustinuse ideea soluţiei celor două state. Când l-am întâlnit in 
biroul său în 2013, l-am întrebat dacă nu cumva doar îi făcea 
pe plac lui Obama angajându-se în favoarea soluţiei celor două 
state. Netanyahu a zâmbit și mi-a răspuns: „Păi, evident că asta 
fac”. Dar, tot atunci, premierul israelian mi-a prezentat 
argumentul convenţional pentru care Israelul trebuia să 
accepte un stat palestinian. Pericolul, a argumentat el, era că, 
dacă Israelul ar integra 2,7 milioane de palestinieni din 
Cisiordania în statul Israel, guvernul ar putea ajunge să 
trebuiască să aleagă între a fi un stat evreu și a fi o democrație, 
deoarece evreii ar fi periculos de aproape de a-și pierde 
statutul majoritar pe teritoriul Israelului*1. 

Chiar și la acel moment m-a frapat faptul că exista ceva 
stereotip în felul în care Netanyahu recita argumentele în 
favoarea soluţiei celor două state. În mod clar, nu o făcea cu 


entuziasm. Într-adevăr, de-a lungul carierei sale politice, se 
opusese viziunii liberale convenţionale asupra a ceea ce 
trebuia să facă Israelul pentru a-și asigura viitorul. Acest punct 
de vedere - promovat în diferite moduri de personalități atât 
de diverse ca Bill Clinton, Tony Blair și foști prim-miniștri 
israelieni, precum Ehud Barak și Shimon Peres - era că, pentru 
a fi acceptat international si a-si asigura pacea cu vecinii sái 
arabi, Israelul trebuia mai intái sá facá pace cu palestinienii. 

Netanyahu nu acceptase niciodată cu adevărat acest 
argument. Ín schimb, el și partidul sáu, Likud, formaseră o 
aliantá cu puternica miscare pentru colonizare din Israel, 
pentru care Cisiordania nu era locul unui viitor stat 
palestinian, ci o parte esentialá a teritoriului Israelului, care in 
final ar trebui încorporată în acest stat. Cum anume se vor 
descurca palestinienii in acest scenariu nu s-a explicat 
niciodatá pe deplin. Unii radicali israelieni de extremá dreaptá 
au sperat la expulzarea lor intr-un stat arab vecin, cum ar fi 
Iordania. Altii s-au gándit sá li se acorde palestinienilor dreptul 
la autoguvernare în unele zone care ar fi reprezentat 
doar ceva mai mult decât niște banale consilii locale - o soluţie 
politică ce a fost uneori comparată cu politica de apartheid din 
Africa de Sud, unde guvernul încercase să le acorde dreptul de 
vot sud-africanilor de culoare doar în „bantustane” lipsite de 
putere. 

În loc să vadă soluţia celor două state ca pe o cale spre 
armonie regională, așa-numita cale a păcii „din interior spre 
exterior”, Netanyahu pledase pentru soluţia „din exterior spre 
interior”, în care mai întâi ar fi fost obținută pacea cu vecinii 
arabi ai Israelului, problema palestiniană fiind abordată mai 
târziu de un Israel întărit. 

Forma dură de sionism a premierului israelian era adânc 
înrădăcinată în istoria propriei sale familii. Născut la Tel Aviv 
în 1949, Benjamin Netanyahu este fiul lui Benzion Netanyahu, 
un intelectual israelian de dreapta care s-a născut la Varșovia, 
de unde s-a mutat în Palestina în 1924, pe vremea când aceasta 
se afla sub dominatie britanică. Încă din adolescenţă, Benzion 
Netanyahu a fost, după spusele lui Anshel Pfeffer, „membru al 
singurei facţiuni politice [sioniste] care decisese să nu ia în 


considerare revendicările arabe asupra teritoriului”. 
Sionismul revizionist îmbrățișat de familia Netanyahu a fost 
construit în jurul filosofiei politice a unui singur om, Zeev 
Jabotinski, care a respins socialismul părintelui fondator al 
Israelului, David Ben-Gurion, și a îmbrățișat în schimb o forma 
mult mai militarizată de nationalism, ce vedea conflictul cu 
populaţia arabă ca fiind inevitabil. Ben-Gurion l-a considerat 
pe Jabotinski fascist, iar în primii aproape 30 de ani de 
existenţă a Israelului, începând din 1948, politica israeliană a 
fost dominată de Partidul Laburist al lui Ben-Gurion. Abia în 
1977 partidul Likud, condus de adepţi ai lui Jabotinski, a 
câștigat pentru prima dată puterea. Iar Likud a fost partidul pe 
care Benjamin Netanyahu urma să îl conducă”. 

Divergentele dintre laburisti si Likud nu erau doar 
ideologice, ci si de clasa si de origine. Laburistii erau condusi 
de imigranti est-europeni de origine askenaza, cu vederi de 
stanga, considerati elita intelectuala si sociala a noului stat 
israelian. Likud, în schimb, și-a asigurat o mare parte din 
sprijin de la evreii sefarzi care fuseseră expulzați sau 
emigraseră din ţările arabe și, mai târziu, de la imigranții 
veniți din Rusia după destrămarea Uniunii Sovietice. Era 
partidul outsiderilor, care se opunea elitei liberale multumite 
de sine. În acest sens, politica partidului Likud și a lui 
Netanyahu a prefigurat cu zeci de ani înainte politica populistă 
a lui Donald Trump si Brexitul. 

Respingerea de către Netanyahu a unora dintre ideile de 
bază ale părinţilor fondatori ai statului israelian amintește de 
asemenea de politica lui Modi în India și a lui Erdogan în 
Turcia. Așa cum Netanyahu provine dintr-o tradiţie care 
respinge multe dintre ideile relativ liberale ale părintelui 
fondator al Israelului, Ben-Gurion, în favoarea unui 
naționalism mai dur, mai populist și mai de dreapta, tot așa 
Modi și Erdogan au respins ideile lui Nehru si Ataturk. 

Dar cea mai puternică influenţă culturală asupra lui 
Netanyahu afost cea a Statelor Unite. Întrucât Benzion 
Netanyahu nu a reușit să găsească un post universitar în Israel, 
familia s-a mutat în SUA. De la 8 până la 10 ani, Bibi a locuit la 
New York, iar apoi și-a petrecut o mare parte din adolescență 


în Philadelphia. În SUA a urmat cursuri universitare si 
postuniversitare, în arhitectură și apoi în management, 
studiind la Institutul de Tehnologie din Massachusetts înainte 
de a se angaja pe post de consultant în management la Boston 
Consulting Group. Drept urmare, Netanyahu este impregnat de 
cultura americană, înțelege perfect scena politică din Statele 
Unite și s-a descurcat extrem de bine acolo. Mulţi dintre cei 
mai apropiaţi consilieri ai săi, cum ar fi Dore Gold și Yoram 
Hazony, sunt vorbitori nativi de engleză, ședințele lui 
Netanyahu cu stafful ţinându-se adesea în această limbă. 

A fost nevoie totuși de o tragedie de familie pentru a 
propulsa familia Netanyahu din obscuritate în centrul atenţiei 
la nivel naţional. Este vorba despre moartea fratelui mai mare 
al lui Bibi, Jonathan (Yoni), în 1976, în timp ce conducea un 
raid reușit de comando pentru eliberarea ostaticilor evrei 
deţinuţi de militanti palestinieni și germani pe aeroportul 
Entebbe din Uganda. „Raidul de la Entebbe” a devenit subiectul 
a trei filme de lungmetraj si l-a transformat pe Yoni, 
postmortem, în erou naţional. Fratele său Bibi, bun orator, care 
servise și el în armata israeliană, a devenit rapid un tânăr 
promiţător, fiind curtat de politicieni de frunte ai Israelului, 
inclusiv de Shimon Peres, pe care Netanyahu avea să-l învingă 
într-o bună zi în competiţia pentru funcţia de prim-ministru. 

Talentul lui Netanyahu ca avocat al Israelului vorbitor de 
engleză l-a facut să fie numit în înalta funcție de ambasador la 
ONU între 1984 și 1988. La întoarcerea în Israel, s-a alăturat 
partidului de dreapta Likud. În 1993 a ajuns liderul partidului, 
iar în 1996, la vârsta de 46 de ani, a devenit cel mai tânăr prim- 
ministru al Israelului de până atunci. Deși a pierdut puterea în 
1999, a revenit în funcţie un deceniu mai târziu, câștigând din 
nou alegerile în 2009. De atunci a repurtat o serie de victorii 
electorale, de obicei la limită, care au necesitat perioade 
chinuitoare de formare a unor coaliţii pentru a se menţine în 
funcţia de prim-ministru. Cu cât Netanyahu a rămas mai mult 
timp la putere, cu atât mai mult a putut să joace rolul de bătrân 
înţelept și de imagine internaţională a Israelului. Afișele Likud 
pentru campania electorală din 2020 înfățișau fotografii cu 
Netanyahu stând alături de Modi, Trump și Putin, sub sloganul 


„O ligă diferită”. 

În cele din urmă, Netanyahu și-a pierdut funcţia de premier 
în 2021*2, după alte alegeri ajunse în blocaj. Dar longevitatea sa 
politică îi permisese să depășească lideri occidentali precum 
Bill Clinton, Barack Obama și David Cameron, pe care el îi 
considera naiv de liberali în chestiunea palestiniană. În anii de 
după Obama, Netanyahu a putut profita de ascensiunea unei 
noi generații de lideri nationalisti-populisti - de la Washington 
la Delhi, de la Budapesta la Brasilia- care erau mari 
admiratori ai statului evreu. Această schimbare a atmosferei 
politice internaţionale a oferit un nou moment de respiro unei 
tari care se temuse mult timp de izolarea internaţională și de 
boicoturile comerciale. 

Cea mai importanta schimbare pentru israelieni a fost 
alegerea lui Trump in 2016. Noul presedinte al SUA s-a bazat in 
mare măsură pe sprijinul alegătorilor evanghelici albi, care 
erau nu doar mai numeroși decât evreii, ci și adesea mai 
inflácárati în sprijinul lor pentru Israel. (Evreii americani 
aveau încă tendinţa de a vota în mod disproporționat pentru 
democrați.) În calitate de președinte, Trump a îndeplinit o listă 
lungă de obiective israeliene care altădată păreau fantezii 
îndepărtate. În 2018, a mutat ambasada SUA de la Tel Aviv la 
Ierusalim și s-a retras din acordul nuclear cu Iranul, negociat 
de Obama. În anul următor, America a recunoscut 
suveranitatea israeliană asupra Inaltimilor Golan, care 
fuseseră capturate de la Siria în timpul Războiului de Șase Zile 
din 1967. Netanyahu părea aproape neîncrezător atunci când a 
primit acest cadou la Casa Albă. 

Legăturile dintre Trump și Netanyahu nu erau doar 
diplomatice și familiale, ci și ideologice. În timp ce consilierii 
lui Trump se străduiau să transforme instinctele și tweeturile 
șefului lor în idei coerente, unul dintre gânditorii la care au 
apelat a fost filosoful de curte preferat al lui Netanyahu, Yoram 
Hazony. Fost consilier al lui Netanyahu, căruia i-a rămas un 
confident apropiat, Hazony a dat lovitura în plan intelectual cu 
cartea sa din 2018, The Virtue of Nationalisms. Oficialii 
administraţiei Trump care au lucrat la strategia de securitate 
națională a președintelui mi l-au menţionat pe Hazony ca 


având o influență majoră asupra gândirii lor. Wes Mitchell, 
care a ocupat funcţia de asistent pentru Europa al secretarului 
de stat în cadrul administraţiei Trump, le-a sugerat 
diplomaților UE că ar trebui să-l citească pe Hazony dacă vor 
să înțeleagă modul de gândire al acesteia. 

Diplomatii europeni care au facut acest efort au fost mai 
degrabă descumpaniti de ceea ce au găsit. Hazony era sincer în 
disprețul său fata de UE, pe care a caracterizat-o drept un 
paravan pentru o nouă formă de imperialism german. Pentru 
Hazony, singura bază adevărată a ordinii politice și a libertăţii 
umane este națiunea, fondată pe o limbă, o cultură si o religie 
comune. Toate naţiunile de succes, susține Hazony, trebuie să 
fie organizate în jurul unui grup „a cărui dominație culturală 
este evidentă și incontestabilă și împotriva căruia rezistența 
pare a fi zadarnica”9. 

Nu este greu de înțeles atracția acestei idei pentru 
susținătorii albi ai lui Trump, îngrijoraţi de proiecţiile 
demografice care arătau că, în anii 2040, albii vor reprezenta 
mai puţin de 50% din populaţia SUA. Ideea că o naţiune trebuie 
să fie construită în jurul unui grup etnic sau cultural dominant, 
de importanţă centrală pentru naționalismul secolului al XIX- 
lea, este imbrátisatá cu înflăcărare și de Viktor Orban, care a 
avut întâlniri cu Hazony și îl menţionează la rândul lui ca 
reprezentând o influenţă intelectuală. 

Prim-ministrul Ungariei, un susținător al „democraţiei 
iliberale”, a vizitat Ierusalimul în 2018. Această vizită a fost 
controversată în Israel, deoarece Orbân avusese o campanie 
electorală plină de imagini antisemite, în care l-a prezentat pe 
finantistul George Soros drept un păpușar bogat și malefic care 
intenționa să inunde Ungaria cu refugiaţi. Dar Soros era 
detestat si de Netanyahu, din cauza sprijinului acordat 
palestinienilor și organizaţiilor israeliene pentru drepturile 
omului. 

Există, într-adevăr, afinități ideologice clare între liderii 
israelian și maghiari. Și unul, și altul sunt etno-nationalisti 
care cred într-un „Israel pentru evrei” și o „Ungarie pentru 
unguri”. Faptul că naționalismul lui Orban are mai mult decât 
un iz de antisemitism nu este deosebit de șocant pentru 


Netanyahu, a cărui marcă de sionism a presupus întotdeauna 
că lumea exterioară este inerent antisemită. În lunile care au 
urmat alegerii lui Trump, oficialii israelieni au lucrat din greu 
pentru a construi punti de legătură între Orban si Casa Albă. 

Pentru liderul israelian, o alianţă tactică cu un personaj 
precum Orbân este justificată dacă ea ajută Israelul. Iar 
naționaliștii central-europeni au fost într-adevăr utili atunci 
când cehii, ungurii și românii s-au opus prin veto condamnării 
de către UE a mutării ambasadei americane la Ierusalim. 
Premierul român a sugerat chiar că propriul său guvern ar 
putea să-și mute ambasada la Ierusalim. În prezent, extrema 
dreaptă europeană este mult mai preocupată de musulmani 
decât de evrei, iar islamofobia sa se traduce adesea prin sprijin 
pentru Israel. În ciuda rădăcinilor sale antisemite, Frontul 
National din Franța, condus de Marine Le Pen, a devenit un 
partid puternic pro-Israel. 

Suspiciunea comună faţă de islam l-a ajutat de asemenea pe 
Netanyahu să strângă legăturile cu Narendra Modi, care, în 
2017, a devenit primul premier indian ce a vizitat Israelul de la 
înființarea statului. Unii loialiști ai partidului BJP consideră că 
răspunsul feroce al Israelului la violențele palestiniene este un 
model pentru India în lupta sa cu teroriștii proveniţi din 
Pakistan. De fapt, Israelul a vândut armament în valoare de 
miliarde de dolari Indiei - dintre care o parte a fost folosit intr- 
un raid de bombardament asupra Pakistanului în 2019. 

O călătorie în Israel a devenit rapid o escală aproape 
obligatorie pentru noua generaţie de lideri de mână forte, 
bucuroși să sfideze opinia publică liberală. În septembrie 2018, 
Rodrigo Duterte, liderul statului Filipine, a venit la Ierusalim și 
i-a spus lui Netanyahu: „Avem aceeași pasiune pentru fiinţele 
umane” - un compliment cu două tăișuri, având în vedere 
sprijinul frecvent și vocal al lui Duterte pentru utilizarea 
echipelor morții. 

În 2019, Jair Bolsonaro a fost instalat în funcţia de 
președinte al Braziliei. Chiar în mai mare măsură decât Trump, 
Bolsonaro s-a bazat mult pe alegătorii evanghelici și și-a 
subliniat dragostea pentru statul Israel. Netanyahu a fost 
invitat de onoare la învestirea lui Bolsonaro, iar brazilianul a 


fost lăudat în timpul unei vizite de stat în Israel câteva luni mai 
târziu. Faptul de a avea ca aliat cea mai mare tara din America 
Latină a fost o mare reușită pentru Israel, deoarece „Sudul 
global” al naţiunilor în curs de dezvoltare fusese, în mod 
tradițional, constant în sprijinul său pentru palestinieni. 
Pentru Bolsonaro, susținerea Israelului a fost o modalitate de a 
face apel simultan la evanghelici și la Casa Albă a lui Trump, 
lovindu-și în același timp dușmanii din stânga liberală. Cu 
aproape un deceniu înainte, marele său rival politic, 
președintele Luiz Inâcio Lula da Silva (numit întotdeauna 
„Lula”), vizitase Cisiordania și anunţase: „Visez la o Palestină 
independentă și liberă”. 

Cartea de vizită a Israelului în raport cu China lui Xi este 
tehnologia. Wang Qishan, vicepreședintele Chinei, a vizitat un 
târg israelian de tehnologie în octombrie 2018. Într-o perioadă 
în care firmele americane de tehnologie deveneau mai 
precaute în ceea ce privește colaborarea cu China, Israelul era 
o alternativă atractivă. O firmă chineză deţine și operează 
acum portul Haifa, care este principala bază a marinei 
israeliene și totodată un port frecvent de escală pentru Flota a 
Sasea a SUA12. Această apropiere tot mai mare dintre Israel si 
China a fost una dintre puţinele nemulțumiri exprimate de 
administraţia Trump faţă de Israelul condus de Netanyahu. 

Netanyahu consideră că aceste noi relații sunt o mare 
realizare și respinge scrupulele liberale cu privire la 
apropierea de politicieni gen Duterte, Bolsonaro sau Orbân. 
După cum remarca Avi Gil, un fost diplomat israelian de vârf, 
„O ordine mondială care pune mai putin accent pe drepturile 
omului și pe drepturile democratice va exercita o presiune mai 
mică asupra Israelului”13. Cu toate acestea, chiar și în termeni 
de pur Realpolitik, diplomaţia lui Bibi implică riscuri 
substanţiale pentru Israel. Cea mai dăunătoare acuzaţie adusă 
Israelului de criticii săi este că pretenţia statului evreu de a fi 
un model de democraţie este subminată de modul cum îi 
tratează pe palestinieni. Aliniindu-se cu o nouă generaţie de 
naționaliști populisti - dintre care multi au o credibilitate 
democratică îndoielnică -, Israelul își compromite și mai mult 
pretenţia de a fi un campion al democraţiei. 


Dar, pentru Netanyahu, beneficiile apropierii de liderii de 
mână forte ai lumii au depășit cu mult riscul pierderii 
sprijinului în cercurile progresiste din Occident. Vizitele unora 
precum Orbân, Duterte, Bolsonaro și Modi au fost utile. Însă 
liderul de mână forte care are cea mai mare putere de a crește 
prosperitatea și securitatea Israelului este cel din vecinătate — 
MBS. 

Novice in politica, MBS are ambitii mari in a remodela 
Orientul Mijlociu. La indemnul lui Kushner, Trump a efectuat 
prima sa vizită in străinătate, ca președinte, in Arabia Saudită, 
în mai 2017. Pe lângă faptul că această vizită a fost un 
compliment uriaș foarte prețuit de sauditi, a adus Riadului si 
beneficii practice directe. Disponibilitatea lui Trump de a anula 
acordul de pace al președintelui Obama cu Iranul era mult mai 
importantă pentru sauditi decât orice urmă de ofensă cauzată 
de hărţuirea musulmanilor în campania electorală a lui Trump 
din 2016. Trump a fost ovationat în picioare de mai multe ori 
în timpul discursului său din Riad, în care a oferit monarhiei 
absolute un „parteneriat, bazat pe interese și valori comune”. 

Din punct de vedere formal, MBS nu era conducătorul 
Arabiei Saudite. Acest titlu îi aparținea tatălui său, regele 
Salman. Dar, în momentul vizitei lui Trump, la mijlocul anului 
2017, nu prea mai existau îndoieli că prințul Mohammed, în 
vârstă de 31 de ani, era adevărata putere din spatele tronului. 
El era ministrul pe care liderii străini îl căutau pentru discuții. 
El era cel care expunea viziunea unei noi Arabii Saudite 
oamenilor de afaceri și jurnaliștilor internaţionali. 

Era o ascensiune extraordinară. Până în 2015, MBS fusese 
doar un „prinţ între mii de printi’14 în familia regală saudită. 
Accederea sa la putere s-a datorat unei combinaţii de noroc și 
atitudine necruțătoare. Tatăl lui MBS, regele Salman, a fost al 
25-lea fiu al regelui Abdulaziz (Ibn Saud), primul monarh al 
Arabiei Saudite. MBS însuși a fost doar al șaselea fiu al lui 
Salman. După cum spune Ben Hubbard: „Fiind al șaselea fiu al 
celui de-al 25-lea fiu al regelui fondator, nu prea erau motive 
să te aștepți cá se va impune":s. Dar moartea a doi dintre fraţii 
mai mari ai lui Salman și succesul lui în calitate de guvernator 
al Riadului au făcut ca acesta să fie desemnat de regele 


Abdullah drept noul print moștenitor al Arabiei Saudite în 
2012. MBS a fost dintr-odată mult mai aproape de puterea 
reală. Când regele Salman a urcat pe tron în 2015, l-a numit pe 
fiul său preferat, prințul Mohammed, în funcţia de ministru al 
Apărării. 

La două luni de la numire, MBS și-a demonstrat cruzimea. 
În martie 2015, forțele aeriene saudite au lansat o serie de 
bombardamente asupra Yemenului învecinat, în încercarea de 
a-i alunga pe rebelii huthi, apropiaţi de Iran, care preluaseră 
controlul asupra capitalei yemenite. A fost o mișcare 
surprinzătoare. Regatul saudit fusese multă vreme un mare 
cumpărător de armament, dar nu păruse niciodată foarte 
dornic să îl folosească efectiv. Convingerea lui MBS că ar putea 
obţine o victorie ușoară in Yemen s-a dovedit a fi greșită. 
Sauditii s-au împotmolit în conflict, iar bombardamentele lor 
la întâmplare au făcut ca regatul să fie acuzat de crime de 
război. 

Dar decizia belicoasă și impulsivă a prințului de a intra în 
război în Yemen nu i-a afectat imediat decât în mică măsură 
reputația în Occident. În schimb, la fel ca Erdogan înaintea lui, 
MBS a fost aclamat ca marea speranță pentru un Orient 
Mijlociu reformat. Într-un editorial influent scris în noiembrie 
2015, Thomas Friedman de la New York Times l-a înfățișat pe 
MBS ca pe o vijelie reformatoare, având „misiunea de a 
schimba modul cum este guvernată Arabia Saudită”. După o 
primire la MBS, Friedman a fost impresionat de hotărârea 
declarată a prințului de a elibera regatul de dependenţa de 
petrol și de a introduce reforme sociale. „De când a sosit 
Mohammed”, a spus el entuziasmat, „decizii importante care 
erau luate in doi ani se iau acum în două sáptámáni":e. În 
2017, revenind pentru o altă seară în compania lui MBS, într-o 
perioadă în care plângerile privind încălcarea drepturilor 
omului se inmulteau, Friedman a fost în continuare 
impresionat. A susținut că „cel mai semnificativ proces de 
reformă aflat în desfășurare oriunde în Orientul Mijlociu are 
loc în Arabia Saudită”. Era adevărat, a recunoscut el, că, doar 
cu câteva săptămâni în urmă, MBS „arestase zeci de prinți si 
oameni de afaceri sauditi". Dar, a adăugat, „aici nu e vorba de 


perfecțiune. Cineva trebuia să facă treaba asta- să tragă 
Arabia Saudită în secolul XXI”17. 

Ca să fim corecti, Friedman nu a fost nici pe departe 
singurul impresionat de MBS. Prințul Mohammed era expert în 
stabilirea de contacte cu formatorii de opinie occidentali, 
uimindu-i cu un amestec de hotărâre, opulenţă și sentimentul 
că le face confidente. O persoană influentă de la Washington 
îmi arăta ocazional mesajele prietenoase pe care le primea de 
la MBS. Jurnaliștii își comparau notițele cu privire la opulenta 
ambianţei în care fuseseră primiţi de prințul moștenitor. 

Între timp, consultantii occidentali in management 
mergeau în număr mare la Riad în căutare de contracte 
profitabile pentru a contribui la implementarea programului 
de reformă economică al lui MBS- cunoscut sub numele de 
Viziunea 2030. Bancherii de investiţii salivau la perspectiva 
lansării pe bursă a companiei petroliere naţionale, Saudi 
Aramco: promitea să fie cea mai mare ofertă publică iniţială 
din istorie. Producătorii de arme, cu influenţă în administraţia 
Trump, rămâneau fixati pe Arabia Saudită, cel mai mare 
importator de armament din lume. 

Prietenii Israelului au fost încântați de faptul că noului 
conducător al Arabiei Saudite nu părea să-i pese prea mult de 
palestinieni și vedea în schimb Israelul în primul rând ca pe un 
aliat împotriva Iranului. Chiar și activiștii pentru drepturile 
omului au aplaudat unele dintre reformele lui MBS, cum ar fi 
decizia mult așteptată de a permite femeilor să conducă 
vehicule, lucru care l-a obligat pe print sa tina în frâu 
puterea foarte temutei politii religioase. 

Cu toate acestea, au existat și sceptici în Occident. După cum 
mi-a spus un oficial britanic de rang înalt: „Întrebarea mea 
este dacă MBS seamănă mai mult cu Lee Kuan Yew sau cu 
Saddam Hussein”. Cu alte cuvinte, prințul saudit era un 
reformator înţelept, deși autoritar, precum Lee, care 
modernizase Singapore? Sau era un dictator nemilos și scăpat 
de sub control, precum Saddam? 

Paradoxul era ca, sub MBS, libertăţile sociale se extindeau 
pe fundalul unui regim de teroare. Prinţul moștenitor era cu 
adevărat hotărât să extindă posibilitățile deschise tinerilor 


sauditi. In mod neobișnuit pentru un membru al familiei 
regale saudite, el a înțeles importanţa opiniei publice și a 
reţelelor de socializare. Personaj impunător, cu o înălțime de 
1,83 metri, MBS a angajat experti pentru a-i șlefui imaginea pe 
Twitter, prezentându-l drept un  modernizator si un 
nationalistis. După cum însuși MBS remarca adesea, două 
treimi dintre cei 34 de milioane de locuitori ai ţării sale aveau 
sub 30 de ani. Societatea a fost lăsată mai liberă, astfel încât 
tinerii să poată mai ușor să se distreze, să deschidă afaceri, să 
socializeze și să călătorească. 

Dar, în același timp, MBS arăta o intoleranta crescândă fata 
de opoziţie si disidenta - chiar și în cadrul propriei familii. O 
notă extrem de discordantă a apărut la scurt timp după 
ascensiunea sa la putere, atunci când oficialii serviciilor de 
informaţii occidentale au primit rapoarte conform cărora 
prinţul își plasase propria mamă în arest la domiciliu. (S-a 
speculat că MBS a vrut să o împiedice să-l influențeze pe tatăl 
său, regele.) Iniţial, regele Salman îl pusese pe fiul său preferat 
doar pe locul al doilea în linia de succesiune. Înaintea lui MBS 
se afla vărul său, MBN, prinţul Mohammed bin Nayef. Dar, în 
iunie 2017, MBN a fost reținut în secret și forțat să renunţe la 
poziţia sa. O înregistrare video în care acesta îi jura credință 
lui MBS a fost diseminată pe reţelele de socializare, înainte ca 
fostul print moștenitor să fie plasat în arest la domiciliu într-un 
palat din Jeddahio. 

Au avut loc de asemenea arestări în masa ale disidentilor si 
criticilor lui MBS. Erai în siguranţă doar dacă îl aprobai servil 
pe noul print moștenitor. Un jurnalist independent care a fost 
silit să fuga din tara a scris un articol pentru Washington Post, 
intitulat „Arabia Saudită nu a fost dintotdeauna atât de 
opresivă. Acum este insuportabilă”, în care se plângea de 
„frică, intimidare, arestări si  umilirea publică a 
intelectualilor”20. 

Autorul articolului era Jamal Khashoggi. Un an mai târziu, 
jurnalistul era mort, ucis în consulatul saudit din Istanbul. 
Asasinarea oribilă a lui Khashoggi- al cărui corp a fost 
dezmembrat cu un fierăstrău de oase - a adus prejudicii uriașe 
reputației internationale a lui MBS. Initial, sauditii au sugerat 


că jurnalistul dispăruse în mod misterios; apoi că fusese ucis 
accidental în cadrul unei operaţiuni banditeşti de răpire. Dar 
puţini oameni care cunoșteau cu adevărat Arabia Saudită s-au 
îndoit că era vorba despre o operaţiune ordonată personal de 
un MBS răzbunător. Aceasta a fost cu siguranţă concluzia CIA, 
într-un raport care a fost rapid divulgat (și publicat ulterior în 
întregime de administraţia Biden)21. 

Asasinarea lui Khashoggi a pus capăt profilurilor laudative 
ale lui MBS în presa occidentală. Dar nu a pus capăt relaţiilor 
de afaceri și diplomatice ale prințului moștenitor cu 
Occidentul. Imediat după asasinat, multi oameni de afaceri 
occidentali proeminenţi s-au retras de la o conferință 
extravagantă de investiţii supranumită „Davos în deșert”. Dar, 
când am întrebat un director general când crede că el și colegii 
săi se vor întoarce în Arabia Saudită, acesta a zâmbit și a 
răspuns: „Imediat ce nu va mai fi pe primele pagini ale 
ziarelor”. 

Reacţia președintelui Trump a fost la fel de pragmatică. „Se 
poate foarte bine ca prințul moștenitor să fi avut cunoștință de 
acest eveniment tragic - poate că da, poate cá nu... Statele 
Unite intenționează să rămână un partener stabil al Arabiei 
Saudite pentru a asigura interesele ţării noastre.”22 Trump nu 
era singur în pragmatismul său amoral. În noiembrie 2020, 
Arabia Saudită a avut onoarea să găzduiască summitul G20 al 
celor mai puternice tari din lume. COVID-19 a făcut ca 
summitul să se desfășoare în format virtual. Cu toate acestea, 
activiștii pentru drepturile omului au organizat o campanie 
pentru a-i determina pe liderii lumii să boicoteze evenimentul 
din cauza participării lui MBS. Dar apelul la boicot a fost 
ignorat — ceea ce i-a permis liderului de facto al Arabiei Saudite 
să tina discursul de închidere, în fata unei audienţe care a 
inclus partizani fermi ai liberalismului precum Angela Merkel, 
cancelarul federal al Germaniei, și Justin Trudeau, premierul 
Canadei. De fapt, summitul G20 reunea deja alti lideri bine- 
cunoscuţi pentru abuzurile în domeniul drepturilor omului — 
președintele Xi al Chinei, președintele Erdogan al Turciei și 
președintele Putin al Rusiei. 

Realitatea este că MBS nu reprezintă o anomalie în epoca 


liderului cu mână de fier. Dimpotrivă, în dorinţa sa feroce de a 
centraliza puterea, în încurajarea unui cult al personalităţii și 
în disponibilitatea de a comite crime, este foarte în acord cu 
spiritul epocii. 


*1 În 2020, populaţia Israelului era de aproximativ 8,8 milioane de locuitori, 
din care circa 20% erau arabi israelieni. 

*2 Benjamin Netanyahu a redevenit prim-ministru în urma alegerilor 
legislative din 1 noiembrie 2022 (n.ed.). 

Bolsonaro, AMLO și revenirea 
caudillo-ului latino-american (2018) 


„Brazilia se confruntă cu o criză morală și politică.” 
Fernando Henrique Cardoso părea detașat și analitic în Săo 
Paulo, in august 2017. Dar descria potentiala distrugere a 
muncii sale de-o viata. Fost profesor de sociologie, Cardoso a 
fost președintele Braziliei din 1995 până in 2002 - consolidánd 
democraţia ţării, reformându-i economia și punând bazele 
unui boom economic. Optimismul anilor post-Cardoso a fost 
surprins de o copertă celebră a revistei Economist din 2009, 
care înfățișa statuia lui Hristos Mântuitorul din Rio zburând în 
spaţiu ca o rachetă, sub titlul „Brazilia decolează”. Dar Cardoso, 
acum în vârstă de 86 de ani, își privea ţara cum se prăbușea 
înapoi pe pământ. 

Afectată de conducerea politică defectuoasă și de o scădere 
a preţurilor la exporturile cele mai importante, cum ar fi 
minereul de fier și soia, economia braziliană se contractase cu 
aproape 8% în cei doi ani anteriori. Președinta Dilma Rousseff 
fusese pusă sub acuzare și înlăturată din funcţie în 2016, iar 
aproximativ 40% dintre membrii Congresului Naţional erau 
cercetaţi pentru corupție. Multi dintre cei mai puternici 
oameni de afaceri și politicieni brazilieni fuseseră trimiși la 
închisoare, în cadrul unei campanii anticorupţie cunoscute sub 
numele de Lava Jato („Spălătoria Auto”). Sondajele de opinie 
arătau că doar 13% dintre brazilieni mai aveau încredere în 
democraţia ţării lor. 

În condiţiile în care brazilienii de rând sufereau, iar clasa 
politică era compromisă, se creaseră premisele ascensiunii 


unui politician populist antisistem. Când l-am întâlnit pe 
Cardoso în Săo Paulo, primele sondaje de opinie pentru 
alegerile prezidenţiale din 2018 îl arătau deja pe Jair 
Bolsonaro, un parlamentar de extrema dreapta, pe locul al 
doilea. Ales pentru prima data in parlamentul brazilian in 
1990, fostul căpitan de armată nu se remarcase prea mult în 
politică timp de mai bine de 25 de ani. Dar, într-un climat de 
criză politică și economică, numele Bolsonaro a apărut brusc 
pe buzele tuturor. Promisiunea sa de a fi dur cu infractorii — 
atât în Congres, cât și în mahalalele afectate de 
infractionalitate din Brazilia - a avut efect. La fel ca Donald 
Trump în SUA și Rodrigo Duterte în Filipine, Bolsonaro își 
construise o reţea uriașă de adepti prin intermediul rețelelor 
de socializare și folosea o retorică șocantă pentru a se face 
remarcat. Declarase ca, daca ar vedea doi bărbaţi sárutándu-se 
pe stradă, i-ar ataca. Apărase utilizarea torturii de către 
armată, proclamând sfidátor că majoritatea brazilienilor 
erau de acord cu el. Votând pentru demiterea președintei 
Rousseff în 2016, își dedicase chiar votul colonelului Brilhante 
Ustra, care condusese o echipă de tortură notorie în cursul 
anilor de dictatură militară din Brazilia, între 1965 și 1985. 

Cu un an înainte de alegeri, majoritatea membrilor elitei 
braziliene pe care i-am întâlnit în august 2017 nu erau încă 
dispuși să creadă căun om pe care îl considerau grosolan, 
prost și violent putea cu adevărat să ajungă la palatul 
prezidenţial. „Majoritatea analistilor îl vad pe domnul 
Bolsonaro ca fiind prea extremist ca să câștige”, am scris după 
aceea. „Dar asigurările pe care le-am primit în birourile bine 
amenajate mi-au amintit în mod dezagreabil de conversațiile 
de la Washington din 2015, când o victorie a lui Trump era 
considerată de neconceput.” 

Această presimtire a fost justificată. Pe 28 octombrie 2018, 
Bolsonaro a obținut o victorie zdrobitoare in alegerile 
prezidenţiale braziliene, ajutat de faptul că cel mai carismatic 
politician de stânga din ţară, fostul președinte Lula, fusese 
descalificat din cursa prezidenţială, după ce fusese închis pe 
baza unor acuzaţii de corupţie. 

Victoria lui Bolsonaro a avut o însemnătate continentală, ba 


chiar globală. Până la începutul anilor 1980, America Latină 
fusese dominată de lideri autoritari; în 1978, existau doar trei 
democrații pe întreg continentul. Peisajul politic era plin de 
junte militare și dictatori precum Augusto Pinochet în Chile 
sau Jorge Videla în Argentina. Dar, la începutul anilor 1990, 
democraţia triumfase în cea mai mare parte a continentului. 
Tranzitia la democraţie în Brazilia in 1985, care a pus capăt 
unei conduceri militare de peste 20 de ani, a fost un moment 
deosebit de important, având în vedere mărimea ţării și rolul 
său de lider regional. Cu o populaţie de peste 200 de milioane 
de locuitori, Brazilia este a șaptea cea mai populată ţară din 
lume și cea mai mare din America Latină; aproximând, unul 
din doi sud-americani este brazilian. 

În timpul presedintiilor lui Cardoso și Lula, Brazilia a fost 
celebrată pe scară largă ca o naţiune care imbrátisase cu 
succes globalizarea și democraţia și lăsase în urmă vremurile 
întunecate ale autoritarismului. Cardoso a devenit prietenul și 
confidentul lui Bill Clinton, urmând în Brazilia filosofia 
acestuia legată de „cea de-a treia cale”, care combina economia 
tradițională și liberalismul social. Lula, un fost lider sindical de 
origine modestă, a pornit de la reformele economice ale lui 
Cardoso și a început să facă eforturi pentru a rezolva 
faimoasele inegalităţi din Brazilia prin reforme sociale — 
inclusiv un venit garantat pentru familiile mai sărace, legat de 
frecventarea școlii, cunoscut sub numele de Bolsa Familia 
(Alocaţia Familială) — care au atras laude la nivel mondial. Asa 
cum Cardoso, un tehnocrat multilingv, se potrivise perfect cu 
Clinton, tot așa și Lula, reformatorul social și organizatorul 
comunitar, se potrivea perfect cu președintele Obama. Într- 
adevăr, președintele Obama și-a exprimat public sprijinul 
pentru omologul său brazilian, declarând: „Îl iubesc pe 
tipul ăsta”. 

Odată cu alegerea lui Bolsonaro, politica braziliană a urmat 
din nou tendinţele politice din SUA. La fel ca Trump, Bolsonaro 
era un utilizator compulsiv de Twitter și adoptase multe dintre 
sloganurile președintelui american, denuntánd „știrile false", 
„globalismul”, „corectitudinea politică” si elita liberală. În 
contextul brazilian, iritarea fata de corectitudinea politică se 


traducea prin disprețul fata de ecologiști și de ONG-urile 
internaţionale care, potrivit lui Bolsonaro, frânau dezvoltarea 
țării, in special prin faptul că se opuneau dezvoltării 
Amazoniei. Într-o perioadă de tot mai mare îngrijorare cu 
privire la încălzirea globală, nerăbdarea lui Bolsonaro de a 
permite tăierea unei părți mai mari din pădurile tropicale i-a 
îngrozit pe ecologiștii lumii, deși a fost întâmpinată cu 
indiferență de administraţia Trump. 

Asemenea lui Trump, Bolsonaro a tratat politica de parcă ar 
fi fost o afacere de familie. Fiului său, Eduardo, i s-a acordat 
rapid un rol important în administraţie și a fost trimis la Casa 
Albă ca să discute geopolitică cu Jared Kushner, ginerele lui 
Trump. Când m-am întors în Brazilia în 2019, la scurt timp de 
la instalarea noii administrații, un economist de renume mi-a 
spus că Bolsonaro era „la fel ca Trump, doar că mai prost”. 
Având în vedere faptul că președintele american nu era 
renumit pentru inteligența sa, am fost un pic surprins. Dar 
apoi mi s-a amintit că Trump cel puţin construise și condusese 
o afacere importantă. Bolsonaro, în schimb, nu se ridicase 
niciodată mai sus de gradul de căpitan de armată. Nici măcar 
membrii propriei administrații a președintelui nu se oboseau 
să-și ascundă disprețul fata de șeful lor. Când unul dintre 
colegii mei de la Financial Times a întrebat un ministru din 
cabinet despre una dintre declaraţiile mai ciudate ale lui 
Bolsonaro privind economia, a fost informat fara 
menajamente: „Președintele spune o grămadă de prostii”. 

La fel ca în cazul lui Trump, faptul că intelectualii îl 
dispretuiau pe Bolsonaro nu i-a descurajat pe susținătorii 
preşedintelui- dimpotrivă, acesta avea o relaţie buna cu 
Brazilia rurală și a micilor orașe, ale cărei valori erau mai 
conservatoare decât cele ale marilor orașe precum Rio. 
Bolsonaro, spre deosebire de Trump, avea origini absolut 
modeste. Născut în 1955, a crescut în Eldorado Paulista, un 
oraș de 15.000 de locuitori, înconjurat de terenuri agricole - la 
250 de kilometri de Săo Paulo, capitala comercială a Braziliei. 
Fiu al unui stomatolog fără licenţă, Bolsonaro a crescut în 
sărăcie, alături de doi frati și trei surori. În tinereţe, a fost 
fascinat de poliţie si de armată. Când avea 15 ani, orășelul său 


fusese scena unui schimb de focuri între poliţie și gherilele de 
stânga, ceea ce îl entuziasmase pe tânărul Bolsonaro și îl 
determinase să se alăture forțelor de ordine. În 1973, a 
promovat examenele pentru a intra la academia militară - o 
adevărată realizare, care contrazice ideea, îndrăgită de 
adversarii săi, că Bolsonaro este un idiotz. 

În armată, a militat pentru solde mai mari și condiţii mai 
bune pentru soldaţi. După ce a intrat în politică în anii 1990, s- 
a remarcat ca un susținător deschis al armatei. Într-o epocă în 
care majoritatea politicienilor brazilieni erau dornici să 
imbratiseze democraţia, nostalgia sa declarată fata de anii 
regimurilor militare a părut excentrică și în dezacord cu 
vremurile. 

Dar, după cum sugerează biograful său Richard Lapper, 
conservatorismul social profund al lui Bolsonaro era în 
realitate mai în ton cu atitudinile multor cetăţeni obișnuiți 
decât ar fi putut realiza elita urbană a Braziliei. Un sondaj de 
opinie realizat în 2020 sugera că 61% dintre brazilieni 
sprijineau planul președintelui Bolsonaro de a deschide noi 
școli conduse de armată, iar majoritatea se opuneau atât 
căsătoriilor homosexuale, cât și avortului. Ca si în cazul lui 
Trump și Duterte, Bolsonaro reușise să se impună în rândul 
publicului, denuntánd „corectitudinea politica” și promițând 
soluţii simple și remedii ce păreau dure. 

La alegerile prezidenţiale din 2018, Bolsonaro a alcătuit o 
coaliție populistă tipic braziliană, descrisă de Lapper drept 
„carne de vită, Biblie și gloanțe”. Carnea de vită erau 
puternicele interese legate de agricultură și creșterea 
animalelor, atrase de promisiunea lui Bolsonaro de a pune 
capăt restricțiilor de mediu care le limitau dezvoltarea. Biblia 
îi simboliza pe cei 30% dintre brazilieni care, ca și Bolsonaro, 
imbratisasera creștinismul evanghelic. Gloantele reprezentau 
puternicul lobby din Brazilia în favoarea armelor de foc. 

Mulţi dintre membrii clasei de mijloc din Brazilia l-au votat 
pe Bolsonaro de teama criminalităţii sau din repulsie fata de 
corupție. Și, în timp ce cadrele universitare pe care le-am 
întâlnit erau de obicei dispretuitoare fata de Bolsonaro, multi 
dintre angajaţii cu care am vorbit - vânzători, ghizi turistici, 


funcţionari - păreau mai indulgenti. Ei îl vedeau pe Bolsonaro 
ca pe un outsider care se lupta cu îndrăzneală cu un sistem 
corupt si fi respectau curajul fizic. In campania electorala din 
2018, Bolsonaro fusese injunghiat in spate si ranit grav, 
supraviețuind doar după o intervenţie chirurgicală complicată. 
Când l-am văzut vorbind în persoană pentru prima dată, la 
Davos în 2019, m-am întrebat de ce nu-și dăduse haina jos pe 
durata scurtei sale prezențe pe scenă. Răspunsul, mi-a spus 
cineva din stafful său, era că președintele încă purta o pungă 
de colostomie, ca parte a recuperării postoperatorii. 

Ca și în cazul lui Trump în SUA, multe dintre marile 
companii din Brazilia erau pregătite să își înghită dezgustul 
fata de Bolsonaro în schimbul promisiunilor de reducere a 
birocraţiei și a impozitelor. De asemenea, au fost încurajate de 
faptul că președintele a numit economiști liberali cunoscuți în 
pozitii-cheie din administraţia sa. La începutul carierei sale 
politice, Bolsonaro fusese un susținător al controlului statului 
asupra economiei- odată chiar a sugerat cá Fernando Cardoso 
merita să fie împușcat, pentru că vânduse active ale statului. În 
campania electorală s-a prezentat însă ca liberal din punct de 
vedere economic, susținând privatizările și reducerile de taxe. 
Unii dintre simpatizantii săi din mediul de afaceri susțineau ca 
remarcile sale mai scandaloase aveau doar rolul de a atrage 
atenţia și de a dramatiza o anumită problemă. Erau comentarii 
care- asa cum s-a spus cândva despre Donald Trump - 
„trebuiau luate în serios, dar nu literal”. 

În curând a devenit evident că guvernul lui Bolsonaro era o 
de dreapta, care tunau şi fulgerau împotriva „marxismului 
cultural”. Oameni de afaceri și bancheri internaţionali au fost 
impresionați de Paulo Guedes, un economist format la 
Universitatea din Chicago, care a fost numit ministru al 
Economiei, cu mandatul de a reforma sistemul de pensii al 
țării, puternic îndatorat, și de a realiza privatizări pe scară 
largă. Dar la masa guvernului, alături de Guedes, se afla 
Ernesto Araujo, ministrul de Externe, care susținea că 
schimbările climatice sunt o „dogmă, promovată 
de „globaliști” cu intenţia de a submina democraţia și de a-i 


face pe plac Chinei. Araujo a părut chiar să sugereze că și 
COVID-19 făcea parte dintr-un complot comunist pentru 
extinderea controlului statului, declarând: „Coronavirusul ne 
face să ne trezim încă o dată in coșmarul comunist”4. 

Unii dintre războinicii culturali din noul guvern s-au 
dovedit a fiprea ciudati chiar si pentru Bolsonaro. La 
începutul anului 2020, Roberto Alvim, ministrul Culturii, a 
ținut un discurs în care a declarat că „arta braziliană din 
următorul deceniu va fi eroică și națională”. Din nefericire, s-a 
dovedit că unele parti din discursul său păreau să fi fost 
plagiate dintr-un discurs ținut de ministrul Propagandei al lui 
Hitler, Joseph Goebbels. Bolsonaro a fost nevoit să își demită 
ministrul Culturiis. Afacerea Alvim a fost, dintr-un anumit 
punct de vedere, ridicolă. Dar sugestia că oficiali 
guvernamentali din Brazilia sau de oriunde din America 
Latină ar fi fost simpatizanți ai fascismului avea totodată un 
ecou vădit sinistru pe un continent care, de când își pot aminti 
oamenii, a fost gazda unei serii de regimuri militare brutale, 
dintre care multe au adoptat ideologii de extremă dreaptă. 

Numai între 1962 și 1966 au avut loc nouă lovituri de stat 
militare în America Latină, inclusiv în Argentina și Brazilia — o 
demonstraţie a naturii contagioase a tendinţelor politice din 
regiune. Războiul Rece era în toi, iar majoritatea generalilor 
care au luat puterea au invocat necesitatea de a rezista 
influenţei comuniste - exemplificatá prin Cuba lui Castro. 
Regimurile militare care au răsărit pe tot continentul au 
guvernat cu niveluri diferite de brutalitate. Cele mai dure 
regimuri, cum ar fi cele din Argentina și Chile, au devenit 
notorii pentru ,,disparitia” a mii de disidenti politici, precum si 
pentru tortura pe scară largă. În Argentina, este posibil ca până 
la 30.000 de persoane să fi fost ucise în „războiul murdar” din 
perioada 1976-1982. Prin contrast, Comisia Naţională pentru 
Adevăr din Brazilia, înființată în 2012, a identificat în mod clar 
„doar” 434 de disidenti care „dispăruseră” sau fuseseră uciși de 
conducătorii militari ai Braziliei. Dar comisia sugerează şi că 
este posibil ca mii de indigeni să fi fost uciși, iar torturarea 
brutală a disidentilor era si ea o practică obisnuitas. Cu toate 
acestea, Bolsonaro susține că măsurile „dure” ale armatei au 


fost justificate de ratele scăzute ale criminalităţii și de 
dezvoltarea economică. 

Tranzitia Americii Latine de la regimuri militare la forme 
democratice de guvernare a avut loc, în mare parte, în anii 
1980, chiar înainte de căderea Zidului Berlinului. Cel mai 
important factor declanșator a fost criza datoriilor din America 
Latină din 1982. În acel an, după cum declară Michael Reid, 
„dictaturile au cedat sub oprobriul eșecului economic... Mai 
degrabă decât să-și riște coeziunea profesională, armatele din 
America Latină s-au așezat la masa tratativelor cu populaţia 
civilă și au negociat o întoarcere în cazărmi”. Atunci, 
îndepărtarea de autocratie în America Latină a venit imediat 
după revenirea democraţiei în Spania și Portugalia- si a 
prefigurat evenimentele din restul lumii. În Europa de Est, 
presiunea creștea în ţările blocului sovietic, cum ar fi Polonia, 
iar în Asia de Sud-Est, Ferdinand Marcos a fost dat jos de o 
revoluţie a „puterii poporului” în Filipine, în 1986. În anul 
anterior, Jose Sarney devenise primul președinte civil al 
Braziliei de după anii 1960, iar ţara a jucat un rol important în 
tendinţa regională și globală de îndepărtare de autoritarism și 
de apropiere de democraţia liberală. 

Odată cu accederea la putere a lui Bolsonaro în 2018, 
Brazilia a fost din nou parte a unei schimbări politice globale — 
dar, de data aceasta, în sensul îndepărtării de 
internationalismul liberal și al apropierii de un regim populist 
autoritar. Deși președintele își amintea cu o nostalgie declarată 
de epoca regimului militar din Brazilia, nu era vorba de o 
reluare directă a autoritarismului latino-american din anii 
1960 și 1970, ci de un stil de populism specific secolului XXI, ce 
i se datora mai mult lui Donald Trump decât generalilor care 
conduseseră cândva Brazilia. Spre deosebire de generali, 
Bolsonaro a fost ales și s-a confruntat cu o opoziţie energică și 
cu o presă și instanţe judecătoreşti independente. Multe dintre 
formulele liderului brazilian erau împrumutate direct de la 
Trump, cum ar fi declaraţiile sale despre „știrile false” și 
despre un „stat paralel”. Bolsonaroavea de asemenea o 
înclinaţie similară celei a lui Trump către teoriile conspirației, 
sugerând adesea, de exemplu, că activiștii de mediu erau 


unealta unor puteri străine, care doreau să pună stăpânire pe 
Amazonia și să fure resursele preţioase ale Braziliei. Deși 
Trump a fost modelul personal al lui Bolsonaro, liderul 
brazilian a avut „suflete pereche” în politică și în Europa și 
Asia. Accentul pe care l-a pus pe criminalitate și pe temerile și 
insecuritatea clasei de mijloc semăna foarte mult cu abordarea 
lui Duterte în Filipine, la fel ca utilizarea abilă a rețelelor de 
socializare. La ceremonia de depunere a jurământului de 
învestitură în funcţia de președinte, în 2019, principalii invitaţi 
de onoare străini ai lui Bolsonaro au fost Viktor Orbân din 
Ungaria și Benjamin Netanyahu din Israel. 

Pentru cei care studiază populismul, America Latină este un 
teren fertil, căci acesta constituie un stil politic cu o istorie 
lungă și diversă pe continent. Michael Reid susține că 
populismul are două caracteristici principale, ambele cu o 
relevanţă contemporană distinctă. În primul rând, este un „gen 
de politică în care un lider puternic și carismatic pretinde a fi 
un salvator, estompând distincţia dintre lider, guvern, partid și 
stat și ignorând necesitatea de a limita puterea executivă prin 
mecanisme de control și echilibru. În al doilea rând, 
populismul a implicat adesea redistribuirea veniturilor și/sau a 
bogăției într-un mod nesustenabil”s. După cum subliniază 
Reid, deosebirea dintre „dreapta” și „stânga”, care este în mod 
tradițional fundamentală pentru politica occidentală, nu este 
întotdeauna utilă atunci când se analizează populismul. Juan 
Peron, arhetipul populistului latino-american, care a îndeplinit 
trei mandate ca președinte al Argentinei între 1946 și 1974, s-a 
ridicat din rândul armatei, a protejat criminali de război 
naziști și a fost în mod clar influențat de fascism- dar a 
devenit, de asemenea, un erou pentru multi dintrecei de 
stânga datorită autoproclamatelor sale eforturi de a elimina 
sărăcia și faptului că a susținut economia etatistă. 

În America Latină contemporană, populiștii asociaţi cu 
dreapta, precum Jair Bolsonaro, au concurat cu populiști de 
stânga ca Hugo Châvez din Venezuela, Evo Morales din Bolivia 
și Andrés Manuel Lopez Obrador, care a fost ales președinte al 
Mexicului în 2018. Principala asemănare dintre populiștii de 
stânga si cei de dreapta este că toti pretind că reprezintă 


poporul împotriva elitei- si toti promit soluții simple la 
probleme complexe. 

Așa cum Bolsonaro a format o alianţă ideologică cu Trump 
și cu alti populiști de dreapta precum Orban și Netanyahu, tot 
așa liderii autoritari de stânga din America Latină au atras 
laude și atenţie din partea admiratorilor politici de peste 
ocean. În anii 1960 și 1970, Cuba lui Fidel Castro a atras 
pelerini politici din tot Occidentul. În anii 2000, Venezuela lui 
Hugo Châvez devenise cauza șic a stângii radicale. Jeremy 
Corbyn, care a condus Partidul Laburist din Marea Britanie 
spre două înfrângeri electorale în perioada în care s-a aflat în 
fruntea acestuia, l-a descris odată pe Chavez ca fiind „o sursă 
de inspiraţie pentru noi toti care luptăm împotriva austeritatii 
și a economiei neoliberale"o. 

Châvez a încercat prima dată să ia puterea în Venezuela 
printr-o lovitură de stat în 1992, dar apoi a câștigat alegerile 
democratice în 1998. În deceniul următor, a adoptat un model 
tipic de guvernare de mână forte: a intesat Curtea Supremă cu 
oameni de-ai lui, a modificat sistemul electoral în favoarea sa, 
a încurajat un cult al personalităţii prin apariţii incoerente și 
bombastice la televiziune si i-a denunțat pe criticii 
independenţi drept instrumente ale unor puteri străine ostile. 
Pentru o vreme, rezervele uriașe de petrol ale Venezuelei au 
ţinut economia pe linia de plutire. În timp ce Cuba lui Castro 
încercase să câștige favoruri prin trimiterea de medici peste 
hotare - precum si de soldati in Africa în anii 1970-, lui 
Chávez ii plácea sá ofere petrol drept cadou prietenilor stráini, 
din Bolivia până la New York. În 2007, Ken Livingstone, 
primarul socialist al Londrei, a anuntat cá a reusit sá reducá 
pretul transportului cu autobuzul datoritá combustibilului 
ieftin oferit de Venezuela lui Chávez. 

La vremea respectivă, unii au susținut cá darul lui Chávez 
era nepotrivit, având în vedere estimările conform cărora o 
treime din gospodăriile venezuelene trăiau încă in sárácie:o. 
Însă Chavez se angajase și într-un război împotriva sărăciei din 
tara - subventionánd alimente, investind bani in programe de 
educatie si alfabetizare si nationalizand industrii-cheie. Aceste 
programe i-au lustruit reputatia internationala de progresist. 


Dar ele au fost finanţate printr-un preţ crescut al petrolului și 
prin acumularea de datorii. De asemenea, guvernarea lui 
Chavez a fost strâns asociată cu corupţia, clientelismul si 
intimidarea presei și a oponenților politici. 

Când Châvez a murit de cancer în 2013, preţul petrolului 
era în scădere și facturile curgeau. Sub conducerea lui Nicolas 
Maduro, succesorul său mai puţin carismatic, Venezuela s-a 
scufundat în sărăcie și dezintegrare socială, un proces pe care 
guvernul venezuelean l-a pus pe seama sancţiunilor 
americane, dar ale cărui rădăcini se aflau în tará:1. În 2018, 
peste 80% dintre gospodăriile venezuelene trăiau în sărăcie, 
iar milioane de oameni părăsiseră tara. Aflându-mă într-o 
vizită în nordul Braziliei în anul următor, am întâlnit frecvent 
refugiaţi venezueleni care cerseau pe marginea drumului - o 
soartă tragică și umilitoare pentru cetățenii unei tari care 
fusese cândva considerată una dintre cele mai de succes din 
America Latină. 

Bilanțul economic dezastruos al Venezuelei sub conducerea 
lui Chavez și a lui Maduro a aruncat o umbră asupra unei mari 
parti a stângii latino-americane. În campania sa electorală, 
Bolsonaro nu a pierdut nicio ocazie pentru a încerca să-i lege 
pe Lula și Partidul Muncitorilor de catastrofa Châvez. Dar s-a 
întâmplat în Mexic, și nu în Brazilia, ca un alt populist de 
stânga să preia puterea. Andrés Manuel Lopez Obrador, 
cunoscut de toată lumea sub numele de AMLO, a fost învestit 
în funcția de președinte al țării în decembrie 2018 - cu o lună 
înainte de Bolsonaro - după o victorie electorală răsunătoare, 
ce l-a plasat cu 31 de puncte procentuale în fata celui mai 
apropiat rival. În Mexic, la fel ca în Brazilia, alegerea unui 
populist carismatic a fost în general privită ca o repudiere a 
elitei conducătoare a ţării. 

Faptul că atât Brazilia, cât și Mexicul erau acum guvernate 
de lideri populiști a avut o semnificație regională mult mai 
largă. Brazilia și Mexicul sunt primele două ţări ca populaţie 
din America Latină. Ambele sunt membre ale G20, grupul 
țărilor cu cele mai mari economii, și se consideră rivale pentru 
supremaţia regională. În timp ce Bolsonaro se revoltă 
împotriva „marxiștilor culturali”, inamicii aleși de AMLO sunt 


„neoliberalii”. Bolsonaro a fost ofițer în armată, în timp ce 
AMLO a fost mulţi ani organizator comunitar. Dar, în ciuda 
acestor diferenţe, cei doi lideri au și anumite asemănări. Ambii 
au câștigat puterea pe fondul unei dezamăgiri generale în 
privinţa corupţiei, criminalităţii și violenţei. Amândoi sunt 
populiști, pretinzând cá au o conexiune directă cu poporuli2. 
Amândoi sunt naționaliști și deschis religiosi. 

O diferenţă importantă este că, în timp ce Bolsonaro pare 
mulțumit să subcontracteze în mare măsură gestionarea 
economiei profesorilor si tehnocratilor, AMLO a preluat 
personal controlul, în cadrul unui război împotriva sărăciei 
care amintește mult atât de Lula din Brazilia, cât și de Châvez 
din Venezuela. Printre politicile alese de AMLO s-au numărat 
un program de burse pentru cei defavorizati, o creștere a 
salariului minim și anularea unor proiecte majore de 
infrastructură pe care le considera o sursă de risipă și corupţie. 
În mod neobișnuit pentru un populist de stânga, AMLO este 
totodată un puternic susținător al controlului cheltuielilor 
publice. 

Unele dintre primele acţiuni ale lui AMLO au demonstrat 
nerăbdarea unui populist fata de instituţiile independente: un 
judecător de la Curtea Supremă a fost forțat să plece, la fel ca 
șeful autorităţii de reglementare în domeniul energiei din 
Mexic, care se plânsese că în agenţia sa erau angajaţi acoliti 
necalificaţi. Numărul de contracte atribuite fără licitaţie a fost 
de asemenea un semn de rău auguri3. Propunerea lui AMLO 
dea organiza un referendum pentru a stabili dacă toti 
predecesorii săi în funcția de președinte trebuie să fie aduşi in 
fata justiţiei pentru corupţie a combinat populismul cu dorința 
liderului de mână forte de a-și arunca adversarii politici în 
închisoare. 

De cele mai multe ori, președintele mexican își începea ziua 
de lucru cu o conferință de presă la ora 7 dimineaţa. Arătând o 
pasiune asemănătoare cu cea a lui Castro pentru sunetul 
propriei voci, AMLO ţinea deseori discursuri incoerente de 
două ore, care includeau frecvent atacuri personale la adresa 
jurnaliștilor, oamenilor de afaceri sau ecologiștilor ce-l 
nemultumisera. Dar, în timp ce intelighentia mexicană își 


dădea ochii peste cap în fata acestui ritual zilnic, AMLO isi 
păstra un sprijin considerabil la nivelul întregii populații. 
Mexicanii obișnuiți au fost impresionați in mod deosebit de 
faptul că își redusese propriul salariu la jumătate. La un an de 
la preluarea președinției, cota sa de popularitate era ridicată. 

Cu toate acestea, reformele lui AMLO nu au fost încununate 
de succes economic. În 2019, primul său an complet de 
mandat, economia a crescut în cel mai lent ritm din ultimii 
zece ani. Ca să fim corecti cu el, președintele mexican s-a 
confruntat cu condiţii foarte nefavorabile, inclusiv un război 
comercial cu SUA și o prăbușire a prețului petrolului, dar 
semnele erau de rău augur. 

Cu economiile aflate în dificultate, Mexicul și Brazilia erau 
ambele slăbite când au fost lovite de coronavirus. Fideli 
instinctelor lor populiste, Bolsonaro și AMLO au reacționat în 
moduri similare. Liderul brazilian a susținut că de fapt 
COVID-19 nu era cu mult mai mult decât un guturai. 
Președintele mexican a fluturat un trifoi cu șase foi, despre 
care a afirmat că îl va proteja împotriva virusului. De 
asemenea, și-a sfătuit conationalii să continue să meargă la 
petreceri și la restaurante. Refuzul lui AMLO de a lua în serios 
pandemia a avut drept consecinţă faptul că nu a făcut mare 
lucru pentru a întări fragilul sistem de sănătate al Mexicului 
sau pentru a implementa un plan de cheltuieli pentru 
stimularea economiei. 

În scurt timp, ambele tari au fost printre cele mai afectate 
din lume de COVID-19. Până la sfârșitul anului 2020, Brazilia 
înregistrase al doilea cel mai mare număr de decese din lume, 
după SUA. Mexicul, a zecea ţară din lume ca populaţie, se afla 
pe locul al treilea la nivel mondial în ceea ce privește numărul 
de decese înregistrate din cauza pandemiei. În ambele tari, a 
fost ușor să se dea vina pentru aceste rate ridicate 
ale mortalității pe nepăsarea liderilor lor politici, ce semăna cu 
cea a lui Trump. Opinia inițială a multor experţi a fost că 
numărul îngrozitor de victime ale pandemiei demasca 
defectele populismului și, ca atare, avea să slăbească puterea 
unor lideri de mână forte precum Bolsonaro și AMLO. Ian 
Bremmer, șeful influentei companii de consultanță Eurasia, 


scria în aprilie 2020: „Ce ţară mare se confruntă acum cu cea 
mai gravă dezordine politică din lume? Ce șef de stat se 
confruntă cu cele mai mari probleme? Brazilia și președintele 
ei se recomandă de la sine"14. Am intervenit si eu cu un articol 
intitulat „Populismul lui Jair Bolsonaro conduce Brazilia spre 
dezastru”15. La mijlocul anului 2020, când COVID-19 era 
necontrolabil, s-a speculat că Bolsonaro ar putea fi suspendat. 

Dar ratele ridicate ale mortalităţii din Brazilia și Mexic nu 
au distrus imediat nici poziţia politică a lui Bolsonaro, nici pe 
cea a lui AMLO. În economii în care majoritatea oamenilor au 
foarte puţini bani puși deoparte, multi au fost recunoscători 
pentru faptul cá au fost scutiți de carantină. În Brazilia, 
popularitatea lui Bolsonaro a fost de asemenea susținută prin 
distribuirea unor ajutoare bănești de urgență săracilor. 
Consecințele economice, sanitare si sociale ale pandemiei se 
vor manifesta pe parcursul multor ani. Dar asemănările dintre 
reacţiile inițiale ale lui Bolsonaro și AMLO au demonstrat că 
populismul de dreapta și cel de stânga sunt adesea susținute de 
aceleași instincte. 

Răspunsurile liderilor mexican și brazilian la înfrângerea 
lui Donald Trump au fost de asemenea grăitor de similare. 
Bolsonaro a continuat să își afișeze loialitatea fata de Trump 
mult timp după ce majoritatea celorlalţi tovarăși de drum 
acceptaseră realitatea înfrângerii președintelui. Pe 7 ianuarie, 
la o zi după ce o mulţime pro-Trump luase cu asalt Congresul 
SUA, Bolsonaro a preluat plângerile acestora cu privire la 
alegerile americane, spunându-le susținătorilor: „Au fost 
oameni care au votat de două, trei, patru ori. Au votat oameni 
morti. A fost la liber pentru toti. Nimeni nu poate nega acest 
lucru”16. Pentru unii analiști brazilieni, aceste remarci nu erau 
doar nechibzuite, ci și periculoase. Și susținătorii lui Bolsonaro 
făcuseră deseori acuzaţii cu privire la fraudele electorale din 
Brazilia, concentrându-se pe zonele sărace cu o populaţie de 
culoare numeroasă. În condiţiile în care liderul brazilian avea 
să se confrunte și el cu alegeri prezidenţiale în 2022, unii s-au 
temut că acesta se pregătea din nou să imite strategiile lui 
Trump". 

Consternarea lui Bolsonaro fata de îndepărtarea de la Casa 


Albă a „sufletului său pereche” din punct de vedere ideologic 
era previzibilă. Mai surprinzătoare a fost reticenta lui AMLO 
de a recunoaște înfrângerea lui Trump. Ca mexican și om de 
stânga, AMLO nu avea aparent niciun motiv să simtă vreo 
afecţiune pentru un președinte care îi etichetase pe imigranții 
mexicani din Statele Unite drept violatori și criminali. Când 
candidase în alegeri, AMLO chiar îl numise pe Trump 
neofascist. Dar, ca lider mexican, a legat o prietenie 
neaşteptată cu populistul din nord. În parte, era simplu 
pragmatism. Toţi liderii mexicani trebuie să încerce să 
se înțeleagă bine cu președinții americani. Însă AMLO si 
Trump păreau să și vadă unulla celălalt cevace le plăcea. 
Ambii erau lideri populiști care declaraseră război instituţiilor 
politice și mediatice din ţările lor. Amândoi criticaseră dur 
Acordul Nord-American de Liber Schimb (North American 
Free Trade Agreement, NAFTA)- demonstrând că dreapta 
populistă și stânga populistă sunt unite și de o suspiciune 
comună fata de liberul schimb si economia liberală. Prima 
întâlnire a celor doi președinți la Casa Albă in 2020, care a fost 
și prima călătorie în străinătate a lui AMLO după 19 luni de 
mandat, a fost considerată un succes de ambele parti. 

Sentimentul că exista o conexiune între AMLO și Trump a 
fost întărit de răspunsul surprinzător al președintelui mexican 
la înfrângerea electorală a lui Trump. Atât pragmatismul, cât și 
principiile ar fi trebuit să-l determine pe AMLO să recunoască 
rapid realitatea că Trump a pierdut și că Joe Biden era acum 
președinte legitim. Însă AMLO, alături de liderii Rusiei și 
Braziliei, a tras de timp, insistând asupra dreptului lui Trump 
de a contesta rezultatul alegerilor. Reacţia liderului mexican 
reflecta probabil propria sa istorie politică: AMLO candidase 
de două ori fără succes la președinție. În 2006, pierduse 
alegerile la limită in fata lui Felipe Calderon. În loc să accepte 
rezultatul, el a strigat că se comisese o fraudă și a organizat 
proteste de masă în piața centrală din Ciudad de Mexico. 
Reacţia sa la înfrângerile electorale din 2006 și 2012 a fost 
destul de asemănătoare cu cea a lui Trump la înfrângerea din 
2020. 

Întrucât politica braziliană și cea mexicană au urmat 


adesea evoluţiile din SUA, este firesc să speculăm că 
înfrângerea lui Trump ar putea anticipa și o schimbare a 
tendinţelor ideologice din cele mai mari două tari din America 
Latină. După alegerile din SUA, Bolsonaro era cu siguranță mai 
izolat la nivel internaţional. În condiţiile în care COVID-19 
făcea un număr mare de victime, economia se prăbușea, iar 
Lula revenea pe scena politică, Bolsonaro își pregătea în mod 
clar terenul pentru a contesta rezultatul alegerilor 
prezidenţiale din 2022 făcând afirmaţii în stilul lui Trump cu 
privire la frauda electorală. Pericolul este ca instituţiile 
Braziliei- in special armata - să nu fie la fel de robuste ca 
omoloagele lor americane în apărarea democrației și a statului 
de drept. 

În alte tari din America Latină, valul populist ar putea fi 
inca in crestere. Mandatul lui AMLO dureaza pana in 2024 si 
există deja speculaţii potrivit cărora, dupa modelul lui Putin si 
Xi, ar putea încerca să modifice Constituţia pentru a-și prelungi 
şederea la putere. Cultul personalității președintelui mexican 
și dominaţia sa asupra scenei politice au fost surprinse de titlul 
unei cărți despre el foarte bine primite: El pais de un solo 
hombre (Tara unui singur om)”. 

Între timp, o serie de lideri din America Latină, mai 
tehnocrati și mai apropiaţi de sistem, au plătit un pret politic 
ridicat în cursul pandemiei. 

Ţările sud-americane care au fost cele mai stricte în 
încercarea de a impune carantine au fost adesea conduse de 
președinți care au studiat la universităţi americane de elită, 
cum ar fi Sebastian Pifiera din Chile (Harvard), Ivan Duque din 
Columbia (Georgetown) si Francisco Sagasti din Peru (Penn). 
Dar tarile care au impus carantine au fost prea putin rasplatite 
pentru prudenta lor. Socurile economice din tarile cu cele mai 
dure carantine au fost mai grave decat in Brazilia, care a fost 
mai permisivă. În Peru, la sfârșitul anului 2020, jumătate din 
populaţia urbană era somerá:s. În aceste condiţii, nu a fost 
tocmai surprinzător faptul că Pedro Castillo, un populist de 
stânga, al cărui partid îl lăudase pe Hugo Châvez, a câștigat 
alegerile prezidenţiale peruane din 202119. Având în vedere că 
se apropie alegeri majore pe întreg continentul, există motive 


întemeiate să ne temem că, în următorii doi ani, s-ar putea 
înregistra o creștere a numărului de victorii ale liderilor 
populiști, atât de dreapta, cât și de stânga. 

După cum am văzut, în anii 1980, America Latină a dat 
startul valului democratic care avea să mature autocratiile din 
întreaga lume. Dacă și alte tari din regiune ar urma acum 
exemplul Braziliei și Mexicului dea se orienta spre o 
conducere carismatică în stil autoritar, efectul ar putea fi 
resimţit mult dincolo de marginile Americii Centrale și de Sud. 
Africa, care a cunoscut și ea un val democratic în anii 1990, 
este un alt continent ce se confruntă din nou cu pericolele și 
tentatiile guvernării de mână forte. 


*1 După eşecul în alegerile prezidenţiale din octombrie 2022, Jair Bolsonaro 
nu a contestat deschis rezultatul, dar nici nu şi-a recunoscut înfrângerea. 
Acest lucru i-a încurajat pe unii dintre susţinătorii săi să demonstreze 
violent şi să provoace tulburări publice, culminând cu un asalt 
împotriva mai multor clădiri oficiale din capitala Brasilia, la 8 ianuarie 
2023 (n.ed.). 

Abiy Ahmed și deziluzia democraţiei 
în Africa (2019) 


Epoca liderului cu mână de fier a implicat un tipar 
recurent. Un nou lider carismatic apare undeva în lume. Este 
zugrăvit în presa occidentală drept un reformator liberal. 
Politicienii și instituţiile occidentale intervin cu comentarii 
încurajatoare și cu oferte de asistență. Apoi, pe măsură ce trece 
timpul, se întâmplă lucruri ciudate. Reformatorul liberal 
devine tot mai autoritar. Apare deziluzia. 

Din anul 2000, acest tipar s-a manifestat la Putin, Erdogan, 
Xi, Modi și Orbân. Dar apariţia de lideri autoritari pretutindeni 
în lume nu pare să fi anihilat impulsul Occidentului de a găsi și 
adopta noi eroi liberali. Din contră, este posibil ca acest lucru 
să-i fi făcut pe formatorii de opinie occidentali și mai dornici să 
găsească apărători ai democraţiei liberale într-o lume în care 
autoritarismul pare să fie în ascensiune. 

Între 2018 si 2020, întregul ciclu- de la entuziasm la 
disperare - s-a manifestat în reacţiile internationale fata de 
Abiy Ahmed, care a devenit liderul Etiopiei, cea de-a doua ţară 
ca populaţie din Africa, în aprilie 2018. În primele 100 de zile 
în funcţie, Abiy a luat măsuri pentru liberalizarea sistemului 
politic etiopian - ridicând starea de urgenţă, eliberând mii de 
deținuți politici, invitând grupurile de opoziţie să revină din 
exil și încurajând libertatea presei. De asemenea, a luat măsuri 
rapide pentru a pune capăt ostilităţilor cu Eritreea vecină, 
călătorind în capitala eritreeană, Asmara, și făcând concesii 
pentru a soluţiona un vechi litigiu teritorial. Frontul 
Democratic Revoluționar al Poporului Etiopian, aflat la 


guvernare, a primit și el o nouă imagine, devenind mai 
prezentabilul Partid al Prosperitátii:. 

Un rit de trecere pentru noii lideri care încearcă să-și creeze 
o bună imagine pe scena internaţională este Forumul 
Economic Mondial de la Davos, unde l-am privit de la câțiva 
metri pe noul prim-ministru etiopian făcându-și debutul în 
ianuarie 2019. Era greu să nu fii impresionat de acest bărbat de 
42 de ani, chipeș și plin de încredere, cu principiile sale 
liberale exprimate deschis. Audienta a izbucnit în aplauze 
spontane când el a anunţat că nu mai existau jurnaliști în 
închisorile etiopiene și că 50% dintre membrii cabinetului său 
erau femei. 

În discursul său de la Davos, Abiy a atacat direct ideea că 
modelul autoritar este calea spre dezvoltare, spunând 
audienței: „Credem cá nu este posibil să susţinem creșterea 
fără să imbratisam democraţia... Credem că democraţia si 
dezvoltarea sunt interconectate”. Era exact ce voia să audă 
mulțimea de la Davos, iar întrebările au fost prietenoase și 
credule. BOrge Brende, moderatorul Forumului, a spus 
audienței că, la câteva luni de la preluarea puterii, Abiy isi 
convinsese cetățenii să-și subordoneze identitățile etnice unei 
identități etiopiene comune. Întorcându-se spre Abiy, a 
întrebat admirativ: „Cum ati reuşit asta?”. Abiy a răspuns, 
dezarmant, că este ușor să faci pace: „Stai împreună cu 
oamenii și lași orgoliile deoparte"?. 

Ulterior în acel an, lui Abiy Ahmed i s-a decernat Premiul 
Nobel pentru Pace — fără îndoială, spre mâhnirea lui Donald 
Trump, care nu-și ascunsese convingerea că ar fi un meritoriu 
beneficiar al premiului. Motivația de la decernarea Premiului 
Nobel l-a elogiat pe Abiy pentru că a facut pace cu Eritreea si i- 
a lăudat reformele democratice „care au oferit multor cetăţeni 
speranţa la o viaţă mai bună”. 

Cu toate acestea, de la bun început, unii observatori 
experimentați ai Etiopiei au privit cu scepticism fenomenul 
Abiy. Încă din septembrie 2018, Michela Wrong a afirmat că, 
departe de a fi antidotul pentru modelul liderului de mână 
forte, Abiy ar putea fi doar un nou lider autoritar în devenire. 
„Adună comparații hiperbolice cu cei de genul lui Mahatma 


Gandhi, Mandela și Mihail Gorbaciov”, a scris ea. „Paralele mai 
bune ar fi cu contemporani populiști precum Donald Trump, 
Vladimir Putin și Recep Tayyip Erdogan, care folosesc apeluri 
șoviniste la naționalism pentru a reduce sau, în unele cazuri, 
pentru a înlătura dezbaterea politică interna.”3 Wrong 
remarcase naționalismul etiopian strident al lui Abiy si 
potenţialul său de a redeschide conflictele regionale. 

La prima vedere, originea și formaţia lui Abiy îl făceau să 
fie aproape perfect poziţionat pentru a reduce diviziunile 
etnice și religioase ale țării: mama sa era creștină si amhara, 
iar tatăl, musulman și oromoan. Vorbește chiar şi tigrina, 
limba tigrinilor, grupul etnic care a dominat guvernul timp de 
multi ani înainte de venirea la putere a lui Abiy. Obiectivul său 
declarat ca prim-ministru era să creeze o identitate naţională 
mai puternică, evitând vechiul model de federalism etnic. 

Tensiunile etnice deja mocneau în anii anteriori accederii 
lui Abiy la putere, cu proteste de masă ale oromoanilor, cel mai 
mare grup etnic al Etiopiei, împotriva dominaţiei tigrine din 
guvernul naţional. După ce a fost instalat ca prim-ministru, 
Abiy a epurat multi tigrini cunoscuţi din poziţii înalte din 
armată, forțele de securitate și guvern. Frontul de Eliberare al 
Poporului Tigrin a părăsit guvernul, iar oficiali de rang înalt 
din cadrul partidului s-au întors în regiunea natală. Unii 
oromoani naționaliști au ieșit cu toate acestea în stradă pentru 
a protesta cá Abiy nu făcuse suficient ca să încline balanţa 
puterii și a privilegiilor în favoarea lor. Dar faptul că a 
contestat dominaţia tradiţională a tigrinilor a fost ceea ce a 
declanșat războiul. 

La finele lui 2020, Abiy i-a acuzat pe liderii tigrini că 
sfidează autoritatea centrală prin organizarea de alegeri 
neautorizate în regiunea lor natală. Forţele armate etiopiene 
au lansat o campanie de bombardamente și o ofensivă terestră 
pentru a reprima rebeliunea tigrină. Cele două partis-au 
acuzat reciproc de atrocități împotriva civililor, pe fondul unor 
rapoarte potrivit cărora 50.000 de refugiați părăsiseră 
regiunea, iar 1,3 milioane de oameni aveau nevoie de asistenţă 
de urgenta4. 

in noua atmosfera de razboi si conflict, Abiy si-a abandonat 


liberalismul politic. Jurnaliști și politicieni din opoziţie au fost 
arestaţi și au apărut rapoarte despre utilizarea torturii de către 
stat. După doar trei ani la putere, reputaţia lui Abiy ca 
portdrapel al valorilor liberale fusese puternic pătată. S-a 
repetat astfel un tipar global din epoca liderului cu mână de 
fier. Dar este și o poveste extrem de familiară în Africa, unde 
multi lideri salutati ca eroi eliberatori în perioada care a urmat 
decolonizării s-au transformat ulterior in despoti autoritari. 

Cu mult înainte de ascensiunea lui Putin, Xi, Modi și Trump, 
multe tari africane avuseseră experienţe amare legate de 
conducerea de mână forte. Cu un an înainte de a-l vedea pe 
Abiy vorbind la Davos, asistasem la efectele economice ale 
autoritarismului deraiat din Zimbabwe. Trecerea graniţei într- 
o ţară aflată la cheremul unui lider autoritar poate fi în același 
timp tensionată și dificilă. Așa se dovedise a fi la frontiera 
dintre Zimbabwe și Botswana în februarie 2018. Când un 
grănicer a dispărut cu pașaportul meu, am avut timp berechet 
să studiez portretul imens de pe un zid al noului președinte din 
Zimbabwe, Emmerson Mnangagwa. Fusese învestit în funcţie 
cu doar două luni înainte, ca succesor al lui Robert Mugabe, 
care condusese tara începând de la obținerea independenţei în 
1980. 

La vremea aceea, încă mai erau unii care sperau că 
Mnangagwa va salva Zimbabwe din situaţia politică și 
economică lamentabilă moștenită de la Mugabe. Dar porecla 
lui Mnangagwa, „crocodilul” — ce îi fusese pusă în perioada in 
care a fost șeful serviciilor de informaţii și ministrul Apărării 
al lui Mugabe —, sugera că acele speranţe puteau fi deșarte. 
(După cum mi-a spus odată un disident rus, într-o discuţie 
despre foști membri ai Partidului Comunist sovietic care se 
„reambalaseră” în democrați: „Cineva nu poate să fie ticălos 
toată viaţa și apoi, brusc, să nu mai fie ticălos”.) 

În cele din urmă, grănicerul a reapărut și mi-a înapoiat 
pașaportul cu un zâmbet ușor sardonic. Urcându-mă în 
mașină, i-am cerut șoferului să mă ducă la o bancă, pentru a 
scoate niște numerar. A râs și mi-a replicat: „Vă pot duce la 
bancă, dar nu veţi găsi niciun ban acolo”. După o perioadă de 
hiperinflatie sub Mugabe, dolarul zimbabwian fusese retras 


din circulație. În schimb, zimbabwienii foloseau monede 
străine - în special dolari americani si ranzi sud-africani - si 
era o lipsă acută de bani. Chiar și în Victoria Falls, o destinaţie 
turistică majoră, banca locală era închisă, iar o mulțime de 
oameni deznadajduiti stăteau prin preajmă sperând că, în cele 
din urmă, ar putea apărea ceva numerar. Singura monedă 
locală disponibilă erau bancnotele cu valori foarte mari, 
precum un miliard de dolari zimbabwieni. Relicve ale epocii 
de hiperinflatie a lui Mugabe, erau acum niște curiozitati fără 
valoare, vândute turiștilor cu un dolar bucata de către 
vânzători ambulanți. 

Întreaga scenă amintea de pericolele conducerii de mână 
forte. Când venise la putere în 1980, Mugabe era un erou 
eliberator - un fost luptător de gherilă, care contribuise la 
negocierea unei încheieri a dominaţiei minorităţii albe în 
Rhodesia. Om inteligent care se exprima cu ușurință si 
claritate, Mugabe părea genul adecvat de lider pentru a-și 
îndrepta ţara spre un viitor mai prosper, mai democratic și 
mai echitabil. Zimbabwe însuși, cu o populaţie educată și cu un 
sector agricol înfloritor, părea bine plasat pentru a prospera în 
această nouă eră. Dar realitatea s-a dovedit deprimant de 
diferită. La câţiva ani de la venirea la putere, Mugabe lansase o 
campanie nemiloasă împotriva oponenților săi politici si a 
susținătorilor acestora. O unitate militară instruită în Coreea 
de Nord- celebra „Brigadă a cincea” - a fost dezlantuita în 
regiunea Matabeleland, unde s-a făcut vinovată de masacre și 
abuzuri împotriva drepturilor omului. În deceniile care au 
urmat, conducerea lui Mugabe a devenit sinonimă cu 
despotismul, corupţia și distrugerea economică. 

Mnangagwa, fostul consilier al lui Mugabe, nu a reușit să 
iasă din acest tipar deprimant. Iniţial, au existat speranţe 
prudente cá ar putea oferi țării sale un nou început. În aprilie 
2018, noul lider zimbabwian a fost întâmpinat cu bucurie la 
reuniunea de la Londra a șefilor de guvern din 
Commonwealth, unde a avut o întâlnire cordială cu Boris 
Johnson, pe atunci secretar de stat pentru Afaceri Externe al 
Marii Britanii. Dar, după doar câteva luni, forțele de securitate 
din Zimbabwe împușcau protestatari în capitala Harare. După 


alte represiuni sângeroase în 2019, Marea Britanie a impus 
sancțiuni împotriva membrilor cercului apropiat al liderului 
zimbabwians. 

Eroul luptei de eliberare care se transformă într-un 
conducător despotic este un personaj cât se poate de familiar 
în istoria Africii postcoloniale. Printre cei care se potrivesc 
descrierii se numără Mobutu Sese Seko din Republica 
Democratică Congo, Felix Houphouét-Boigny din Coasta de 
Fildeș, Hastings Banda din Malawi și Isaias Afwerki din 
Eritreeas. Dar nu toti eroii luptei de eliberare din Africa au 
urmat acest model sumbru. În Africa de Sud, eliberarea lui 
Nelson Mandela din închisoare, extraordinara lui mărinimie 
fata de foștii săi opresori și ascensiunea sa către președinția 
Africii de Sud postapartheid au contrazis stereotipul liderului 
eliberator care, cumva, nu renunţă niciodată la putere și se 
transformă în despot. Spre deosebire de Mugabe sau Mobutu, 
Mandela a demisionat pașnic din funcţie, retrăgându-se în 
1999 în favoarea fostului său coleg din Congresul Naţional 
African, Thabo Mbeki. Africa de Sud postapartheid a devenit 
un magnet pentru zimbabwienii disperaţi care fugeau de 
Mugabe. 

Cu toate acestea, chiar și în Africa de Sud lucrurile au luat o 
întorsătură urâtă. Președinția lui Jacob Zuma din perioada 
2009-2018 a fost asociată cu o corupţie masivă, cu stagnare 
economică și cu discuţii despre „statul capturat” și chiar despre 
„statul eșuat”. Vastul complex al lui Zuma de lângă orașul estic 
Nkadnla, construit din fonduri publice, are un amfiteatru, un 
bazin de înot, tarcuri pentru animale si un centru de 
informare”. Când a fost dezvăluită această extindere 
somptuoasă a fermei sale, bazinul a fost apărat ca fiind un 
,bazin de incendiu” din care serviciile de urgenţă ar lua apă. 
Toate acestea au fost dezvăluite, discutate și crunt parodiate în 
presa sud-africană și de către opoziţia politică. Dar presa liberă 
sud-africană și instituţiile statului au fost prea slabe pentru a 
opri jefuirea visteriei statului până când, într-un final, Zuma a 
fost obligat să demisioneze în 2018. 

Prejudiciul pe care l-a lăsat în urmă a fost considerabil, 
companii importante precum Eskom, compania publică de 


electricitate, fiind efectiv falimentate. Când l-am intervievat pe 
Cyril Ramaphosa, succesorul lui Zuma, la o conferință la 
Londra în 2019, noul președinte a sugerat că este posibil ca 
toată corupţia din perioada lui Zuma să fi costat Africa de Sud 
echivalentul a 10% din PIB. „A fost mult mai mult decât și-ar fi 
putut imagina oamenii”, s-a plâns el; costul „depășește cu mult 
500 de miliarde de ranzi” — 34 de miliarde de dolaris. 

În 2021, Zuma a fost în sfârșit adus în faţa tribunalului și 
condamnat la 15 luni de închisoare pentru sfidarea instanţei, 
fiindcă a refuzat să se prezinte la o anchetă judiciară asupra 
corupției din timpul mandatului său. A fost o dovadă că statul 
de drept încă funcţiona in Africa de Sud si că instituţiile ţării 
erau capabile să lupte împotriva conducerii autoritare. Dar 
Africa de Sud a plătit un pret ridicat. Incurajati de aliaţii 
politici ai lui Zuma, protestatari și jefuitori au ieșit în stradă. 
Întrucât tara era afectată de un șomaj de 32%, multi oameni nu 
aveau nevoie decât de o mică încurajare pentru a se alătura 
jafurilor și furturilor. Peste 300 de persoane au fost ucise într-o 
săptămână de tulburări sălbatice. 

Protestele din Africa de Sud au reamintit dificultăţile 
susținerii democraţiei în țările care suferă de sărăcie cruntă si 
inegalitate. Dar, în ciuda eșecurilor unor lideri aleși precum 
Mugabe și Zuma, în general, africanii preţuiesc democraţia. 
Într-un sondaj realizat în 2019 in 34 de tari de reţeaua de 
cercetare Afrobarometer, peste două treimi dintre cei 
intervievaţi au selectat-o drept cea mai buna forma de 
guvernare. Totusi, la fel ca in Occident, increderea in 
democraţie se eroda. Aproximativ jumătate dintre cei sondati 
in cercetarea Afrobarometer au spus ca sunt ,nemultumiti” de 
democraţie, în creștere de la 25% cu 20 de ani in urmá». 

Faptul cá eroi ai luptei de eliberare și-au putut duce ţările la 
despotism și că președinți aleși democratic au jefuit finanţele 
publice i-a determinat pe unii africani și observatori externi să 
dea mai multă atenție modelului liderului de mână forte. În 
unele tari, liderii de mână forte au fost asociaţi cu restaurarea 
păcii și cu dezvoltarea economică rapidă. Cele două exemple 
cel mai frecvent citate sunt Paul Kagame din Rwanda și Meles 
Zenawi, liderul Etiopiei din 1995 până la moartea sa în 2012, cu 


șase ani înainte ca Abiy Ahmed să vină la putere. 

Kagame este, poate, cel mai cunoscut autocrat al Africii. 
Deși își conduce tara ca președinte sau lider de facto de 
aproape trei decenii, și-a format un mare grup de admiratori 
străini. Pentru Bill Clinton, Kagame se numără printre „cei mai 
mari lideri ai timpurilor noastre”. Tony Blair l-a numit 
„vizionar”. Fostul secretar general al ONU Ban Ki-moon a 
indicat Rwanda drept un model de urmat pentru alte naţiuni 
africane1o. 

La prima vedere, este greu sa negi amploarea realizarilor 
lui Kagame. Sub conducerea sa, cresterea a fost in medie de 
aproximativ 8% pe an. Criticii lui Kagame au sugerat ca cifrele 
acestei cresteri au fost marite artificial. Dar si alti indicatori de 
dezvoltare, mai usor de verificat, au crescut. Speranta de viata 
este de aproximativ 69 de ani, la fel ca în cea mai mare poveste 
de succes a Africii Subsahariene, Botswana. Oamenii de afaceri 
internaţionali califică Rwanda drept un loc eficient, unde poti 
lucra si investi11. 

Admiratorii lui Kagame sunt impresionați îndeosebi de 
simţul ordinii prezent în întreaga naţiune, având în vedere 
istoricul său înfiorător de genocid. În 1994, până la un milion 
de tutsi și hutu moderati au fost măcelăriți de membri 
extremiști ai etniei majoritare hutu. Kagame, care a devenit 
oficial președinte în anul 2000, a făcut din vindecarea 
disensiunilor etnice ale Rwandei tema centrală a mandatului 
său. Regimul său, deși dominat de tutsi, dezaprobă public 
distinctiile etnice, iar imnul national al Rwandei declară acum: 
„Suntem identificaţi prin cultura noastră comună, suntem uniţi 
de limba noastră comună”. Kagame a remarcat că propriul său 
ADN dezvăluie că are sânge hutu:?. 

În Rwanda lui Kagame, satele sunt decorate cu straturi de 
flori plantate cu grijă, iar locuitorilor li se cere să poarte 
pantofi. Înainte de COVID-19, turismul era înfloritor. Kagame a 
evitat totodată unele dintre slăbiciunile mai evidente ale 
conducătorilor autoritari. A descurajat un cult deschis al 
personalităţii și, ca militar transformat în tehnocrat, are o 
reputaţie internaţională de a lua foarte în serios guvernarea. 

Totuși, aceste progrese au implicat un cost în privința 


libertăţii politice. Controlul lui Kagame asupra Rwandei este 
total: a obținut 98,7% din voturi în 2017, iar Constituţia a fost 
amendată pentru a-i permite să rămână la putere până în 
2034. Si mai sinistru este faptul că disidenti și reprezentanţi ai 
opoziţiei și-au găsit deseori sfârșitul în împrejurări bizare, 
precum fostul șef al spionajului din Rwanda, Patrick Karegeya, 
care a fost găsit drogat și strangulat într-o cameră de hotel din 
Africa de Sud în 2013. Când a fost întrebat de moartea lui 
Karegeya, Kagame a negat orice responsabilitate, dar a 
declarat: „De fapt, îmi doresc ca Rwanda să fi făcut asta. Chiar 
îmi doresc”13. O recentă biografie ostilă a președintelui il 
învinuiește direct pentru asasinarea lui Karegeya și afirmă că 
liderul rwandez este legat și de o serie de asasinate cărora le- 
au căzut victime critici ai regimului său, atât în tara, cât si în 
strainatate14. 

Human Rights Watch a raportat ca Charles Ingabire, un 
jurnalist rwandez exilat, a fost asasinat dupa numeroase 
amenintari si dupa un prim atac esuatis. Criticii lui Kagame au 
fost urmăriţi și in justiţie. In septembrie 2020, omul de afaceri 
de renume internațional Paul Rusesabagina, care a salvat peste 
o mie de rwandezi în timpul genocidului - o poveste relatată in 
filmul Hotel Rwanda -, a fost arestat și acuzat că era 
„fondatorul, liderul, sponsorul și membrul unor organizaţii 
violente, armate, extremiste și teroriste... care operau în 
diferite locuri din regiune si din stráinátate"16. 

Timp de multi ani, susținătorii occidentali ai lui Kagame au 
fost dispuși să ignore aproape toate aceste lucruri. Bill Clinton, 
încă bântuit de lipsa de acțiune a administraţiei sale în timpul 
genocidului din Rwanda, a spus: „Presupun că sunt mai 
indulgent cu un guvern care generează atât de mult progres ca 
acesta”. Într-adevăr, SUA l-au protejat adesea pe Kagame, de 
exemplu, forțând înlocuirea unui procuror din cadrul 
Tribunalului Penal Internaţional pentru Rwanda care se 
apropiase prea mult de a-l implica pe Kagame în represaliile 
brutale ale etniei tutsi împotriva refugiaților hutui7. Samantha 
Power, numită de administraţia Biden la conducerea USAID, 
este și ea o cunoscută admiratoare a lui Kagame. 

Liderul rwandez nu este singurul exemplu de „autoritarism 


de dezvoltare” susținut de Occident. O evoluţie similară a avut 
loc în Etiopia înainte de perioada lui Abiy Ahmed. Din 1995 
până în 2012, națiunea est-africană a fost sub controlul strict al 
prim-ministrului Meles Zenawi. Instinctele sale represive au 
fost adesea scuzate datorită palmaresului său în domeniul 
dezvoltării economice și abordării tehnocrate a guvernării: 
oferea presei occidentale interviuri erudite pe orice teme, de la 
privatizarea companiilor de telefonie până la procesarea 
mărfurilor. Nimeni nu s-a putut îndoi că Zenawi avea o viziune 
atunci când a schițat viitorul Etiopiei, intentionand să-i 
dezvolte industriile interne la fel cum procedaseră „tigrii 
asiatici” Coreea de Sud și Taiwanis. 

La fel ca în Rwanda, cifrele dezvoltării Etiopiei erau 
impresionante. Din 2002 până în 2012, PIB-ul a crescut cu peste 
10%, dublu fata de rata medie a altor naţiuni subsahariene. 
Sub Zenawi, sărăcia extremă s-a redus cu 15%. Au fost 
construite 15.000 de clinici sătești, iar rețeaua rutieră 
rudimentară a Etiopiei a fost vizibil îmbunătăţită. S-a afirmat 
că speranţa de viata crescuse cu o durată uimitoare de 25 de 
ani, de la 40 la aproximativ 65 de ani19. 

Capacitatea lui Zenawi de a discuta politică într-un fel care 
îi încânta pe spectatorii occidentali era doar o parte a 
farmecului său. Stabilizand Etiopia și urmând politici 
prietenoase fata de SUA, Zenawi a servit și scopurilor 
strategice mai ample ale Occidentului. Pe de altă parte, 
mărimea, creșterea economică și poziţia strategică a Etiopiei în 
Cornul Africii au atras un interes diplomatic și investiţii 
chineze considerabile. China a finanţat construcția unui nou 
sediu pentru Uniunea Africană, inaugurat la Addis Abeba, 
capitala etiopiană, în 2012. Dar Zenawi a menţinut și 
susținerea Washingtonului, permițând Statelor Unite să 
stationeze drone în Etiopia și cooperând în exerciţii 
antiterorism comune în Somalia. 

Asemenea lui Kagame, Zenawi s-a prezentat drept o 
variantă acceptabilă a conducerii autoritare. Consilierul 
pentru securitate naţională al președintelui Obama, Susan 
Rice, a vorbit la moartea lui, în 2012, despre „creierul său de 
clasă mondială”, declarând: „Nu a fost doar strălucit. Nu a fost 


doar un negociator neobosit și un polemist formidabil. Nu a 
fost doar un consumator însetat de cunoaștere. A fost 
neobișnuit de intelept"2o. 

Dar, la fel ca in Rwanda, reversul medaliei a fost 
represiunea. Laalegerile din 2010, cu doi ani inainte de 
moartea sa, Zenawi a pretins ca a obtinut o cota absurda de 
voturi, de 99,6%. Dupa alegerile din 2005, in jur de 200 de 
protestatari au fost impuscati de forţele de securitate. 
Sindicatele profesorilor si organizaţiile pentru drepturile 
omului au fost dizolvate, iar partidele de opoziție, scoase in 
afara legii. De asemenea, Zenawi a asigurat o dominație 
politică continuă a tigrinilor, care reprezintă aproximativ 6% 
din populaţie. Deși se baza pe un fel de federalism etnic pentru 
a ţine Etiopia unită, nu exista nicio îndoială în privinţa 
grupului etnic aflat la putere21. Poate că primirea entuziastă a 
lui Abiy Ahmed, aparent mai liberal, se explică parţial printr-o 
conștientizare a compromisurilor stânjenitoare implicate în 
acceptarea lui Zenawi de către Occident. 

Dacă până și în bogatele și puternicele State Unite politica 
bazată pe identitate a devenit o forță suficient de puternică 
pentru a ameninţa structurile democratice consacrate ale ţării, 
poate că nu e surprinzător că tari africane precum Etiopia, 
Rwanda si Zimbabwe - toate având diviziuni etnice puternice 
care au cauzat războaie — sunt nevoite să se zbata pentru a 
institui democraţii pluraliste. Mergi la Beijing si probabil ti se 
va spune că doar naivii americani și europeni cred că 
democraţia liberală este sistemul potrivit pentru Africa, unde 
sărăcia rămâne endemică și structurile statale, slabe. Opinia 
deprimantă din China este că majoritatea ţărilor africane vor 
avea nevoie de o mână forte pentru atine naţiunile unite. 
Trebuie doar să spere că se vor alege cu un Kagame sau un 
Zenawi, și nu cu un Mugabe sau un Zuma. 

Potrivit majorităţii statisticilor, democraţia pe continentul 
african a fost într-un ușor declin în ultimul deceniu- o 
evoluție pe care Nic Cheeseman de la Universitatea din 
Birmingham o descrie drept „dificultăți democratice, nu colaps 
democratic”22. În anii 1990, după sfârșitul Războiului Rece, 
multi lideri si multe naţiuni africane s-au îndreptat spre 


democraţie, iar numărul ţărilor considerate democraţii a 
crescut. Dar, pe măsură ce influența Chinei crește, vânturile 
ideologice care bat pe continent vin dintr-o altă direcție. În 
2007, valoarea comerțului chinez cu Africa s-a situat la 
aproximativ 148 de miliarde de dolari. SUA au reușit să ajungă 
la 39 de miliarde de dolari. Din motive evidente, Beijingul nu 
are niciun interes să-și conditioneze ajutorul sau comerțul de 
guvernarea democratică, așadar există o presiune mai mică 
pentru reforme politice. În anumite momente, China și-a 
protejat chiar in mod activ prietenii autocrati, de exemplu 
punând presiune pe Curtea Penală Internaţională pentru a se 
abtine de la investigarea lui Omar al-Bashir din Sudans. 

China nu numai cá validează dictatori- le furnizează si 
instrumente pentru a-și consolida controlul asupra puterii. De 
ani de zile, Partidul Comunist Chinez a invitat politicienii 
africani la propriile programe de pregătire. În vreme ce o parte 
din programa predată pare inofensivă, precum cultura 
tradițională chineză și strategii de dezvoltare economică, o 
bună parte este mai insidioasă. Participanţii sunt învăţaţi cum 
să realizeze o propagandă eficientă, cum să gestioneze opoziția 
și să monitorizeze disidenta. Oficiali de rang înalt ai 
Congresului Naţional African din Africa de Sud, inclusiv 56 de 
membri ai Comitetului Naţional Executiv, au luat parte la 
aceste programe între 2008 și 2012. Conducătorii etiopieni au 
trimis delegații încă din 199424. 

Chiar și state mai noi, precum Sudanul de Sud, au fost 
atrase pe orbita Chinei, care a acordat mii de burse studenţilor 
acestuia. Repercusiunile pentru cultura politică ar putea fi în 
mod clar iliberale. „Peste zece ani, unul [dintre acești studenti] 
va fi liderul Sudanului de Sud”, a remarcat Samson Wasara, 
prorectorul Universităţii Bahr el Ghazal din Sudanul de Sud. 
„Când te duci în China, acolo nu se discută despre 
democratie.”25 

China a oferit ajutor si in privinta tehnologiei. In 2014, 
compania chinezească de telecomunicaţii ZTE a furnizat 
Etiopiei infrastructura necesară pentru accesarea 
comunicaţiilor cetăţenilor. În Tanzania, Edwin Ngonyani, 
adjunctul ministrului Transporturilor și Comunicaţiilor, a 


declarat în 2007, la un eveniment găzduit împreună cu 
Administraţia Cyberspatiului din China, că „prietenii nostri 
chinezi au reușit să blocheze astfel de media (site-uri internet 
precum Google) în tara lor și le-au înlocuit cu site-uri 
autohtone care sunt sigure, constructive și populare. Noi nu 
am ajuns acolo deocamdată, dar, câtă vreme folosim încă 
aceste platforme, ar trebui să ne ferim de utilizarea lor 
neadecvată”. 

Nicăieri exporturile chineze de tehnologie totalitară nu au 
fost mai evidente decât în Zimbabwe. În 2018, Zimbabwe a 
adoptat planuri pentru instalarea de sisteme de recunoaștere 
facială în orașe și în centrele de transport public cu ajutorul 
companiei tehnologice CloudWalk din Guangzhou. Deși 
aparent este o inițiativă ce vizează combaterea 
infractionalitátii, activiștii sunt îngrijorați. Jurnalistul 
zimbabwian Garikai Dzoma a prezis că ,autocratii africani... o 
vor folosi neîndoielnic pentru a-și consolida poziţiile politice 
prin hărţuirea adversarilor”. La rândul lor, planurile statului 
Zimbabwe pot întări capacităţile de supraveghere deja 
extraordinare ale Chinei — sistemul companiei CloudWalk îi va 
permite Chinei să-și extindă bazele de date pentru 
recunoașterea facială prin integrarea de chipuri fără trăsături 
specifice chinezilor Hane. 

Disponibilitatea Chinei de a furniza sprijin financiar pentru 
Zimbabwe îl ajută mult pe Mnangagwa să reziste presiunilor 
occidentale în direcţia liberalizării politice. În mandatul său, a 
început lucrările la o nouă clădire cu șase etaje a 
Parlamentului în Harare, China achitând nota de plată de 140 
de milioane de dolari27. Răsplata pentru Beijing în urma unei 
asemenea cheltuieli a devenit evidentă atunci când Zimbabwe, 
alături de alte 15 tari africane, a trimis o scrisoare Consiliului 
ONU pentru Drepturile Omului în care a lăudat „remarcabilele 
realizări în domeniul drepturilor omului” ale Beijingului și a 
rebotezat lagărele de concentrare pentru uiguri „centre de 
pregătire și educaţie vocationala” 2s. 

Și alte state autoritare netezesc calea liderilor de mână forte 
africani. In vreme ce tari precum SUA închid adesea ochii la 
ticăloșiile aliaților, Rusia distribuie fără a se preface deloc 


îngrijorată. Când Alpha Condé, președintele Guineei, a declarat 
că va candida neconstitutional pentru un al treilea mandat, 
ambasadorul rus din tara a remarcat: „Constituţiile nu sunt o 
dogmă, Biblia sau Coranul. Constituţiile se adaptează la 
realităţi, nu realităţile se adaptează la Constitutii”29. Rusia, ca 
și China, a fost direct implicată în susţinerea dictaturilor. În 
Republica Centrafricană, un cetățean rus a fost chiar numit in 
poziţia de consilier pentru securitate naţională. 

În epoca Trump, susținerea Americii pentru democraţie în 
Africa a scăzut semnificativ. Când Republica Democratică 
Congo a avut alegeri în ianuarie 2019, SUA nu au făcut nimic 
pentru a condamna frauda masivă care l-a purtat pe Félix 
Tshisekedi spre președinție. În schimb, au susținut întru totul 
rezultatele. Mvemba Phezo Dizolele, de la Centrul pentru Studii 
Strategice și Internaţionale, a caracterizat această mișcare 
drept o schimbare demoralizatoare de direcţie: „SUA au făcut 
multe pentru a duce Congo acolo unde este în materie de 
alegeri, dar apoi, în ultima clipă, s-au lepădat de el”30. 

Administraţia Biden a semnalat de la început că 
intenționează să revină la o abordare americană mai 
tradițională. La scurt timp după ce președintele Biden a depus 
jurământul, Jake Sullivan, noul consilier pentru securitate 
naţională, și-a exprimat îngrijorarea cu privire la conflictul 
declanșat de Abiy Ahmed, avertizând în legătură cu „riscul de 
violenţă împotriva civililor, inclusiv potenţiale crime de război, 
în luptele de lângă Mekelle in Etiopia"3i. Abiy nu a fost 
descurajat de criticile americane sau de ameninţarea foametei 
din Tigray și a continuat să-și ducă războiul. În iulie 2021, a 
repurtat o victorie majoră în alegerile parlamentare pe care 
SUA le-au descris drept „semnificativ viciate". Însă, în 
condiţiile în care China continuă să fie de departe cel mai mare 
investitor din Etiopia, criticile Washingtonului sunt ignorate cu 
ușurință. 

Nu doar americanii sau chinezii aveau motive să 
urmărească evenimentele din Etiopia cu mare interes. 
Probabil că Europa este cel mai direct afectată de succesul sau 
eșecul guvernelor africane. Motivul este extraordinara creștere 
a populaţiei care are loc pe continentul african. Proiectiile 


realizate de Naţiunile Unite și de alte organizaţii sugerează că 
populaţia Africii este probabil să se dubleze între 2020 și 2050, 
crescând cu 1,2 miliarde de persoane. 

Combinația de sărăcie, schimbări climatice și proastă 
guvernare - plus proximitatea — are ca efect faptul cá multi 
tineri africani s-ar putea îndrepta spre Europa în speranţa unei 
vieţi mai bune. Aproximativ o jumătate de milion de africani 
au cerut azil acolo în cei trei ani dintre 2015 și 2017. Mulţi 
dintre ei fugeau din tari despotice precum vecina Etiopiei, 
Eritreea, unde Isaias Afwerki instituise o politică de serviciu 
militar obligatoriu pe durată nedeterminată pentru tineri. 

Aceste presiuni migratorii asupra Europei probabil că vor 
crește în următoarele decenii. Și, după cum am văzut, teama 
de impactul cultural și economic al migraţiei este, poate, cea 
mai puternică forţă care alimentează naționalismul autoritar 
populist de pe continentul european. Găsirea unor răspunsuri 
convingătoare la aceste temeri poate fi cea mai acută dilemă 
cu care se vor confrunta liberalii europeni în anii care vin. 

Merkel, Macron și lupta Europei 
împotriva liderilor autoritari (2020) 


Pe tot parcursul epocii liderului cu mână de fier, 
internationalistii liberali au căutat apărători ai democraţiei in 
lume: lideri politici care să poată opri expansiunea 
naționalismului populist. Diverse personaje au fost considerate 
apărători ai valorilor liberale, inclusiv Jacinda Ardern, prim- 
ministră a Noii Zeelande, și Justin Trudeau, prim-ministrul 
Canadei. În mandatul lui Trump, atenţia s-a concentrat în 
special pe liderii celor mai puternice două naţiuni ale Uniunii 
Europene - Angela Merkel si Emmanuel Macron. 

După șocurile gemene reprezentate de Brexit si de alegerile 
prezidenţiale din SUA din 2016, clasa politică din Franţa părea 
foarte vulnerabilă. Francois Hollande, președintele în funcţie, 
era atât de nepopular, încât nici nu a mai încercat să candideze 
pentru realegere în 2017. În cele 18 luni dinaintea votului, 
Franţa a fost lovită de cele mai grave atacuri teroriste din 
istoria ei. Atentatele simultane comise de islamiști la Paris în 
noiembrie 2015 au ucis 131 de oameni. În vara următoare, alti 
86 de oameni au fost uciși de un camion care a intrat în mod 
deliberat în mulțimile ce sărbătoreau ziua naţională a Franţei, 
la Nisa. Condiţiile păreau favorabile unei victorii a extremei 
drepte. 

După retragerea lui Hollande, la alegerile prezidenţiale din 
2017 au concurat doi candidaţi rebeli. Frontul Naţional de 
extremă dreaptă era reprezentat de Marine Le Pen. Împotriva 
ei a candidat în al doilea și ultimul tur de scrutin Emmanuel 
Macron, tânărul reprezentant al unui nou partid, En Marche. 


L-am cunoscut pe Macron la un mic dejun la Ambasada 
Franţei din Londra în 2015, pe când era ministrul francez al 
Economiei - un liberal în materie de economie în guvernarea 
de stânga moderată a lui Hollande. Era clar că diplomaţii care 
gazduiau evenimentul îl adorau. Era din lumea lor: pro-UE și 
partizan al economiei de piaţă, lucrase în domeniul bancar, era 
foarte educat și capabil să vorbească pe larg despre subiecte 
abstruse (şi-a făcut lucrarea de licenţă pe Hegel și Machiavelli). 
La o cafea cu croasante, trecând cu ușurință de la franceză la 
engleză, și-a expus planul de liberalizare a economiei franceze, 
promițând o reducere a impozitului pe avere și scutiri pentru 
antreprenori. Impresia generală făcută de tânărul ministru era 
că este capabil, carismatic si poate niţel increzut. 

În campania electorală, tinereţea lui Macron — avea 39 de 
ani în momentul votului pentru președinție - și faptul că era 
liderul unui nou partid i-au permis să canalizeze o parte din 
furia împotriva establishmentului care impulsionase atât 
Brexitul, cât și alegerea lui Trump. Macron s-a prezentat drept 
candidatul schimbării radicale. Cartea sa, publicată cu un an 
înainte de alegeri, se intitula Revolution. Dar, în multe privinţe, 
Macron era un produs al elitei franceze tradiţionale par 
excellence, educat la cele mai tradiționale și exclusiviste 
instituţii ale ţării, și un reprezentant de încredere al viziunii 
despre lume a establishmentului. Cu toate acestea, când și-a 
anunţat candidatura, a părut un competitor cu șanse mici de 
reușită. Dar a avut noroc. Francois Fillon, principalul candidat 
al dreptei franceze și favorit pentru președinție la începutul lui 
2017, a fost lovitîn mod surprinzător de un scandal de 
corupție si de cheltuieli. După eliminarea lui Fillon în primul 
tur, Macron a devenit candidatul tuturor celor care se opuneau 
extremei drepte. 

Miza alegerilor franceze era cu adevărat globală. Marine Le 
Pen amenința să scoată Franța din zona euro și cocheta cu 
ieșirea din însăși Uniunea Europeaná- promițând un 
referendum în stil britanic pentru Frexit. Acest lucru ar fi 
putut foarte bine să însemne sfârșitul Uniunii Europene. UE 
putea supraviețui Brexitului, dar Frexitul ar fi fost cu totul 
altceva. Politicienii și gânditorii francezi proiectaseră inițial 


Comunitatea Europeană a Cărbunelui și Oțelului, 
predecesoarea UE, în anii 1950. Franţa insistase puternic 
pentru crearea monedei euro în anii 1980, iar retragerea ei ar 
fi putut determina prăbușirea acestei monede. Dacă ar fi 
câștigat Le Pen, proiectul european ar fi fost în mare pericol. 
Acest lucru le-ar fi convenit de minune lui Vladimir Putin și lui 
Donald Trump, iar multi susţinători ai Brexitului din Marea 
Britanie s-ar fi simţit razbunati. 

În lunile premergătoare alegerilor, multi dintre prietenii 
mei francezi erau vizibil nervoși. Unii vorbeau chiar de 
emigrare dacă extrema dreaptă ar fi câștigat președinția. Dar 
Le Pen a avut o prestație dezastruoasă la dezbatere (ulterior a 
pretins că a suferit de o durere cumplită de cap), iar după 
aceea Macron s-a îndreptat destul de ușor spre victorie. De 
fapt, poziţia sa de candidat antiextremist a reprezentat 
constant o bază solidă pentru victorie. La fel ca în Germania - 
și spre deosebire de Statele Unite —, extrema dreaptă franceză 
încă se luptă cu un stigmat ce datează din perioada celui de-al 
Doilea Război Mondial. În mai 2017, Macron a câștigat lejer, cu 
66,1% din voturi în al doilea tur de scrutin. 

Temele politice și sociale promovate de Macron în 
campania sa din 2017 l-au poziţionat drept antiteza socială și 
ideologică a politicii de mână forte. Lideri precum Putin, Xi, 
Trump, Modi, Bolsonaro si Erdogan sunt toti naționaliști; 
Macron, din contră, este un ,globalist" sfidător. Viziunea lui, 
după cum i-a spus biografei sale Sophie Pedder, este că „noua 
diviziune politică este între cei care se tem de globalizare și cei 
care văd globalizarea ca pe o oportunitate sau, cel puţin, ca pe 
un cadru pentru politica ce încearcă să ofere progres pentru 
toţi”. Votantii de bază ai partidului En Marche al lui Macron 
erau liberali educati din clasa de mijloc - genul de oameni ai 
căror omologi americani și britanici votaseră pentru Hillary 
Clinton și Remain. Alegătorii albi din clasa muncitoare din 
regiunile „înapoiate” ale Franţei, ai căror omologi britanici și 
americani votaseră Trump și Leave, reprezentau temelia 
susținerii pentru Marine Le Pen. Ulterior au format baza 
pentru protestele stradale organizate de les gilets jaunes*1, care 
au zguduit Franţa în 2018 și 2019 și care au fost provocate de 


efortul lui Macron de a crește taxele pe combustibili. 

Pentru Macron, creșterea taxelor pe combustibili era o 
necesitate ecologică. În vreme ce liderii autoritari occidentali 
precum Trump sau Bolsonaro aveau tendința să vorbească 
dispretuitor despre schimbările climatice și să-i privească pe 
experti cu suspiciune, Macron este un tehnocrat care a pus în 
centrul politicilor sale susținerea acordurilor climatice de la 
Paris. Respingánd naționalismul nostalgic al multora dintre 
noii lideri autoritari, politica lui Macron are un ton evident 
futurist. După cum a proclamat el plin de încredere: „Ceea ce 
are nevoie tara noastră este să-și redescopere o predilecție 
pentru viitor, mai degrabă decât o fascinatie morbidă fata de 
un trecut nesigur"?. 

Dacă politica și perspectiva lui Macron sfidau modelul 
liderului de mână forte, acest lucru era și mai valabil în cazul 
celui mai important partener  politic din Europa al 
președintelui francez, cancelarul german Angela Merkel. Stilul 
ei deliberativ și discret contrasta puternic cu postura macho 
adoptată de lideri precum Putin, Trump, Bolsonaro și Erdogan 
și a contribuit la faptul că Merkel a primit porecla Mutti 
(„Mămica”). 

În vreme ce președintele SUA se desfăta în mediul tipator al 
cluburilor și turnurilor devenite celebre sub numele său, 
Merkel locuia modest cu soţul ei într-un apartament de la 
etajul al treilea din centrul Berlinului. Într-o zi de vară a anului 
2020, din curiozitate, am mers pe strada ei, de unde se vede 
râul Spree către Insula Muzeelor din Berlin. Singurul semn 
vizibil că mă aflam in fata reședinței cancelarului îl constituiau 
o mașină de poliţie si un mic post de pază în fata frumosului 
bloc de locuinţe. 

După victoria lui Trump din 2016, Merkel a fost salutată în 
unele cercuri drept adevăratul lider al lumii liberes. 
Colaboratorii ei apropiaţi insistau că această distincţie o 
stânjenea, dar liderul german a ales în mod evident să devină 
purtătorul de cuvânt al valorilor liberale tradiționale. Când i-a 
oferit un parteneriat lui Donald Trump, a arătat explicit că 
acesta trebuia să se bazeze pe „libertate, respect pentru lege și 
pentru demnitatea ființei umane, indiferent de originile ei". 


Merkel a crescut în Germania de Est, ca fiică a unui pastor 
luteran. A fost un elev-vedetă care a câștigat premii pentru 
stăpânirea limbii ruse- o abilitate care ulterior avea să se 
dovedească utilă în discutiilecu Vladimir Putin (desi 
președintele rus vorbește și germana, o moștenire a perioadei 
când a lucrat ca spion în Germania de Est). Născută în 1954, 
avea 35 de ani când a căzut Zidul Berlinului. În noaptea aceea 
din noiembrie 1989, în loc să se repeadă la Poarta 
Brandenburg ca multi berlinezi, Merkel s-a dus la saună și apoi 
la o bere cu un prietena. În Est, Merkel urmase o carieră de 
succes ca om de știință, obținând un doctorat în chimie 
cuantică în 1986. De asemenea, se tinuse departe de politica 
est-germană. Abia după căderea comunismului a intrat în 
politică în calitate de protejată a lui Helmut Kohl, cancelarul 
care a realizat reunificarea Germaniei. După ce a avansat în 
ierarhia Uniunii Crestin-Democrate, a devenit ea însăși 
cancelar in 2005 - primul est-german si prima femeie care a 
condus tara. 

În 2015, când criza refugiaților a lovit Europa, Merkel era 
deja cea mai importantă figură politică a Europei. Modelase și 
controlase răspunsul Uniunii Europene la criza euro și, drept 
urmare, fusese diabolizată în Europa de Sud drept chipul 
conservatorismului german nepăsător. Dar nimeni nu îi punea 
la îndoială capacitatea de a înţelege problemele. Tim Geithner, 
secretarul american al Trezoreriei, a remarcat după criza 
financiară globală că Merkel era singurul lider mondial 
„alfabetizat” cu care lucrases. 

Criza refugiaților și alegerea lui Trump un an mai târziu au 
transformat-o pe Merkel într-un fel de idol al liberalilor 
occidentali asediați. Decizia ei de a nu închide graniţele 
Germaniei în fața milioanelor de refugiaţi blocaţi în Europa de 
Est a fost o mișcare îndrăzneață pentru un cancelar faimos 
pentru prudenta sa plină de rezervă. Într-un moment crucial, 
Merkel a decis să suspende aplicarea de către Germania a 
Convenţiei de la Dublin, care prevede că refugiații trebuie să 
ceară azil în prima tara sigură în care ajung. În baza acordului 
cancelarului, sirienii și alții au putut să părăsească Ungaria și 
să intre în Germania. A fost o decizie profund înrădăcinată în 


istoria Germaniei și în povestea personală a Angelei Merkel, o 
femeie care crescuse în spatele Zidului Berlinului. În timp ce 
Trump a mărșăluit spre putere cu sloganul ,,Construiti zidul”, 
Merkel a devenit faimoasă pentru o formulă din trei cuvinte 
destul de diferită: Wir schaffen das („Vom reuşi”) - răspunsul ei 
la provocarea de a asimila în societatea germană peste un 
milion de refugiaţi, în principal musulmani. 

În timp ce acţiunile sale au făcut-o eroină pentru liberali, 
Merkel a devenit o nemernică în ochii multor populiști de 
dreapta. Pentru ei, cancelarul german era personificarea 
»globalismului” arogant, fiind dispusă să perturbe stabilitatea 
și viitorul propriei tari pentru a arăta bine în ochii 
intelighentiei liberale. După atentatele teroriste din Franţa din 
2015 și 2016, dreapta populistă din Statele Unite și din Europa 
a devenit și mai insistentă în a afirma că Merkel fusese 
criminal de naivă când permisese unui val imens de 
musulmani, în principal din Siria devastată de război, să intre 
în Europa. 

Adversarii ideologici ai lui Merkel au sperat ca șefa 
guvernului federal german să plătească un pret politic ridicat 
pentru poziţia ei în privința refugiaților. La alegerile federale 
din Germania din septembrie 2017, atmosfera mitingurilor 
electorale ale lui Merkel era adesea neplăcută. Unul dintre 
consilierii ei mi-a spus cu durere că batjocorirea cancelarului 
era atât de zgomotoasă și de agresivă, mai ales în Germania de 
Est, încât de multe ori Merkel nu se putea face auzită în acel 
vacarm. Rezultatul alegerilor a fost o lovitură serioasă pentru 
cancelar. Cota-parte a votului pentru CDU a scăzut cu 8 puncte 
procentuale, la 33%. Pentru a forma un guvern, Merkel a fost 
din nou nevoită să construiască o coaliție cu social-democratii 
de centru-stanga (Sozialdemokratische Partei Deutschlands, 
SPD), care obtinusera la rândul lor cel mai prost rezultat de 
dupa cel de-al Doilea Război Mondial. 

Zona de centru a politicii germane se restrângea. Cel mai 
mare partid de opoziţie din Parlamentul german era acum 
partidul de extremă dreaptă Alternativa pentru Germania 
(Alternative fur Deutschland, AfD), descris de Sigmar Gabriel, 
ministrul de Externe al Germaniei, ca fiind aproape neonazist. 


Imaginea reală era ceva mai nuanţată, deși tot îngrijorătoare. 
Partidul fusese înfiintat in 2013 de niște economiști 
conservatori, furioși din cauza rolului jucat de Germania în 
salvarea Greciei în timpul crizei euro. Dar, mai ales după criza 
refugiaților, devenise un partid xenofob și antiimigratie mai 
convenţional. De asemenea, o aripă radicală a AfD cocheta cu 
teme neonaziste. Un personaj bine-cunoscut, Bjorn Hócke, a 
criticat Memorialul Holocaustului din Berlin ca fiind un 
„monument al rușinii” și a cerut o reevaluare a atitudinii 
Germaniei fata de trecutul ei. Hocke a fost acuzat si că a făcut 
referiri mascate la cuvântările lui Hitler și Goebbels în 
propriile discursuri. Cu toate acestea, în unele regiuni ale 
țării, mai ales în fosta Germanie de Est, partidul a obținut 25% 
din voturi. 

Cu tot calmul aparent din Berlin, atât situaţia internă, cât și 
cea internațională deveneau tot mai amenințătoare pentru 
sistemul politic german. Serviciile de securitate germane au 
plasat AfD sub supraveghere, considerându-l o potenţială 
amenințare la adresa democrației. Dar, după cum mi-a spus un 
înalt oficial guvernamental: „Când extrema dreaptă este la 5%, 
putem cere poliţiei să stea cu ochii pe ei. Când sunt la 25% în 
Germania de Est, ei sunt poliția”. 

În secolul XX, niciun oraș nu a simţit mai mult decât 
Berlinul atracţia fatală și consecinţele dezastruoase ale unei 
conduceri cu mână de fier. Când, într-un final, Hitler s-a 
sinucis în buncărul lui, capitala sa era în ruine de jur împrejur. 
De aceea, pentru actuala elită germană, naționalismul în orice 
formă rămâne foarte suspect. După cum mi-a spus Thomas 
Bagger, un intelectual german de marcă și consilier diplomatic 
al președintelui ţării, Frank-Walter Steinmeier, „Franţa și 
Marea Britanie pot reveni oricând la statul național. Acest 
lucru este mult mai greu pentru Germania”. 

În viziunea lui Bagger, după 1989 Germania a adoptat o 
versiune a tezei „sfârșitului istoriei” a lui Francis Fukuyama, 
cu încrederea ei liniștitoare în triumful democraţiei liberale și 
internationalismului. Bagger a declarat că, după căderea 
Zidului: ,Simteam că suntem si noi o dată de partea corectă a 
istoriei și era un sentiment destul de plăcut”. Un lider autoritar 


naţionalist precum Vladimir Putin era tratat cu un anumit grad 
de superioritate. Merkel îl vedea ca pe un personaj din secolul 
al XIX-lea care se lupta să se adapteze la lumea modernă. 
Fermi în convingerea că au înţeles direcţia istoriei și formula 
succesului în secolul XXI, liderii Germaniei au simţit că, în 
exprimarea lui Bagger, politica era acum doar ceva mai mult 
decât „administrarea inevitabilului"7. 

Din 2014 până în 2017, o serie de șocuri i-au obligat pe 
Merkel și establishmentul german să renunțe la această 
mulțumire de sine. Conflictul din Ucraina și anexarea Crimeii 
în 2014 de către regimul lui Putin au semnalat revenirea Rusiei 
ca ameninţare militară. Germanii nu aveau teama viscerală de 
Rusia resimţită în Polonia sau în ţările baltice, dar nici nu se 
puteau simţi detasati de situaţia din Ucraina, precum italienii 
sau francezii- Berlinul, la urma urmei, fusese devastat de 
trupele rusești în 1945. 

Șocurile veneau unul după altul: după Crimeea, în 2014, 
anul următor a fost marcat de vârful crizei refugiaților, iar 
2016 a fost anul Brexitului și al lui Trump. Viitorul UE, temelia 
politicii externe germane, era pus sub semnul întrebării. La fel 
era și susținerea din partea Statelor Unite, garantul tradiţional 
al securității germane. În vreme ce președinții americani 
anteriori, de la Kennedy până la Reagan și Obama, tinusera 
discursuri majore în Berlin, Trump a ales să-și tina primul 
discurs important din Europa în Polonia. Antagonismul lui fata 
de Merkel era atât ideologic, cât și personal. După cum mi-a 
spus unul dintre consilierii de rang înalt ai lui Trump: „Am fost 
în sală cu amândoi și e urât. Ea e ca o profesoară, iar el ca un 
puști care nu și-a făcut tema”. 

În condiţiile în care Trump ajunsese la Casa Albă și Marea 
Britanie ieșea din UE, alegerea lui Macron ca președinte al 
Franţei în 2017 a fost salutată cu bucurie și ușurare la Berlin. 
Noul președinte francez a făcut un gest puternic și simbolic în 
noaptea victoriei, alegând să urce pe podium în acordurile 
Odei bucuriei, imnul Uniunii Europene, nu ale Marseillezei, 
imnul francez. Era o respingere clară a forțelor renáscute ale 
naţionalismului din întreaga lume. 

Victoria lui Macron a fost o binecuvântare pentru Merkel — 


dar si o provocare. În vreme ce atitudinea caldă faţă de UE a 
noului președinte francez a fost primită cu foarte multă 
plăcere în Germania, propunerile sale specifice au fost privite 
cu suspiciune de guvernul Merkel. Macron privea cu 
entuziasm contractarea de credite comune europene și crearea 
unui minister european de finanţe, însă, de la Berlin, ambele 
idei păreau a fi niște tentative ceva mai sofisticate de a-i face 
pe cumpatatii germani să-i subventioneze pe cheltuitorii 
francezi?. Pasiunea lui Macron pentru „suveranitatea 
europeană” și sugestia lui că NATO era tot mai mult în „moarte 
cerebrală” au fost, de asemenea, primite cu iritare de către 
guvernul germans, care continua să considere alianța nord- 
atlantică drept fundamentală pentru securitatea occidentală. 
Când am vizitat Berlinul spre finele lui 2019, i-am găsit pe 
oficialii germani oripilati de tendinţa lui Macron de a vorbi 
fără să gândească. Unul a sugerat chiar că Macron se 
transforma într-o versiune mai intelectuală a lui Trump, 
făcând politică din mers şi lăsându-şi oficialii să se zbată, 
încercând să înţeleagă și să explice ultimele declaraţii ale 
șefului lor. 

A fost nevoie de COVID-19 pentru a încălzi relaţiile uneori 
reci dintre Merkel și Macron. La început, coronavirusul a lovit 
cel mai greu Europa de Sud, în special Italia și Spania. 
Reticenta inițială a nord-europenilor de a oferi o asistenţă 
financiară generoasă Sudului a ameninţat să creeze o altă criză 
de solidaritate în interiorul UE. Matteo Salvini, portdrapelul 
populist al Italiei, fierbea de mânie că, din nou, egoiștii de 
germani îi lăsau pe italieni să sufere singuri. Unii au prezis că 
pandemia putea chiar să distrugă UE. 

Confruntată cu astfel de ameninţări la adresa proiectului 
european, Merkel a luat măsuri. La fel ca în timpul crizei 
refugiaților din 2015, cancelarul german și-a abandonat 
prudenta obișnuită și a făcut un gest îndrăzneţ. În martie 2020, 
Merkel a susținut ideea cá UE ar trebui - după cum pledase de 
multă vreme Macron- să contracteze credite comune pe 
pieţele financiare pentru a finanța proiecte comune. A fost 
promovată ca un proiect unic de a finanța asistența pentru 
COVID. Dar detaliile contau mai puţin decât semnificaţia 


gestului. La Berlin, Paris și Bruxelles, toată lumea era de acord 
că Rubiconul fusese trecut: moneda comună avea să fie 
susținută de acum prin credite contractate în comun. Pe 
termen lung, Macron preconiza dezvoltarea unei pieţe lichide 
a obligatiunilor UE care să poată rivaliza cu piața americana 
de obligaţiuni ca active cu risc redus pentru investitorii globali. 
La rândul său, acest lucru ar putea permite monedei euro să 
devină, în cele din urmă, o variantă alternativă la dolar ca 
principală monedă de rezervă a lumii. Întrucât dolarul este o 
sursă atât de importantă a puterii globale a 
Americii, internationalizarea monedei euro avea să fie un pas 
important pe calea spre obiectivul lui Macron, Europe 
puissance — Europa ca putere globală. 

Când Merkel a luat această decizie potenţial crucială în 
2020, se apropia de sfârșitul carierei sale politice. Era în funcţie 
încă din 2005, dar, spre deosebire de liderii autoritari din 
lume, nu aspira să rămână în funcţie pentru totdeauna, 
anunțând în schimb că se va retrage din poziţia de cancelar în 
2021. Dar pleca într-un moment ales de ea, iar anunţul a fost 
făcut într-o perioadă în care popularitatea sa era din nou la 
cote aproape record. Încheind un acord cu Turcia, Merkel 
reușise să oprească fluxul de refugiaţi. Era o înţelegere 
pragmatică, niţel murdară, despre care s-ar fi putut spune cá 
reproducea unele dintre mecanismele de control al libertăţii 
de mișcare solicitate de personaje precum Orbân, fără să o 
recunoască pe deplin. Cu toate acestea, sentimentul de criză se 
diminuase în Germania, iar reprezentanţii extremei drepte 
începuseră să se ciondănească între ei. Înfrângerea lui Donald 
Trump în noiembrie 2020 a însemnat și că Merkel își învinsese 
adversarul de la Washington. 

Dacă politica globală ar urma curba unei simple povești 
moralizatoare, o Merkel triumfătoare s-ar fi retras cu viitorul 
democraţiei liberale asigurat în Europa și cu politica de mână 
forte în regres în lume. Dar realitatea este, inevitabil, mai 
complicată. La numai două luni după ultima zi a lui Merkel în 
funcția de cancelar, Rusia a invadat Ucraina. Susţinătorii fideli 
ai lui Merkel au sugerat că Putin n-ar fi îndrăznit să 
acționeze dacă ea ar fi fost în continuare prezentă pentru a 


organiza reacția europeană. Alţii s-au arătat mai puţin 
binevoitori, arătând că Merkel a lăsat Germania într-o situaţie 
de dependență periculoasă de gazul rusesc. Îndeosebi 
angajamentul fostului cancelar fata de Nord Stream 2 - un nou 
gazoduct intre Rusia si Germania- párea naiv. La rámas 
succesorului lui Merkel, Olaf Scholz, să abandoneze 
gazoductul - si să anunţe o ,revolutie" in politica de securitate 
germană, care implică creșteri masive ale cheltuielilor pentru 
apărare. 

Populismul occidental pe care Merkel l-a înfruntat cu 
îndrăzneală ar putea să renască și el în curând. Merkel și alți 
lideri europeni știu foarte bine că președinția lui Biden ar 
putea fi doar un interludiu in SUA - înainte de revenirea lui 
Donald Trump sau a unui personaj similar în alegerile 
prezidenţiale din 2024. Chiar în UE, Viktor Orban si Jaroslaw 
Kaczynski au pus bazele unor guvernări iliberale și populiste 
în Ungaria și Polonia, care au ameninţat unele dintre 
elementele de bază ale unui stat democratic, precum 
independenţa instanțelor judecătoreşti și a presei. 

În Franţa însă, Macron a înfruntat cu îndrăzneală 
populismul de extremă dreaptă atunci când a învins-o pe 
Marine Le Pen - pentru a doua oară - în alegerile prezidenţiale 
din mai 2022. Realegerea lui Macron a constituit o 
recunoastere a faptului cá, in multe privinte, a fost un 
presedinte francez de succes. Cererii lui pentru o integrare 
mult mai profundă în UE i s-a răspuns, in cele din urmă, 
pozitiv la Berlin. Si, desi adversarii lui politici interni l-au 
acuzat cá este izolat și arogant, popularitatea lui Macron a fost 
permanent mai mare decât cea a lui Francois Hollande. 

De asemenea, președintele francez a evitat scandaluri 
politice și personale majore in tara. Dar, în mod previzibil, nu 
a reușit să împlinească speranţele de schimbare dinamică și 
reînnoire pe care le generase în 2017- sau să modifice 
sentimentul profund de pesimism din Franţa. Protestele 
organizate de „vestele galbene” și actele continue de terorism 
intern - inclusiv decapitarea profesorului Samuel Paty de către 
islamiști în 2020- au alimentat un sentiment intern de 
insecuritate. Un sondaj Harris făcut în aprilie 2021 a arătat că 


84% dintre francezi erau de acord că „violenţa din Franța se 
intensifică pe zi ce trece”, 73% erau de acord că societatea 
franceză se prăbușește, iar 45% au afirmat că ei cred că va 
izbucni curând un război civile. 

Macron și consilierii lui știau foarte bine că multe dintre 
condiţiile sociale și economice care au alimentat ascensiunea 
dreptei populiste în alte tari din Occident sunt adânc 
înrădăcinate și în Franţa. Într-un moment de sinceritate, 
președintele francez a admis în fata unui intervievator de la 
BBC că, dacă Franţa ar organiza un referendum privind ieșirea 
din UE, precum Marea Britanie, „probabil” ar vota și ea să 
iasă10. Franța suferă de pe urma șomajului ridicat si a 
dezindustrializării. Decenii de imigrație i-au schimbat 
compoziția demografică, iar ţara are acum cea mai numeroasă 
populație musulmană dintre toate membrele UE. Teoria 
conspirației conform căreia o elită globalistă intenționează să 
inunde Occidentul cu imigranţi non-albi este populară în 
Franța. Cartea Le grand remplacement a lui Renaud Camus, 
care detaliază presupusul complot, a devenit un text 
fundamental pentru naționaliștii albi din Occident. Nici 
sentimentele antidemocratice nu sunt departe de suprafaţă în 
Franţa. În 2021, o scrisoare a unui grup de generali în rezervă 
care cochetau cu ideea unei lovituri de stat militare a fost 
elogiată de Le Pen - în timp ce sondajele sugerau cá 49% din 
populaţie era de acord că armata trebuie să intervină pentru a 
garanta legea și ordinea în Franţa. 

Răspunzând provocărilor constante ale extremei drepte, 
Macron s-a deplasat el însuși spre dreapta, pozitionándu-se 
drept campionul Franţei într-un război împotriva islamului 
radical. În politica externă, Franţa lui Macron s-a ciocnit tot 
mai mult cu Turcia lui Erdogan, în special în privinţa Libiei și a 
Mediteranei Orientale. Președintele francez, care în mod 
normal apără deschis și fără rezerve drepturile omului, a ajuns 
chiar să-i confere cea mai înaltă distincție a Franţei, Legiunea 
de Onoare, lui Abdel Fattah el-Sisi, liderul de mână forte al 
Egiptului, care s-a ciocnit în mod repetat cu Erdogan, dar în 
același timp a reprimat brutal Frăția Musulmană. 

În ţară, administrația Macron a promovat noi legi pentru 


combaterea ,separatismului" islamist si pentru protejarea 
valorilor seculare și republicane. Propunerile au inclus 
interzicerea emiterii de „certificate de virginitate" pentru 
femei și a programelor separate pentru bărbaţi și femei în 
ștrandurile publice. În privința problemelor legate de 
securitate și de valorile sociale, unii dintre miniștrii lui Macron 
au adoptat o retorică greu de diferențiat de cea a extremei 
drepte. Gerald Darmanin, inflexibilul ministru de Interne, a 
descris islamismul drept „un cal troian care conţine o bombă 
cu fragmentatie ce vizează societatea noastră”. Asa cum 
Macron s-a deplasat spre dreapta înainte de alegerile 
prezidenţiale din 2022, tot așa Le Pen s-a deplasat spre stânga, 
moderându-și politicile care speriaseră unii alegători în 2017, 
precum opoziţia ei faţă de euro și aluziile la Frexit. 

Cu toate acestea, diferenţele dintre Le Pen și Macron au 
rămas puternice. Deși a condamnat islamismul, Macron a 
refuzat să intre in zona unei ostilitati de tip Orban fata de 
migratie si refugiati. De asemenea, a ramas un adept infocat al 
ideii de consolidare a UE si de reformare, nu de inversare, a 
procesului de globalizare. 

Clivajul ideologic dintre Le Pen si Macron este specific 
politicii internationale mai ample in epoca liderului cu mana 
de fier. După cum însăși Le Pen s-a exprimat: „Nu mai avem o 
diviziune dreapta-stânga, ci una între naționalism și globalism. 
În această confruntare avem toate șansele să venim la putere 
într-o perioadă in care, în lume, ideile pe care le promovam - 
controlul imigrației, patriotismul economic, protectionismul 
rational și rezonabil- sunt tot mai puternice”12. Le Pen se 
identifică cu o tendință internaţională care a produs lideri 
autoritari naționaliști pretutindeni în lume. Îi vizează pe multi 
dintre inamicii ușor caricaturizati care au fost deja identificaţi 
de cei ca Donald Trump: migrantii ilegali, elitele snoabe, presa 
„ştirilor false" și globaliștii dezradacinati. 

Bătălia globală a ideilor este purtată nu doar de politicieni, 
ci și de intelectuali, de filantropi și de instituţiile finanţate de 
aceştia. Pentru multi lideri autoritari, în special un anumit 
adversar simbolizează forţele globaliste împotriva cărora 
pretind că luptă: finantistul și filantropul miliardar George 


Soros. Le Pen a pretins că Soros este dușmanul Franţei, cerând: 
„Trebuie să ducem o luptă de recucerire a libertăţii ţării 
noastre împotriva acestui miliardar... Comite crime împotriva 
statelor nationale":3. Poziţia importantă a lui George Soros in 
demonologia populiștilor naționaliști spune multe despre 
luptele ideologice din epoca liderului cu mână de fier- 
controverse care vor continua să influențeze politicile în 
Franţa, în Europa și în lume în următorul deceniu. 


*1 Vestele galbene (în franceză în original) (n.tr.). 

*2 Aceasta era o suspiciune comună in Europa de Nord. În 2018 
am moderat o discuţie între Mark Rutte, prim-ministrul olandez, și 
Bruno Le Maire, ministrul Economiei al lui Macron, în care olandezul a 
subliniat în mod repetat că Franța nu mai avusese un buget echilibrat 
din anii 1970. 

George Soros, Steve Bannon și lupta 
de idei 


Liderii de mână forte au nevoie de dușmani. Și mulţi dintre 
liderii autoritari naționaliști ai lumii au ales să denunțe același 
baubau. Ca filantrop evreu miliardar, cu pronunţate vederi 
liberale, George Sorosa fost transformat în personificarea 
„globalismului”. La fel ca Emmanuel Goldstein din romanul O 
mie nouă sute optzeci şi patru al lui Orwell, este denunţat ca 
fiind puterea ascunsă din spatele fiecărei crime sau conspirații 
împotriva oamenilor obișnuiți. 

În 2017, am analizat diverse așa-zise crime și conspirații de 
care fusese legat numele lui Soros. Câteva ore de cercetare au 
arătat că, pe parcursul câtorva luni, bătrânul de 87 de ani 
fusese acuzat că simulase un atac chimic în Siria, că finantase 
marșuri anti-Trump în Washington, că lansase un „Plan Soros” 
pentru a inunda Ungaria cu refugiaţi, că fortase o schimbare 
de guvern în Macedonia, că îl subminase pe prim-ministrul 
israelian și că determinase concedierea mai multor consilieri 
de primă importanţă de la Casa Albă. 

Câteva săptămâni mai târziu, după ce am scris un articol 
intitulat „Ura fata de Soros este o boală globală”, am primit o 
invitație neașteptată de a lua cina cu însuși Soros în casa lui 
din centrul Londreii. A fost un moment plăcut, deși putin 
straniu. În primul rând, articolul meu nu a fost menţionat nici 
în invitaţie, nici în timpul mesei. În schimb, consilierii lui mi- 
au spus că Soros dorea să discute despre perspectivele 
democraţiei în China. Și, într-adevăr, acesta a fost aproape 
singurul subiect al conversatiei noastre. La un moment dat, 


Soros m-a întrebat cât cred că va dura până când Partidul 
Comunist Chinez nu va mai controla puterea. Răspunsul sincer 
la această întrebare este că nu am nicio idee, dar m-am 
aventurat să estimez că 30 de ani. „Păcat”, a replicat el, 
„speram să trăiesc să văd asta”. 

În mod inevitabil, adevăratul Soros este foarte diferit de 
versiunea de ticălos din filmele cu Bond care bântuie visurile 
și teoriile conspirationiste ale extremei drepte. Deși energia lui 
intelectuală și cea organizatorică păreau intacte, avea 
probleme de auz și părea cam fragil. Pentru a-și combate 
surzenia tot mai acută, purta căști la masă, iar oaspeţii 
trebuiau să vorbească la un microfon. Cu toate acestea, mi-a 
spus că intenţionează să joace tenis în dimineaţa următoare. În 
mod foarte surprinzător, părea indiferent- și chiar ușor 
amuzat- în fata denigrărilor și amenințărilor care îi erau 
adresate din toate colţurile lumii. 

În anii care au trecut de când am luat cina cu el, moda de a- 
] vedea pe ,Soros" în spatele a orice s-a intensificat. A fost 
acuzat de președintele Trump că a finanţat imigrația ilegală in 
Statele Unite, iar de susținătorii lui Trump că s-a aflat în 
spatele procedurilor de punere sub acuzare și al „furtului” de 
la alegerile prezidenţiale din 2020. Cu alte ocazii, a 
fost denunţat de lideri politici din Malaysia, Polonia, România, 
Turcia și Brazilia, toti pretinzând ca filantropul miliardar 
complotează împotriva lor. 

În anii 1990, Soros era în ton cu spiritul epocii, folosind 
miliardele pe care le făcuse în domeniul finanţelor pentru a 
susține tranziţia la democraţie în Europa postcomunistă și în 
alte regiuni. Dar acum atmosfera politică globală s-a schimbat, 
iar ideile liberale bat în retragere. Pentru o nouă generaţie de 
naționaliști, Soros a devenit ticălosul perfect. Este un 
internationalist într-o epocă a naţionalismului. Este un 
susținător al drepturilor individuale, nu colective. Este pe locul 
56 în topul celor mai bogaţi oameni din America, potrivit 
clasamentului publicat de Forbes în 2020, care i-a calculat o 
avere de 8,6 miliarde de dolari2. (Averea lui ar fi considerabil 
mai mare dacă nu ar fi donat 32 de miliarde de dolari din 1984 
până in prezent3.) Faptul cá Soros este evreu alimentează 


sentimentele antisemite - facilitând distribuirea lui în rolul de 
finantist international manipulator și misterios, odinioară 
rezervat membrilor familiei Rothschild. 

Angajamentul lui Soros în favoarea individualismului 
liberal și a drepturilor minorităţilor este produsul propriei sale 
povești extraordinare de viata. Născut în Ungaria in 1930, avea 
13 ani când naziștii i-au invadat tara. Tatăl lui, Tivador, era 
avocat și autor, editorul unei reviste literare în limba 
internaţională esperanto, îndrăgită de cei care credeau într-o 
comunitate globală. Când au venit naziștii în 1944, viaţa lui 
George a fost salvată de decizia profetică a tatălui său de a-și 
dota fiul cu acte false și de a-l trimite la ţară să locuiască cu un 
funcţionar provincial, dându-se drept finul lui. Trăind această 
viata dublă, Soros a ajuns chiar să fie luat de tutorele său în 
călătorii pentru inventarierea bunurilor evreiești confiscate 
(un episod folosit ulterior de dușmanii lui pentru a-l defăima 
ca fiind colaborator al naziștilor). 

Când regimul nazist a fost înlocuit de ocupaţia sovietică 
după război, Soros a plecat la Londra la vârsta de 17 ani, unde 
a lucrat ca ospătar și în alte posturi umile înainte să ajungă 
student la London School of Economics (LSE). Acolo a căzut sub 
vraja lui Karl Popper. Lucrarea de referinţă a filosofului născut 
în Austria, Societatea deschisă și dușmanii ei, era o apărare 
energică a liberalismului și a democraţiei, profund influenţată 
de propriile sale experiențe legate de tragediile care se 
abatusera asupra Europei Centrale. Ulterior, Soros a scris ca, 
atunci când a citit pentru prima dată cartea lui Popper, „m-a 
lovit cu forța unei revelații... Aveam experiența nemijlocită a 
ceea ce Popper numea societăți închise, unde impunerea 
dogmei de către statul cu partid unic duce la represiune și 
totalitarism”. Popper susținea, dimpotrivă, o societate deschisă 
ce „încearcă să construiască o guvernare care să le permită 
oamenilor cu interese și idei diferite să trăiască împreună în 
pace”4. Principiile tolerantei, scepticismului rationalist și 
empirismului l-au influenţat profund pe Soros. Fundaţia sa 
caritabilă se numește Fundatiile pentru o Societate Deschisă, 
ca omagiu adus mentorului său intelectual. 

Insistenta lui Popper asupra failibilitatii cunoașterii umane 


a contribuit de asemenea la modelarea felului în care Soros a 
abordat finanţele. După ce și-a obținut diploma la LSE, a avut o 
serie de slujbe ocazionale, inclusiv de vânzător, înainte să fie 
angajat în 1953 de Singer & Friedlander, o bancă de investiţii 
din Londra. În 1956 s-a mutat în Statele Unite pentru a lucra pe 
Wall Street, în cele din urmă infiintándu-si propria firmă, 
Soros Fund Management, în 1970. Aplicând ideile lui Popper pe 
pieţele financiare, Soros a pus sub semnul întrebării ideea 
convențională potrivit căreia pieţele sunt raționale. A căutat 
irationalitatea în comportamentul pieţei și s-a dovedit a fi un 
investitor extrem de abil. În anii 1980 era miliardar. 

Apropiindu-se de cea de-a 50-a aniversare, Soros a început 
să-și caute un nou scop in viata. L-a găsit într-o formă de 
filantropie politică, folosindu-și averea imensă pentru a 
contribui la finanțarea cauzelor liberalismului, democraţiei si 
societăţii deschise. A făcut primele donaţii pentru a-i ajuta pe 
studenţii negri din Africa de Sud afectată de apartheid. Și, pe 
măsură ce lumea comunistă a început să se deschidă treptat în 
anii 1980, Soros a căutat portite în blocul sovietic și în China, în 
principal prin investiţii în educaţie si in susținerea 
organizaţiilor societăţii civile. 

Când a căzut Zidul Berlinului, era ideal plasat- cu banii, 
cunoașterea locală și viziunea fundamentală - pentru a sustine 
instituţiile democratice în curs de apariţie. În 1991 a înființat 
Universitatea Central-Europeană, iniţial la Praga, înainte să o 
transfere în Ungaria sa natală. Într-o altă iniţiativă tipică, a 
transferat 100 de milioane de dolari pentru a plăti salariile 
oamenilor de știință sovietici fără loc de munca si pentru ca 
revistele științifice să ajungă în fosta URSS. După cum a 
observat Soros ulterior: „Aveam istoria de partea noastră în 
anii de început. A fost o perioadă în care societăţile deschise 
aveau mare succes și cástigau teren"s. 

Pentru Soros, sintagma „societate deschisă? era 
„prescurtarea pentru o societate în care prevalează statul de 
drept, şi nu conducerea unui singur individ, și în care rolul 
statului este de a proteja drepturile omului și libertatea 
individuală. În opinia mea, o societate deschisă ar trebui să 
acorde o atenţie specială celor care suferă de pe urma 


discriminării sau a excluderii sociale și celor care nu se pot 
apăra singuri”. În același timp, Soros a rămas un jucător abil și 
influent pe pieţele bursiere. În 1992, și-a câștigat reputaţia de 
„om care a spart Banca Angliei”, după ce fondul său de 
investiții a făcut pariuri imense împotriva lirei sterline, 
contribuind în cele din urmă la scoaterea Marii Britanii din 
Mecanismul European al Ratelor de Schimb (European 
Exchange Rate Mechanism, ERM) pe 16 septembrie, ziua care a 
ajuns să fie cunoscută în Marea Britanie drept „Miercurea 
Neagră”. S-a presupus că Soros a câștigat peste un miliard de 
dolari în urma speculatiei sale reușite împotriva lirei sterline. 
Guvernul britanic al lui John Major a fost umilit și niciodată nu 
și-a regăsit cu adevărat echilibrule. 

Rolul lui Soros în Miercurea Neagră i-a adus o faimă 
internaţională și a contribuit foarte mult la crearea aurei sale 
misterioase. Iniţial, acest lucru a părut a fi o evoluţie în general 
pozitivă. Faima nou dobândită a lui Soros le-a deschis uși 
acestuia și Institutului pentru o Societate Deschisă. În Marea 
Britanie, majoritatea acuzațiilor de după Miercurea Neagră au 
fost îndreptate mai degrabă împotriva guvernului Major decât 
a finantistului care îl păcălise. Într-adevăr, la drept vorbind, 
Soros a fost mai curând admirat pentru temeritatea și 
perspicacitatea speculatiei sale financiare. 

Dar, în alte parti, bogăţia lui Soros, influenţa sa globală, 
opiniile politice și originea lui evreiască au început să îl 
transforme într-un obiect al suspiciunilor. Prima oară când am 
dat peste o teorie a conspirației centrată pe Soros a fost în 
timpul crizei financiare asiatice din 1997, când Mahathir 
Mohamad, prim-ministrul Malaysiei, l-a acuzat pe investitor că 
încerca să ruineze finanțele ţării”. La momentul respectiv, 
acest lucru nu a părut să anunţe o tendinţă globală. La urma 
urmei, Soros era un bine-cunoscut speculator valutar, faimos 
pentru rolul său în Miercurea Neagră, în vreme ce Mahathir 
era un bine-cunoscut antisemit. 

Cu toate acestea, în prima parte a anilor 2000 Soros începea 
să apară în mod regulat în discursul extremei drepte 
americane. În 2007 a fost denunţat la Fox News drept „dr. 
Nenorocire al întregii lumi a fundațiilor de stânga”s. Ura fata 


de Soros in America poate avea la origine opoziţia sa fata de 
războiul din Irak și eforturile sale de a împiedica realegerea lui 
George W. Bush în 2004. Ajutorul financiar acordat de Soros 
cauzelor liberale în Statele Unite, precum campaniile de 
înregistrare a alegătorilor minoritari, a înfuriat și mai mult 
dreapta republicană, la fel și susținerea pe care a acordat-o 
instituţiilor internaţionale, cum ar fi ONU. 

Odată cu instalarea administraţiei Trump, propaganda anti- 
Soros s-a mutat în rândul oficialilor americani. Însuși 
președintele era fericit să încurajeze răspândirea de teorii ale 
conspirației care îl vizau pe Soros. În timpul luptei acerbe din 
Congres pentru confirmarea lui Brett Kavanaugh la Curtea 
Supremă în septembrie 2018, Trump a scris pe Twitter că 
demonstrantii anti-Kavanaugh erau „profesioniști plătiţi”, iar 
pancartele lor erau „plătite de Soros si de alţii”. 

Pentru naționaliștii din administraţia Trump, Soros era 
întruchiparea „globalismului” pe care ei s-au angajat să îl 
distrugă. Uneori, aceștia își legau explicit dusmanii- din 
interiorul și exteriorul administraţiei - de George Soros. Când 
naționaliștii America First s-au îngrijorat că generalul H.R. 
McMaster, consilierul pentru securitate naţională al lui Donald 
Trump în perioada 2017-2018, le epura aliaţii de la Casa Albă, 
au creat un website intitulat „McMaster leaks”, care înfățișa o 
caricatură cu un McMaster manipulat de păpușari etichetati 
„Soros” și „Familia Rothschild”. Fiona Hill, care în mandatul lui 
Trump a ocupat postul de director pentru Europa și Rusia în 
Consiliul pentru Securitate Naţională, a fost acuzată că ar fi o 
,cártitá a lui Soros” de Roger Stone, vechi prieten și consilier al 
președintelui, pentru că în trecut lucrase la Fundatiile pentru o 
Societate Deschisă ale lui Soros. În mărturia pe care a dat-o în 
faţa Congresului în timpul primei proceduri de punere sub 
acuzare a președintelui, în noiembrie 2019, Hill a comparat 
atacurile la adresa lui Soroscu „Protocoalele inteleptilor 
Sionului”, una dintre cele mai vechi teorii conspirationiste 
antisemite din istorie, afirmând: „Tropul împotriva domnului 
George Soros a fost creat și în scop politic”. Pentru Hill, 
atacurile erau „o rușine absoluta”9. 

Inevitabil, susținătorii lui Trump l-au acuzat pe Soros că a 


orchestrat punerea sub acuzare a președintelui. Rudy Giuliani, 
avocatul președintelui, care jucase un rol-cheie în tentativa de 
a forța guvernul ucrainean să investigheze familia lui Joe 
Biden, a declarat revistei New York că Soros îl „controlase” pe 
ambasadorul SUA din Ucraina - care refuzase să coopereze cu 
Giuliani. Când i s-a spus că cochetează cu teorii 
conspirationiste antisemite, Giuliani l-a acuzat pe Soros că este 
anti-Israel și a adăugat: „Soros nu prea e evreu. Eu sunt mai 
evreu decât Soros. Probabil știu mai multe despre sinagogă - el 
nu merge la biserică, nu este interesat de religie” 10. 

Tendinţa aceasta de a-l vedea pe finantist în centrul unei 
conspirații globaliste de subminare a naţiunii a ajuns si in 
Marea Britanie, graţie prietenului lui Trump, Nigel Farage, care 
a încorporat atacuri la adresa lui Soros în retorica sa politică, 
pretinzând la un moment dat că Soros „este, în multe privinţe, 
cel mai mare pericol la adresa întregii lumi occidentale” și că 
încearcă să „submineze democraţia și să schimbe în mod 
fundamental compoziția demografică a întregului continent 
european”11. De la nașul euroscepticismului britanic, retorica 
anti-Soros s-a propagat în Partidul Conservator, care conducea 
atacul pentru Brexit. Partidul lui Boris Johnson a fost forțat să 
lanseze o investigație asupra unuia dintre propriii 
parlamentari, Sally-Ann Hart, pentru cá distribuise un 
videoclip care sugera ca Soros controleaza UE. Daily Telegraph, 
care sustinea Brexitul, a publicat un articol de senzatie in care 
îl acuza pe Soros că se afla in spatele unui „plan secret de 
zădărnicire a Brexitului”12, referindu-se la un dineu pentru 
strângere de fonduri pe care Soros îl găzduise în casa sa din 
Londra pentru susținerea campaniei în favoarea unui al doilea 
referendum. 

Adesea, adepţii teoriilor conspirației despre Soros din 
Marea Britanie si SUA s-au apărat împotriva acuzațiilor de 
antisemitism folosind apărarea Giuliani, argumentând că 
Soros însuși nu mai poate fi considerat evreu deoarece este 
atât un ateu laic, cât și un critic al Israelului. Poate că unii 
dintre membrii mai márginiti ai partidelor conservator si 
republican nu sunt conștienți de bagajul istoric atașat 
limbajului pe care îl folosesc. Dar utilizarea deliberată a 


antisemitismului în campaniile anti-Soros a fost mult mai greu 
de ignorat când a apărut în Europa Centrală, unde Holocaustul 
a făcut cele mai multe victime, și în special în Ungaria, locul de 
naștere al lui Soros. La alegerile din 2017 din Ungaria, Viktor 
Orbân, prim-ministrul, a umplut ţara cu afișe în care apărea 
un domn Soros rânjind și care cereau: „Nu-l lăsa pe Soros să 
râdă la urmă” - o referire la un presupus plan al lui Soros de a 
inunda Ungaria cu refugiaţi. Filantropul a fost demonizat ca un 
finantist dezrádácinat, decis să distrugă națiunea maghiară. 

Campaniile anti-Soros au în mod clar ecou în întreaga lume, 
întrucât grupurile de extremă dreaptă reacționează la aceleași 
teorii ale conspirației. Dar unii lideri autoritari au motive mai 
concrete de a se teme de Fundatiile pentru o Societate 
Deschisă, care finanţează organizaţii ale societăţii civile ce 
promovează educaţia, presa liberă, drepturile minorităţilor și 
inițiativele anticorupţie. Guvernul rus a fost deosebit de 
deranjat de susținerea acordată de Soros fortelelor 
prodemocratice care au jucat un rol în Revoluţia Trandafirilor 
din Georgia în 2004, pe care Moscova a considerat-o un atac la 
adresa dominaţiei sale în fostele teritorii sovietice13. În 2015, 
regimul lui Putin a dat afară din Rusia Fundatiile pentru o 
Societate Deschisă, întrucât nu mai era dispus să le tolereze 
susținerea pentru organizaţii precum Memorial, care promova 
cercetarea terorii sovietice și a gulagurilor lui Stalin. 

Activităţile lui Soros l-au făcut să devină o ţintă și în Israel, 
unde evidentul antisemitism al campaniilor anti-Soros din 
întreaga lume conta mai puţin pentru guvernul Netanyahu 
decât susținerea de către acesta a drepturilor palestinienilor, a 
think tank-urilor liberale israeliene și a altor cauze nepopulare 
pentru dreapta israeliană. Yair Netanyahu, fiul prim- 
ministrului, l-a denunţat pe Soros pe Twitter drept „principalul 
actor international anti-Israel și antievreu”14. Ba chiar a 
republicat o caricatură a lui Soros ţinând globul pământesc 
suspendat în fata unei creaturi reptiliene pentru a o momi — 
genul de imagine pe care tatăl său ar denunta-o drept 
antisemită într-un alt context. 

Teoriile conspirationiste despre Soros nu doar că le oferă 
liderilor de mână forte un baubau convenabil și o retorică 


ieftină. În unele locuri, ele au fost folosite pentru persecutarea 
persoanelor și organizaţiilor care stau în calea dictaturilor 
incipiente. Poate cel mai grav exemplu individual a fost oferit 
de întemnițarea lui Osman Kavala, un om de afaceri turc 
liberal, care a fost cândva membru în consiliul de 
administraţie al Fundațiilor pentru o Societate Deschisă. 
Kavala a fost închis de regimul Erdogan, președintele turc 
acuzându-l în mod explicit cá face parte dintr-o conspirație 
condusă de Soros împotriva statului turc. „Cine se află în 
spatele lui?”, a întrebat retoric Erdogan. „Celebrul evreu ungur 
George Soros. Acesta este un om care a fost desemnat să 
dezbine naţiunile și să le distrugă - atât de multi bani are":5. 

Aparent nemulțumit de acumularea de dușmani în 
Occident, Rusia și Orientul Mijlociu, la bătrâneţe Soros și-a 
îndreptat tot mai mult atenţia spre China, pe care a identificat- 
o corect drept cel mai periculos dușman individual pentru 
valorile unei societăți deschise. În ianuarie 2019, la scurt timp 
după ce l-am întâlnit la Londra, Soros a susținut un discurs la 
Davos, în care și-a rezumat îngrijorările: „China nu este 
singurul regim autoritar din lume, dar, fără îndoială, este cea 
mai bogată, mai puternică și mai avansată în ceea ce privește 
învățarea automată și inteligenţa artificială. Acest lucru îl face 
pe Xi Jinping să fie cel mai periculos adversar al celor care cred 
în conceptul de societate deschisă”16. 

Soros fusese de multă vreme interesat de China. Și-a 
început activitatea filantropică in această tara la mijlocul 
anilor 1980, aliindu-se cu economiștii și factorii de decizie 
politică apropiaţi de premierul reformist Zhao Ziyang, care și-a 
pierdut funcţia chiar înainte de masacrul din piaţa Tiananmen 
din 1989. Dar, în perioada post-Tiananmen, Soros a fost dat 
afară din tara, ceea ce a prefigurat reacţiile puternic ostile 
împotriva „filantropiei sale politice” care aveau să apară mai 
târziu în Rusia, în Ungaria și chiar în SUA. 

Discreditarea lui George Soros are o semnificație ce 
depășește cu mult povestea lui personală sau rolul de baubau 
pe care îl joacă pentru extrema dreaptă. Ea face parte dintr-o 
reacţie ostilă împotriva liberalismului, cu ecouri neliniștitoare 
legate de Europa anilor 1930. În influenta sa istorie a 


Holocaustului, Saul Friedlander vede ascensiunea nazismului 
și dorința de a-i extermina pe evrei ca parte a unei „crize a 
liberalismului în Europa continentală”. El arată că „în Europa, 
evreii erau identificaţi cu liberalismul și, adesea, cu tipul 
revoluţionar de socialism”. Drept urmare, dreapta naționalistă 
„lua în vizor evreii ca reprezentanţi ai unor viziuni asupra 
lumii pe care ea le combătea și, de cele mai multe ori, îi 
eticheta drept instigatori și purtători ai acestor viziuni asupra 
lumii”. În opinia lui Hitler, „evreul se străduie să distrugă 
naţiunile răspândind poluare rasială, subminând structurile 
statului... [și] obținând dezintegrarea nucleului vital al tuturor 
națiunilor în sânul cărora trăieşte”17. Ideile acestea par 
neliniștitor de asemănătoare cu unele dintre acuzaţiile 
proferate la adresa lui George Soros și a presupușilor 
»globalisti" de astăzi. 

Soros nu a dat niciodată prea multă importanță 
antisemitismului evident din spatele atacurilor asupra lui, 
amenințărilor cu moartea și tentativelor de a-l ucide, care au 
inclus o bombă trimisă prin poștă acasă la el în New York. 
Uneori, totuși, a admis că unele dintre acuzaţiile care i-au fost 
aduse l-au „rănit enorm"1s. Probabil că asociatul sáu Michael 
Vachon are însă dreptate când spune că Soros este, de 
asemenea, mândru de dușmanii pe care și i-a făcut, adăugând: 
„Nici nu e încântat de acest lucru și nici nu pierde timpul cu 
el^19. 

Soros nu este sub nicio formá un sfánt, desigur, si poate fi 
capricios si încrezut. Desi puriștii pieţei cred cá speculațiile 
financiare servesc unui scop important, multi economiști nu 
sunt de acord și chiar Soros s-a arătat sceptic în legătură cu 
impactul social și economic al pieţelor financiare globalizate, 
în care și-a făcut averea. Dar, născut în Europa chiar atunci 
când democraţia se prăbușea în prima jumătate a secolului XX, 
a fost suficient de norocos să scape de totalitarism și să poată 
juca un rol activ în renașterea democraţiei și a societăţilor 
deschise în Europa și în lume. Totuși, pe măsură ce Soros se 
apropie de sfârșitul vieţii, a devenit el însuși ţinta furiei 
forţelor politice ale autoritarismului naţionalist și a politicii de 
mână forte pe care a combătut-o atâţia ani. Idei care cândva 


păruseră dispărute sau limitate la periferia politicii au 
renăscut în epoca liderului cu mână de fier. 


În anii 1930 și 1940, Statele Unite erau un bastion al 
democraţiei liberale si al valorilor societăţii deschise. Dar, în 
secolul XXI, ideile iliberale, naționaliste și antidemocratice au 
pus stăpânire pe dreapta americană și au început să revină din 
SUA în Europa. La fel cum Soros încercase să încurajeze 
liberalismul în lume, Steve Bannon, managerul de campanie al 
lui Trump în 2016, și-a dus bătălia ideologică dincolo de 
Atlantic. Bannon, la fel ca Soros, se consideră implicat într-o 
luptă internaţională de idei care trebuie dusă în Europa - 
precum și în Statele Unite. 

La mijlocul lui mai 2019 m-am trezit într-o cameră de hotel 
din Berlin, m-am întins după telefon și am început să-mi verific 
alene e-mailurile. Primul mesaj pe care l-am văzut venea de la 
un expeditor neașteptat - Bannon. Spunea: „Strălucită analiza 
în ziarul de azi. Mi-ar plăcea tare mult să ne cunoaștem ca să 
discutăm mai multe despre viziunea durilor din Occident”. 

Articolul din Financial Times la care se referea Bannon 
analiza politica occidentală cu privire la China. Argumentasem 
că atât America, cât și China sunt puteri revizioniste. China 
dorea să detroneze America din poziţia de principală putere 
politică a lumii, dar, pentru a face acest lucru, avea nevoie să 
menţină actualul sistem economic global. Statele Unite erau 
hotărâte să rămână principala putere politică a lumii, dar, 
pentru a face acest lucru, durii din administraţia Trump 
deciseseră să dezmembreze actualul sistem economic global. 
Am presupus că ceea ce îi atrăsese atenţia lui Bannon fusese 
critica implicită a ,,globalismului” 20. 

Sa fii lăudat de un om general considerat ca fiind rasist sau 
chiar fascist nu era un sentiment cu totul liniștitor. Nici nu 
puteam fi sigur că e-mailul era, într-adevăr, de la Steve 
Bannon. Totuși, eram intrigat. Așa că am răspuns politicos, 
spunând că mi-ar face plăcere să-l întâlnesc pe domnul 
Bannon când voi ajunge data viitoare în America, însă acum 
eram în Germania. Am primit răspuns: s-a dovedit că și 
Bannon era în Germania, într-un tren care se îndrepta spre 


Berlin, după ce petrecuseun timp în „hinterland”, unde se 
consultase cu partidul german de extremă dreaptă Alternative 
fur Deutschland (AfD). 

Am aranjat să ne întâlnim în acea seară la hotelul Adlon. Un 
coleg din Londra, căruia i-am pomenit despre apropiata mea 
întâlnire, mi-a trimis un mesaj pentru a-și exprima 
dezaprobarea - „L-ai fi intervievat si pe Goebbels?", m-a 
întrebat el. Sala principală a hotelului Adlon părea un loc bun 
pentru a medita la această întrebare. Fiind cel mai elegant 
hotel din Berlin, fusese gazda multor naziști importanți, 
printre care și Goebbels însuși. Dar răspunsul meu la acea 
întrebare era că, în calitate de jurnalist, cu siguranță mi-aș fi 
dorit să-l întâlnesc pe șeful propagandei naziste - sau chiar pe 
însuși Hitler. 

După câteva minute, agentul de securitate al lui Bannon — 
un britanic îndesat, musculos și cu capul ras - m-a abordat si 
m-a condus într-un apartament la etajul al treilea al hotelului. 
Omul botezat „Steve cel șleampăt” de Donald Trump purta 
blugi și un tricou și sorbea dintr-un pahar cu apă. 
Comportamentul lui era profesionist, dar cordial. I-am spus că 
celălalt e-mail de felicitare pe care îl primisem în dimineața 
aceea era de la profesorul Jeffrey Sachs, un critic înverșunat al 
lui Trump și un admirator al Chinei. Bannon a râs. „Ai acoperit 
chiar toate bazele ideologice.” 

După cum sugerase e-mailul său, Bannon era mult mai 
dornic să vorbească despre China decât despre războaiele 
culturale sau naționalismul alb. Pe másuta de cafea se afla un 
exemplar plin de sublinieri al numărului din acea zi al ziarului 
Financial Times, precum și o carte cu titlul Unrestricted 
Warfare: China’s Master Plan to Destroy America*2, pe care m-a 
îndemnat să o citesc21. Bannon- ca si Soros- era în mod 
evident preocupat de amenințarea politică și ideologică 
reprezentată de o Chină în ascensiune. 

Rearanjând istoria, poate în avantajul meu, Bannon a 
afirmat că mesajele-cheie ale campaniei electorale de succes a 
lui Trump din 2016 fuseseră „naționalismul economic” și 
necesitatea de a înfrunta China, mai degrabă decât imigrația si 
naționalismul alb. Când l-am presat în privinţa asocierii lui cu 


extrema dreaptă germană, a pretins că îndemnase AfD să pună 
mai putin accent pe mesajul său antiimigratie și, în schimb, să 
militeze pentru nationalism economic. Părea un sfat ciudat, 
având in vedere cá Germania - spre deosebire de SUA - avea 
un excedent comercial masiv și un sector manufacturier 
înfloritor. Dar Bannon a insistat că Germania nu reușise să 
înţeleagă amenințarea economică cu care se confrunta din 
partea Chinei. „Dacă germanii nu fac nimic”, a afirmat el, „într- 
un deceniu, Mittelstand vor fi distruse”*3. 

Cu toate acestea, Bannon nu dezavua „războaiele culturale”. 
Plin de mândrie, a pretins că fusese coautor, împreună cu 
consilierul de la Casa Albă Stephen Miller, al „celui mai recent 
discurs interesant susținut de Trump”, care fusese ținut la 
Varșovia ca un gest deliberat adresat aliaţilor ideologici ai lui 
Trump din guvernul polonez. În discurs, Trump redefinise 
ideea de Occident. În loc să prezinte Statele Unite și pe aliații 
lor drept apărătorii libertăţii și ai valorilor universale, 
prezentase o viziune asupra Occidentului „bazată pe legături 
culturale, de credinţă și tradiţie” — legături care erau departe 
de a fi universale. „Noi scriem simfonii. Noi promovăm 
inovarea. Ne celebrăm eroii din vechime, imbratisam tradiţiile 
și obiceiurile noastre nemuritoare”, declarase Trump. La fel ca 
în discursul lui inaugural, președintele a folosit un ton 
apocaliptic in Varşovia, pretinzând că „întrebarea 
fundamentală a vremurilor noastre este dacă Occidentul are 
voința de a supraviețui”22. Pentru mine, părea evident că 
eforturile lui Trump și Bannon de a submina UE ar slăbi 
Occidentul în orice confruntare viitoare cu China. Dar Bannon 
nu a fost de acord: „Iubesc Europa, doar cá nu si UE. Pentru 
mine, oameni precum Orbân, Farage și Salvini sunt eroi. 
Statele Unite au nevoie de Europa- dar ca aliat, nu ca 
protectorat”. 

O amenințare asupra căreia se aplecaseră Orbân, Farage, 
Salvini si Trump era imigrația în masă, mai ales din lumea 
musulmană, care era tratată ca o ameninţare pentru „tradiţiile 
și obiceiurile noastre nemuritoare”. Într-adevăr, dacă China 
era dușmanul extern, nu prea mă îndoiam că Bannon, Miller și 
Trump îi considerau pe imigranții non-albi drept dușmanul 


intern. Pentru ce altceva l-ar fi descris Bannon pe Tommy 
Robinson, un activist antiimigratie de extremă dreaptă din 
Marea Britanie, drept „coloana vertebrală a tarii”23? La rândul 
lui, Breitbart, serviciul de „știri” pe care îl condusese Bannon, 
se specializase în povești incendiare despre imigrație si 
probleme rasiale. 

După întâlnirea noastră din Berlin, am urmărit cu un 
interes sporit știrile despre deplasările și legăturile 
internaţionale ale lui Bannon. Câteva luni mai târziu a apărut 
la Paris, vorbind favorabil despre protestele stradale 
antisistem organizate de „vestele galbene”, dar instalându-se în 
același timp la hotelul Bristol. (Evident, populismul nu îl 
împiedica să se cazeze la cele mai luxoase hoteluri.) Într-o 
vizită la Tokyo, mi s-a spus că Bannon tocmai fusese în oraș, 
unde se întâlnise cu unii dintre naționaliștii duri din partidul 
de guvernământ al lui Shinzo Abe. În Brazilia mi s-a spus că 
Bannon era apropiat de Olavo de Carvalho, guru intelectual al 
lui Bolsonaro. La Milano, Bannon sărbătorise succesul electoral 
al partidului antiimigratie Liga Nordului, condus de Salvini, el 
însuși un mare admirator al lui Vladimir Putin. 

În altă parte, am auzit de o lungă întâlnire pe care Bannon 
o avusese la Roma cu Aleksandr Dughin, unul dintre ideologii 
favoriti ai lui Putinz4. Dughin părea a fi un alt personaj 
omniprezent in această rețea de gânditori de extremă dreaptă. 
Era apropiat de Konstantin Malofeev, un naţionalist rus 
miliardar pe care l-am cunoscut la Moscova în vara lui 2019. 
Malofeev, la rândul lui, era apropiat de Salvini și de Liga 
Nordului. În Shanghai, în același an, am descoperit că Eric Li, 
un naţionalist chinez pe care îl cunoșteam bine, îl găzduise pe 
Dughin în calitate de profesor invitat la Institutul Chinez al 
Universităţii Fudan. 

Urmărirea tuturor acestor legături era fascinantă și m-a 
ajutat să înţeleg cum se formează teoriile conspirației. Era 
tentant să vezi ceva inerent sinistru în toate aceste legături 
transnationale dintre extrema dreaptă și ganditorii naționaliști 
de diferite culori politice. Dar acest lucru, desigur, nu era 
foarte diferit de ceea ce extrema dreaptă atribuise stângii 
„globaliste”. Membrii acesteia observaserá cá George Soros 


finantase proiecte ce implicau diverși gânditori pe care ei îi 
antipatizau. Se poate ca unii dintre acești oameni să fi lucrat 
pentru Tony Blair sau Bill Clinton ori pentru o mare instituţie 
de presă. X îl cunoștea pe Y și ambii erau finantati de Z- in 
scurt timp, apărea o mare conspirație. 

În realitate, atât în cazul extremei drepte, cât și în cel al 
stângii globaliste am simţit că funcționează o dinamică mai 
simplă și oarecum mai șubredă. Oamenii interesaţi de ideile 
naționaliste si antiliberale erau curiosi să se întâlnească; 
puteau să facă schimb de idei, de conexiuni și chiar să-și ofere 
reciproc finanţare. Dar asta nu însemna că făceau parte dintr-o 
rețea organizată care forma o mișcare globală. Mai mult decât 
atât, unii dintre acești gânditori aveau în mod evident vederi 
incompatibile. Misiunea principală a lui Bannon era să 
blocheze ascensiunea Chinei și să mențină SUA ca singura 
superputere. Dughin detesta SUA și dorea să construiască o 
relație specială între Rusia si China. Li era in mod clar 
interesat de Trump, dar, ca naţionalist chinez, nu prea putea 
accepta ideile lui Bannon. 

Era posibil și ca influenţa acestor oameni să fie exagerată. 
Bannon, la urma urmei, fusese concediat de administraţia 
Trump în august 2017. Mulţi experţi în problemele Rusiei se 
îndoiau că Putin îl lua cu adevărat în serios pe Dughin, 
atrăgând atenţia că acesta fusese concediat din postul lui de la 
Universitatea de Stat din Moscova în 2014. Și, deși Eric Li avea 
o vizibilitate ridicată în Occident datorită englezei sale fluente, 
părea să se afle la periferia puterii în China. 

Cu toate acestea, acești oameni au contat - și contează. Au 
contribuit la crearea cadrului intelectual în care operează 
liderii de mână forte, furnizând o serie de idei, argumente și 
sloganuri esenţiale ce stau la baza naționalismului populist. Și, 
deși între acești gânditori există în mod clar diferenţe 
semnificative, există și anumite teme recurente comune în 
discursurile lor. În mod esenţial, acestea includ 
antiliberalismul si antiglobalismul. Multi dintre ei sunt 
adversari indarjiti atât ai feminismului, cât și ai promovării 
drepturilor LGBT+, pe care le prezintă drept un atac „corect 
politic” asupra ordinii naturale. De asemenea, ura fata de 


liberalism și globalism este legată de venerarea statului 
national. Valorile universale sunt respinse deoarece se 
presupune ca ele amenință specificitatea culturilor și 
civilizaţiilor distincte; la rândul său, acest lucru duce adesea la 
rasism și la o punere a accentului pe puritatea etnică. Întrucât 
prezervarea unei anumite civilizaţii este capitală, democraţia 
este importantă doar în măsura în care promovează acest 
obiectiv. Ea poate și trebuie să fie înlăturată dacă nu reușește 
să protejeze civilizaţia aleasă și valorile ei. Nu toate aceste idei 
sunt susținute de toţi gânditorii care promovează politica 
autoritară, dar ele sunt teme recurente ce apar pe diferite 
continente. 

Tentativa mea de a înțelege reacţiile ostile la nivel global 
împotriva liberalismului m-a îndreptat spre gândirea unui om 
care a predat la doar câteva sute de metri de hotelul Adlon, 
unde îl întâlnisem pe Steve Bannon, pe bulevardul Unter den 
Linden. Carl Schmitt a fost membru al Partidului National- 
Socialist și a predat la Universitatea din Berlin (astăzi 
Universitatea Humboldt) între anii 1933 și 1945. A fost descris 
drept „principalul jurist al celui de-al Treilea Reich” și, decenii 
la rând după înfrângerea naziștilor, ideile sale au fost general 
considerate ca fiind complet inacceptabile. Dar, în ultimii ani, a 
avut loc o redeșteptare globală a interesului fata de lucrările 
lui Schmitt. Specialiști chinezi în drept, naționaliști ruși, 
gânditori de extremă dreaptă din SUA și Europa se inspiră cu 
toţii din opera principalului teoretician juridic al Germaniei 
naziste. Acești gânditori de extremă dreaptă au furnizat o 
mare parte din energia intelectuală, justificând acţiunile unor 
lideri de mână forte precum Xi, Putin și Trump. 

Jan-Werner Miller, profesor la Princeton și expert în 
populism, îl descrie pe Schmitt drept „cel mai strălucit dușman 
al liberalismului din secolul XX”2s. În ciuda trecutului sáu 
nazist, gândirea lui Schmitt a reintrat în curentul principal 
academic în ultimii ani. După cum afirmă Muller: „Când am 
început să scriu despre Schmitt la mijlocul anilor 1990, mi s-a 
spus că nu se poate scrie despre el decât ca personaj istoric — 
adică, întrucât fusese nazist, nu-l puteai lua în serios ca 
gânditor”. Dar, de atunci, „în multe privinţe gândirea lui a fost 


normalizată”. În 2017, Oxford University Press a publicat 
lucrarea The Oxford Handbook of Carl Schmitt, a cărei 
prezentare menţionează: „În ciuda  antisemitismului 
înverșunat al lui Schmitt... atracţia criticilor sale tăioase la 
adresa, printre altele... democraţiei reprezentative și dreptului 
internaţional... este intactă”. Astăzi, Schmitt poate fi găsit în 
listele de lecturi ale cursurilor de filosofie politică predate la 
universitățile Cambridge, Harvard și Beijing. 

Ostilitatea lui Schmitt față de democraţia parlamentară și 
susținerea sa pentru dreptul unui lider autoritar de a decide 
legile l-au făcut să imbrátiseze nazismul. El a emis o opinie 
juridică prin care justifica suspendarea democraţiei de către 
Hitler și asumarea unor puteri sporite în baza stării de urgenţă 
după incendierea Reichstagului în 1933. Iar când, în anul 
următor, naziștii au ucis sute de adversari în „Noaptea 
cutitelor lungi”, Schmitt a scris un eseu notoriu, în care 
justifica asasinatele, intitulat „Fuhrerul apără legea”. A cerut 
expulzarea universitarilor evrei din Germania și a organizat o 
conferință despre epurarea dreptului german de influența 
evreiască. 

Cu toate acestea, antiliberalii contemporani găsesc multe de 
admirat în opera lui Schmitt. El dispretuia idei precum 
separarea puterilor în stat și drepturile universale ale omului 
și, în schimb, susținea că diferenţa dintre „prieten” și 
„dușman” este fundamentală pentru politică: „Spune-mi cine 
iti este dușman si iti voi spune cine ești”. Pentru Schmitt, 
discursul liberal despre fraternitatea oamenilor era un 
nonsens. „Oricine invocă umanitatea vrea să amăgească” este, 
poate, cel mai cunoscut dicton al săuz. Pentru gânditorii de 
extremă dreaptă, care pun accent pe interesul naţional egoist 
în detrimentul drepturilor universale ale omului, atacul lui 
Schmitt asupra universalismului liberal este seducător. 

În vreme ce liberalii sunt preocupaţi de instituirea statului 
de drept, Schmitt era mai interesat de modul în care statul de 
drept poate fi suspendat prin declararea unei stări de urgenţă. 
După cum scria el: „Suveran este cel care decide în privinţa 
excepţiei”. Acest argument are o rezonanţă specială în 
Germania modernă, unde AfD insistă că Angela Merkel ar fi 


trebuit să suspende tratatele internationale referitoare la 
refugiaţi în loc să permită unui milion de migranti să intre în 
Germania în 2015 și 2016. Mai mult decât atât, administraţia 
Trump a analizat, și ea, declararea unei stări de urgenţă 
limitate, în replică la pretinsa amenințare reprezentată de 
migrantii și refugiații ilegali pentru graniţa sudică a Statelor 
Unite. Turcia și Egiptul de astăzi oferă exemple suplimentare 
despre modul cum declararea unei stări de urgenţă a dus la 
suspendarea drepturilor legale, cu efecte devastatoare. 

Dar, poate surprinzător, reevaluarea lui Schmitt pare să fi 
mers cel mai departe și să fi fost cea mai influentă în China. 
După cum s-a exprimat în 2016 Lin Laifan, profesor de drept la 
Universitatea Tsinghua din Beijing, „Carl Schmitt este cu 
adevărat faimos în China de astăzi. Mulţi teoreticieni politici, 
filosofi și specialiști în drept... consideră că gândirea lui este 
foarte convingătoare și foarte profunda”27. 

Omul considerat „strălucitul reprezentant al gândirii lui 
Schmitt”2s în China este Jiang Shigong, directorul Centrului 
pentru Politica siDrept din cadrul Universitatii din Beijing. 
Jiang a functionat si ca inalt oficial chinez in Hong Kong si ca 
un important exponent si promotor al gandirii lui Xi Jinping. A 
adoptat cu entuziasm diferentierea facuta de Schmitt intre 
prieteni si dusmani. „Între prieteni și dușmani”, a scris el, „nu 
se poate pune problema de libertate, ci doar de violenţă și 
subjugare”29. Jiang mai afirmă, în stilul lui Schmitt, cá 
„problemele cruciale din politică nu sunt probleme de bine și 
de rău, ci de supunere și nesupunere”30. 

Această linie de gândire stă la baza respingerii ferme de 
către președintele Xi a tradiţiei liberale din politica chineză. 
Atunci când Xi a preluat puterea, liberalii chinezi insistau ca 
tara să avanseze pe calea statului de drept, care implica 
separarea puterilor și instituirea unei justitii independente; 
filosoful liberal american John Rawls era citat masiv. Dar Xi a 
respins cu fermitate aceste idei. După cum a declarat el 
categoric în 2018: „China nu trebuie să urmeze niciodată calea 
constitutionalismului occidental, a separării puterilor sau a 
independenţei justitiei"3:. 

O conversatie cu Eric Li de la Universitatea Fudan m-a 


alarmat pentru prima dată în legătură cu faptul că Schmitt este 
în vogă printre gânditorii autoritari din China și din lume. Li 
mi-a spus că îl convinsese pe Aleksandr Dughin să devină 
membru în consiliul de administraţie al Institutului Chinez al 
Universităţii Fudan. „Dughin nu este un fascist?”, l-am întrebat 
eu, încercând să par curios mai degrabă decât agresiv. „Nu”, a 
răspuns Li. „Dar e foarte interesat de gândirea lui Carl 
Schmitt.” „Ce înseamnă asta?”, am întrebat. „Totul este politic”, 
a fost răspunsul enigmatic al lui Li. Însemna - am ajuns eu să 
realizez - că justificarea filosofică a conducerii autoritare se 
baza pe ideea că nu pot exista instituţii cu adevărat 
independente și nici măcar adevăruri obiective. Totul este 
politic. Într-un eseu intitulat „Cinci lecţii ale lui Carl Schmitt 
pentru Rusia”, Dughin a citat aprobator maximele gânditorului 
nazist: „Politica mai presus de toate” și „Întotdeauna vor exista 
dușmani”. În vreme ce atitudinea lui Putin faţă de Dughin pare 
a fi destul de echivocă, Dughin însuși este un mândru 
celebrant al cultului liderului de mână forte. „Putin este 
pretutindeni”, a scris el. „Putin este totul. Putin este absolut și 
Putin este indispensabil.”32 

Ca unul care crede în importanţa teritoriului eurasiatic 
pentru destinul Rusiei, Dughin înţelege totodată importanţa 
atribuită de Schmitt „spaţiilor vaste”, „marilor entități 
geopolitice, fiecare trebuind să fie guvernată de un superstat 
flexibil”. În mod ironic, aceasta a fost o doctrină folosită pentru 
a justifica invadarea Rusiei de către naziști, în căutare de 
Lebensraum*4. Dar Dughin găsește la Schmitt nu numai o 
justificare morală pentru imperiile vaste, ci și „o înţelegere 
clară a dușmanului cu care se confruntă Europa, Rusia și Asia, 
iar acesta este Statele Unite ale Americii împreună cu aliatul 
său insular, Anglia”. La Beijing, Jiang Shigong este și el tot mai 
interesat de ideea „spaţiilor vaste”. Acum că elita chineză 
îmbrățișează ideea înlocuirii SUA de către China ca principală 
puterea lumii, conceptul schmittian al construirii unui 
imperiu terestru în Eurasia capătă o nouă relevanţă. Și, pe 
măsură ce rivalitatea pentru controlul asupra Mării Chinei de 
Sud se intensifică, ostilitatea lui Schmitt fata de puterile 
maritime ale lumii anglofone - cu ideile lor (presupus) egoiste 


despre dreptul international - atrage și ea atenţia. 

Și gânditorii de extremă dreaptă din SUA și Europa sunt 
atrași de ideile lui Schmitt. Richard Spencer, adeptul 
supremaţiei albe care a inventat termenul alt-right, l-a citat pe 
Schmitt, ca și pe Nietzsche, ca fiind o sursă de inspiraţie. 
Spencer a fost filmat în noiembrie 2016 sărbătorind alegerea 
noului președinte cu strigătul „Hail Trump!”. Fosta lui soţie, 
rusoaică, a tradus operele lui Aleksandr Dughin în engleză. 

Diferentierea prieten-dusman a lui Schmitt și insistența lui 
că instituţiile presupus „independente”, precum instanţele 
judecătorești și universităţile, sunt, de fapt, parte a ordinii 
politice au avut o influență puternică și asupra faimosului 
guru intelectual al lui Jair Bolsonaro, Olavo de Carvalho, care a 
fost salutat de Steve Bannon drept „unul dintre cei mai 
importanţi intelectuali conservatori din lume”33. Fost astrolog 
și filosof autodidact înclinat să lupte împotriva „marxismului 
cultural”, Carvalho a folosit scrierile lui Schmitt pentru a 
justifica afirmaţia că până și predarea teoriei evoluționiste ar 
trebui văzută ca o chestiune politică, nu stiintificás4. Pentru 
Carvalho, politica este mai presus de toate o luptă nemiloasă, 
schmittiană, între prieteni și dușmani. Lupta politică, a scris el, 
„nu vizează distrugerea ideilor, ci distrugerea carierelor și 
puterii oamenilor. Trebuie să fii direct și să actionezi fără 
respect”35. Acest tip de gândire i-a asigurat locul de onoare 
lângă președintele Bolsonaro la un dineu de la ambasada 
braziliană din Washington în 2019. Persoana care stătea vizavi 
de Bolsonaro era Steve Bannon. 

Bannon însuși este cunoscut drept un admirator al lui Julius 
Evola, un gânditor fascist italian, care a corespondat cu 
Schmitt. Dar oare fostul manager de campanie al lui Trump l-a 
citit vreodată pe Schmitt? Am discutat această chestiune la 
micul dejun într-o dimineață din 2019 cu Peter Wittig, fostul 
ambasador german la Washington, care atunci era în post la 
Londra. Era destul de sigur că Bannon dăduse peste ideile lui 
Schmitt. „De fapt, i-am dat chiar eu câteva lucrări de-ale lui 
Schmitt să le citească. M-am gândit că ar fi interesat.” 
Ambasadorul a făcut o pauză, părând puţin mâhnit. „Poate că a 
fost o greșeală.” 


În realitate, Bannon este o cotofaná intelectuală, culegând si 
folosind idei care servesc scopurilor sale personale și politice. 
O anumită fuziune între personal și politic în viaţa lui Bannon 
a devenit evidentă atunci când a fost arestat în 2019 la bordul 
iahtului lui Guo Wengui (cunoscut și sub numele de Miles 
Kwok), un miliardar chinez exilat în SUA care este un critic 
feroce al lui Xi Jinping. Guo, după cum s-a dovedit, era 
partener de afaceri și un finanţator generos al lui Bannon — 
ceea ce ar fi putut explica parţial faptul că Bannon își permitea 
să stea la hotelul Adlon și, fără îndoială, aducea un plus de 
pasiune pledoariei sale anti-China. Acuzatia formulată 
împotriva lui Bannon când a fost arestat a fost că își însușise in 
mod necinstit bani din „We Build the Wall”, o iniţiativă de 
colectare de fonduri pentru construirea zidului promis de 
președintele Trump de-a lungul graniței mexicano-americane. 
Toate acestea ne pot tenta să-l respingem pe Bannon ca nefiind 
altceva decât un escroc- un om care promovează idei 
populiste pentru a-și umple propriile buzunare. Dar, oricare ar 
fi adevărul acuzațiilor de deturnare de fonduri ce-i sunt aduse, 
Bannon este și un ideolog autentic care, prin asocierea cu 
Donald Trump, a schimbat lumea. 

Când președinția lui Trump și-a atins momentul de tip 
Gotterdammerung*s odată cu luarea cu asalt a Capitoliului pe 6 
ianuarie 2021, Bannon revenise pe scenă. În zilele pline de 
disperare ce au urmat înfrângerii sale electorale, Trump se 
consultase de mai multe ori cu fostul lui consilier în privința 
modului în care ar trebui să reacționeze. Prin podcastul său și 
prin celelalte organe de presă ale sale, Bannon promovase 
ideea că alegerile fuseseră furate și a îndemnat protestatarii să 
se năpustească asupra Washingtonului. 

Efortul de a întoarce rezultatul alegerilor și de a distruge 
instituţiile democraţiei americane se potrivea foarte bine atât 
cu spiritul lui Steve Bannon, cât și cu cel al lui Carl Schmitt. Era 
genul de politică în care lumea era rigid împărțită între 
prieteni și dușmani și în care singurul imperativ politic era să 
triumfi asupra dușmanului tău. Și, într-adevăr, ca lider 
autoritar, Trump încercase să apeleze la instrumentele 
recomandate de Schmitt: declararea stării de urgenţă și 


suspendarea funcţionării normale a justiţiei. 

Eșecul insurecției pro-Trump în ziua aceea din ianuarie 
2021 a însemnat o mare ușurare pentru susținătorii 
democraţiei liberale din Statele Unite și din lume. Dar alături 
de speranță este și îndoială. America însăși este profund 
divizată, iar Partidul Republican rămâne înrobit de Donald 
Trump. Puterea globală a Americii se reduce. Și multe dintre 
celelalte mari puteri ale lumii- China, Rusia, India, Turcia, 
Arabia Sauditá- sunt conduse de lideri de mână forte. 
Administraţia Biden poate oare să schimbe cu adevărat cursul 
lucrurilor? 


*1 Întrucât era un copil care se ascundea, acuzaţia este absurdă si de prost- 
gust. 

*2 În traducere, Războiul total. Marele plan al Chinei de a distruge America 
(n.tr.). 

*3 Mittelstand sunt firmele industriale mici si mijlocii care, adesea, sunt 
considerate a fi cheia capacitátii economice si de export a Germaniei. 

*4 „Spaţiu vital" (în germană în original) (n.tr.). 

*5 Amurgul zeilor (în germană în original) (n.tr.). 


Epilog 


Biden în epoca liderului cu mână de 
fier 


Pe 20 ianuarie 1961, John F. Kennedy, cel mai tânăr 
președinte american din toate timpurile, și-a susținut discursul 
inaugural pe treptele Capitoliului. După exact 60 de ani, Joe 
Biden, cel mai vârstnic președinte al Americii din toate 
timpurile, a depus jurământul în același loc. 

Kennedy a folosit fundalul impresionant al clădirii 
Congresului pentru a proclama că ,,torta a fost transmisă unei 
noi generaţii”. America era pregătită să „plătească orice pret, 
să suporte orice povară” pentru a asigura „supraviețuirea și 
succesul libertăţii” în lume. Pentru Biden, fundalul Capitoliului 
avea o nuanță mai sinistră. Vorbea la doar două săptămâni 
după ce Congresul fusese luat cu asalt de o mulțime turbulentă 
de susținători ai lui Trump, hotărâtă să răstoarne rezultatul 
alegerilor prezidenţiale. Biden era un reprezentant al unei 
generații mai vârstnice care aproape că văzuse torta libertăţii 
stingându-se chiar în SUA. „Am învăţat din nou că democraţia 
este prețioasă”, a proclamat el. „Democraţia este fragilă. Și în 
acest moment, prieteni, democraţia a învins.” Într-un scurt 
pasaj adresat „celor de dincolo de graniţele noastre”, noul 
președinte a promis: „America a fost pusă la încercare și am 
ieșit mai puternici. Ne vom reface alianțele și vom restabili 
legăturile cu lumea”. 

Eșecul democraţiei în SUA ar fi fost un eveniment global 
cataclismic. Ultimii 15 ani au fost martorii celui mai constant 
declin al libertăţii politice în întreaga lume din anii 1930 
încoace. Dar, în anii 1930, cele mai puternice două ţări din 


lume, Statele Unite și Marea Britanie, au rămas democrații 
liberale. Dacă Trump și susținătorii săi ar fi reușit să dea peste 
cap niște alegeri democratice, rolul tradiţional al Americii de 
„lider al lumii libere” s-ar fi încheiat. Cele mai puternice două 
tari ale epocii actuale, Statele Unite si China, ar fi fost dominate 
de naționalismul autoritar. 

Înfrângerea lui Trump în 2020 nu înseamnă că pericolul a 
trecut. Administraţia Biden se luptă cu politica autoritară pe 
două fronturi. În ţară, are de-a face cu ameninţarea unui 
Partid Republican încă dominat de Trump. În străinătate, 
Biden se confruntă cu lideri de mână forte tot mai agresivi în 
China și Rusia. Unii dintre aliaţii pe care se va bizui pentru a le 
tine piept lui Xi Jinping si Vladimir Putin- inclusiv India, 
Polonia și Filipine - au adoptat ei înșiși anumite forme de 
conducere autoritară. La fel ca în Războiul Rece, acest lucru ar 
putea compromite capacitatea Americii de a trasa linii de 
demarcaţie clare între lumea liberă si cea neliberă. 

Aceste provocări interne și externe sunt legate între ele. 
America nu va putea apăra libertatea peste hotare dacă nu își 
poate salva propria democraţie. Pe de altă parte, dacă 
tulburările interne ale Americii consumă cea mai mare parte a 
energiei administraţiei Biden, SUA vor dispune de mai puţin 
timp și de mai puţine resurse pe care să le dedice susținerii 
libertăţii politice în alte parti ale lumii. Și nu există nicio 
soluţie alternativă plauzibilă la America în măsură să joace 
acest rol. Germania, Franţa sau UE în întregul său nu dispun de 
structurile politice, de puterea militară sau de reflexele 
diplomatice pentru a interveni și a înlocui SUA ca susținător 
global al libertăţii politice. „Anglosfera” aliaţilor vorbitori de 
engleză ai SUA - inclusiv Marea Britanie, Australia, Canada si 
Noua Zeelandă - așteaptă să fie condusă de Washington. Cand 
Biden a decis să retragă trupele americane din Afganistan în 
vara anului 2021 - precipitând prăbușirea guvernului de la 
Kabul -, o parte a aliaţilor europeni ai Americii au fost șocați. 
Dar au ajuns rapid la concluzia cá nu își pot sustine propria 
prezenţă în Afganistan fără sprijin american. Aliaţii nu au avut 
altă opţiune decât să urmeze exemplul Washingtonului. 

În prima sa conferință de presă ca președinte, Biden și-a 


definit clar propria sarcină: „Aceasta este o bătălie între 
utilitatea democratiilor în secolul XXI și autocratii. Trebuie să 
demonstrăm că democraţia funcționează”. 

Pentru administraţia Biden, lupta pentru a demonstra că 
democraţia funcţionează trebuie să înceapă la ea acasă. Este o 
sarcină redutabilă. Victoria lui Biden la alegerile prezidenţiale 
din 2020 a fost clară, dar nu zdrobitoare. Și sunt puţine semne 
că Partidul Republican l-ar repudia pe Trump. Chiar și înainte 
de votul din 2020, peste jumătate dintre republicani erau de 
acord că „modul de viaţă tradiţional american dispare atât de 
repede, încât am putea fi nevoiţi să folosim forța pentru a-l 
salva”2. După alegeri, aproximativ 77% dintre votantii 
republicani au fost de acord cu afirmaţia lui Trump că avusese 
loc o „fraudare majoră” a votului. După luarea cu asalt a 
Congresului, rata de aprobare a lui Trump în rândul 
republicanilor nu a scăzut decât foarte puţin, în vreme ce 
aceea a lui Mitch McConnell, liderul republicanilor din Senat, 
care votase pentru aprobarea alegerii lui Biden, s-a prabusits. 
Observând aceste tendințe, Michael Gerson, un fost autor de 
discursuri pentru președintele George W. Bush, a conchis că 
cea mai mare parte a Partidului Republican renuntase în 
esență la democraţie în favoarea prezervării unei „Americi 
creștine albe imaginare”, despre care credea că este „în pragul 
distrugerii”. După o lună de administraţie Biden, 61% dintre 
alegătorii republicani au spus că susținerea lui Trump ar creşte 
probabilitatea ca ei să voteze un anumit candidat; aproape 
jumătate au fost de acord că Trump a fost „chemat de 
Dumnezeu să conducă”s. Cultul lui Trump s-a extins chiar si 
asupra familiei sale lărgite. Privind în viitor la cine va 
candida din partea republicanilor la alegerile prezidenţiale din 
2024, Mark Meadows, fostul șef de cabinet al lui Trump, a 
prezis: „Vă spun, toti cei care sunt în capul listei au Trump ca 
nume de familie”s. 

Eforturile lui Biden de a slăbi farmecul periculos al 
trumpismului au pornit cu dreptul, odată cu aprobarea unui 
pachet de stimulente de 1,9 trilioane de dolari, care au oferit 
beneficii financiare directe pentru milioane de americani. Dar 
retragerea haotică din Afganistan în vara lui 2021 a marcat 


sfârșitul scurtei luni de miere a președintelui. Reaparitia 
inflaţiei, criza migrantilor la graniţa sudică a Americii și lupta 
internă din Partidul Democrat au afectat suplimentar 
popularitatea lui Biden. Când am vizitat Washingtonul în 
octombrie 2021, popularitatea președintelui era în jur de 40%, 
iar 60% dintre alegători credeau că America mergea într-o 
direcţie greșită. După nebunia din anii Trump, întâlnirile mele 
de la Casa Albă și Departamentul de Stat au fost liniștitor de 
normale. Dar oficialii cu care am vorbit păreau deja bantuiti 
de teama că Biden ar putea eşua - și de spaima de ce ar putea 
însemna pentru America și pentru întreaga lume o a doua 
președinție a lui Trump. Problemele care motivează cel mai 
mult baza electorală a lui Trump- imigrația și politicile 
identitare - rămân foarte controversate. Iar Biden însuși va 
avea 82 de ani la următoarele alegeri. Vicepreședintele său 
este Kamala Harris - o femeie de culoare. Orice perspectivă a 
unei președinții Harris ar alimenta si mai mult temerile si 
energia bazei electorale a Partidului Republican. 

Lumea care privește știe că forțele pe care le reprezintă 
Trump sunt încă puternice în SUA. Există o posibilitate reală ca 
Biden să nu reprezinte altceva decât o pauză de patru ani 
înainte ca acele forțe să revină la putere. După cum spune 
politologul Jonathan Kirshner: „Lumea nu poate uita 
președinția lui Trump... De acum înainte, ţările lumii vor 
trebui să-și calculeze interesele și așteptările înțelegând că 
administrația Trump este ceva ce sistemul politic american 
poate produce in modplauzibil”7. Dar nu numai umbra 
amenințătoare a lui Donald Trump va inhiba capacitatea lui 
Biden de a reafirma conducerea globală americană. Lumea are 
motive să se întrebe dacă SUA, ca naţiune, mai au energia și 
mijloacele de a lupta pentru democraţia liberală pe întreaga 
planetă. 

Echipa Biden a vorbit în mod repetat despre ducerea unei 
politici externe pentru clasa de mijloc americanăs. Cu alte 
cuvinte, toate angajamentele de politică externă vor fi 
examinate pentru a vedea dacă oferă beneficii americanilor de 
rând. Produsul probabil al acestui tip de atitudine este o 
abordare mai modestă și mai prudentă a lumii. 


Consilierii lui Biden știu că poporul american este sătul 
până peste cap de războaie externe, asa că sunt prudenti in 
privinţa dislocării de forte armate în străinătate. Scenele 
disperate în care americanii plecau din Afganistan, în timp ce 
talibanii redobândeau controlul asupra ţării, au transmis un 
semnal mult mai puternic decât orice declaraţii prezidenţiale 
cum că „America s-a întors”. 

Abordarea de tip „suportă orice povară” a lui Kennedy era 
produsul unei lumi în care puterea economiei americane nu 
avea rival. Dar administraţia Biden și-a preluat funcţia într-o 
epocă în care China era deja cea mai mare putere industrială și 
comercială a lumii. La sfârșitul lui 2019, 128 din 190 de tari ale 
lumii aveau un comerț mai mare cu China decât cu SUA. 
Atracția comerțului și investiţiilor chineze reprezintă o forță 
diplomatică și politică puternică în Asia, Africa și America 
Latină. Dimpotrivă, protectionismul este încă în creștere in 
SUA. Este puţin probabil ca democraţii să semneze multe 
acorduri comerciale cu alte tari (sau vreunul) - ceea ce face să 
fie și mai dificilă contracararea influenţei economice chineze. 

Toti acești factori limitează ambiția declarată a lui Biden de 
a restaura conducerea globală americană. Cu toate acestea, 
înfrângerea lui Donald Trump și sosirea lui Biden la Casa Albă 
au schimbat climatul politic global. Toţi liderii autoritari 
analizati în aceasta carte au fost nevoiţi să se adapteze la noua 
situaţie. 

Pentru Vladimir Putin, alegerea lui Biden a părut să fie o 
veste proastă. Trump se ferise întotdeauna să-l critice sau să-l 
înfrunte pe liderul rus. Mai mult decât atât, din perspectiva 
Kremlinului, Trump era sceptic pe faţă în legătură cu sistemul 
de alianţe al Americii. Un al doilea mandat al lui Trump ar fi 
putut atrage după sine sfârșitul NATO, ceea ce ar fi fost un 
triumf geopolitic pentru Kremlin. În schimb, Joe Biden este 
dedicat NATO si are un lung istoric de neîncredere fata de 
Rusia». Cu o săptămână înainte de alegerile prezidenţiale din 
2020, declarase: „Acum, cea mai mare ameninţare la adresa 
Americii... este Rusia”10. La scurt timp după investirea sa in 
funcţie, Biden a fost întrebat la televiziune dacă îl consideră pe 
Putin un „criminal”. Răspunsul lui, „Da”, a generat indignare la 


Kremlin - și a dus la retragerea temporară a ambasadorului 
rus la Washington. 

Revenirea unui președinte american pregătit să îl înfrunte 
pe Putin în probleme de democraţie și drepturile omului a 
coincis cu o intensificare a represiunii interne în Rusia. 
Închiderea lui Aleksei Navalnii în februarie 2021 a avut loc la 
mai puţin de o lună de la învestirea lui Biden. Au urmat 
demonstraţii de masă în Moscova și în alte orașe, întâmpinate 
cu violență politieneasca si cu arestări în masă. Pentru multi 
analiști ai Rusiei, acest lucru a părut să marcheze o nouă fază 
în lunga domnie a lui Putin. După cum s-a exprimat Andrei 
Kolesnikov de la Centrul Carnegie din Moscova: „Poate că a fost 
mereu brutal, dar acum a decis să fie brutal în mod deschis și 
fără restrictii"1:. 

Multi liberali ruși au fost initial revigorati și inspirați de 
rezistența lui Navalnii. Au prins curaj datorită îndrăznelii 
discursului sáu de pe banca acuzaților, când a declarat cá 
întemnițarea sa nu era „o demonstraţie a puterii lui [Putin], ci 
a slăbiciunii lui” și a spus batjocoritor că Putin va rămâne în 
istorie ca „Vladimir, otrăvitorul de izmene”. Dar, cu trecerea 
timpului, euforia liberală în fata demonstraţiei de sfidare a lui 
Navalnii a lăsat locul depresiei. Adevărul sumbru era că 
Navalnii fusese trimis într-o colonie penitenciară, iar Putin se 
afla în continuare la Kremlin. În epoca liderului cu mână de 
fier, este tot mai dificil să rămâi încrezător că adevărul, curajul 
și protestele populare vor triumfa în cele din urmă asupra 
conducerii autoritare. Din Belarus până în Venezuela, din 
Rusia până în Hong Kong, dovezile contemporane par adesea 
să indice contrariul. 

După ce s-a ocupat de Navalnii, Putin s-a concentrat din nou 
pe dușmanii săi externi. Retragerea haotică a trupelor NATO 
din Afganistan în vara lui 2021 s-ar putea să-l fi convins pe 
liderul rus că, dacă atacă Ucraina, administraţia Biden va fi 
prea slabă și concentrată pe propriile probleme ca să 
organizeze o replică eficientă. De asemenea, Putin s-ar putea să 
fi dat crezare propriei linii de propagandă, conform căreia 
Ucraina era un stat slab și corupt- iar multi ucraineni i-ar fi 
primit pe militarii ruși ca pe niște eliberatori. Câteva dintre 


convingerile sale erau larg împărtăşite în Vest. Când am 
discutat cu decidenti politici occidentali importanti in 
weekendul dinaintea invaziei de pe 24 februarie, mi-am dat 
seama că aproape toti credeau că Kievul va fi repede cucerit de 
forțele ruse. Gândurile lor se îndreptau deja către sprijinirea 
unei lupte de partizani a ucrainenilor care să hartuiasca 
forțele ruse de ocupaţie. 

În realitate, războiul din Ucraina a mers mult mai prost 
decât au anticipat autorităţile de la Moscova sau cele de la 
Washington. După ce au suferit pierderi grele, forțele ruse au 
fost obligate să se retragă de la periferia Kievului în aprilie 
2022. În august, la șase luni de la declanșarea invaziei, până la 
80.000 de soldati ruși fuseseră uciși sau răniţi, dintr-o forță de 
invazie inițială de sub 200.000, potrivit estimărilor guvernului 
federal americani2. În septembrie, Ucraina a lansat un 
contraatac încununat de succes, împingând forțele ruse înapoi 
în estul țării. Nevrând să ceară o mobilizare totală a populaţiei 
ruse, Putin s-a împotmolit, cu niște câștiguri teritoriale mici și 
nesigure care constituiau o slabă justificare pentru pierderile 
masive ale trupelor ruse. 

O invazie care ar fi trebuit să asigure poziţia Rusiei ca mare 
putere și locul lui Putin în istorie mersese prost în mod clar. 
Putin era acum implicat într-un război de uzură brutal în 
Ucraina. lar sancţiunile occidentale amenințau câștigurile 
economice pe care Rusia le realizase în generaţia anterioară, 
clasa de mijloc din Rusia văzând cum dispar multe dintre 
bunurile de consum și posibilităţile de călătorie care au apărut 
odată cu încheierea Războiului Rece. 

Scopul nedeclarat al politicii occidentale este acum să-l 
forțeze pe Putin să renunţe la putere. Însă este foarte putin 
probabil ca Putin să se retragă de bunăvoie, de vreme ce 
succesorii lui ar putea să-i repudieze politicile sau chiar să-l 
aducă în faţa justiţiei. Protestele de stradă vor continua să fie 
zdrobite folosind violenta si incarcerarea- asa cum s-a 
întâmplat în Belarusul vecin în 2020 și în 2021. Organizarea 
unei lovituri de palat împotriva lui Putin va fi foarte dificilă. 
Kremlinul a fost epurat încă de mult de toţi disidentii. De 
asemenea, Putin își ia foarte în serios securitatea personală, iar 


mai multe dintre fostele sale gărzi de corp au devenit oameni 
de afaceri foarte bogaţi pe cont propriu. Deși în statul rus 
există, poate, multi oameni deconcertati de felul cum au 
evoluat evenimentele, organizarea acestei nemulțumiri difuze 
și transformarea ei într-un plan de lovitură de stat bine pus la 
punct pare extrem de dificilă. 

O combinaţie de represiune internă și agresiune externă a 
definit atmosfera și în China lui Xi Jinping în primul an al 
președinției lui Biden. Activiști importanţi din Hong Kong, 
precum Joshua Wong si Jimmy Lai, au fost bagati la închisoare 
și practic întreaga conducere a mișcării pentru democraţie a 
fost trimisă în judecată pentru subversiune. În plus, China a 
adoptat o nouă lege pentru Hong Kong în martie 2021, anulând 
orice posibilitate de progrese suplimentare pentru mișcarea 
democratică, prin înființarea unui comitet pro-Beijing care să 
verifice toti candidaţii din alegeri în privinţa sentimentelor 
„patriotice”13. Pe parcursul anului 2021, exerciţiile forţelor 
navale și aeriene chineze în jurul Taiwanului au devenit tot 
mai frecvente și mai amenințătoare. 

În ceea ce privește China, Biden a continuat politica 
combativă adoptată de Trump. A promis că „atât cât sunt eu de 
gardă” China nu va „deveni prima ţară din lume... cea mai 
puternică tará":i4. Dar, în vreme ce Trump a văzut rivalitatea 
mai ales în termeni economici, Biden a adăugat o nuanţă 
ideologică mai explicită. Pentru el, competiţia dintre SUA și 
China este elementul central al luptei dintre autocratie si 
democraţie, despre care crede că va defini secolul XXI. 

În calitate de vicepreședinte în administrația Obama, Biden 
a petrecut multe ore în întâlniri directe cu Xi. Îi plăcea să 
spună că liderul chinez „nu are în corp niciun os democratic”. 
Prima întâlnire dintre Tony Blinken, noul secretar de stat al 
SUA, și Yang Jiechi, principalul responsabil chinez în domeniul 
politicii externe, a ajuns rapid la confruntare publică. Blinken 
a deschis ostilitățile condamnând acţiunile Chinei în Hong 
Kong, Xinjiang și Taiwan, atacurile ei cibernetice și 
„constrângerea economică” a aliaților Americii. În replică, 
Yang a acuzat SUA că sunt o putere imperială măcinată de 
rasism in interior, remarcând dispretuitor: „SUA nu au 


calificarea necesară să spună cá vor să discute cu China de pe o 
poziţie de forță”1s. Referirile batjocoritoare ale Chinei la 
slăbiciunea Americiinu erau doar pentru consum intern. 
Faptul cá SUA înregistraseră 800.000 de decese din cauza 
pandemiei de COVID-19 înainte de iarna lui 2021- în 
comparaţie cu un număr oficial de sub 5.000 de decese în 
China - era tratat de Beijing drept o legitimare a sistemului 
chinez și o confirmare a decadentei americane. 

Probabil că aceste prime întâlniri cu administraţia Biden au 
și întărit vechea convingere a lui Xi că SUA sunt o putere ostilă, 
hotărâtă să schimbe regimul în China. Argumentul că China 
este asediată de forte străine ostile a fost folosit pentru a 
susține pledoaria în favoarea prelungirii mandatului lui Xi 
peste durata normală de zece ani, o decizie care a fost 
oficializată la congresul Partidului Comunist din iarna anului 
2022. Pandemia a accentuat de asemenea izolarea Chinei de 
restul lumii. În vreme ce Europa, Statele Unite și o mare parte 
din Asia au revenit în 2022 la o stare apropiată de normalitate, 
China lui Xi a urmat cu încăpățânare o politică „zero COVID” 
care a dus la carantine prelungite în orașe precum Shanghai, 
supunând economia și societatea unor mari presiuni. Cu toate 
acestea, extinderea perioadei petrecute de Xi la putere în 
calitate de lider de mână forte a continuat conform planului. 

Eforturile administraţiei Biden de a așeza din nou 
democraţia și drepturile omului în centrul politicii externe au 
reprezentat o evoluţie nedorită pentru Xi Jinping si Vladimir 
Putin. Dar, pentru alti lideri autoritari, situaţia este mai 
ambiguă. Personaje precum Narendra Modi, Mohammed bin 
Salman, Recep Tayyip Erdogan și Jair Bolsonaro au toate 
motive să fie circumspecte în privința noului accent pus de 
America pe drepturile omului. Pe de altă parte, ca potenţiali 
aliaţi ai SUA într-un nou Război Rece cu China și Rusia, acești 
lideri au toti motive să spere că Washingtonul va evita o 
confruntare cu ei pe tema propriilor lor aranjamente politice 
interne. Chiar și așa, o alianţă cu America nu este o alegere 
simplă. Toţi aliaţii Statelor Unite, inclusiv liderii autoritari, 
trebuie să aibă în vedere câtă încredere pot să acorde 
promisiunii lui Biden privind o conducere americană 


reînnoită, în contextul ascensiunii aparent inexorabile a Chinei 
și al agresivitatii Rusiei. 

Centralitatea Indiei în eforturile Americii de a limita 
puterea Chinei i-a oferit lui Narendra Modi motive foarte 
temeinice să spere că administraţia Biden va minimaliza 
importanţa erodării democraţiei în India. Prima deplasare 
externă efectuată de secretarul apărării al lui Biden, Lloyd 
Austin, a inclus o oprire la Delhi. Importanţa Indiei în 
eforturile Washingtonului de a contracara Beijingul a fost 
subliniată în septembrie 2021, când Biden a găzduit primul 
summit al liderilor ,Quad" - SUA, India, Japonia si Australia. 
Quad este considerat îndeobște o alianță informală, reunind 
principalele puteri din regiunea indo-pacifică în vederea 
contracarării Chinei. 

Dar autoritarismul în creștere din India lui Modi nu a trecut 
neobservat la Washington. Când un membru-cheie al echipei 
de politică externă a lui Biden mi-a împărtășit îngrijorările sale 
în octombrie 2021, a menţionat în mod spontan erodarea 
democraţiei în India. M-am arătat surprins, spunând că 
presupusesem că importanţa strategică a Indiei va determina 
SUA să închidă ochii asupra acestui lucru. Interlocutorul meu a 
răspuns: „Din experiența mea, dacă te faci că nu vezi ceva, te 
alegi adesea cu o surpriză neplăcută”. 

Dar criticile și presiunile occidentale au puţine șanse să îl 
slăbească pe Modi. Mai mult, i-ar putea chiar întări poziţia în 
interiorul bazei lui electorale naţionaliste hinduse. La fel ca 
Putin și Xi, liderul indian lucrează intens pentru un mandat 
lung. 

Un aliat autoritar al Statelor Unite care avea motive să se 
teamă de o reacţie ostilă după înfrângerea lui Trump era 
Mohammed bin Salman din Arabia Saudită. Asasinarea lui 
Jamal Khashoggi, catastrofa umanitară din Yemen și relaţia 
specială a lui MBS cu administraţia Trump îl făceau pe liderul 
de mână forte saudit un personaj foarte suspect pentru echipa 
Biden. La câteva săptămâni de la confirmarea în funcţie, 
administrația Biden a retras sprijinul american pentru 
războiul din Yemen și a fost de acord să publice raportul CIA 
despre asasinarea lui Khashoggi. MBS și sauditii au fost nevoiţi 


să se adapteze rapid. Au fost anunțate măsuri pentru 
instaurarea păcii în Yemen, iar blocada saudită asupra 
Qatarului a fost ridicată. 

Dar campania de presiuni asupra lui MBS s-a dovedit a fi 
nesustenabilă. Confruntată cu o luptă pentru influență în 
Orientul Mijlociu cu Rusia și China, administraţia Biden nu-și 
putea permite o relație antagonistă cu Arabia Saudită. Mai 
presus de toate, creșterea puternică a prețurilor energiei 
cauzată de războiul din Ucraina a forțat mâna Americii. În 
august 2022, Biden a făcut o vizită umilitoare în Arabia 
Saudită, unde a pozat pentru o serie de fotografii amicale cu 
MBS. 

În iunie 2021, Benjamin Netanyahu a pierdut puterea in 
Israel după doisprezece ani neintrerupti în funcţie - si dupa 
numeroase alegeri indecise. Atunci când, într-un final, 
politicienii din opoziţie au reușit să formeze o coaliție de 
guvernare, răspunsul lui Netanyahu la pierderea puterii a 
amintit puternic de Trump. A declarat că a fost victima „celei 
mai mari fraude electorale din istoria ţării” si a unei 
conspirații a „statului paralel” din Israel, despre care a susținut 
că se afla în spatele inculpării sale pentru corupţie. Dar în 
Israel, ca si în SUA cu șase luni înainte, instituţiile ţării s-au 
menținut pe poziţii. Netanyahu și-a pierdut funcţia, iar 
procesul în care era acuzat de corupţie a continuat. 

Crizele politice americană și israeliană din 2021 s-au 
petrecut la șase luni distanţă una de alta și au demonstrat ceva 
important despre lupta împotriva conducerii autoritare. Lideri 
cu instincte autocratice pot veni la putere oriunde în lume. 
Diferența dintre liderii de mână forte care reușesc să-și 
prelungească pe termen indefinit conducerea și cei care pot fi 
siliți să renunţe la funcţie sau să fie trași la răspundere de 
către lege constă cel mai adesea în forţa instituțiilor țării. În 
SUA și în Israel, instituţiile naționale au trecut acest test. 

Coaliția guvernamentală care l-a înlocuit pe Netanyahu s-a 
întins de la stânga spectrului politic israelian până la extrema 
dreaptă. A inclus chiar și Ra'am, un partid islamist legat de 
Frăția Musulmană - primul partid arabo-israelian care a făcut 
parte dintr-un guvern al statului evreu. Singurul principiu 


unificator pentru partenerii de coaliție a fost hotărârea 
comună de a-l îndepărta de la putere pe Netanyahu. Chiar și 
așa, noul guvern nu a putut strânge decât o majoritate 
parlamentară de un singur loc. Netanyahu, deși judecat pentru 
corupție, a rămas aparent încrezător că va reveni repede în 
funcţia de prim-ministru. La sfârșitul lui 2022, ocazia pe care o 
aștepta s-a ivit atunci când coaliția anti-Netanyahu și-a pierdut 
majoritatea, deschizând calea pentru noi alegeri și pentru o 
posibilă revenire la guvernare a celui ce aspiră să fie liderul de 
mână forte al Israelului. 

Experienţa israeliană oferă o serie de lecţii și întrebări 
pentru ţările cu conducători autoritari care sunt încă suficient 
de norocoase să aibă alegeri competitive. Sunt forțele opoziţiei 
suficient de motivate pentru a se uni împotriva liderului 
autoritar? Sunt instituţiile ţării încă suficient de puternice 
pentru a asigura niște alegeri libere? Se va retrage liderul 
autoritar dacă pierde puterea? Aceste dileme s-au manifestat 
în diferite feluri în Ungaria, Filipine, Brazilia și Turcia. 

În perioada care a urmat înfrângerii lui Trump, Viktor 
Orbân, premierul Ungariei, a devenit un favorit și mai clar al 
dreptei populiste din Statele Unite. În vara lui 2021, Tucker 
Carlson, cel mai cunoscut realizator pro-Trump de la Fox News, 
și-a mutat întreaga emisiune la Budapesta timp de o 
săptămână, în încercarea de a prezenta Ungaria lui Orbân 
drept un model pentru America. Când l-a intervievat pe Orbân, 
Carlson i-a lăudat politicile din domeniul culturii și imigrației 
și a pretins că a cunoscut multi americani care s-au mutat la 
Budapesta din motive politice, „pentru că vor să fie în preajma 
unor oameni care sunt de acord cu ei, care sunt de acord cu 
dumneavoastră”16. Aflat în dizgrație în cercurile oficiale de la 
Washington și Bruxelles, Orbân conta și pe Moscova și Beijing. 
În același an în care Universitatea Central-Europeană a fost, în 
cele din urmă, alungată din Budapesta, Universitatea Fudan 
din China și-a deschis un nou campus în capitala Ungariei. 

Odată cu plecarea Angelei Merkel de la putere la sfârșitul 
lui 2021, Orbân a devenit liderul din UE cu cea mai mare 
vechime în funcţie. Alegerile din 2022 păreau să ofere o ocazie 
de a pune capăt controlului său asupra puterii. Șase partide de 


opoziţie au folosit alegerile preliminare pentru a se uni în jurul 
unui candidat unic — Péter Márki-Zay, primarul unui mic oraș. 
La fel ca în Israel, dorinţa de a îndepărta un lider autoritar de 
la putere a produs o coaliție neverosimilă, reunind stânga 
liberală și dreapta naționalistă. Acceptând nominalizarea de 
către opoziţie, Mârki-Zay a anunţat fără echivoc: „Vom fi 
întotdeauna alături de homosexuali, la fel cum susţinem evreii 
sau ţiganii”. De asemenea, și-a luat angajamentul că ungurii 
vor fi „cetăţeni loiali ai UE”17. Dar, în cele din urmă, Orban a 
obţinut o victorie clară în alegerile din aprilie 2022. Izbucnirea 
războiului în Ucraina vecină l-a făcut pe liderul autoritar local 
să pară o opţiune mai sigură decât o coaliție instabilă formată 
din partide de opoziţie. În ceea ce-l privește, Orbân a promis să 
tina Ungaria în afara războiului și, în mod predictibil, a devenit 
principala voce pro-Putin din UE. 

În Brazilia, Jair Bolsonaro este un alt fost aliat al lui Trump 
care s-a confruntat cu niște alegeri dificile în 2022. Eliberarea 
din închisoare la decizia instanţei a vechiului său rival, fostul 
președinte Lula, a făcut ca Bolsonaro să se confrunte cu un 
adversar redutabil la alegerile prezidenţiale. Cu un an înainte 
de alegeri, cu o inflaţie și un șomaj cu două cifre, rata de 
dezaprobare a lui Bolsonaro se situa la 65%. Liderul de mână 
forte brazilian a arătat însă clar că, dacă pierdea, intenţiona să- 
l imite pe Trump, refuzând să accepte rezultatul și încercând, 
în schimb, să submineze democraţia. Înainte de alegeri, a 
insistat în mod repetat că probabil acestea vor fi trucate. La un 
miting, Bolsonaro le-a spus susținătorilor săi entuziaști: „Am 
doar trei sorti posibile: arestarea, moartea sau victoria”18. Dar 
când Bolsonaro a pierdut la mică diferenţă în favoarea lui Lula 
alegerile prezidenţiale din octombrie 2002, instituţiile din 
Brazilia au adoptat o atitudine fermă. Cum nici instanţele 
judecătoreşti, nici armata nu l-au încurajat pe Bolsonaro să 
conteste rezultatele sau să dea o lovitură de stat, liderul de 
mână forte al Braziliei a fost silit să accepte înfrângerea - in 
timp ce încă acuza vicierea rezultatelor. 

Turcia, sub președintele Erdogan, este ameninţată de un 
scenariu similar înaintea unor alegeri prezidenţiale 
programate pentru 2023. Până atunci, Erdogan va fi împlinit 20 


de ani la putere. Dar autoritarismul și incompetenta sa 
economică tot mai accentuate au generat reacţii ostile. La fel ca 
în Ungaria și Israel, s-a format o coaliţie eterogenă de opoziţie, 
dedicată îndepărtării de la putere a liderului de mână forte. În 
condiţiile în care inflaţia a atins 80%, iar lira turcească se 
prăbuşeşte, opoziţia - descrisă de Financial Times drept „o 
alianță improbabilă între naționaliști, kurzi, reprezentanţi ai 
stângii, ai dreptei, susținători ai secularismului și conservatori 
religioși”19- are motive temeinice să spere la victorie la 
următoarele alegeri parlamentare și prezidenţiale. Dar, dacă 
Erdogan și partidul său, AKP, pierd la urne în 2023, nu există 
absolut nicio garantie că liderul autoritar turc va renunța la 
putere sau că statul turc va fi capabil să îl îndepărteze forţat. 

În Filipine, din contră, Rodrigo Duterte și-a surprins o parte 
dintre critici neinsistând asupra unor modificări în Constituţie 
care să-i permită să rămână în funcție pentru un al doilea 
mandat, după alegerile din mai 2022. Opţiunea liderului de 
mână forte din Filipine a fost să fie succedat la conducere de 
fiica sa, Sara. Dar Sara a ales să candideze pentru funcţia de 
vicepreședinte în tandem cu Bongbong Marcos, fiul fostului 
dictator din Filipine, Ferdinand Marcos - hotărât să rescrie 
istoria, pentru a zugrăvi dictatura lui Marcos drept o epocă de 
aur a progresului și stabilităţii. Victoria listei Marcos-Duterte în 
alegerile prezidenţiale din 2022 a reprezentat o fuziune între 
două clanuri politice autoritariste, cu implicaţii îngrijorătoare 
pentru democraţia filipineză. 

Cu toate acestea, retragerea lui Duterte a demonstrat că nu 
toti conducătorii autoritari se vor agăța de putere indiferent 
care vor fi consecinţele. În unele locuri, instituţiile democratice 
au acţionat ca o constrângere pentru conducerea autoritară. În 
SUA, Donald Trump continuă să se confrunte cu numeroase 
probleme juridice. Iar în Marea Britanie, Boris Johnson a fost 
silit să renunţe la funcţie. 

Problemele lui Johnson se încadrează într-un tipar specific 
multora dintre naționaliștii populisti care au venit la putere în 
întreaga lume în ultimul deceniu. Lideri precum Erdogan, 
Modi, Trump, Bolsonaro, Johnson și Duterte s-au dovedit 
adesea mult mai buni la desfășurarea de campanii electorale 


decât la conducerea ţării. Sunt minunati când e vorba de 
formarea unui grup de admiratori personali - dar le lipsesc 
abilitățile tehnocratice și răbdarea pentru a guverna eficient. 

Aceste defecte sugerează că stilul de mână forte în 
guvernare poate contine seminţele propriei distrugeri. Iar 
acest lucru ridică o întrebare crucială: conducerea autoritară 
este in continuare o tendinţă în creștere pe scena 
internaţională sau și-a atins punctul culminant? 


Atunci când apare o nouă tendinţă politică sau ideologică 
puternică, este întotdeauna tentant să credem că va continua 
să se consolideze pentru mult timp. După Revoluţia Rusa, multi 
comuniști au ajuns să creadă că prăbușirea globală a 
capitalismului era inevitabilă. În anii 1930, era la modă să crezi 
că democraţia liberală era într-un declin terminal pretutindeni 
în lume. Iar după sfârșitul Războiului Rece, Francis Fukuyama 
a proclamat faimosul „sfârșit al istoriei”, argumentând că se 
încheiase competiţia ideologică si că democraţia liberală era 
singurul sistem viabil. 

În realitate, istoria a fost adesea mai degrabă ciclică decât 
liniară. Tendintele politice s-au afirmat și au intrat în declin. 
Precedentele sugerează că epoca liderului cu mână de fier va 
ajunge și ea la final la un moment dat. Dar acest lucru ar putea 
dura nu mai puţin de 30 de ani. 

Toate eforturile de periodizare istorică sunt oarecum 
artificiale. Dar este posibil să identificăm două epoci distincte 
în politica postbelică, fiecare dintre ele având o durată de 
aproximativ 30 de ani. Perioada dintre 1945 și 1975, cunoscută 
sub numele de les trente glorieuses în Franţa, a fost identificată 
cu creșterea economică solidă în tot Occidentul, alături de 
edificarea statelor bunăstării si de managementul 
neokeynesian al cererii, toate acestea desfășurându-se pe 
fundalul Războiului Rece. 

Pe la mijlocul anilor 1970, acest model a început să 
întâmpine probleme in lumea anglo-americană, Marea 
Britanie suferind de ,stagflatie", iar președintele Jimmy Carter 
diagnosticând o criză de încredere naţională în SUA. O nouă 
epocă (adesea numită neoliberală de criticii ei) a început în 


1979 odată cu alegerea lui Margaret Thatcher în Marea 
Britanie, urmată de cea a lui Ronald Reagan în SUA în 1980. 
Privind retrospectiv, și acest lucru a făcut parte dintr-o 
schimbare globală. În 1978, Deng Xiaoping a venit la putere în 
China și a iniţiat o politică de „reformă și deschidere” bazată 
pe economia de piaţă. Blocul comunist din Europa a început să 
se fisureze odată cu formarea sindicatului Solidaritatea din 
Polonia în septembrie 1980. Bazele unei economii capitaliste 
globalizate își făceau apariţia. 

„Epoca neoliberală” a durat de asemenea aproximativ 30 de 
ani, până când a fost discreditată de criza financiară globală 
din 2008. Ulterior, Occidentul a părut slăbit, iar lideri autoritari 
precum Putin și Erdogan au devenit mai dispuși să conteste 
puterea și normele politice occidentale. Odată cu ajungerea lui 
Xi Jinping la conducerea Chinei în 2012, epoca liderului cu 
mână de fier a început cu adevărat. 

Este semnificativ că, spre deosebire de cele două cicluri 
descrise anterior, epoca liderului cu mână de fier a început în 
afara Occidentului. Într-adevăr, majoritatea intelectualilor 
occidentali au presupus, cu mulțumire, că SUA erau imune la 
stilul autoritar de politică. Alegerea lui Trump în 2016 a 
demonstrat în mod decisiv netemeinicia acestei gândiri. Votul 
britanic pentru Brexit din același an a dovedit că și Marea 
Britanie căzuse pradă populismului și naţionalismului 
nostalgic. Centrele anglo-americane ale democraţiei liberale 
aflându-se în derută, susținătorii stilului autoritar de politică 
au căpătat putere în întreaga lume. 

Cele două epoci anterioare din istoria postbelică urmaseră 
o curbă similară. O nouă ideologie a apărut, a înregistrat un 
oarecare succes iniţial și astfel a dobândit un nou prestigiu și a 
atras noi adepti. Apoi, sentimentul unui avânt ideologic a 
generat cererea ca ideile originare din spatele mișcării să fie 
promovate mai puternic și mai rapid. Iar acest lucru a dus la 
exagerări, provocând în cele din urmă reacţii ostile și cererea 
pentru o nouă abordare. Un bun exemplu de exagerare 
ideologică este felul în care cererea lui Reagan de reducere a 
taxelor si mai puţină birocratie a dus în cele din urmă la o 
dereglementare excesivă în domeniul finanţelor, care a 


culminat cu criza financiară din 2008. La nivel geopolitic, 
entuziasmul elitei occidentale în privinţa globalizării a dus la 
încorporarea rapidă a Chinei în economia mondială. Dar acum 
bogăţia și puterea în creștere ale acestei tari au declanșat o 
reacție puternică împotriva globalizării. 

Dacă epoca recentă urmează un tipar similar, atunci stilul 
de mână forte a intrat de mult în etapa de emulatie a ciclului. 
După 2016, a devenit o practică standard pentru lideri precum 
Bolsonaro, Orbân, Putin și chiar Netanyahu să folosească un 
limbaj si o tactică trumpiste: denuntarea „ştirilor false", 
punerea sub semnul întrebării a științei climatice și 
condamnarea „globaliștilor”. 

Dar, deși precedentul epocilor anterioare sugerează că 
epoca liderului cu mână de fier ar putea dura 30 de ani, există 
un amendament important. Pentru ca liderii autoritari să 
prospere, trebuie ca naționalismul populist îmbrățișat de 
regulă de aceștia să fie validat de succes. China cu siguranţă a 
învățat această lecţie. A folosit pandemia de coronavirus 
pentru a argumenta că sistemul chinez - inspirat de gândirea 
lui Xi Jinping - și-a dovedit superioritatea fata de liberalismul 
occidental. Dar, dincolo de graniţele Chinei, incompetenta pare 
să-i ajungă din urmăpe conducătorii de mână forte. 
Gestionarea deficitară a pandemiei de COVID-19 de către 
Trump a contribuit la înfrângerea sa. Bolsonaro, AMLO și 
Erdogan au gestionat prost atât pandemia, cât și economiile lor 
naționale. 

Liberalii politici au motive să spere că incompetenta va 
submina în cele din urmă susținerea pentru liderii autocrati. 
Dar, spre deosebire de democrați, liderii autoritari nu au 
obiceiul să cedeze elegant puterea atunci când lucrurile merg 
prost. În Statele Unite, marja înfrângerii lui Trump și puterea 
instituţiilor americane au fost suficiente pentru a-i contracara 
eforturile de a întoarce rezultatul alegerilor din 2020. Dar, în 
alte contexte nationale, lideri autoritari precum Orbán, 
Bolsonaro și Erdogan s-ar putea dovedi mai greu de schimbat 
din funcţie. 

Unele aspecte ale politicii contemporane sunt foarte 
similare ultimei mari crize a democraţiei liberale din anii 1930. 


Libertatile politice și democraţia bat din nou în retragere. 
Protectionismul este din nou în vogă. Liberalii își pierd 
încrederea. Dorinţa regimurilor autocratice de a anexa parti 
din statele vecine sau de a-și extinde altfel teritoriile — care se 
află în spatele atât de multora dintre problemele anilor 1930 — 
reîncepe și ea treptat să fie la modă. Anexarea Crimeii de către 
Rusia în 2014 a stabilit un precedent periculos. China este 
hotărâtă să transforme Marea Chinei de Sud în propriile ape 
teritoriale, cu încălcarea dreptului internaţional. În plus, 
Beijingul este tot mai strident în cererile sale de „reunificare” 
cu Taiwanul. 

În calitate de naționaliști, liderii de mână forte au tendinţa 
să caute dușmani în străinătate dacă lucrurile se complică în 
tara. Tensiunile tot mai mari din vecinatatile Chinei, Rusiei și 
Turciei reamintesc că, în epocile anterioare, politica autoritară 
a fost strâns asociată cu războiul. În anii 1930, a fost nevoie de 
un război mondial pentru a pune capăt epocii dictatorilor. 
Astăzi, riscul unei confruntări militare între SUA și Rusia și 
China, mai ales, este în creștere. Dar teama de un holocaust 
nuclear a contribuit la menţinerea păcii în timpul Războiului 
Rece (deși cu unele mici scăpări). O teroare similară legată de 
un dezastru nuclear va împiedica, probabil, un război între 
marile puteri în epoca liderului cu mână de fier. 

Un risc mai mare poate fi pericolul pe care îl reprezintă 
declinul internationalismului liberal pentru economia globală 
și pentru mediu. Când criza financiară globală a izbucnit în 
2008, liderii mondiali s-au reunit rapid în primul summit G20. 
Confruntându-se cu o amenințare comună, liderii Statelor 
Unite, Chinei, Uniunii Europene, Rusiei, Japoniei și ai altor 
națiuni au reușit să depășească diferenţele politice dintre ei și 
să colaboreze. 

Dar, în epoca politicii de mână forte, cooperarea 
internațională nu mai este la modă - după cum a demonstrat 
răspunsul global fracturat la coronavirus. Ascensiunea 
liderilor autoritari populiști face să fie mult mai puţin probabil 
ca lumea să se mobilizeze pentru un răspuns eficient la 
schimbările climatice. Această idee a fost subliniată la 
reuniunea Adunării Generale a ONU în 2019, când primul 


vorbitor a fost președintele Bolsonaro al Braziliei. În loc să-și 
exprime regretul sau măcar preocuparea fata de incendiile de 
pădure care devastau Amazonia, Bolsonaro s-a lansat într-o 
diatribă furioasă la adresa globaliștilor care îndrăzneau să 
încalce suveranitatea Braziliei în încercarea de a organiza un 
efort internaţional pentru salvarea acesteia. 

În 2020, China era responsabilă pentru 29% din emisiile 
globale de dioxid de carbon- mai mult decât SUA și UE 
împreună. Fără implicarea Chinei, nu va exista un răspuns 
global eficient la schimbările climatice. Dar creșterea 
antagonismului dintre SUA și China va complica ajungerea la 
un acord internațional cu privire la încălzirea globală. În loc să 
devină un stimulent pentru cooperarea între ţările rivale, 
veștile tot mai amenințătoare despre schimbările climatice ar 
putea deveni încă o sursă de acuzaţii reciproce între China si 
SUA. Până la încheierea epocii liderului cu mână de fier, pot fi 
aduse daune ireparabile mediului. 

În SUA, înfrângerea lui Trump poate părea o nouă șansă 
pentru democraţia liberală. În China, în schimb, haosul și 
divizarea generate de alegerile prezidenţiale americane din 
2020 sunt prezentate ca o dovadă suplimentară a decadentei 
sistemului din SUA. Xi Jinping și ideologii care îl înconjoară 
sunt tot mai pregătiți să afirme superioritatea „modelului 
chinez” fata de valorile predicate de Occident. 

Cu toate acestea, o dificultate majoră pentru Beijing este că 
„modelul chinez” e tot mai asociat - în tara si în străinătate — 
cu cultul personalităţii care îl înconjoară pe Xi Jinping. 
Conducerea autoritară duce aproape întotdeauna la crearea 
unui cult al personalităţii, deoarece devine politic imposibil să 
admiti că liderul este supus slăbiciunii sau erorii. Întrucât 
liderul nu poate să greșească, dezbaterile și criticile trebuie 
oprite. În cele din urmă, conducerea autoritară trebuie să se 
bazeze pe teamă si coercitie. Acest model de guvernare nu este 
doar neatractiv: este și o rețetă pentru a da de necaz. Fără 
dezbateri deschise și modalități sigure de contestare a 
autorităţii, guvernele înrobite unui lider de mână forte pot 
adopta politici dezastruoase - si pot persista în aplicarea lor 
mult timp după ce un sistem mai deschis ar fi schimbat 


direcţia. Cultul personalităţii ce-l înconjura pe Mao a dus China 
spre dezastru. Într-adevăr, cultul personalităţii rareori a dus 
undeva la ceva bun. 

Incapacitatea de a tolera criticile nu este singurul defect al 
modelului liderului de mână forte. Alte două dificultăţi 
caracteristice (si interconectate) sunt centrate in jurul 
succesiunii si al neputinței. 

În cea mai pură formă a sistemului autoritar, unde 
pârghiile de limitare a liderului sunt practic eliminate, totul 
ajunge să depindă de omul aflat la vârf. Înlocuirea lui- sau 
chiar discutarea eventualei sale plecări- este profund 
destabilizatoare. De aceea, odată ce liderul de mână forte 
dispare, tot felul de interese sunt amenințate când rivalii se 
luptă pentru putere și se plătesc polite. Liderii autoritari, 
familiile și anturajele lor au motive serioase să se teamă că vor 
ajunge în boxa acuzaților dacă pleacă vreodată de la putere. 
Drept urmare, de obicei liderii autoritari se agaţă de putere. 

Unii observatori ai Rusiei suspectează că Vladimir Putin și- 
ar putea dori să se retragă după mai mult de 20 de ani la 
conducerea Rusiei. Dar, dacă ar fi să plece Putin, sistemul 
juridic rusesc, pe care l-a folosit pentru a-și hartui dușmanii, ar 
putea fi întors împotriva prietenilor și familiei lui de către 
oricine i-ar succeda la Kremlin. Lideri precum Xi și Erdogan se 
confruntă cu riscuri similare. Când un lider de mână forte 
pierde puterea, stabilitatea întregului sistem politic construit 
în jurul lui esteîn pericol. Această nevoie de a rămâne în 
funcţie este o trăsătură clară a epocii liderului cu mână de fier. 
Vladimir Putin și Recep Tayyip Erdogan sunt la putere, unul, de 
peste 20 de ani, iar celălalt, de aproape 20 de ani. În China, 
președintele Xi se instalează pentru un nou deceniu la putere. 

Dar chiar și un lider autoritar ajunge până la urmă bătrân 
și neputincios. Xi, Putin și Erdogan au toţi în jur de 70 de ani. 
Zvonurile că Erdogan suferă de cancer sunt obișnuite în 
Turcia. Xi este supraponderal și fost fumător. Dacă oricare 
dintre acești lideri ar muri sau ar deveni incapabil să-și 
îndeplinească atribuţiile, ţara lui ar fi aruncată în criză. Când 
sănătatea unui lider de mână forte se deteriorează, reacția 
uzuală este ascunderea problemei. Anturajul liderului trebuie 


să îi gestioneze apariţiile publice și să găsească modalităţi de 
guvernare pe măsură ce șeful își pierde concentrarea. 

Chiar dacă sănătatea lui fizică se menţine, deceniile 
petrecute la putere pot face adesea un lider să cadă pradă 
megalomaniei sau paranoiei - ori să piardă contactul cu viata 
obișnuită a naţiunii pe care o conduce. Sistemele democratice, 
cu toate slăbiciunile lor, au instituţii și legi care gestionează 
problema crucială și delicată a succesiunii. În cele din urmă, 
sistemele politice durabile se bazează pe instituţii, nu pe 
indivizi. lar societăţile de succes se bazează pe legi, nu pe o 
conducere carismatică. 

Din toate aceste motive, conducerea de mână forte este în 
mod inerent o formă de guvernare deficitară și instabilă. În 
cele din urmă, se va prăbuși în China și în majoritatea 
celorlalte locuri unde este testată. Dar s-ar putea să ne 
confruntăm cu multe tulburări și suferințe înainte ca epoca 
liderului cu mână de fier să fie în fine încredinţată istoriei. 

